
L. Annaei Senecae libri quamquam multum lecti nec raro editi 
sant, tamen dici non potest, quot vitiis, quot interpolationibus ob- 
sessi fuerint, donec nuper admodum strenua Fickerti opera novam 
paene faciem induerunt, quae ad vcram ac genuinam prope accedat; 
comparatis enim ille et editionibus prioribus paene omnibus et ex- 
cussis permultis libris mss., inter quos etiam praestantissimos qnos- 
dam nactus est, reliquisque, si qua erant. auxiliis adhibitis facere 
potuit, quod nemo ante eum, ut non aliquot locis passim aliquid 
melius quaereret, sed exploraret ubique, quid verum esset. Quod 
qua prudentia, qua diligentia perfecerit, nolo nunc in amieo vetere 
laudibus celebrare, id quod et alii fecerunt ante me et facient sem- 
per quicumque accurate cognoscere volent, quid quoque loco Senecam 
scripsisse verisimile sit. Neque tamen credendum est, nihil fere 
Fickertum ex iis reliqui fecisse, quae iu philosophi disertissimi libris 
philologorum studia exspectabant; nam ut illa omittam, quae Ficker- 
tus se pertractaturum pollicitus est volumine quarto, de quo aurem 
ei pervellere non desisto, ipsam etiam verborum emendationem non 
potuit unus homo absolvere, praesertim qui id non suscepisset. Cum 
enim duo haec sint arti criticae proposita, primum ut ea cuiusque 
tibri forma reperiatur, quae codicibus mss. continetur optima et au- 
tiquissima, deinde vero ut prima illa indagetur, quae ab auctore 
ipso profecta est, quae quidem saepe longe discrepat a codicibus, 
Fickertus quidem suam diligentiam in priore illa parte continuit adeo, 
ut unam librorum auctoritatem secutus nonnumquam talem Senecae 
orationem efficeret, qualem eius non fuisse vel ipse monuit vel ar- 
gumentis certis demonstrari potest. Quamobrem quid mihi consilii 
fnerit in nova hac editione instituenda facile intelligitur. Primum 
enim id egi, ut constanter sequerer optimorum codicum fldem in iis 
locis omnibus, in quibus probabilem scripturam offerrent, id quod 
Fickertus modo sciens, modo etiam nescius et invitus non semper fe- 
cit. Deinde vero ubi librorum omnium scripturam corruptam esse 
intellexi, non dubitavi aut mea aliqua aut aliena coniectura opem 
ferre, quod ille non fere fecit nisi nimia quadam necessitate coactus. 
Quare accidit, ut haec nostra editio haud raro a Fickerti exemplo 
discedat, quod qui improbandum iudicabit. is profecto coniunctis cri- 
minibus, quae separata esse solent, nimiam simul et in sequendis 

codd, superstitionem et audaciam in deserendis accusabit. Ac vellem 
quidem, nisi huius editionis consilium obstaret, eorum omnium, quae 
ego novavi, rationem reddere; nunc vero, quoniam id in aliud tem- 
pus differendum est, illud monere satis habeo, non fuisse mihi ullas 
librorum mss. copias nisi quas Fickertus protulit, nec causas emen- 
dationum mearura aliis rebus contineri nisi ipsius Senecae et in qua- 
que re consilio et usu dicendi studiose observato. Non tamen cre- 
dendum est tenuia haec esse et parum firma auxilia, quamquam sunt, 
quibus Seneca videatur adeo totus vel rerum quas tractat studio vel 
verborum et sententiarum nitido ornatu occupatus fuisse, ut sine con- 
Silio fere et sine ordine quae dicere vellet effunderet et artificiosae 
orationis flumine vagus ferretur, non autem ad certum finem firmo 
gradu contenderet; dicendi vero consuetudo post laudabilia H. Ste- 
phani studia adeo neglecta iacuit, ut ab eius diligente observatione 
quantum praesidii in emendandi negotio petere liceat, nondum sit a 
quoquam demoustratum. Sed de ordine quidem falsam esse vulgarem 
opinionem, ego tacitus nunc ipsa litterarum forma planum fecisse vi- 
deor; ea enim verba, quibus argumenti summa et partes ab ipso Se. 
neca indicantur, diductis litteris plerumque describenda curavi, ut 
siquis vel mediocriter attendere velit, de ordinis neglectu queri non 
admodum possit. Nam negari sane non potest, sicuti praeceptorem 
Senecae Fabianum Papirium constat aliquando in declamando philo- 
sophum fuisse, ita Senecam esse in philosophando declamatorem, 
qui facile se ostentandae artis occasione a re proposita abduci paulisper 
patiatur, ut, quod Quintilianus ait, fiat oratio eius sinuosa et accersitis 
descriptionibus, in quas plerique imitatione poeticae licentiae ducun- 
tur, lasciviat. Satis est eius rei unum insigne praeter cetera exem- 
plum memorare e Nat. Quaestt. lib. IlI, c. 27 sqq. ubi arrepta benigna 
luxurianti ingenio materia fatalem diluvii diem describit nec aemu- 
latur modo Ovidium sed etiam artem eius examinat. Sed eiusmodi 
emblemata orationi ordine procedenti moram sane obiiciunt, ordinem 
quidem ipsum non turbant. Ceterum quominus recte ubique oratio- 
nis continuitas et progressus intelligeretur, haud exiguum impedimen- 
tum fuit perversissima saepe capitum et minorum partium distinctio, 
adeo illa importuna nonnumquam, ut non solum sententia scriptoris 
obscuraretur sed ipsa etiam scriptura corrumperetur aut corrupta re- 
cte emendari non posset; ac Fickerto quidem religioni fuit in hac re 
mutare quicquam, scilicet ne variarum editionum numeri discreparent: 
ego vero quod mihi gravius incommodum visum est, sustuli, levius 
illud ferendum existimavi, eo tamen temperamento usus, ut non quasi 
in re integra novam distinctionem facerem, sed vulgarem ferrem, 
quoad eius fleri sine sensus detrimento posset, capitumque numerum 
minuerem numquam, augerem raro, ubi qui ea primus divisit, ob- 
livione aliquem locum transmisisse videtur. Praeterea quae tamquam 
adversarii verba suis interponere solet Seneca, utile iudicavi signis 
positis secernere, quoniam id quoque muitum facere ad errores pro- 
hibendos animadverti. 

Dicendi vero usus accurata observatio cum ad alias res gravio- 
res est necessaria, — neque enim sine ea fieri poterit, ut tandem 
aliquando condatur liuguae latinae historia causis suis rationibusque 
explicata —, tum ad emendationem magnum mihi hoc auxilium fuit, 
multo id maius futurum, si quis dedita opera plene hanc materiam 
pertractaverit. Nullum autem vitiorum genus in Senecae libris mss. 
frequentius est, quam quod ad vincienda et distinguenda orationis 
membra pertinet; librarii enim ferre non poterant crebra asyndeta 
aut in vocabulis demonstrativis relativorum loco positis desiderabant 
elegantiam et nesciebant plura quam olim adverbia coniunctionum 
vice fungi, nec satis cognitas habebant dicendi formulas certas quas- 
dam, quae et ipsae ad coniungendas vel disiungendas orationis par- 
ies constanti us" receptae erant. partim illae a poetis primum in- 
ductae, partim e scholastica declamandi consuetudine et usu forensi 
adscitae, partim etiam inventae illa aetate, qua scriptores ingeniose 
ambitiosi pro se quisque in dicendi arte erant novarum rerum stu- 
diosi, cum sermo rectus, ut ait Quintilianus, et secundum naturam 
enunciatus nihil habere ex ingenio videretur, illa vero, quae utcum- 
que deflexa essent, homines admirarentur. Sed de toto hoc genere 
vario et multiplici ego nunc pauca exempla proferre sa'is habeo, 
quae ad particularum quarundam usum pertinent. 

Novicius est et frequentissimus apud Senecam etiamnunc par- 
ticulae usus is, quem paucis attigit Hand. Tursell. IT, p. 585. eius usus 
exempla sunt Epist. 20, 4. 02, 12. de Benef. 111, 8, 2. 35,2. V.12,4. 19, 4. 
Dial. iV, 5, 1. VH, 9, 4. XI, S, 1. 18, 3. et alia plurima; ad quorum 
normam dubitandum mon est, quiu duobus locis Dial. XI, 3, 3. et 
Nat. quaestt, 1, 4, 1. recte scripserim etiamnunc, cum artea lege- 
retur iam nuuc. de quibus particulis alibi dixi. Nec minus cer- 
tum, locum alio modo corruptum de Beneff. V, 12, 3. in eo certe 
recte a me emendatum esse, quod etiamnunc particulam cum se- 
quente sententia coniunxi, 

Ita est formula est usitatissima apud Seuecam, qua quod antea 
dixit confirmat et eius summam comprehendit et novum quasi impe- 
tum capit ad idem denuo aliis verbis dicendum. Eins usus aliquot certa 
et manifesta exempla liaec sunt: Epist. 17, 6. 22, 9. 04, 70. Dial. X, 1.4. 
XI, 1, 1. de Benef. I1, 29,6. Nat. Quaestt. 11, 59, 6. ITI, 27, 2. IV, praef. 2. 
Ab horum similitudine discedit locus Nat. Quaestt. IT, 59, 9. ubi e 
bonis libris itane pro ita est reponendum fuit, quod erat ante 
Fiekertum vulgatum. Contra Dial. VI, 23, 5. Pinciani veterem librum 
secutus scribendum iudicavi: Ita est: indicium est inminentis 
exitii maturitas: nec dubito quin recte eandem formulam restitue- 
rim Nat. Quaestt, I, 5, 11. 

Utinam quidem particulis addito coniunctivo vel imperfecti 
vel plusquamperfecti temporis ita uti solet Seneca, ut dieat frustra 
aliquid optari, quod si esset, conveniens fore significat eius rei ra- 
tioni, de qua agit; veluti Epist. 19, 4. 89, J]. de Benef, III, 15, 1. 
de Clem. I, 19, 4. Dial. VIII, 3, J. XII, 17, 4. Quare fugere nemi- 

nem potest, quomodo emendandus sit iocus Dial. VII, 20, 1. nbi quod 
adhuc edi solebat, plane inauditum est: Nam quidem si et paria 
dictis agerent. quid esset illis beatius? Vetus vitium esse 
monstrat sí particula, quae iam in optimo cod. Mediol. legi perhibe- 
tur, illata illa haud dubie ab infelice correctore; ut autem «ti syl- 
Jabae exciderent, accidit ob similem exitum vocis antecedentis. 

Haec speciminis causa sufficere posse videntur pauca de multis; 
nec tamen dubito, quin eorum, quae ob constantem Senecae usum 
emendanda sunt, ego quoque alia non animadverterim, alia, cum 
suspecta essent, iniuria iutacta reliquerim; est enim haec res tam in- 
finitae diligentiae, ut etiam in scriptore familiarissimo novae tibi sem- 
ver quaestiones suboriautur et novo studio iteranda sit observatio. 
Ceterum dicendi genus in omnibus Senecae libris idem fere et sem- 
per sui simile est, adeo quidem ut ne Epigramma:a quidem excipere 
velim, quae nounullis sine idonea causa spuria visa sunt; idem de 
Consolatione ad Polybium dico: quid, quod in Ludo quoque de morte 
Claudii Senecam agnoscere facile est, quamquam in eo res ipsa sin- 
gularem orationis formam desiderabat, in qua mauifesta est Petro- 
niauae saturae imitatio, De emendandi vero diffieultate si quaerimus, 
nou omuium librorum par ratio est. Exstant autem omnium multi 
codd. mss.; cum enim medio aevo Seneca inter scriptores probatis- 
simos et lectu dignissimos haberetur, factum est ut plurimis ubique 
exemplis descripta eius opera vitiis iuficerentur innumerabilibus; pauci 
sunt codices vetustissimi, qui quamquam et ipsi aliquando aut errore 
depravati snnt aut mala emendatione, longe tamen reliquos integritate 
superant, Ex his est cod. Mediolanensis, quem Fickertus statuit non 
esse post seculum IX. scriptum: continet Dialogorum libros XII. item- 
que Epistolas Pauli ad Senecam et Senecae ad Paulum; scripturae 
discrepantiam in Fessleri usum diligenter a duobus Italis enotatam 
primus Fickertus publici iuris fecit, Par virtus est codicis Nazariani, 
qui postquam a Grutero usurpatus est, non comparuit; continebat 
libros de Beneliciis ev de Clementia; ad accuratam collationem in 
libro Mediolanensi aliqua, in Nazariano multa desiderantur, neque 
tamen dubium est, quin prae illorum auctoritate reliqui codices omnes 
parvi aestimandi sint, quippe qui in locis corruptis nihil plerumque 
habeant nisi vitia ex illorum vitiis nata aut vitiorum correctiones vi- 
tiosas. Atque Mediolanensem codicem etiam in eo secutus sum, quod 
quos ille Dialogorum nomine libros XII. comprehendit, eodem nomine 
et ordine coniunxi; nam etsi ampliora etiam scripta de Beneficiis et 
Nat. Quaestt. et imperfecti de Clementia libri poterant pari iure dia- 
logi appellari atque ipse etiam Seneca libros de Benef. eo nomine 
appellat, — vid. lib. V, c. 19, 8. —, nulla tamen causa est, cur non 
codicis illius testimonio hauc fidem habeamus, ut iam antiquitus hoc 
quasi corpus dialogorum exstitisse credamus, praesertim cum Quin- 
tilianus X, 1, 129. dialogos memoret; ac potuit id iam ab ipso Seneca 
sic institui: nihil enim eo continetur, quod ad postremos Senecae 
annos Neronisque imperium pertineat. Ceterum non opus est expo- 


PRAEFATIO. vm 


nere, quales mendae esse soleant in codicibus tam vetustis; nec crede 
qui artis criticae periti sunt, miraturos, quod in mendosis locis non 
recondita aliqua et ignota vocabula indaganda existimavi sed vel no- 
tissima et multo usu trita reposui, Veluti Dial. X, 13, 9. cum in op- 
timo cod. legatur: quae aut farta sunt mendaciis aut simi- 
lia, Fiekertus id tolerandum iudicavit; novicii librarii emendarunt 
ficta scribentes, non farta; denique Erasmus, quem plurimi se- 
cuti sunt, transpositione adhibita sic scripsit: quae aut ficta sunt 
aut mendaciis similia. ego multo simplicius farta mutavi in 
pária, quod unice verum videtur; nam sive farta sive ficta seri- 
bas, neutrum in eos cadit, quos Seneca fatetur fide bona dicere; pa- 
ria autemet similia saepissime componuntur; vid. Burm. ad Quintil. 
declam. VIII, c. 4. cf. ib. V, c. 13. c. 16. XI, c. 5 extr. Kritz. ad Sall. 
Cat, c. 14, 4. Cic. de nat. d. lI, 10, $.28. Legg. I, 10, $.29. Liv. XXII, 
40, 5. Ovid. Trist. I1, 431. Quintil. X, 1, 102. atque ita ipse etiam 
Seneca Dial. III, 10, 1 et 3. 

Jtem Dial. VHI, 1, 4, ubi in deterioribus libris est: eruti mauu 
vel eruta manu, inoptimo eniti manu, Lipsius coniecit: meute, 
manu, Ruhkopfius: miti manu, nihil in rem propositam aptius 
erat qnam scribere senili manu mutatione levissima, cum s littera 
perierit ob antecedentem eandem, ? facile ex ! nata sit. 

Loco autem paene desperato de Clem. H, 6, 3 videor mihi rem 
optime gessisse, quod aeruscautem civem expuli, quem Grono- 
vius doctrinae copiis male usus ionge arcessiverat ex Festo et Gellio 
idque eo loco, quo de cive cogitare alienissimum est; ego codicis 
Nazariani litteras accurate secutus, nisi quod hic quoque ? pro 4 posui 
et paucas alias mendas manifestas ita correxi ut alii fecerant, e mon- 
strosa Scriptura obcrusati cuiusaredum aut panno iam ma- 
ciem et in noxam baculo senectutem elicui veram hanc: ob 
erus alicuius aridum aut pannosam maciem et innixam 
baculo senectutem, sane pro doctis illis Gronovii cupediis rem 
tenuissimam et despectam proponeus, sed quae ipsa est consilio Se- 
necae aptissima; ita enim magna gravitate rei indignitas, de qua 
agitur, demonstratur. Crus aridum ut in elegantibus hominibus con- 
tumeliae loco est, ita idem in egenis, fame ac macie confectis mise- 
ricordiam 2t vel lacrimas non quidem sapientum sed mollium homi- 
num excitare potest. Dixit autem arida crura Ovid. ^. A. III, 272. 
cf. Rem. Am. 317. nec Seneca hominum crura neglexit; vid. Dial. II, 
16, 4. 18, 1. Epist. 92, 18. 

Praeterea in vetustis libris illis etiam scribendi compendia non 
potuerunt talia esse, qualia postea frequentata sunt; atque codicis 
Mediol. librarius ubi festinantius scripsit, id quod maxime accidit in 
Dial. VI., non certis compendiis usus est, sed voces variis modis ali- 
quando iu medio, plerumque in fine truncavit; itaque in illa quidem 
libri parte Dial. VI, 17, 6. pro incidi, quod est in codice, non est 
audacius incidisset scribere quam incidit; illud poscit sententiae 
siructura hoc si verum esset, vix tanti erat librario unam litterulam 


viu PRAEFATIO. 


omittere. Ibid. c. 20, 3. quod ex vibar feci videbar, facillimum 
est et aptissime significat id de quo agitur, Cremutium Cordum morte 
voluntaria comprobasse "non falsam fuisse hominum opiniouem, qui- 
bus videbatur magno animo seripsisse historias. Similiter etiam alibi 
correxi, veluti de Beueff. IV, 6, 1. solidum scribens pro eo quod 
vulgatum est solum, et in Nat. Quaestt. I, 2, 7. eieci glossam, qua- 
les in illo opere permultae sunt, exturbat, et recepi optimi cod. 
scripturam ex eo trahatur, nisi quod travehatur scripsi. 

Sed de codicum illorum et praestantia et vitiis plura nune ex- 
ponere longum est. quorum virtute etsi plurimi loci restituti sunt, 
restant tamen haud pauci, qui feliciorem medicinam desiderant quam 
qua ego usus sum. Neque enim ita mihi placeo, ut coniecturas meas 
unice probandas putem, inter quas sunt etiam, quas non aliam ob 
causam intuli quam quia aliquid certe ponendum erat qualecumque 
id esset, neque editionis huius consilio conveuire arbitrabar, nimis 
saepe verba corrupta retinere et crebris stellarum signis lectores abs- 
terrere; cavi tamen litteris inclinatis, ne certi et integri putentur loci, 
qui coniecturis correcti sunt; item quae ipse supplementa in locis la- 
cunosis adieci, de quibus idem nune dietum volo, quod in praef. ad 
Velleium Paterculum a me editum dixi, uncis inclusa litterisque in- 
zlinatis descripta sunt; contra quae abiicienda uncis siguifico, ea re- 
ctis litteris exprimenda curavi. "Transpositione ubi usus sum, ipsum 
locum transpositum ab initio et in flue crucis figura signavi, ibi au- 
tem, unde is transpositus est, crucem duplicem posui. 

Ad Epigrammata, quae a Fickerto nondum edita sunt, nihil novi 
auxilii habui. 

Ludum non ausus sum ad solos codices vetustissimos Sangallen- 
sem et Valentiauensem recensere, praesertim eum de illius scriptura 
aliquotiens non constet; pertinuit autem dubitatio mea non tam ad 
verba singula quam ad totos locos, qui illis desunt; qua in re nolui 
media illa via ingredi, quam Fickertus elegit, qui cum plurimos ex 
ilis abiiceret, alios tamen retinuit; scilicet nondum exploratum est, 
quae sit eorum origo et sitne omnium eadem, an habeant nonnulli 
fontem vetustiorem; quare quoniam tu'um non erat omnes abiicere, 
satius visum est pariter omnes retinere uncis inclusos, quamvis 
probabile sit, eos nihil aliud esse nisi supplementa Nodotianis simi- 
lia, seculo XV confecta, quae in paucis haud inflceta iudices, sed 
maximam partem frigida et sine idonea causa confleta, 

Orthographiam quoniam par est ab eo constitui, qui libros mss. 
ipse tractavit, talem fere reliqui, qualem Fickertus esse voluit, quam- 
quam erant in ea, quae non probarem; interpunctionem vero perspi- 
cuitatis gratia auxi. Denique postremo volumine adiiciam rerum 
indicem novum a me diligenter confectum. 

Scribebam Vratislaviae mense Octobri a. MDCCCLI. 

I. Quaesisti ame, Lucili, quid ita, si providentia 1 
mundus ageretur, multa bonis viris mala accidere. hoe 
commodius in contextu operis redderetur, cum praeesse 
universis providentiam probaremus et interesse nobis 
deum. sed quoniam atoto particulam revelli placet et unam 
eontradiclionem manente lite integra solvere, faciam rem 
non difficilem, causam deorum agam. Supervacuum est in 2 
praesentia ostendere non sine aliquo custode tantum opus 
stare nec hunc siderum coetum discursumque fortuiti in- 
petus esse et quae casus incitat saepe turbari et cito arie- 
tare, hanc inoffensam velocitatem procedere aeternae le- 
gis imperio tantum rerum terra marique gestantem, tantum 
elarissimorum luminum et ex disposito relucentium, non 
esse materiae errantis hunc ordinem nec quae temere coie- 
runt, tanta arte pendere, ut terrarum gravissimum pondus 
sedeat inmotum et circa se properantis coeli fugam spectet, 
ut infusa vallibus maria molliant terras nec ullum incre- 
mentum fluminum sentiant, ut ex minimis seminibus na- 
scantur ingentia. ne illa quidem quae videntur confusa et 3 
incerta, pluvias dico nubesque et elisorum fulminum ia- 
etus et incendia ruptis montium verticibus effusa, tremo- 
res labantis soli et alia quae tumultuosa pars rerum circa 
terras movet, sine ratione, quamvis subita sint, accidunt, 
sed suas et illa causas habent non minus quant dne alie- 

ms locis conspecta miraculo sunt, ut in mediis fluctibus 
calentes aquae et nova insularum in vasto exsilientium 

4 mari spatia. lam vero si quis observaverit nudari litora 
pelago in se recedente eademque intra exiguum tempus 
operiri, credet caeca quadam volutatione modo contrahi 
undas et introrsum agi, modo erumpere et magno cursu 
repetere sedem suam, cum interim illae portionibus cre- 
seunt et ad horam ac diem subeunt ampliores minoresque, 
prout illas lunare sidus elicuit, ad cuius arbitrium oceanus 
exundat. Suo ista tempori reserventur eo quidem magis, 

5 quod tu non dubitas de providentia, sed quaeris. In gra- 
tiam te redueam cum dis adversus optimos optimis. ne- 
que enim rerum natura patitur ut umquam bona bonis no- 
ceant. inler bonos viros ac deos amicitia est conciliante 
virtute. amicitiam dico? immo etiam necessitudo et simi- 
litudo, quoniam quidem bonus tempore tantum a deo dif- 
fert, discipulus eius aemulatorque et vera progenies, quam 
parens ille magnificus, virtutum non lenis exactor, sicut 

6 severi patres durius educat. Itaque cum videris bonos vi- 
ros acceptosque dis laborare, sudare, per arduum escen- 
dere, malos autem lascivire et voluptatibus fluere, cogita 
filiorum nos modestia delectari, vernularum licentia. illos 
disciplina tristiori contineri, horum ali audaciam: idem 
tibi de deo liqueat. bonum virum in deliciis non habet: ex- 
peritur, indurat, sibi illum parat. 

1 l. Quare multa bonis viris adversa eve- 
niunt? Nihil accidere bono viro mali potest: non miscen- 
tur contraria. Quemadmodum tot amnes, tantum superne 
deiectorum imbrium, tanta medicatorum vis fontium non 
mutant saporem maris, ne remittunt quidem: ita adversa- 
rum inpetus rerum viri fortis non vertit animum. manet in 
statu et quicquid evenit, in suum colorem trahit. est enim 

2 omnibus externis potentior. Nec hoc dico: non sentit illa, 
sed vincit et alioquin quietus placidusque contra incur- 
rentia adtollitur. omnia adversa exercitationes putat. quis 
autem, vir modo et erectus ad honesta, non est laboris 
adpetens iusti et ad officia cum periculo promptus? cui 

8 non industrio otium poena est? Athletas videmus, quibus 

virium cura est, cum fortissimis quibusque confligere et 
exigere ab his per quos certamini praeparantur, ut totis 
eontra ipsos viribus utantur. caedi se vexarique patiuntur 
et si non inveniunt singulos pares, pluribus simul obiciun- 
tur. Marcet sine adversario virtus. tunc adparet quanta sit 4 
quantumque polleat, cum quid possit patientia ostendit. 
Scias licet idem viris bonis esse faciendum, ut dura ac 
difficilia non reformident nec de fato querantur. quicquid 
accidit, boni consulant, in bonum vertant. Non quid, sed 
quemadmodum feras interest. Non vides, quanto aliter pa- 5 
tres , aliter matres indulgeant ? illi exercitari iubent liberos 
ad studia obeunda mature, feriatis quoque diebus non pa- 
tiuntur esse otiosos et sudorem illis et interdum lacrimas 
excutiunt. at matres fovere in sinu, continere in umbra 
volunt, numquam flere, numquam contristari, numquam 
laborare. Patrium deus habet adversus bonos viros ani- 6 
mum et illos fortiter amat et: operibus, inquit, doloribus, 
damnis exagitentur, ut verum colligant robur. Languent 
per inertiam saginata nec labore tantum, sed motu et ipso 
sui onere deficiunt. non fert ullum ictum inlaesa felicitas: 
at ubi adsidua fuit cum incommodis suis rixa, callum per 
iniurias duxit nec ulli malo cedit, sed etiamsi cecidit, de 
genu pugnat. Miraris tu, si deus ille bonorum amantissi- 7 
mus, qui illos quam optimos esse atque excellentissimos 
vult, fortunam illis cum qua exerceantur adsignat? ego 
vero non miror. Si aliquando inpetum capiunt, spectant 
di magnos viros conluctantes cum aliqua calamitate. No- 8 
bis interdum voluptati est, si adulescens constantis animi 
inruentem feram venabulo excepit, si leonis incursum in- 
territus pertulit. tantoque hoc spectaculum est gratius, 
quanto id honestior fecit. non suntista, quae possint deo- 
rum in se voltum convertere, puerilia et humanae oble- 
ctamenta levitatis: ecce spectaculum dignum ad quod re- 9 
spiciat intentus operi suo deus, ecce par deo dignum, vir 
fortis cum fortuna mala conpositus, utique si et provoea- 
vit. Non video, inquam, quid habeat in terris lupiter pul- 
ehrius, si convertere animum velit, quam ut spectet Ca- 
tonem iam partibus non semel fractis stantem nihilominus 

Jointer ruinas publicas rectum. „Licet, inquit, omnia m 
unius ditionem concesserint, custodiantur legionibus ter- 
rae, classibus maria, Caesarianus portas miles obsideat: 
Cato qua exeat habet. una manu latam libertati viam fa- 
ciet. ferrum istud, etiam civili bello purum et innoxium, 
bonas tandem ac nobiles edel operas: libertatem quam 
patriae non potuit, Catoni dabit. Adgredere, anime, diu 
meditatum opus, eripe te rebus humanis. iam Petreius et 
Iuba concucurrerunt iacentque alter alterius manu caesi. 
fortis et egregia fati conventio, sed quae non deceat ma- 
gnitudinem nostram. tam turpe est Catoni mortem ab ullo 

11 petere quam vitam.“ Liquet mihi cum magno spectasse 
gaudio deos, dum ille vir, acerrimus sui vindex, alienae 
saluti consulit et instruit discedentium fugam, dum studia 
etiam nocte ultima tractat, dum gladium sacro pectori in- 
figit, dum viscera spargit et illam sanctissimam animam 

12indignamque quae ferro contaminaretur, manu educit. Inde 
crediderim fuisse parum certum et efficax volnus: non fuit 
dis inmortalibus satis spectare Catonem semel. retenta ac 
revocata virtus est, ut in difficiliore parte se ostenderet. 
non enim tam magno animo mors inicitur quam repetitur. 
Quidni libenter spectarent alumnum suum tam claro ac 
memorabili exitue vadentem? mors illos consecrat, quorum 
exitum et qui timent laudant. 

1 Hl. Sediam procedente oratione ostendam, 
quam non sint quae videntur mala: nunc illud 
dico, ista quaetu vocasaspera, quaeadversa 
et abominanda, primum pro ipsis esse qui- 
bus accidunt, deinde pro universis, quorum 
maior dis cura quam singulorum est. post hoc 
volentibus accidere ac dignos malo esse, si 
nolint. His adiciam fato ista sic et recte ea- 
dem lege bonis evenire qua sunt boni. Per- 
suadebo deinde tibi, ne umquam boni viri mi- 
serearis: potest enim miser dici, non potest esse. 

2  Diffcilimum ex omnibus quae proposui videtur quod 
primum dixi, pro ipsis esse quibus eveniunt 
ista, quae horremus ac tremimus. „Pro ipsis est, 

inquis, in exilium proici, in egestatem deduci liberos, con- 
iugem ecferre, ignominia adfici, debilitari?* Si miraris 
haec pro aliquo esse, miraberis quosdam ferro et igne cu- 
rari nec minus fame ac siti. sed si cogitaveris tecum, re- 
medii causa quibusdam et radi ossa et legi et extrahi venas 
et quaedam amputari membra, quae sine totius pernicie 
corporis haerere non poterant, hoc quoque patieris pro- 
bari tibi, quaedam incommoda pro his esse quibus acci- 
dunt, tam mehercules quam quaedam quae laudantur at- 
que adpetuntur, contra eos esse quos delectaverunt, simil- 
lima cruditatibus ebrietatibusque et ceteris quae necant 
per voluptatem. Inter multa magnifica Demetrii nostri et 3 
haec vox est, a qua recens sum. sonat adhuc et vibrat in 
auribus meis: nikil, inquit, mihi videtur infelicius eo, cui 
nihil umquam evenit adversi. non licuit enim illi se expe- 
riri. Ut ex voto illi fluxerint omnia, ut ante votum, male 
tamen de illo di iudicaverunt: indignus visus est a quo 
vinceretur aliquando fortuna, quae ignavissimum quem- 
que refugit, quasi dicat: „quid ergo? istum mihi adver- 
sarium adsumam? statim arma submittet. non opus est in 
illum tota potentia mea: levi conminatione pelletur. non 
potest sustinere voltum meum. alius cireumspiciatur cum 
quo conferre possimus manum: pudet congredi cum ho- 
mine vinci parato.“ Ignominiam iudicat gladiator cum in- 4 
feriore conponi et scit eum sine gloria vinci, qui sine pe- 
rieulo vincitur. idem facit fortuna: fortíssimos sibi pares 
quaerit, quosdam fastidio transit, contumacissimum quem- 
que et rectissimum adgreditur, adversus quem vim suam 
intendat: ignem experitur in Mucio, paupertatem in Fa- 
bricio, exilium in Rutilio, tormenta in Regulo, venenum 
in Socrate, mortem in Catone. Magnum exemplum nisi 5 
mala fortuna non invenit. Infelix est Mucius, quod dextera 
ignes hostium premit et ipse a se exigit erroris sui poe- 
nas? quod regem quem armata manu non potuit, exusta 
fugat? quid ergo? felicior esset, si in sinu amicae foveret 
manum? Infelix est Fabricius, quod rus suum, quantum 6 
a republica vacavit, fodit? quod bellum tam cum Pyrrho 
quam cum divitiis gerit? quod ad focum coenat illas ipsas 

radices et herbas, quas in repurgando agro triumphalis 
senex vulsit? quid ergo? felicior esset, siin ventrem suum 
longinqui litoris pisces et peregrina aucupia congereret ? 
si conchyliis superi atque inferi maris pigritiam stomachi 
nausianlis erigeret? si ingenti pomorum strue cingeret 
7 primae formae feras, captas multa caede venantium? In- 
felix est Rutilius, quod qui illum damnaverunt, causam di- 
cent omnibus seculis? quod aequiore animo passus est se 
patriae eripi quam sibi exilium? quod Sullae dictatori so- 
lus aliquid negavit et revocatus non tantum retro cessit, 
sed longius fugit? ,, Viderint, inquit, isti quos Romae de- 
prehendit felicitas tua. videant largum in foro sanguinem 
et supra Servilianum lacum (id enim proscriptionis Sulla- 
nae spoliarium est) senatorum capita et passim vagantis 
per urbem percussorum greges et multa milia civium Ro- 
manorum uno loco post fidem, immo per ipsam fidem tru- 
8 cidata. videant ista qui exulare non possunt.* Quid ergo? 
felix est L. Sulla, quod illi descendenti ad forum gladio 
submovetur, quod capita sibi consularium virorum pati- 
tur ostendi et pretium caedis per quaestorem ac tabulas 
publicas numerat? et haec omnia facit ille, ille qui legem 
9 Corneliam tulit. Veniamus ad Regulum: quid illi fortuna 
nocuit, quod illum documentum fidei, documentum patien- 
tiae fecit? Figunt cutem clavi et quocumque fatigatum 
corpus reclinavit, volneri incumbit, in perpetuam vigiliam 
suspensa sunt lumina: quanto plus tormenti tanto plus erit 
gloriae. Vis scire quam non poeniteat hoc pretio aesti- 
masse virtutem? refice illum et mitte in senatum: eamdem 
10 sententiam dicet. Feliciorem ergo tu Maecenatem putas, 
eui amoribus anxio et morosae uxoris cotidiana repudia 
deflenti somnus per symphoniarum cantum ex longinquo 
lene resonantium quaeritur? mero se licet sopiat et aqua- 
rum fragoribus avocet et mile voluptatibus mentem anxiam 
fallat, tam vigilabit in pluma quam ille in cruce: sed illi 
solatium est pro honesto dura tolerare et ad causam a pa- 
tientia respicit, hunc voluptatibus marcidum et felicitate 
nimia laborantem magis his quae patitur, vexat causa pa- 
l tiendi. Non usque eo in possessionem generis humani 

vitia venerunt, ut dubium sit, an eleclione fati data plures 
nasci Reguli quam Maecenates velint. aut si quis fuerit, 
qui audeat dicere Maecenatem se quam Regulum nasci 
maluisse, idem iste, taceat licet, nasci se Terentiam ma- 
luit. Male tractatum Socratem iudicas, quod illam po- 12 
tionem publice mixtam non aliter quam medicamentum 
inmortalitatis obduxit et de morte disputavit usque ad 
ipsam? male cum illo actum est, quod gelatus est san- 
guis ac paulatim frigore indueto venarum vigor constitit? 
Quanto magis huic invidendum est quam illis, quibus 13 
gemma ministratur, quibus exoletus omnia pali doctus 
exseclae virilitatis aut dubiae suspensam auro nivem di- 
luit? hi quicquid biberunt, vomitu remetientur tristes et 
bilem suam regustantes, at ille venenum laetus el libens 
hauriet. Quod ad Catonem pertinet, satis dictum est sum- 14 
mamque illi felicitatem contigisse consensus hominum fa- 
tebitur. quem sibi rerum natura delegit cum quo metuenda 
collideret. ,,Inimicitiae potentium graves sunt: opponatur 
simul Pompeio, Caesari, Crasso. grave est a deterioribus 
honore anteiri: Vatinio postferatur. grave est civilibus 
bellis interesse: tolo terrarum orbe pro causa bona tam 
infeliciter quam pertinaciter militet. grave est sibi manus 
adferre: faciat. quid per haec consequar? ut omnes sciant 
non esse haec mala, quibus ego dignum Catonem putavi.“ 
IV. Prospera re * *, sed in plebem ac vilia ingenia de- 
veniunt: at calamitates terroresque mortalium sub iugum 
mittere proprium magni viri est. semper vero esse feli- 
cem et sine morsu animi transire vitam ignorare est rerum 
naturae alteram partem. ,,Magnus vir es: sed unde scio, 2 
$i tibi fortuna non dat facultatem exhibendae virtutis? de- 
scendisti ad Olympia. sed nemo praeter te: coronam ha- 
bes, victoriam non habes. non gratulor tamquam viro 
forti, sed tamquam consulatum praeturamve adepto: ho- 
nore auctus es.“ Idem dicere et bono viro possum, si illi à 
nullam occasionem difficilior casus dedit in qua una vim 
sui animi ostenderet: „miserum te iudico, quod numquam 
fuisti miser. transisti sine adversario vitam. nemo sciet 
quid potueris. ne tu quidem ipse.“ opus est enim ad no- 


Land 

titiam sui experimento. quid quisque posset nisi temptan: 
do non didicit. itaque quidam ipsi ultro se cessantibus 
malis obtulerunt et virtuti iturae in obscurum occasionem 
4 per quam enitesceret quaesierunt. Gaudent, inquam, ma- 
gni viri aliquando rebus adversis, non aliter quam fortes 
milites bellis; Triumphuzm ego murmillonem sub Tiberio 
Caesare de raritate munerum audivi querentem: quam 
bella, inquit, aetas perit! Avida est periculi virtus et quo 
tendat, non quid passura sit cogitat: quoniam etiam quoa 
passura est, gloriae pars est. militares viri gloriantur 
volneribus, laeti fluentem meliori casu sanguinem osten- 
tant. idem licet fecerint qui inlegri revertuntur ex acie, 
6 magis spectatur qui saucius redit. Ipsis, inquam, deus 
consulit, quos esse quam honestissimos cupit, quotiens 
illis materiam praebet aliquid animose fortiterque facien- 
di, ad quam rem opus est aliqua rerum difficultate: gu- 
bernatorem in tempestate, in acie militem intellegas. unde 
possum scire, quafftum adversus paupertatem tibi animi 
sit, si divitiis diffluis? unde possum scire, quantum ad- 
versus ignominiam et infamiam odiumque populare con- 
stantiae habeas, si inter plausus senescis, si te inexpu- 
gnabilis et inclinatione quadam mentium pronus favor 
sequitur? unde scio, quam aequo animo laturus sis or- 
bitatem, si quoscumque sustulisti, vides? audivi te, cum 
alios consolareris: tunc conspexissem, si te ipse conso- 
6 latus esses, si te ipse dolere vetuisses. Nolite, obsecro 
vos, expavescere ista, quae di inmortales velut stimulos 
admovent animis: calamitas virtutis occasio est. illos me- 
rito quis dixerit miseros, qui nimia felicitate torpescunt, 
7 quos velut in mari lento tranquillitas iners detinet. Quic- 
quid illis inciderit, novum veniet. magis urgent saeva in- 
expertos: grave est teneris cervicibus iugum. ad suspi- 
cionem volneris tiro pallescit, audacter veteranus cruo- 
rem suum spectat, qui scit se saepe vicisse post sangui- 
nem. Hos itaque deus quos probat, quos amat, indurat, 
recognoscit, exercet. eos autem quibus indulgere videtur, 
quibus parcere, molles venturis malis servat. erratis enim, 
si quem iudicatis exceptum: veniet ad illum diu felicem 


ACCIDANT CUM PROVIDENTIA SIT. IV. 1l 


sua portio. quisquis videtur dimissus esse, dilatus est. 
Quare deus optimum quemque aut mala valitudine aut 8 
luctu aut aliis incommodis adficit? quia in castris quoque 
periculosa fortissimis imperantur, dux lectissimos mittit 
qui nocturnis hostes adgrediantur insidiis aut explorent 
iter aut praesidium loco deiciant. nemo eorum qui exeunt 
dicit: male de me imperator meruit, sed: bene iudicavit. 
idem dicant quicumque iubentur pati timidis ignavisque 
flebilia: digni visi sumus deo in quibus experiretur, quan- 
tum humana natura posset pati. Fugite delicias, fugite 9 
enervatam felicitatem, qua animi permadescunt et, nisi 
aliquid intervenit quod humanae sortis admoneat, velut 
perpetua ebrietate sopiti. quem specularia semper ab ad- 
flatu vindicaverunt, euius pedes inter fomenta subinde 
mutata tepuerunt, cuius coenationes subditus et parieti- 
bus cireumfusus calor temperavit, hunc levis aura non 
sine periculo stringet. Cum omnia quae exeesserunt mo- 10 
dum noceant, periculosissima felicitatis intemperantia est: 
movet cerebrum, in vanas mentes imagines evocat, mul- 
tum inter falsum ac verum mediae caliginis fundit. quidni 
iis satius sit perpetuam infelicitatem advocata virtute su- 
stinere quam infinitis atque inmodicis bonis rumpi? le- 
nior ieiunio mors est: cruditate dissiliunt. Hanc itaque n 
rationem di sequuntur in bonis viris, quam in discipulis * 
Suis praeceptores, qui plus laboris ab i iis exigunt, in qui- 
bus certior spes est. numquid tu invisos esse Lacedae- 
moniis liberos suos credis, quorum experiuntur indolem 
publice verberibus admotüs? ipsi illos patres adhortantur, 
ut ictus flagellorum fortiter perferant et laceros ac semi- 
animes rogant, perseverent volnera praebere volneribus. 
Quid mirum, si dure generosos spiritus deus temptat? 12 
numquam virtutis molle documentum est. verberat nos 
et laeerat fortuna. patiamur: non est saevitia, certamen 
est, quod si saepius adierimus, fortiores erimus. soli- 
dissima corporis pars est quam frequens usus agitavit: 
praebendi fortunae sumus, ut contra illam ab ipsa dure- 
mur. paulatim nos sibi pares faciat. contemptum pericu- 
lorum adsiduitas periclitandi dabit. Sie sunt nauticis cor- 13 

pora a ferendo mari dura, agricolis manus tritae, ad ex-: 
cutienda tela militares lacerti valent, agilia sunt membra. 
cursoribus : id in quoque solidissimum est quod exercuit. 
ad contemnendam malorum potentiam animus patientia. 
pervenit, quae quid in nobis efficere possit scies, si ad- 
spexeris, quantum nationibus nudis et inopia fortioribus 
14labor praestet: omnes considera gentes, in quibus Ro- 
mana pax desinit, Germanos dico et quicquid circa Istrum 
vagarum gentium occursat. perpetua illos hiems, triste 
coelum premit, maligne solum sterile sustentat, imbrem 
culmo aut fronde defendunt, super durata glacie stagna 
15 persultant, in alimentum feras captant. Miseri tibi viden- 
tur? nihil miserum est quod in naturam consuetudo per- 
duxit. paulatim enim voluptati sunt quae necessitate coe- 
perunt. nulla illis domicilia nullaeque sedes sunt, nisi 
quas lassitudo in diem posuit. vilis et hic quaerendus 
manu victus, horrenda iniquitas coeli, intecta corpora. 
hoc quod tibi calamitas videtur, tot gentium vita est: quid 

16 miraris bonos viros, ut confirmentur, concuti? Non est 
arbor solida nec fortis, nisi in quam frequens ventus in- 
cursat. ipsa enim vexatione constringitur et radices cer- 
lius figit. fragiles sunt quae in apriea valle creverunt: 
pro ipsis ergo bonis viris est, ut esse interriti possint, 
multum inter formidolosa versari et aequo animo ferre 
quae non sunt mala nisi male sustinenti. 

1 V. Adice nunc, quod pro omnibus estopti- 
mum quemque, utita dicam, militare et edere 
operas. Hoe est propositum deo quod sapienti viro, 
ostendere haee quae volgus adpetit, quae reformidat, nec 
bona esse nec mala. adparebunt autem bona esse, si illa 
non nisi bonis viris tribuerit, et mala esse, si tantum ma- 

2 lis inrogaverit. Detestabilis erit caecitas, si nemo oculos; 
perdiderit, nisi cui eruendi sunt: itaque careant luce Ap-- 
pius et Metellus. non sunt divitiae bonum: itaque habeat; 
illas et Elius leno, ut homines pecuniam, cum in templis: 
consecraverint, videant et in fornice. nullo modo magis: 
potest deus coneupita traducere, quam si illa ad turpissi-- 

8 mos defert, ab optimis abigit. ,, At iniquum est virum bo- 

num debilitari aut constringi aut adligari, malos integris 
corporibus solutos ac delicatos incedere.* Quid porro? 
non est iniquum fortes viros arma sumere et in castris 
pernoctare et pro vallo obligatis stare volneribus, interim 
in urbe securos esse praecisos et professos inpudicitiam? 
quid porro? non est iniquum nobilissimas virgines ad 
sacra facienda noctibus excitari, altissimo somno inqui- 
natas frui? Labor optimos citat: senatus per totum diem 4 
Saepe consulitur, cum illo tempore vilissimus quisque aut 
in campo otium suum oblectet aut in popina lateat aut 
tempus in aliquo circulo terat. idem in hac magna re- 
publica fit: boni viri laborant, impendunt, impenduntur 
et volentes quidem, non trahuntur a fortuna, se- 
quuntur illam et aequant gradus. si scissent, antecessis- 
sent. Hanc quoque animosam Demetrii fortissimi viri vo- 5 
cem audisse me memini: Hoc unum, inquit, de vobis, di 
inmortales, queri possum, quod non ante mihi voluntatem 
vestram notam fecistis. prior enim ad ista venissem, ad 
quae nunc vocatus adsum. Vultis liberos sumere: vobis il- 
los sustuli. Vultis aliquam partem corporis: sumite. non 
magnam rem promitto. cito totum relinquam. Vultis spiri- 
tum: quidni? nullam moram faciam, quo minus recipiatis 
quod dedistis. a volente feretis quicquid petieritis. Quid 6 
ergo est? maluissem offerre quam tradere. quid opus fuil 
auferre? accipere potuistis. sed ne nunc quidem auferetis, 
quia nihil eripitur nisi retinenti. Nihil cogor, nihil patior 
fnvitus nec servio deo, sed adsentior, eo quidem magis, quod 
scio omnia certa et in aeternum dicta lege decurrere. Fata 7 
nos ducunt et quantum cuique temporis restat, prima 
nascentium hora disposuit. causa pendet ex causa. pri- 
vata ac publica longus ordo rerum trahit: ideo fortiter 
omne patiendum est, quia non, ut putamus, incidunt 
cuncta, sed veniunt. olim constitutum est quid gaudeas, 
quid fleas, et quamvis magna videatur varietate singulo- 
rum vita distingui, summa in unum venit: accipimus peri- 
tura perituri. Quid itaque indignamur? quid querimur? 8 
ad hoc parati sumus. utatur ut vult suis natura corpori- 
bus: nos laeti ad omnia et fortes cogitemus nihil perire 

de nostro. Quid est boni viri? praebere se fato. grande 
solatium est cum universo rapi. quicquid est quod nos 
Sic vivere, sic mori iussit, eadem necessitate et deos ad- 
ligat. inrevocabilis humana pariter ac divina cursus vehit. 
ille ipse omnium conditor et rector scripsit quidem fata, 
9 sed sequitur. semper paret, semel iussit. ,,Quare tamen 
deus tam iniquus in distributione fati fuit, ut bonis viris 
paupertatem et volnera et acerba funera adscriberet? “ 
Non potest artifex mutare materiam: hoc passa est. quae- 
dam separari a quibusdam non possunt, cohaerent, indi- 
vidua sunt: languida ingenia et in somnum itura aut in 
vigiliam somno simillimam inerlibus nectuntur elementis. 
ut efficiatur vir cum cura dicendus, fortiore fato opus est. 
non erit illi planum iter. sursum oportet ac deorsum eat, 
fluetuetur ac navigium in turbido regat. contra fortunam 
illi tenendus est cursus. multa accident dura, aspera, sed 
quae molliat et conplanet ipse. Ignis aurum probat, mi- 
I0seria fortes viros. Vide quam alte escendere debeat vir- 
tus: scies illi non per secura vadendum. 
Ardua prima via esi et quam vix mane recentes 
enituntur equi. medio est altissima coelo, 
unde mare el terras ipsi mihi saepe videre 
sit timor et pavida trepidet formidine pectus. 
Ultima prona via est et eget moderamine certo. 
tunc etiam quae me subiectis excipit undis, 
ne ferar in praeceps , Tethys solet ima vereri. 
l1Haec cum audisset ille generosus adulescens: ,, placet, 
inquit, via: escendo. est tanti per ista ire casuro.' Non 
desinit acrem animum metu territare: 
utque viam teneas nulloque errore traharis, 
per tamen adversi gradieris cornua tauri 
Haemoniosque arcus violentique ora leonis. 
Post haec ait: „Junge datos currus. his quibus deterreri 
me putas, ineitor. libet illie stare ubi ipse Sol trepidat. 
humilis et inertis est tuta sectari: per alta virtus it.“ 
1 VI „Quare tamen bonis viris patitur aliquid mali deus 
fieri?“ Ille vero non patitur. omnia mala ab illis removit, 
scelera et flagitia et cogitationes improbas et avida con- 

silia et libidinem caecam et alieno inminentem avaritiam. 
ipsos tuetur ac vindicat: numquid hoc quoque aliquis a 
deo exigit, ut bonorum virorum etiam sarcinas servet? 
remittunt ipsi hanc deo curam. externa contemnunt. De- 3 
mocritus divitias proiecit onus illas bonae mentis existi- 
mans: quid ergo? miraris, si id deus bono viro accidere 
patitur, quod vir bonus aliquando vult sibi accidere? 
filios amittunt viri boni: quidni, cum aliquando et occi- 
dant? in exilium mittuntur: quidni, cum aliquando ipsi 
patriam non repetituri relinquant? occiduntur: quidni, 
cum aliquando ipsi sibi manus adferant? , Quare quae- 3 
dam dura patiuntur?* ut alios pati doceant. nati sunt in 
exemplar. puta itaque deum dicere: quid habetis quod 
de me queri possitis vos quibus recta placuerunt? aliis 
bona falsa cireumdedi et animos inanes velut longo falla- 
tique somnio lusi: auro illos et argento et ebore ador- 
navi, intus boni nihil est. Isti quos pro felicibus adspi- 4 
eis, si non qua occurrunt, sed qua latent videris, miseri 
sunt, sordidi, turpes, ad similitudinem parietum suorum 
extrinsecus culti. non est ista solida et sincera felicitas: 
crusta est et quidem tenuis. itaque dum illis licet stare 
et ad arbitrium suum ostendi, nitent et inponunt. cum 
aliquid incidit quod disturbet ac detegat, tunc adparet 
quantum altae ac verae foeditatis alienus splendor abscon- 
derit. Vobis dedi bona certa, mansura, quanto magis ver- 5 
saverit aliquis et undique inspexerit, meliora maiora- 
que. permisi vobis metuenda contemnere, cupiditates 
fastidire. non fulgetis extrinsecus, bona vestra introrsus 
obversa sunt. sic mundus exteriora contempsit spectaculo 
sui laetus. intus omne posuit bonum. non egere felicitate 
felicitas vestra est. ,, At multa incidunt tristia, horrenda, 6 
dura toleratu.“ Quia non poteram vos istis subducere, 
animos vestros adversus omnia armavi. ferte fortiter. hoc 
est quo deum antecedatis: ille extra patientiam malorum 
est, vos supra patientiam. Contemnite paupertatem: ne- 
mo tam pauper vivit quam natus est. contemnite dolorem: 
aut solvetur aut solvet. contemnite mortem: quae vos aut 
finit aut transfert. contemnite fortunam: nullum illi telum 

7 quo feriret animum, dedi. Ante omnia cavi, ne quis vos 
teneret invitos. patet exitus. si pugnare non vultis, licet 
fugere. ideo ex omnibus rebus quas esse vobis necessa- 
rias volui, nihil feci facilius quam mori. prono animam 
loco posui: trahitur. Adtendite modo et videbitis quam 
brevis ad libertatem et quam expedita ducat via. non tam 
longas in exitu vobis quam intrantibus moras posui: alio- 
quin magnum in vos regnum fortuna tenuisset, si homo 

8 tam tarde moreretur quam nascitur. Omne tempus, omnis 
vos locus doceat, quam facile sit renuntiare naturae et 
munus illi suum inpingere: inter ipsa altaria et sollemnes 
sacrificantium ritus, dum optatur vita, mortem condiscite. 
corpora opima taurorum exiguo concidunt volnere et ma- 
gnarum virium animalia humanae manus ictus inpellit. 
tenui ferro commissura cervicis abrumpitur, et cum arti- 
culus ille qui caput eollumque committit incisus est, tanta 

9illa moles corruit. Non in alto latet spiritus nec utique 
ferro eruendus est. non sunt volnere penitus inpresso 
scrutanda praecordia: in proximo mors est. non certum 
ad hos ictus destinavi locum: quacumque via pervium est. 
ipsum illud quod vocatur mori, quo anima discedit a cor- 
pore, brevius est, quam ut sentiri tanta velocitas possit 
sive fauces nodus elisit, sive spiramentum aqua praeclu- 
Sit, sive in caput lapsos subiacentis soli duritia conminuit, 
sive haustus ignis cursum animae remeantis interscidit : 
quiequid est, properat: eequid erubescitis? quod tam cito 
fit, timetis diu? *** 

l. Tantum inter Stoicos, Serene, et ceteros sapien- 1 
tiam professos interesse quantum inter feminas et mares 
non inmerito dixerim, cum utraque turba ad vitae socie- 
tatem tantumdem conferat, sed altera pars ad obsequen- 
dum, altera imperio nata sit. ceteri sapientes molliter et 
blande, ut fere domestici et familiares medici aegris cor- 
poribus non qua optimum et celerrimum est medentur, 
sed qua licet: Stoici virilem ingressi viam, non ut amoena 
ineuntibus videatur, curae habent, sed ut quamprimum 
nos eripiat et in illum editum verticem educat, qui adeo 
extra omnem teli iactum surrexit, ut supra fortunam emi- 
neat. „At ardua per quae vocamur et confragosa sunt.“ 2 
Quid enim? plano aditur excelsum? sed ne tam abrupta 
quidem sunt, quam quidam putant. prima tantum pars 
saxa rupesque habet et invii speciem, sicut pleraque ex 
longinquo speculantibus abscisa et connexa videri solent, 
cum aciem longinquitas fallat. deinde propius adeuntibus 
eadem illa, quae in unum congesserat error oculorum, 
paulatim adaperiuntur. tum illis quae praecipitia ex inter- 
vallo adparebant, redit lene fastigium. Nuper cum inci- 3 
disset mentio M. Catonis, indigne ferebas, sicut es iniqui- 
tatis inpatiens , quod Catonem aetas sua parum intellexis- 
set, quod supra Pompeios et Caesares surgentem infra 
Vatinios posuisset. et tibi indignum videbatur, quod illi 

dissuasuro legem toga in foro essel erepta quodque a 
rostris usque ad areum Fabianum per seditiosae factionis 
manus traditus voces inprobas et sputa et omnis alias 
insanae multitudinis contumelias pertulisset. 

L Il. Tum ego respondi habere te, quod reipublicae 
nomine movereris, quam hinc P. Clodius, hinc Vatinius 
ac pessimus quisque venumdabat et caeca cupiditate cor- 
repti non intelligebant se dum vendunt, et venire: pro 
ipso quidem Catone securum te esse iussi. nullum enim 
sapientem nec iniuriam accipere nec contumeliam posse, 
Catonem autem certius exemplar sapientis viri nobis deos 
inmortales dedisse quam Ulixen et Herculem prioribus 
seculis. hos enim Stoici nostri sapientes pronuntiave- 
runt, invictos laboribus, contemptores voluptatis et victo- 

2 res omnium terrarum. Cato non cum feris manus contulit, 
quas conseclari venatoris agreslisque est, nec monstra 
igne ac ferro persecutus est nec in ea tempora incidit, 
quibus eredi posset coelum humeris unius inniti excussa 
iam antiqua credulitate et seculo ad summam perdueto 
sollertiam: cum ambitu congressus, multiformi malo, ct 
cum potentiae inmensa cupiditate, quam totus orbis in tres 
divisus satiare non poterat, adversus vitia civitatis dege- 
neranüis eL pessum sua mole sidentis stetit solus et ca- 
dentem rempublicam, quantum modo una retrahi manu 
poterat, tenuit, donec vel abreptus vel abstraetus comi- 
lem se diu sustentatae ruinae dedil simulque exslincta 
sunt, quae nefas erat dividi. neque enim Cato post liber- 

3 tatem vixit nec libertas post Catonem. Huic tu putas in- 
iuriam fieri potuisse a populo, quod aut praeturam illi 
detraxit aut togam? quod sacrum illud caput purgamentis 
oris adspersit? Tutus est sapiens nec ulla adfici aut in- 
iuria aut contumelia potest. 

1 HI. Videor mihi intueri animum tuum incensum et 
effervescentem. paras adelamare: ,, Haec sunl quae au- 
ctoritatem praeceptis vestris detrahant. magna promittitis 
et quae ne optari quidem, nedum credi possint. deinde in- 
gentia locuti cum pauperem negastis esse sapientem, non 
negalis solere illi et servum [vel vestitum] et tectum etl 

cibum deesse. cum sapientem negastis insanire, non ne- 
gatis et alienari et parum sana verba emittere et quicquid 
vis morbi cogit audere. cum sapientem negastis servum 
esse, iidem non itis infitias et veniturum et imperata fa- 
eturum et domino suo servilia praestaturum ministeria : 
ita sublato alte supercilio in eadem quae ceteri descendi- 
tis mutatis rerum nominibus. Tale itaque aliquid et in hoc 2 
esse suspicor, quod prima specie pulchrum atque magni- 
ficum est, nec iniuriam nec contumeliam accepturum esse 
sapientem. multum autem interest, utrum sapientem extra 
indignationem an extra iniuriam ponas. nam si dicis il- 
lum aequo animo laturum, nullum habet privilegium. 
contigit illi res volgaris et quae discitur ipsa iniuriarum 
adsiduitate, patientia. si negas accepturum iniuriam, id 
est neminem illi temptaturum facere, omnibus relictis ne- 
gotiis Stoicus fio.“ Ego vero sapientem non imaginario 3 
honore verborum exornare constitui, sed eo loco ponere, 
quo nulla permittatur iniuria. quid ergo? nemo erit qui 
lacessat, qui temptet? nihil in rerum natura tam sacrum 
est, quod saerilegum non inveniat, sed non ideo divina 
minus in sublimi sunt, si exsistunt qui magnitudinem 
multum ultra se positam non tacturi adpetant. Involne- 
rabile est non quod non feritur, sed quod non laeditur: 
ex hae tibi nota sapientem exhibebo. Numquid dubium 4 
est, quin certius robur sit quod non vincitur quam quod 
non lacessitur, cum dubiae sint vires inexperlae, at me- 
rito certissima firmitas habeatur, quae omnis incursus 
respuit? sic tu sapientem melioris scito esse naturae, si 
nulla illi iniuria nocet, quam si nulla fit. et illum fortem 
virum dicam, quem bella non subigunt nec admota vis 
hostilis exterret, non cui pingue otium est inter desides 
populos. Hoc igitur dico, sapientem nulli esse iniuriae 5 
obnoxium. itaque non refert, quam multa in illum coi- 
ciantur tela, cum sit nulli penetrabilis ; quomodo quorun- 
dam lapidum inexpugnabilis ferro duritia est nec secari 
adamas aut caedi vel deteri potest, sed incurrentia ultro 
retundit. quemadmodum quaedam non possunt igne con- 
sumi, sed flamma circumfusa rigorem suum habitumque 
9 z 

couservant. quemadmodum proiecti quidam in altum sco- 
puli mare frangunt nec ipsi ulla saevitiae vestigia tot ver- 
berati seculis ostentant: ita sapientis animus solidus est 
et id roboris colligit, ut tam tutus sit ab iniuria quam illa 
quae retuli. 

L IV. Quid ergo? non erit aliquis qui sapienti facere 
temptet iniuriam? temptabit, sed non perventuram ad 
eum. maiore enim intervallo a contactu inferiorum abdu- 
clus est, quam ut ulla vis noxia usque ad illum vires suas 
perferat. etiam cum potentes et imperio editi et consensu 
servientium validi nocere intendent, tam citra sapientiam 
omnes eorum inpetus deficient, quam quae nervo tormen- 
tisve in altum exprimuntur, cum extra visum exsilierint, 

2 citra coelum tamen flectuntur. Quid? tu putas tum, cum 
stolidus ille rex multitudine telorum diem obscuraret, ul- 
lam sagittam in solem incidisse? aut dimissis in profun- 
dum catenis Neptunum potuisse contingi? Ut coelestia hu- 
manas manus effugiunt el ab his qui templa diruunt ac 
simulacra conflant, nihil divinitati nocetur, ita quiequid 
fit in sapientem proterve, petulanter, superbe, frustra 

8 lemptatur. „At satius erat neminem esse qui facerc vel- 
let.“ Rem difficilem optas humano generi, innocentiam. 
et non fieri eorum interest, qui faeturi sunt, non eius, qui 
pati ne si fiat quidem potest. immo nescio an magis vires 
sapientia ostendat tranquillitatis inter lacessentia, sicut 
maximum argumentum est imperatoris armis virisque pol- 
lentis tuta securitas in hostium terra. 

1 V. Dividamus, si tibi videtur, Serene, iniuriam 
a contumelia: prior illa natura gravior est, haec levior 
el tantum delicatis gravis, qua non laeduntur homines, 
sed offenduntur. tanta est tamen animorum dissolutio et 
vanitas, ut quidam nihil acerbius putent: sie invenies ser- 
vum «qui flagellis quam colaphis caedi malit et qui mortem: 
ac verbera tolerabiliora credat quam contumeliosa verba. 

2 Ad tantas ineptias perventum est, ut non dolore tantum, 
sed doloris opinione vexemur, more puerorum, quibus 
melum incutit umbra et personarum deformitas et depra- 
vata facies. lacrimas vero evocant nomina parum grata 

auribus et digitorum motus et alia quac inpelu quodam 
erroris inprovidi refugiunt. Iniuria propositum hoc habet, 3 
aliquem malo adficere. malo autem sapientia non relin- 
quit locum. unum enim illi malum est turpitudo, quae 
intrare eo ubi iam virtus honestumque est, non potest. 
ergo si iniuria sine malo nulla est, malum nisi turpe nul- 
lum est, turpe autem ad honestis occupatum pervenire 
non potest: iniuria ad sapientem non perveuil. nam si 
iniuria alicuius mali patientia est, sapiens autem nullius 
inali est patiens, nulla ad sapientem iniuria pertinet. Omnis a 
iniuria diminutio eius est in quem incurrit, nec potest 
quisquam iniuriam accipere sine aliquo detrimento vel 
dignitatis vel corporis vel rerum extra nos positarum. sa- 
piens autem nihil perdere potest. omnia in se reposuit, 
nihil fortunae credit, bona sua in solido habet, contentus 
virtute, quae fortuitis non indiget ideoque nec augeri nec 
minui potest. nam et in summum perducta incrementi non 
habet locum et nihil eripit fortuna, nisi quod dedit. vir- 
tutem autem non dat, ideo nec detrahit. libera est, invio- 
labilis, inmota, inconcussa. sic contra casus indurat, ut 
2e inclinari quidem, nedum vinci possit. Adversus adpa- 5 
ratus terribilium rectos oculos tenet, nihil ex voltu mutat, 
sive illi dura sive secunda oslentantur. itaque nihil per- 
det quod perire sensurus sit. unius enim in possessione 
virtutis est, ex qua depelli numquam potest. ceteris pre- 
cario utitur: quis autem iactura movetur alieni? quodsi 
iniuria nihil laedere potest ex his quae propria sapientis 
sunt, quia virtute sua salva sunt, iniuria sapienti non 
potest fieri. Megaram Demetrius ceperat, cui cognomen 6 
Poliorcetes fuit. ab hoc Stilbon philosophus interrogatus, 
num aliquid perdidisset: nikil, inquit. omnia mea mecum 
sunt. atqui et patrimonium eius in praedam cesserat et 
filias rapuerat hostis et patria in alienam ditionem perve- 
nerat et ipsum rex circumfusus victoris exercitus armis 
ex superiore loco rogitabat. At ille victoriam illi excussit 7 
et se urbe capta non invictum tantum, sed indemnem esse 
testatus est. habebat enim vera secum bona, in quae non 
est manus iniectio. at quae dissipata et direpta fereban- 

tur, non iudicabat sua, sed adventieia el nutum fortunae 
sequentia. ideo ut non propria dilexerat. Omnium enim 
extrinsecus adfluentium lubrica et incerta possessio est. 
1 VI. Cogita nunc, an huic fur aut calumniator aut vi- 
cinus inpotens aut dives aliquis regnum orbae senectutis 
exercens facere iniuriam possit, cui bellum et hostis et 
ille egregiam artem quassandarum urbium professus eri- 
2 pere nihil potuit. Inter micantes ubique gladios et milita- 
rem in rapina tumultum, inter flammas et sanguinem stra- 
gemque impulsae civitatis, inter fragorem templorum su- 
per deos cadentium uni homini pax fuit: non est itaque, 
quod audax iudices promissum, cuius tibi, si parum fidei 
habeo, sponsorem dabo. vix enim credis tantum firmitatis 
in hominem aut tantam animi magnitudinem cadere. sed 
8 si prodit in medium qui dicat: „non est quod dubites, an 
adtollere se homo natus supra humana possit, an dolo- 
res, damna, ulcerationes, volnera, magnos motus rerum 
circa se frementium securus adspiciat et dura placide fe- 
rat et secunda moderate, nec illis cedens nec his fretus, 
unus idemque inter diversa sit nec quicquam suum nisi 
4se putet esse, id quoque ea parte, qua melior est: en 
adsum hoc vobis probaturus, sub isto tot civitatum ever- 
sore munimenta incussu arietis labefieri et turrium altitu- 
dinem cuniculis ac latentibus fossis repente desidere et 
aequaturum edilissimas arces aggerem crescere, at nulla 
machinamenta posse reperiri, quae bene fundatum ani- 
5 mum agitent. Erepsi modo e ruinis domus, et incendiis 
undique relucentibus flammas per sanguinem fugi. filias 
meas quis casus habeat, an peior publico nescio. solus 
et senior et hostilia circa me omnia videns tamen integrum 
incolumemque esse censum meum profiteor: teneo, habeo 
6 quiequid mei habui. Non est quod me victum victoremque 
te credas: vicit fortuna tua fortunam meam. caduca illa et 
dominum mutantia ubi sint nescio: quod ad res meas 
7 pertinet, mecum sunt, mecum erunt. Perdiderunt isti di- 
vites patrimonia, libidinosi amores suos et magno pudo- 
ris inpendio dilecta scorta, ambiliosi curiam et forum et 
loca exercendis in publico vitiis destinata. feneratores per- 

diderunt tabellas, quibus avaritia falso laeta divitias ima- 
ginatur: ego quidem omnia integra inlibataque habeo. 
proinde istos interroga, qui flent, qui lamentantur, stri- 
ctis gladiis nuda pro pecunia eorpora opponunt, qui ho- 
stem onerato sinu fugiunt.“ Ergo ita habes, Serene, per- 8 
feetum illum virum, humanis divinisque virtutibus plenum 
nihil perdere. bona eius solidis et inexsuperabilibus mu- 
nimentis praecincta sunt. non Babylonios illi muros con- 
tuleris, quos Alexander intravit, non Carthaginis aut Nu- 
mantiae moenia, una manu capta, non Capitolium arcem- 
ve, habent ista hostile vestigium: illa quae sapientem 
tuentur, et a flamma et ab incursu tuta sunt, nullum in- 
troitum praebent, excelsa, inexpugnabilia, dis aequa. 
Vlt. Non est quod dicas ista, ut soles, hunc sapien- 
tem nostrum nusquam inveniri. non fingimus istud hu- 
mani ingenii vanum decus nec ingentem imaginem falsae 
rei concipimus, sed qualem confirmamus, exhibuimus et 
exhibebimus, raro forsitan magnisque aetatum intervallis 
unum. neque enim magna et excedentia solitum ac vul- 
garen modum crebro gignuntur. ceterum hic ipse M. 
Cato, a cuius mentione haec disputatio processit, vereor 
ne supra nostrum exemplar sit. Denique validius debet 2 
esse quod laedit eo quod laeditur. non est autem fortior 
nequitia virtute: non potest ergo laedi sapiens. Iniuria in 
bonos nisi a malis non temptatur. bonis inter se pax est. 
mali (non] tam bonis perniciosi quam inter se. «quodsi 
laedi nisi infirmior non potest, malus autem bono infir- 
mior est, nec iniuria bonis nisi a dispari verenda est: in- 
iuria in sapientem virum non cadit. illud enim iam non 
es admonendus neminem bonum esse nisi sapientem. ,,Si 3 
iniuste, inquit, Socrates damnatus est, iniuriam accepit. 
Hoc loco intellegere nos oportet posse evenire, ut faciat 
aliquis iniuriam mihi el ego non accipiam: tamquam si 
quis rem, quam e villa mea subripuit, in domo mea ponat, 
ille furtum fecerit, ego nihil perdiderim. Potest aliquis no- 4 
cens fieri, quamvis non nocuerit: si quis cum uxore sua 
tamquam aliena concumbat, adulter erit, quamvis illa 
adultera non sit. aliquis mihi venenum dedit, sed vim 

suam remixtam cibo perdidit: venenum illud dando sce- 
leri se obligavit, etiam si non nocuit. non minus latro est, 
cuius telum opposita veste elusum est. Omnia scelera 
etiam ante effectum operis, quantum culpae satis est, per- 

5 fecta sunt. Quaedam eius condicionis sunt et hac vice 
copulantur, ut alterum sine altero esse possit, alterum 
sine altero non possit. quod dico conabor facere manife- 
stum. Possum pedes movere, ut non eurram: currere non 
possum, ut pedes non moveam. possum, quamvis in 
aqua sim, non natare: si nato, non possum in aqua non 

6 esse. Ex hac sorte et hoc est de quo agitur. si iniuriam 
accepi, necesse est factam esse. si est faeta, non est ne- 
cesse accepisse me. multa enim incidere possunt quae 
submoveant iniuriam: ut intentatam manum deicere ali- 
quis casus potest et emissa tela declinare, ita iniurias qua 
lescumque polest aliqua res repellere et in medio interci- 
pere, ut et factae sint nec acceptae. 

1 VIII. Praeterea iustitia nihil iniustum pati potest, quia 
non coeunt contraria. iniuria autem non potest fieri nisi 
iniuste: ergo sapienli iniuria non potest fieri. Nec est 
quod mireris: si nemo potest illi iniuriam facere, ne pro- 
desse quidem quisquam potest. et sapienti nihil deest 
quod accipere possit loco muneris, et malus nihil potest 
dignum tribuere sapiente. habere enim prius debet quam 
dare. nihil autem habet quod ad se transferri sapiens ga 

2 visurus sit. Non potest ergo quisquam aul nocere sa- 
pienti aut prodesse, quoniam divina nec iuvari deside- 
rant nec laedi possunt. sapiens autem vicinus proximus- 
que dis consistit, excepta mortalitate similis deo. ad illa 
nitens pergensque excelsa, ordinata, intrepida, aequali et 
concordi cursu fluentia, secura, benigna, bono publico 
nata, et sibi et aliis salutaria nihil humile concupiscel, ni- 
hil flebit, qui rationi innixus per humanos casus divino 

3 incedet animo. Non habet ubi accipiat iniuriam. ab ho- 
mine me tantum dicere putas? ne a fortuna quidem, quae 
quoliens eum virtnte congressa est, numquam par reces- 
sit. Si maximum illud, ultra quod nihil habent, iratae le- 
ges ac saevissimi domini minitantur, in quo imperium 


CONTUMELIAM ACCIPERE SAPIENTEM. VII—IX. 25 


suum fortuna consumit, aequo placidoque animo accipi- 
mus et scimus mortem malum non esse, ob hoc ne iniu- 
riam quidem: multo facilius alia tolerabimus damna et 
dolores, ignominias, locorum commxutationes, orbitates, 
discidia, quae sapientem, etiam si universa cireumveniant, 
non mergunt, nedum ul ad singulorum inpulsus moereat. 
Et si fortunae iniurias moderale fert, quanto magis homi- 
num potentium, quos scit fortunae manus esse? 

IX. Omnia itaque sic patitur ut hiemis rigorem et in- 
temperantiam coeli, ut fervores morbosque el cetera forte 
accidentia, nec de quoquam tam bene iudicat, ut illum 
quiequam putet consilio fecisse, quod in uno sapiente 
est. aliorum omnium non consilia, sed fraudes et insidiae 
et motus animorum inconditi sunt, quos casibus adnume- 
rat. omne autem fortuitum circa nos saevit et in vitia. 
lllud quoque cogitat, iniuriarum latissime patere mate- 2 
riam illis, per quae periculum nobis quaesitum est, ut ac- 
eusatore submisso aut criminatione falsa aut inritalis in 
nos potentiorum molibus, quaeque alia inter togatos la- 
trocinia sunt. estet illa iniuria frequens, si lucrum ali- 
cuius excussum est aut praemium diu captatum, si magno 
labore adfectata hereditas aversa est et quaestuosae do- 
mus gralia erepta: haec effugit sapiens, qui nescit nec in 
spem nec in metum vivere. Adice nune quod iniuriam 3 
nemo inmota mente accipit, sed ad sensum eius pertur- 
batur. caret autem perturbatione vir erectus. erroribus 
moderatur suis altae quietis et placidae. nam si tangit il- 
lum iniuria, et movet et inpedit. caret autem ira sapiens, 
quam excilat iniuriae species, nec aliter careret ira nisi 
et iniuria, quam scit sibi non posse fleri: inde tam ere- 
etus laetusque est, inde continuo gaudio elatus. adeo au- 
tem ad offensiones rerum hominumque non contrahitur, 
ut ipsa illi iniuria usui sit, per quam experimentum sui 
capit et virtutem temptat. Faveamus, obsecro vos, huic 4 
proposito aequisque et animis et auribus adsimus, dum 
sapiens iniuriae excipitur: nec quicquam adeo petulantiae 
vestrae aut rapacissimis cupiditatibus aut caecae temeri- 
tati superbiaeque detrahitur. salvis vitiis vestris haec sa- 

pienti libertas quaeritur. non ut vobis facere non liceat 
iniuriam, agimus, sed ut ille omnes iniurias in altum di- 
mittat patientiaque se ac magnitudine animi defendat. 

5 Sic in certaminibus sacris plerique vicerunt, caedentium 
manus obstinata patientia fatigando: ex hoc puta genere 
sapientem eorum, qui exercitatione longa ac fideli ro: 
bur perpetiendi lassandique omnem inimicam vim conse- 
cuti sunt. 

] X Quoniam priorem partem percurrimus, 
ad alteram transeamus, qua quibusdam pro- 
priis, plerisque vero communibus contume- 
liamrefutabimus. Est minor iniuria, quam queri ma- 
gis quam exsequi possimus, quam leges quoque nulla di- 

9 gnam vindicta putaverunt. Hunc adfectum movet humilitas 
animi contrahentis se ob factum dictumque inhonorificum 
„ille me hodie non admisit, cum alios admitteret. sermo- 
nem meum aut superbe aversatus est aut palam risit. et 
non in medio me lecto, sed in imo collocavit.“ et alia 
huius notae, quae quid vocem nisi querelas nausiantis 
animi? in quae fere delicati et felices incidunt. non vacat 

3 enim haec notare cui peiora instant. Nimio otio ingenia 
natura infirma et muliebria et inopia verae iniuriae lasci- 
vientia his commoventur, quarum pars maior constat vi- 
do interpretantis. itaque nec prudentiae quicquam in se 
esse nec fiduciae ostendit qui contumelia adficitur. non 
dubie enim contemptum se iudicat, et hic morsus non 
sine quadam humilitate animi evenit supprimentis se ac 
descendentis: sapiens autem a nullo contemnitur. magni- 
tudinem suam novit nullique tantum de se licere nuntiat 
sibi et omnis has, quas non miserias animorum, sed mo- 

4 lestias dixerim, non vincit, sed ne sentit quidem. Alia 
sunt quae sapientem feriunt, etiam si non pervertunt, ut 
dolor corporis et debilitas aut amicorum liberorumque 
amissio et patriae bello flagrantis calamitas. haec non 
nego sentire sapientem. nec enim lapidis illi duritiam fer- 
rive adserimus. nulla virtus est, quae non sentiat per: 
peti. Quid ergo est? quosdam ictus recipit, sed receptos 
evincit et sanat et conprimit. haec vero minora ne sentit 

quidem nec adversus ea solita illa virtute utitur dura to- 
lerandi, sed aut non adnotat aut digna risu putat. 

XI. Praeterea cum magnam partem contumeliarum 
superbi insolentesque faciant et male felicitatem ferentes, 
habet quo istum adfectum inflatum respuat, puleherrimam 
virtutem omnium [animi], magnanimitatem: illa quicquid 
eiusmodi est, transcurrit ut vanas species somniorum 
visusque nocturnos nihil habentis solidi atque veri. Si- 2 
mul illud cogitat, omnes inferiores esse, quam ut illis au- 
dacia sil tanto excelsiora despicere. Contumelia a con: 
temptu dicta est, quia nemo nisi quem contempsit, tali 
iniuria notat. nemo autem maiorem melioremque contem- 
nit, etiam si facit aliquid, quod contemnentes solent: nam 
et pueri os parentum feriunt et crines matris turbavit la- 
ceravitque infans et sputo adspersit aut nudavit in con- 
spectu suorum tegenda et verbis obscoenioribus non pe- 
percit. et nihil horum contumeliam dicimus. quare? quia 
qui fecit, contemnere non potest. Eadem causa est, cur 3 
nos mancipiorum nostrorum urbanitas in dominos contu- 
meliosa delectet, quorum audacia ita demum sibi in con- 
vivas ius facit, si coepit a domino. et ut quisque con- 
temptissimus et [ut] ludibrium est, ita solutissimae linguae 
est. Pueros quidam in hoc mereantur procaces et illo- 
rum inpudentiam acuunt ac sub magistro habent, qui 
probra meditate effundunt, nec has contumelias vocamus, 
sed argutias: quanta autem dementia est iisdem modo 
delectari, modo offendi et rem ab amico dictam maledi- 
etum vocare, a servulo ioculare convicium ? 

XII. Quem animum nos adversus pueros habemus, 
hune sapiens adversus omnes, quibus etiam post iuven- 
tam eanosque puerilitas est. an quicquam isti profece- 
runt, quibus + animi mala sunt auctique in maius errores, 
qui a pueris magnitudine tantum formaque corporum dif- 
ferunt, ceterum non minus vagi incertique, voluptatium 
sine delectu adpetentes, trepidi et non ingenio, sed for- 
midine quieti? Non ideo quicquam inter illos puerosque 2 
interesse quis dixerit, quod illis talorum nucumve et aeris 
minuti avaritia est, his auri argentique et urbium. quod 

illi inter ipsos magistratus gerunt et praetextam fasces- 
que ae tribunal imitantur, hi eadem in campo foroque et 
in curia serio ludunt. illi in litoribus arenae congestu si- 
mulacra domuum excitant, hi ut magnum aliquid agentes 
in lapidibus ac parielibus et teetis moliendis occupati tu- 
telae corporum inventa in periculum verterunt. ergo par 
pueris longiusque progressis, sed iu alia maioraque error 

3 est. Non inmerito itaque horum contumelias sapiens ut 
iocos accipit. et aliquando illos tamquam pueros malo 
poenaque admonet [adficit), non quia accepit iniuriam, 
sed quia fecerunt et ut desinant facere. sic enim et pe- 
cora verbere domantur, nec irascimur iilis, cum sessorem 
recusaverunt, sed conpescimus, ut dolor contumaciam 
vincat. Ergo et illud solutum scies, quod nobis opponi- 
tur: „quare, si non accepit iniuriam sapiens nec contu- 
meliam, punit eos qui fecerunt?“ non enim se ulcisci- 
tur, sed illos emendat. 

1 XIII. Quid est autem, quare hanc animi firmitatem non 
credas in virum sapientem cadere, cum tibi in aliis idem 
notare, sed non ex eadem causa liceat? quis enim phre- 
netico medicus irascitur? quis febricitantis et a frigida 

2 prohibiti maledicta in malam partem accipit? Hunc ad- 
fectum adversus omnis habet sapiens, quem adversus 
aegros suos medieus, quorum nee obscoena, si remedio 
egent, contreclare nec reliquias et effusa intueri dedigna- 
tur nec per furorem saevientium excipere convicia: seit 
sapiens omnis hos qui togati purpuratique incedunt, va- 
lentes coloratos, male sanos esse, quos non aliter videt 
quam aegros intemperantis. ilaque ne suecenset quidem, 
si quid in morbo petulantius ausi sunt adversus meden- 
tem, et quo animo honores eorum nihilo aestimat, eodem 

$ parum honorifice facta. Quemadmodum non placebit 
sibi, sí illum mendicus coluerit, nec contumeliam iudica- 
bit, si illi homo plebis ultimae salutanti mutuam salutatio- 
nem non reddiderit: sic (se) ne suspiciet quidem, si illum 

' multi divites suspexerint. scit enim illos nihil a mendicis 
differre, immo miseriores esse. illi enim exiguo, hi multo 
egent. et rursus non tangetur, si illum rex Medorum At- 

talusve Asiae salutantem silentio ac voltu adroganti 
transierit. scit statum eius non magis habere quicquam 
invidendum quam eius, cui in magna familia cura obtigit 
aegros insanosque conpescere. Num moleste feram, si4 
mihi non reddiderit nomen aliquis ex his, qui ad Castoris 
negotiantur nequam mancipia ementes vendentesque, quo- 
rum tabernae pessimorum servorum turba refertae sunt? 
non, ut puto. quid enim is boni habet, sub quo nemo 
nisi malus est? Ergo ut huius humanitalem inhumanita- 
temque neglegil, ita et regis: habes sub te Parthos et Me- 
dos et Bactrianos, sed quos metu contines, sed propter 
quos remittere arcum tibi non contigit, sed postremos, 
sed venales, sed novum aucupantes dominium. Nullius 
ergo movebitur contumelia. omnes enim inter se diffe- 
runt, sapiens quidem pares illos ob aequalem stultitiam 
omnis putat. nam si semel se demiserit eo, ut aut iniuria 
moveatur aut contumelia, non potuerit umquam esse se- 
curus. Securitas autem proprium bonum sapientis est, 
nec committet, ut iudicando contumeliam sibi factam ho- 
norem habeat ei qui fecit. necesse est enim a quo quis- 
que contemni molesle ferat, suspici gaudeat. 

XIV. Tanta quosdam dementia tenet, ut sibi contu- | 
meliam fieri putent posse a muliere. quid refert quam 
habeant, quot leeticarios habentem, quam oneratas aures, 
quam laxam sellam? aeque inprudens animal est et, nisi 
scientia accessit ac multa eruditio, ferum, cupiditatum in- 
continens. Quidam se a cinerario inpulsos moleste ferunt 
et contumeliam vocant ostiarii difficultatem, nomenelato- 
ris superbiam, cubicularii supercilium. o quantus inter 
ista risus tollendus est, quanta voluptate inplendus ani- 
mus ex alienorum errorum tumultu contemplanti quietem 
suam! Quid ergo? sapiens non accedet ad fores, quas 2 
durus ianitor obsidet? ille vero, si res necessaria voca- 
bit, experietur et illum quisquis erit tamquam canem 
acrem obiecto cibo leniet nec indignabitur aliquid inpen- 
dere, ut limen transeat, cogitans et in pontibus quibus 
dam pro transitu dari. itaque illi quoque, quisquis erit, 
qui hoc salutationum publicum exerceat, donabit. scit 

emere venalia. lile pusilli animi est, qui sibi placet, quod 
ostiario libere respondit, quod virgam eius fregit, quod 
ad dominum accessit et petiit corium. facit se adversa- 

8 rium qui contendit, et ut vincat, par fuit. „At sapiens ĉo- 
laphis percussus quid faciet?“ quod Cato, cum illi os 
percussum esset: non exeanduit, non vindicavit iniuriam, 
ne remisit quidem, sed factam negavit: maiore animo non 

4 agnovit quam ignovisset. Non diu in hoc haerebimus: 
quis enim nescit nihil ex his, quae creduntur mala aut 
bona, ita videri sapienti ut omnibus? non respicit, quid 
homines turpe iudicent aut miserum. non it qua populus, 
sed ut sidera contrarium mundo iter intendunt, ita hic ad- 
versus opinionem omnium vadit. 

1 XV. Desinite itaque dicere: „Non accipiet ergo sa- 
piens iniuriam, si caedetur, si oculus illi eruetur? non 
accipiet contumeliam, si obscoenorum vocibus inprobis 
per forum agetur? si in convivio regis recumbere infra 
mensam vescique cum servis ignominiosa officia sortitis 
iubebitur? si quid aliud ferre cogetur eorum quae exco- 

2 gitari pudori ingenuo molesta possunt?“ In quantum- 
cumque ista vel numero vel magnitudine ereverint, eius- 
dem naturae erunt: si non tangent illum parva, ne ma- 
iora quidem. si non tangent pauca, ne plura quidem. 
sed ex inbecillitate vestra coniecturam capitis ingenlis 
animi, et cum cogitastis, quantum putetis vos pati posse, 
sapientis patientiae paulo ulteriorem terminum ponilis: 
at illum in aliis mundi finibus sua virtus collocavit nihil 

8 vobiscum eommune habentem. Quare et aspera et quae 
eumque toleratu gravia sunt audituque et visu refugien- 
da, — non obruetur eorum coetu et qualis singulis, talis 
universis obsistel. qui dicit illud tolerabile sapienti, illud 
intolerabile, et animi magnitudinem intra certos fines te- 

4 net, male agit: vincit nos fortuna, nisi tota vincitur. Ne 
putes istam Stoicam esse duritiam, Epicurus, quem vos 
patronum inertiae vestrae adsumitis putatisque mollia ac 
desidiosa praecipere et ad voluptates ducentia: „raro , in- 
quit, fortuna sapienti intervenit.* quam paene emi- 
sit viri vocem! Vis tu fortius loqui et illam ex toto submo- 

vere? Domus haec sapientis angusta, sine cultu, sine stre- 5 
pitu, sine adparatu, nullis adservatur ianitoribus turbam 
venali fastidio digerentibus, sed per hoc limen vacuum et 
ab ostiariis liberum fortuna non transit. scit non esse il- 
lie sibi locum, ubi sui nihil est. 

XVI. Quodsi Epicurus quoque, qui corpori plurimum 
indulsit, adversus iniurias exsurgit, qui id apud nos incre- 
dibile videri potest aut supra humanae naturae mensu- 
ram? ille ait iniurias tolerabiles esse sapienti, nos iniu- 
rias non esse. nec enim est, quod dicas hoc naturae re- 
pugnare. Non negamus rem incommodam esse verberari 9 
et inpelli et aliquo membro carere, sed omnia ista nega- 
mus iniurias esse. non sensum illis doloris detrahimus, 
sed nomen iniuriae, quod non potest recipi virtute salva. 
Uter verius dicat videbimus: ad contemptum quidem in- 
iuriae uterque consentit. Quaeris quid inter duos inter- 
sit? quod inter gladiatores fortissimos, quorum alter pre- 
mit volnus el stat in gradu, aller respiciens ad claman- 
tem populum significat nihil esse et intercedi non patitur. 
Non est, quod putes magnum, quo dissidemus: illud quo 3 
de agitur, quod unum ad vos pertinet, utraque exempla 
hortantur, contemnere iniurias et quas iniuriarum umbras 
ac suspiciones dixerim, contumelias, ad quas despicien- 
das non sapiente opus est viro, sed tantum conspiciente, 
qui sibi possit dicere: „ulrum merito mihi ista accidunt 
an inmerito? si merito, non est contumelia, iudicium est. 
si inmerito, illi qui iniusta faeit, erubescendum est.“ Et 4 
quid est illud quod contumelia dicitur? in capitis mei 
laevitatem iocatus est et in oculorum valitudinem et in 
erurum gracilitatem et in staturam: quae contumelia est, 
quod adparet audire? Coram uno aliquid dictum ride- 
mus, eoram pluribus indignamur et eorum aliis liberta- 
lem non relinquimus, quae ipsi in nos dicere adsuevimus. 
locis temperatis delectamur, inmodicis irascimur. 

XVII. Chrysippus ait quendam indignatum, quod il- 
lum aliquis vervecem marinum dixerat. In senatu 
flentem vidimus Fidum Cornelium, Nasonis Ovidii gene- 
rum, eum illum Corbulo struthocamelum depila- 

tum dixisset. adversus alia maledicta mores et vitia 
convolnerantia frontis illi firmitas constitit, adversus hoc 
tam absurdum lacrimae prociderunt: tanta animorum in- 

2 becillitas est, ubi ratio discessit. Quid quod offendimur, 
Si quis sermonem nostrum imitatur, si quis incessum, si 
quis vitium aliquod corporis aut linguae exprimit? quasi 
notiora illa fiant alio imitante quam nobis facientibus. se- 
nectutem quidam inviti audiunt et canos et alia ad quae 
volo pervenitur. paupertatis maledictum quosdam perus- 
sit, quam sibi obiecit quisquis abscondit: itaque materia 
petulantibus et per contumeliam urbanis detrahitur, si 
ultro illam et prior occupes. Nemo risum praebuit qui ex 

8se cepit. Vatinium, hominem natum et ad risum et ad 
odium, scurram fuisse et venustum ac dicacem memoriae 
proditum est. in pedes suos ipse plurima dicebat et in 
fauces concisas. sic inimicorum, quos plures habebat 
quam morbos, et in primis Ciceronis urbanitatem effuge- 
rat. Si hoc potuit ille duritia oris, qui adsiduis conviciis 
depudere didicerat: cur is non possil, qui studiis libera- 
libus et sapientiae cultu ad aliquem profectum pervene- 

trit? Adice quod genus.ultionis est eripere ei, qui fecit, 
factae contumeliae voluptatem. solent dicere: ,,0 mise- 
rum me! puto, non intellexit“: adeo fructus contumeliae 
in sensu et indignatione patientis est. Deinde non deerit 
illi aliquando par. invenietur qui te quoque vindicet. 

1 XVII. C. Caesar inter cetera vitia, quibus abundabat, 
eontumeliosus mirabiliter ferebatur omnis aliqua nota fe- 
riendi, ipse materia risus benignissima: tanta illi palloris 
insaniam testantis foeditas erat, tanta oculorum sub 
fronte anili latentium torvitas, tanta capitis deslituti et 
emendicatis capillis adspersi deformitas. adice obsessam 
setis cervicem et exilitatem erurum el enormitatem pe- 
dum. Inmensum est, si velim singula referre, per quae 
in parentes avosque suos contumeliosus fuit, per quae 
in universos ordines: ea referam, quae illum exitio de- 

2derunt. Asialicum Valerium in primis amicis habebat, 
ferocem virum el vix aequo animo alienas contumelias 
laturum. huic in convivio, item in concione voce claris- 

sima, qualis in concubitu esset uxor eius, obiecit. di boni, 
hoc virum audire, principem scire et usque eo licentiam 
pervenisse, ut, non dico consulari, non dico amico, sed 
tantum marito princeps et adulterium suum narret et fa- 
stidium? Chaereae, tribuno militum, sermo non pro manu 3 
erat, languidus sono et, ni facta nosses, suspectior. huic 
Caius signum petenti modo Veneris, modo Priapi 
dabat aliter atque aliter exprobrans armato mollitiam, 
haec ipse perlucidus, crepidatus, auratus. coegit itaque 
illum uti ferro, ne saepius signum peteret: ille primus in- 
ter coniuratos manum sustulit, ille cervicem mediam uno 
ictu decidit. plurimum deinde undique publicas ac priva- 
tas iniurias ulciscentium gladiorum ingestum est, sed pri- 
mus vir fuit, qui minime visus est. At idem Caius omnia 4 
contumelias putans, ut sunt ferendarum inpatienfes fa- 
ciendarum cupidissimi, iratus fuit Herennio Macro, quod 
illum Caium salutaverat. nec inpune cessit primipilari, 
quod Caligulam dixerat. hoc enim in castris natus et 
alumnus legionum vocari solebat, nullo nomine militibus 
familiarior umquam factus. sed iam Caligulam convi- 
cium et probrum iudicabat. Conturbatis ergo hoc ipsum 5 
solatio erit, etiamsi nostra facilitas ultionem omiserit, fu- 
turum aliquem qui poenas exigat a procace et superbo et 
iniurioso, quae vitia numquam in uno homine et in una 
contumelia consumuntur. Respiciamus eorum exempla, 
quorum laudamus patientiam, ut Socratis, qui comoedia- 
rum publicatos in se et spectatos sales in partem bonam 
accepit risitque non minus, quam cum ab uxore Xan- 
thippe inmunda aqua perfunderetur. Antistheni mater 
barbara et Thraessa obiciebatur. respondit et deorum 
matrem Idaeam esse. 

XIX. Non est in rixam colluctationemque veniendum. 1 
proeul auferendi pedes sunt et quiequid horum ab inpru- 
dentibus fiet (fieri autem nisi ab inprudentibus non pot- 
est) neglegendum et honores iniuriaeque volgi in pro- 
míiseuo habendae. nec his dolendumnec illis gaudendum: 
alioquin multa timore contumeliarum aut taedio neces- 2 
saria omittemus publicisque et privatis officiis, ali- 

quando etiam salutaribus non oecurremua, dum muliebris 
nos cura angit aliquid contra animum audiendi. aliquan- 
do etiam obirati potentibus detegemus hunc adfectum 
intemperanti libertate. non est autem libertas nihil pati. 
fallimur. libertas est animum superponere iniuriis et eum 
facere se, ex quo solo sibi gaudenda veniant. exteriora 
deducere a se, ne inquieta agenda sit vita omnium risus, 
omnium linguas timenti, quis enim est, qui non possit 

8 contumeliam facere, si quisquam potest? Diverso autem 
remedio utetur sapiens adfectatorque sapientiae: inper- 
fectis enim et adhuc ad publicum se iudicium dirigenti- 
bus hoc proponendum est inter iniurias ipsos contume- 
liasque debere versari: omnia leviora accident exspe- 
etantibus. quo quisque honestior genere, fama, patrimonio 
est, hoc se fortius gerat. memor in prima acie altos or- 
dines stare, contumelias et verba probrosa et ignominias 
et cetera dehonestamenta velut clamorem hostium ferat 
et longinqua tela et saxa sine volnere circa galeas crepi- 
tantia. iniurias vero ut volnera, alia armis, alia pectori 
infixa, non deiectus, ne motus quidem gradu sustineat. 
etiamsi premeris et infesta vi urgeris, cedere tamen 
turpe est: adsignatum a natura locum tuere. quaeris 

4 quis hie sit locus? viri. Sapienti aliud auxilium est huic 
contrarium. vos enim rem geritis, illi parta victoria est. 
Ne repugnate vestro bono et hanc spem, dum ad veruin 
pervenistis, alite in animis libentesque meliora excipite 
et opinione ac voto iuvate: esse aliquid invictum, esse 
aliquem, in quem nihil fortuna possit, e republica est ge- 
neris humani. 

l. Exegisti a me, Novate, ut scriberem quemadmo- 1 
dum posset ira leniri, nec inmerito mihi videris hunc 
praecipue adfectum pertimuisse maxime ex omnibus te- 
trum ac rabidum. ceteris enim aliquid quieti placidique 
inest, hic totus concitatus et in inpetu est doloris, armo- 
rum, sanguinis, supplieiorum minime humana furens cu- 
piditate, dum alteri noceat, si neglegens, in ipsa inruens 
tela et ultionis secum ultorem tracturae avidus. Quidam 2 
itaque ex sapientibus viris iram dixerunt brevem insa- 
niam. aeque enim inpotens sui est, decoris oblita, neces- 
situdinum inmemor, in quod coepit pertinax et intenta, 
rationi consiliisque praeclusa, vanis agitata causis, ad di- 
spectum aequi verique inhabilis, ruinis simillima, quae 
super id quod oppressere franguntur. Ut scias autem 3 
non esse sanos quos ira possedit, ipsum illorum habitum 
intuere. nam ut furentium certa indicia sunt, audax et 
minax voltus, tristis frons, torva facies, citatus gradus, 
inquietae manus, color versus, crebra et vehementius 
acta suspiria, ita irascentium eadem signa sunt: flagrant 4 
ac micant oculi, multus ore toto rubor exaestuante ab 
imis praecordiis sanguine. labra auatiuntur, dentes con- 
primuntur, horrent ac subriguntur capilli, spiritus coactus 
ac stridens, articulorum se ipsos torquentium sonus, ge- 
mitus mugitusque et parum explanatis vocibus sermo 
praeruptus et conplosae saepius manus et pulsata humus 
pedibus et totum concitum corpus magnasque irae minas 

3* 

agens, foeda visu et horrenda facies depravantium se 

5 atque intumescentium. Nescias utrum magis detestabile 
vitium sit an deforme. cetera licet abscondere et in ab- 
dito alere: ira se profert et in faciem exit quantoque ma- 
ior, hoc effervescit manifestius. Non vides ut omnium 
animalium, simul ad nocendum insurrexerunt, praecur- 
rant notae ac tota corpora solitum quietumque egredian- 

6 tur habitum et feritatem suam exasperent? spumant apris 
ora, dentes acuuntur adtritu, taurorum cornua iactantur 
in vaeuum et arena pulsu pedum spargitur, leones fre- 
munt, inflantur inritatis colla serpentibus, rabidarum ca- 
num tristis adspectus est: nullum est animal tam horren- 
dum tamque perniciosum natura, ut non adpareat in illo, 

7 simul ira invasit, nova feritatis accessio. Nec ignoro ce- 
leros quoque adfectus vix occultari, libidinem metumque 
et audaciam dare sui signa et posse praenosci. neque 
enim ulla vehementior intra eogitatio [est], quae nihil mo- 
veat in voltu. quid ergo interest? quod alii adfectus ad- 
parent, hic eminet. 

1 IL lam vero si effectus eius damnaque intueri velis, 
nulla pestis humano generi pluris stetit.  Videbis caedes 
ac venena et reorum mutuas sordes et urbium clades et 
totarum exitia gentium et principum sub civili hasta ca- 
pita venalia et subiectas tectis faces nec intra moenia co- 
ercitos ignes, sed ingentia spatia regionum hostili flamma 

2relucentia. Adspice nobilissimarum civitatum fundamenta 
vix notabilia: has ira deiecit. adspice solitudines per 
multa milia sine habitatore desertas: has ira exhausit. 
adspice tot memoriae proditos duces, mali exempla fati: 
alium ira in cubili suo confodit, alium intra sacra mensae 
iura percussit, alium intra leges celebrisque spectaculum 
fori lancinavit. alium filii parricidio dare sanguinem ius- 
sit, alium servili manu regalem aperire iugulum, alium in 

3 cruces membra diffiudere. et adhuc singulorum suppli- 
cia narro: quid, tibi si libuerit relictis in quos ira viritim 
exarsit, adspicere caesas gladio conciones et plebem in- 
misso milite contrucidatam et in perniciem promiscuam 
totos populos capitis damna passos *** 

[Ira est cupiditas ulciscendae iniuriae.4 
aul, ul ait Posidonius, cupiditas puniendi eius,a 
quo te inique puteslaesum. Quidam ita definierunt: 
ira est incitatio animi ad nocendum ei, qui aut 
nocuit aut nocere voluit.) 

*** tamquam aut curam nostram deserentibus aut 5 
auctoritatem contemnentibus. Quid? gladiatoribus quare 
populus irascitur et tam inique, ut iniuriam putet, quod 
non libenter pereunt? contemni se iudicat et voltu, ge- 
stu, ardore a spectatore in adversarium vertitur. Quic- 
quid est tale, non est ira, sed quasi ira, sicut puero- 
rum, qui si ceciderunt, terram verberari volunt et saepe 
ne sciunt quidem, cui irascantur, sed tantum irascuntur, 
sine causa et sine iniuria, non tamen sine aliqua iniuriae 
specie nec sine aliqua poenae cupiditate. deluduntur ita- 
que imitatione plagarum et simulatis deprecantium lacri- 
mis placantur et falsa ultione falsus dolor tollitur. 

III. ,Irascimur, inquit, saepe non illis qui laeserunt, 
sed iis qui laesuri sunt: ut scias iram non (tantum] ex 
iniuria nasci.“ "Verum est irasci nos laesuris, sed ipsa 
cogitatione nos laedunt et iniuriam qui facturus est, iam 
facit. „Ut scias, inquit, non esse iram poenae cupidita- 2 
tem, infirmissimi saepe potentissimis irascuntur. nec poe- 
nam concupiscunt quam non sperant.“ Primum diximus 
cupiditatem esse poenae exigendae, non facultatem. con- 
cupiscunt autem homines et quae non possunt. Deinde 
nemo tam humilis est, qui poenam vel summi hominis 
sperare non possit: ad nocendum potentes sumus. Ari- 3 
stotelis finitio non multum a nostra abest. ait enim iram 
esse cupiditatem doloris reponendi. Quid inter 
nostram et hanc finitionem intersit, exsequi longum est. 
contra utramque dicitur feras irasci nec iniuria inritatas 
nec poenae dolorisve alieni causa. nam etiamsi haec 
efficiunt, non haec petunt. Sed dicendum est feras ira 4 
carere et omnia praeter hominem. nam cum sit inimica 
rationi, nusquam tamen nascitur, nisi ubi rationi locus 
est. Inpetus habent ferae, rabiem, feritatem, ineursum: 
iram quidem non magis quam luxuriam. etin quasdam 

5 voluptates intemperantiores homine sunt. Non est quod 
credas illi qui dicit: 
non aper irasci meminit , non fidere cursu 
cerva nec armentis incurrere fortibus ursi. 
irasci dieit incitari, inpingi. irasci quidem non magis 

6 sciunt quam ignoscere. Muta animalia humanis adfecti- 
bus carent, habent autem similes illis quosdam inpulsus: 
alioquin sí amor in illis esset, et odium esset. si amici- 
tia, et simultas. si dissensio, et concordia: quoruni ali- 
qua in illis quoque exstant vestigia, ceterum humanorum 

7 pectorum propria bona malaque sunt. Nulli nisi homini 
concessa prudentia est, providentia, diligentia, cogitatio. 
nec tantum virtutibus humanis animalia, sed etiam vitiis 
prohibita sunt. Tota illorum ut extra ita intra forma hu- 
manae dissimilis est: (regium est illud et principale ali- 
ter dietum.) ut vox est quidem, sed non explanabilis et 
perturbata et verborum inefficax. ut lingua, sed devincta 
nec in motus varios soluta: ita ipsum principale parum 
subtile, parum exactum. capit ergo visus speciesque re- 
rum quibus ad inpetus evocetur, sed turbidas et confu- 

8sas. ex eo procursus illorum tumultusque vehementes 
sunt, metus autem sollicitudinesque et tristitia et ira non 
sunt, sed his quaedam similia: ideo cito cadunt et mutan- 
tur in contrarium et cum acerrime saevierunt expave- 
runtque, pascuntur et ex fremitu discursuque vesano sta- 
tim quies soporque sequitur. 

1 IV. Quidessetirasa!'is explicitum est. quo 
distet ab iracundia adparet: quo ebrius ab ebrioso 
et timens a timido. Iratus potest non esse iracundus: ira- 

2cundus [non] potest aliquando iratus non esse. Cetera 
quae pluribus apud Graecos nominibus in species iram 
distinguunt, quia apud nos vocabula sua non habent, 
praeteribo, etiamsi amarum nos acerbumque dicimus, 
nec minus stomachosum, rabiosum, clamosum, difficilem, 
asperum, quae omnia irarum differentiae sunt. inter hos 

3 morosum ponas licet, delicatum iracundiae genus. quae- 
dam enim sunt irae, quae intra clamorem concidant. 
quaedam non minus pertinaces quam frequentes. quae- 

dam saevae manu, verbis parciores. quaedam in verbo- 
rum maledictorumque amaritudinem effusae. quaedam 
ultra querelas et adversationes non exeunt. quaedam al- 
tae gravesque sunt et introrsus versae. Mile aliae spe- 
cies sunt mali multiplicis. 

V. Quid esset ira quaesitum est, an in ul- 
lum aliud animal quam in hominem caderet, 
quoabiracundia distaret et quae eius species 
essent: nunc quaeramus, anirasecundum na- 
turamsitetan utilisatque ex aliqua parte re- 
tinenda. 

An secundum naturam sit manifestum erit, si9 
hominem inspexerimus: quo quid est mitius, dum in recto 
animi habitu est? quid autem ira crudelius est? Quid 
homine aliorum amantius? quid ira infestius? Homo in 
adiutorium mutuum genitus est, ira in exitium. hic con- 
gregari vult, illa discedere. hic prodesse, illa nocere. hic 
etiam ignotis succurrere, illa etiam carissimos perdere. 
hic aliorum incommodis ve! inpendere se paratus est, illa 
in perieulum, dummodo deducat, descendere. Quis ergo a 
magis naturam ignorat rerum quam qui optimo eius operi 
et emendatissimo hoc ferum ac perniciosum vitium adsi- 
gnat? Ira, ut diximus, avida poenae est, cuius cupidinem 
inesse pacatissimo hominis pectori minime secundum 
eius naturam est. beneficiis enim humana vita constat et 
concordia, nec terrore, sed mutuo amore in foedus auxi- 
liumque commune constringitur. 

VI. Quid ergo? non aliquando castigatio necessaria ] 
est? quidni? sed haec sincera, cum ratione. non enim 
nocet, sed medetur specie nocendi. Quemadmodum quae- 
dam hastilia detorta ut corrigamus, adurimus et adactis 
euneis, non ut frangamus, sed ut explicemus, elidimus: 
sic ingenia vitio prava dolore corporis animique corrigi- 
mus. Nempe medicus primo in levibus vitiis temptat non 3 
multum ex cotidiana consuetudine inflectere et cibis, po- 
tionibus, exercitationibus ordinem inponere ac valitudi- 
nem tantum mutata vitae dispositione firmare. proximum 
esi, ut modus proficiat. si modus et ordo non proficit, 

subducit aliqua et circumcidit. si ne ad hoc quidem re- 
spondet, interdicit cibis et abstinentia corpus exonerat. 
si frustra molliora cesserunt, ferit venam membrisque , si 
adhaerentia nocent et morbum diffundunt, manus adfert: 
nec ulla dura videtur curatio, cuius salutaris effectus est. 

8 Ita legum praesidem civitatisque rectorem decet, quamdiu 
potest, verbis et his mollioribus ingenia curare, ut fa- 
cienda suadeat cupiditatemque honesti et aequi conciliet 
animis faciatque vitiorum odium, pretium virtutum. trans- 
eat deinde ad tristiorem orationem, qua moneat adhuc et 
exprobret. novissime ad poenas et has adhuc leves et 
revocabiles decurrat. ultima supplicia sceleribus ultimis 
ponat, ut nemo pereat, nisi quem perire etiam pereuntis 

&intersit. Hoc uno medentibus erit dissimilis, quod illi qui- 
bus vitam non potuerunt largiri, facilem exitum praestant, 
hic damnatos cum dedecore et traductione vita exigit, 
non quia delectetur ullius poena, procul est enim a sa- 
piente tam inhumana feritas, sed ut documentum omnium 
sint, et qui aliis vivi noluerunt prodesse, morte certe €o- 
rum respublica utatur. Non est ergo natura hominis poe- 
nae adpetens: ideo ne ira quidem secundum naturam ho- 

5 minis, quia poenae adpetens est. Et Platonis argumen- 
tum adferam: quid enim nocet alienis uti ex parle qua 
nostra sunt? Vir bonus, inquit, non laedit. poena laedit. 
bono ergo poena non convenit. ob hoc nec ira, quia poena 
irae convenit. | Si vir bonus poena non gaudet , non gaude - 
bit ne eo quidem adfectu, cui poena voluptati est: ergo non 
est naturalis ira. 

1 Vi. Numquid, quamvis non sit naturalis 
ira, adsumenda est, quia utilis saepe fuit? Ex- 
tollit animos et incitat. nec quiequam sine illa magnifi- 
cum in bello fortitudo gerit, nisi hinc flamma subdita est 
et hic stimulus peragitavit misitque in pericula audaces. 
Optimum itaque quidam putant temperare iram, non tol- 
lere, eoque detracto quod exundat, ad salutarem modum 
cogere, id vero retinere, sine quo languebit actio et vis 

2ac vigor animi resolvetur. Primum facilius est excludere 
perniciosa quam regere, et non admittere quam admissa 

moderari. nam cum se in possessione posuerunt, poten- 
liora rectore sunt nec recidi se minuive patiuntur. De-3 
inde ratio ipsa, cui freni traduntur, tamdiu potens est 
quamdiu diducla est ab adfectibus. si miscuit se illis et 
inquinavit, non potest continere quos submovere potuis- 
set. commota enim semel et excussa mens ei servit, quo 
inpellitur. Quarumdam rerum initia in nostra potestate 4 
sunt, ulteriora nos vi sua rapiunt nec regressum relin- 
quunt. Utin praeceps datis corporibus nullum sui arbi- 
trium est nec resistere morarive deiecta potuerunt, sed 
consilium omne et poenitentiam inrevocabilis praecipita- 
tio abscidit et non licet eo non pervenire, quo non ire li- 
cuisset: ita animus si in iram, amorem aliosque se pro- 
iecit adfectus, non permittitur reprimere inpetum. rapiat 
illum oportet et ad imum agat pondus suum et vitiorum 
natura proclivis. 

VIII. Optimum est primum inritamentum irae proti- 
nus spernere ipsisque repugnare seminibus [et dare ope- 
ram ne incidamus in iram]. nam si coepit ferre transver- 
SOS, difficilis ad salutem recursus est, quoniam nihil ra- 
tionis est, ubi semel adfectus inductus est iusque illi 
aliquod voluntate nostra datum est: faciet de cetero quan- 
tum volet, non quantum permiseris. In primis, inquam, 2 
finibus hostis areendus est. nam cum intravit et portis 
se intulit, modum a captivis non accipit. neque enim se- 
positus est animus et extrinsecus speculatur adfectus, ut 
illos non patiatur ultra quam oportet procedere, sed in 
adfeetum ipse mutatur ideoque non potest utilem illam 
vim et salutarem, proditam iam infirmatamque revocare. 
Non enim, ut dixi, separatas ista sedes suas diductasque 3 
habent, sed adfectus et ratio in melius peiusque mutatio 
animi est. Quomodo ergo ratio occupata et oppressa vi- 
tiis resurget, quae irae cessit? aut quemadmodum ex con- 
fusione se liberabit, in qua peiorum mixtura praevaluit? 
„Sed quidam, inquit, in ira se continent.“ Utrum ergo 4 
ita, ut nihil faciant eorum quae ira dictat an ut aliquid? 
si nihi! faciunt, adparet non esse ad actiones rerum ne- 
cessariam iram, quam vos, quasi fortius aliquid ratione 

5 haberet, advocabatis. Denique interrogo, valentior est 
quam ratio an infirmior? Si valentior, quomodo illi mo- 
dum ratio poterit inponere, cum parere nisi inbecilliora 
non soleant? si infirmior est, sine hac per se ad rerum 
effectus sufficit ratio nec desiderat inbecillioris auxilium. 

6 „At irati quidam constant sibi et se continent.“ Quando? 
cum iam ira evanescit et sua sponte decedit, non cum in 

Tipso fervore est. tunc enim potentior est. Quid ergo? 
non aliquando in ira quoque et dimittunt incolumis inta- 
ctosque quos oderunt, et a nocendo abstinent? faciunt. 
quando? cum adfectus repercussit adfeclum et aut me- 
tus aut cupiditas aliquid inpetravit. non rationis tunc be- 
neficio quievit, sed adfectuum infida et mala pace. 

1 IX. Deinde nihil habet in se utile nec acuit animum 
ad res bellicas. numquam enim virtus vitio adiuvanda 
est se contenta. quotiens inpelu opus est, non irascitur, 
sed exsurgit et in quantum putavit opus esse, concitatur 
remittiturque, non aliter quam quae tormentis exprimun- 
tur tela, in potestate miltentis sunt in quantum torque- 

Zantur. Ira, inquit Aristoteles, necessaria est. nec quic- 
quam sine illa expugnari potest, nisi illa inplet animum el 
spiritum accendit. utendum autem illa est non ut. duce, 
sed ut milite. quod falsum est. nam si exaudit rationem 
sequiturque qua ducitur, iam non est ira, cuius proprium 
est contumacia. si vero repugnat et non ubi iussa est 
quiescit, sed libidine ferociaque provehitur, tam inutilis 
animi minister est quam miles, qui signum receptui ne- 

3 glegit. Itaque si modum adhiberi sibi patitur, alio no- 
mine adpellanda est, desiit ira esse, quam effrenatam in- 
domitamque intellego. si non patitur, perniciosa est nec 

4 inter auxilia numeranda. Ita aut ira non est aut inutilis 
est. nam si quis poenam exigit non ipsius poenae avi- 
dus, sed quia oportet. non est adnumerandus iratis. Hie 
erit utilis miles qui scit parere consilio. adfectus quidem 
tam mali ministri quam duces sunt. 

1 X. Ideo numquam adsumet ratio in adiutorium inpro- 
vidos et violentos inpetus, apud quos nihil ipsa auetori- 
tatis habeat, quos numquam conprimere possit, nisi pa- 

res illis similisque opposueris, ut irae metum, inertiae 
iram, timori cupiditatem. Absit hoc a virtute malum, ut 32 
umquam ratio ad vitia confugiat. Non potest hie animus 
fidele otium capere. quatiatur necesse est fluctueturque 
qui malis suis tutus est, qui fortis esse nisi irascitur non 
potest, industrius nisi cupit, quietus nisi timet: in tyran- 
nide illi vivendum est in alicuius adfectus venienti servi- 
tutem. Non pudet virtutes in clientelam vitiorum demit- 
tere? Deinde desinit quicquam posse ratio, si nihila 
potest sine adfectu, et incipit par illi similisque esse. quid 
enim interest, si aeque adfectus inconsulta res est sine 
ratione quam ralio sine adfectu inefficax? par utrumque 
est, ubi esse alterum sine altero non potest. Quis autem 
sustineat adfectum exaequare rationi? „lta, inquit, utilis 4 
adfectus est, si modicus est.“ Immo si natura utilis est. 
sed si inpatiens imperii rationisque est, hoc dumtaxat 
moderatione consequetur, ut quo minor fuerit, minus no- 
ceat: ergo modicus adfectus nihil aliud quam malum mo- 
dieum est. 

XL „Sed adversus hostes, inquit, ira est necessaria ?“ 1 
Nusquam minus: ubi non effusos esse oportet inpetus, 
sed temperatos et obedientes. Quid enim est aliud, quod 
barbaros tanto robustiores corporibus, tanto patientiores 
laborum comminuat nisi ira infestissima sibi? gladiato- 
res quoque ars tuetur, ira denudat. Deinde quid opus 2 
est ira, cum idem proficiat ratio? an tu putas venatorem 
irasci feris? atqui et venientis excipit et fugientis perse- 
quitur, et omnia illa sine ira facit ratio. Quid Cimbrorum 
Teutonorumque tot milia superfusa Alpibus ita sustulit, 
ut tantae cladis notitiam ad suos non nuntius, sed fama 
pertulerit, nisi quod eratillis pro virtute ira? quae ut 
aliquando propulit stravitque obvia, ita saepius sibi exi- 
tio est. Germanis quid est animosius? quid ad incursum à 
aerius? quid armorum eupidius? quibus innascuntur in- 
nutriunturque, quorum unica illis cura est in alia negle- 
gentibus. quid induratius ad omnem patientiam? ut qui- 
bus magna ex parte non tegimenta corporum provisa 
sint, non suífugia adversus perpetuum coeli rigorem: 

4hos tamen Hispani Gallique et Asiae Syriaeque molles 
bello viri, antequam legio visatur, caedunt ob nullam 
aliam rem opportunos quam iracundiam. Agedum illis 
corporibus, illis animis delicias, luxum, opes ignoranti- 
bus da rationem, da disciplinam: ut nil amplius dicam, 

5 necesse erit certe nobis mores Romanos repetere. Quo 
alio Fabius adfectas imperii vires recreavit, quam quod 
cunetari et trahere et morari scivit, quae omnia irati ne- 
sciunt? Perierat imperium, quod tunc in extremo stabat, 
si Fabius tantum ausus esset quantum ira suadebat: ha- 
buit in consilio fortunam publicam et aestimatis viribus, 
ex quibus iam perire nihil sine universo poterat, dolo- 
rem ultionemque seposuit. in unam utilitatem et occasio- 

6nes intentus iram ante vicit quam Hannibalem. Quid 
Scipio? non relicto Hannibale et Punico exercitu omni- 
busque quibus irascendum erat, bellum in Africam trans- 
tulit tam lentus, ut opinionem luxuriae segnitiaeque ma- 

7lignis daret? Quid alter Scipio? non circa Numantiam 
multum diuque sedit et hune suum publicumque dolorem 
aequo animo tulit, diutius Numantiam quam Carthaginem 
vinci? dum circumvallat et includit hostem, eo conpulit, 

8 ut ferro ipsi suo caderent. Non est itaque utilis ne in 
proeliis quidem aut bellis ira. in temeritatem enim prona 
est, et pericula dum inferre vult, non cavet. Illa certis- 
sima est virtus quae se diu multumque cireumspexit et 
rexit et ex lento ac destinato provexit. 

1 XII „Quid ergo? (inquit,] vir bonus non irascitur, si 
caedi patrem suum viderit, si rapi matrem?“ Non irasce- 
tur, sed vindicabit, sed tuebitur. Quid autem? times, ne 
parum magnus illi stimulus etiam sine ira pietas sit? aut 
die eodem modo: Quid ergo? cum videat secari patrem 
suum filiumve, vir bonus non flebit nec linquetur animo? 
quae accidere feminis videmus, quotiens illas levis peri- 

9culi suspicio perculit. Officia sua vir bonus exsequitur 
ineonfusus, intrepidus. et sic bono viro digna faciet, ut 
nihil faciat viro indignum. Pater caedetur: defendam. 

8 caesus est: exsequar, quia oportet, non quia dolet. Cum 
hoc dicis, Theophraste, quaeris invidiam praeceptis for- 

tioribus et relicto iudice ad coronam venis. quia unus- 
quisque in eiusmodi suorum casu irascitur, putas iudi- 
caturos homines id fieri debere, quod faciunt. fere enim 
iustum quisque adfectum iudicat, quem agnoscit. Ira- 4 
scuntur boni viri pro suorum iniuriis: sed idem faciunt, 
si calda non bene praebetur, si vitreum fractum est, si 
calceus luto sparsus est. Non pietas illam iram, sed in- 
firmitas movet, sicut pueris, qui tam parentibus amissis 
flebunt quam nucibus. lrasci pro suis non est pii animi, 5 
sed infirmi. lllud pulchrum dignumque, pro parentibus, 
liberis, amicis, civibus prodire defensorem ipso officio 
ducente, volentem, iudieantem, providentem, non inpul- 
sum et rabidum. nullus enim adfectus vindicandi cupidior 
est quam ira et ob id ipsum ad vindicandum [aj] inha- 
bilis, praerapidus et amens, ut omnis fere cupiditas ipsa 
sibi in id in quod properat opponitur: itaque nec in pace 
nee in bello umquam bono fuit. pacem enim similem belli 
efficit, in armis vero obliviscitur Martem esse communem 
venitque in alienam polestatem, dum in sua non est. De- 6 
inde non ideo vitia in usum recipienda sunt, quia ali- 
quando aliquid effecerunt. nam et febres quaedam genera 
valitudinis levant, nec ideo non ex toto illis caruisse me- 
lius est: abominandum remedii genus est sanitatem debere 
morbo. Simili modo ira, etiam si aliquando.ut venenum 
et praecipitatio et naufragium ex inopinato profuit, non 
ideo salutaris iudicanda est. saepe enim saluti fuere pe- 
stifera. 

XIII. Deinde quae habenda sunt [£n bonis], quo maiora 1 
eo meliora et optabiliora sunt. Si iustitia bonum est, ne- 
mo dicet meliorem futuram, si quid detractum ex ea fue- 
rit. si fortitudo bonum est, nemo illam desiderabit ex 2 
aliqua parte deminui: crgo et ira quo maior hoc melior. 
quis enim ullius boni accessionem recusaverit? atqui au- 
geri illam inutile est: ergo et esse. Non est bonum quod 
incremento malum fit. „Utilis, inquit, ira est, quia pugna- 3 
eiores facit.“ Isto modo et ebrietas: facit enim protervos 
et audaces muluque meliores ad ferrum fuere male so- 
brii. isto modo dic et phrenesin atque insaniam viribus 

* necessariam, quia saepe validiores furor reddit. Quid? 
non aliquotiens metus ex contrario fecit audacem? el 
mortis timor etiam inertissimos excitavit in proelium? 
Sed ira, ebrietas, metus aliaque eiusmodi foeda et ca- 
duca inritamenta sunt nec virtulem instruunt, quae nihil 
vitiis eget, sed segnem alioqui animum et ignavum pau- 

5]um adlevant. Nemo irascendo fit fortior, nisi qui fortis 
sine ira non fuisset. ita non in adiutorium virtutis venit, 
sed in vicem. Quid quod, si bonum esset ira, perfectis- 
simum quemque sequerelur? atqui iracundissimi infantes 
senesque et aegri sunt. et invalidum omne natura que- 
rulum est. 

1 XIV. „Non potest inquit fieri Theophrastus, ut non 
vir bonus irascatur malis.“ Isto modo quo melior quis- 
que, hoc iracundior erit: vide ne contra placidior solu- 

2 tusque adfectibus et cui nemo odio sit. Peccantis vero 
quid habet cur oderit, cum error illos in eiusmodi delicta 
eonpellat? non est autem prudentis errantis odisse; alio- 
quin ipse sibi odio erit. Cogitet quam multa contra bonum 
morem faciat, quam multa ex his quae egil, veniam de- 
siderent: iam irascetur etiam sibi. neque enim aequus 
iudex aliam de sua, aliam de aliena causa sententiam 

3 fert. Nemo, inquam, invenietur qui se possit absolvere. 
et innocentem quisque se dicit respiciens testem, non 
conscientiam. Quanto humanius mitem et patrium ani- 
mum praestare peccantibus et illos non persequi, sed re- 
vocare! Errantem per agros ignorantia viae melius est 
ad rectum iter admovere quam expellere. 

1  XV.Corrigendus est itaque, qui peccat, et admonitione 
et vi, et molliter et aspere, meliorque tam sibi quam aliis 
faciendus non sine castigatione, sed sine ira. quis enim 
cui medetur irascitur? at corrigi nequeunt nihilque in illis 
lene aut spei bonae capax est: tollantur e coetu morta- 
lium facturi peiora quae contingunt et quo uno nodo pos- 

2sunt, desinant mali esse, sed hoc sine odio. Quid enim 
est, eur oderim eum, cui tum maxime prosum, cum il- 
lum sibi eripio? Num quis membra sua tunc odit, cum 
abscidit? non est illa ira, sed misera curatio. Rabidos ef- 

fligimus canes et trucem atque inmansuetum bovem oeci- 
dimus et morbidis pecoribus, ne gregem polluant, ferrum 
-demittimus. portentosos fetus exstinguimus, liberos quo- 
que, si debiles monstrosique editi sunt, mergimus. nec 
ira, sed ratio est a sanis inutilia secernere. Nil minus 3 
quam irasci punientem decet, cum eo magis ad emenda- 
tionem poena proficiat, si iudicio lata est. Inde est, quod 
Socrates servo ait: caederem te, nisi irascerer. admoni- 
ionem servi in tempus sanius distulit, illo tempore se 
admonuit: cuius erit tam temperatus adfectus, cum So- 
erates non sit ausus se irae committere? 

XVI. Ergo ad coercitionem errantium sceleratorum- 
que irato castigatore non opus est. nam eum ira delictum 
animi sit, non oportet peccata corrigere peccantem. Quid 
ergo? non irascar latroni? Quid ergo? non irascar vene- 
fico? Non. neque enim mihi irascor, cum sanguinem mit- 
to. omne poenae genus remedii loco admoveo. Tu adhuc 2 
in prima parte versaris errorum nec graviter laberis, sed 
frequenter: obiurgatio te primum secreta, deinde publi- 
cata emendare temptabit. tu longius iam processisti. quam 
ut possis verbis sanari: ignominia contineberis. tibi for- 
tjus aliquid et quod sentias inurendum est: in exilium et 
loca ignota mitteris. in te duriora remedia iam solida ne- 
quitia desiderat: et vineula publica et carcer adhibetur. 
tibi insanabilis animus et sceleribus scelera contexens, et 3 
jam non causis, quae numquam malo defuturae sunt, in- 
pelleris, sed satis tibi est magna ad peccandum causa 
peccare, perbibisti nequitiam et ita visceribus inmiscuisti, 
ut nisi eum ipsis exire non possit: olim miser mori quae- 
ris, bene de te merebimur, auferemus tibi istam qua ve- 
xaris insaniam et per tua alienaque volutato supplicia id 
quod unum tibi bonum superest repraesentabimus, mor- 
lem. quare irascar cui eum maxime prosum? interim opti- 
mum misericordiae genus est occidere. Si intrassem vali- 4 
tudinarium exercitatus et sciens aut domus divites, non 
idem imperassem omnibus per diversa aegrotantibus. va- 
ría in tot animis vitia video et civitati curandae adhibitus 
sum: pro cuiusque morbo medicina quaeratur. hunc sa- 


ma 

net verecundia, hunc peregrinatio, hunc dolor, hunc ege- 
5 stas, hunc ferrum. Itaque, etsi perversa induenda magi- 
stratui vestis et convocanda classico concio est, procedam 
in tribunal non furens nec infestus, sed voltu legis et illa 
sollemnia verba leni magis gravique quam rabida voce 
€oncipiam et agi iubebo non iratus, sed severus. et cum 
cervicem noxio imperabo praecidi et cum parricidas in- 
suam culeo et cum mittam in supplicium militare et cum 
Tarpeio proditorem hostemve publicum inponam, sine 
ira eo voltu animoque ero, quo serpentes et animalia ve- 
6 nenata pereutio. , Iracundia opus est ad puniendum. “ 
Quid? tibi lex videtur irasci iis, quos non novit, quos non 
vidit, quos non futuros sperat? illius itaque sumendus est 
animus, quae non irascitur, sed constituit. nam si bono 
viro ob mala facinora irasci convenit, et ob secundas res 
malorum hominum invidere conveniet. quid enim est in- 
dignius quam florere quosdam et eos indulgentia fortunae 
abuti, quibus nulla potest satis mala inveniri fortuna? Sed 
tam commoda illorum sine invidia videbit quam scelera 
7 sine ira. Bonus iudex damnat inprobanda, non odit. Quid 
ergo? non, cum eiusmodi aliquid sapiens habebit in ma- 
nibus, tangetur animus eius eritque solito commotior? 
Fateor. sentiet levem quemdam tenuemque motum. nam, 
ut dieit Zenon, in sapientis quoque animo, etiam cum vol- 
nus sanatum est, cicatrix manet. Sentiet itaque suspicio- 
nes quasdam et umbras adfectuum: ipsis quidem carebit. 
1 XVII. Aristoteles ait adfectus quosdam, si quis illis 
bene utatur, pro armis esse. quod verum foret, si velut 
bellica instrumenta sumi deponique possent induentis ar- 
bitrio. Haec arma quae Aristoteles virtuti dat, ipsa per 
$e pugnant, non exspectant manum, et habent, non haben- 
21tur. Nil aliis instrumentis opus est: satis nos instruxit ra- 
tione natura. hoc dedit telum, firmum, perpetuum, obse- 
quens, nec anceps nec quod in dominum remitti posset. 
Non ad providendum tantum, sed ad res gerendas satis 
est per se ipsa ratio. etenim quid est stultius quam hanc 
ab iracundia petere praesidium, rem stabilem ab incerta, 
3 fidelem ab infida, sanam ab aegra? Quid, quod ad actio- 

nes quoque, in quibus solis opera iraeundiae videtur ne- 
cessaria, multo per se ratio fortior est? nam cum iudica- 
vit aliquid faciendum, in eo perseverat. nihil enim melius 
inventura est se ipsa, quo mutetur. ideo stat semel con- 
stitutis: iram saepe misericordia retro egit. habet enim 4 
non solidum robur, sed vanum tumorem violentisque 
principiis utitur, non aliter quam qui a terra venti sur- 
gunt et fluminibus paludibusque concepti sine pertinacia 
vehementes sunt: incipit magno inpetu, deinde defecit 5 
ante tempus fatigata, et, quae nihil aliud quam crudeli- 
tatem ac nova genera poenarum versaverat, cum animad- 
vertendum est, iam [ira] fracta lenisque est. Adfectus cito 
cadit, aequalis est ratio. Ceterum etiam ubi perseveravit 6 
ira, nonnumquam, si plures sunt qui perire meruerunt, 
post duorum triumve sanguinem occidere desinit. primi 
eius ictus acres sunt, sicut serpentium venena a cubili 
erepentium nocent, innoxii dentes sunt, cum illos fre- 
quens morsus exhausit: ergo non paria patiuntur qui pa- 7 
ria commiserunt, et saepe qui minus commisit, plus pa- 
titur, quia recentiori obieclus est: et in totum inaequalis 
est: modo ultra quam oportet excurrit, modo citerius de- 
bito resistit. sibi enim indulget et ex libidine iudicat et 
audire non vult et patrocinio non relinquit locum et ea 
tenet quae invasit et eripi sibi iudicium suum, etiam si 
pravum est, non sinit. 

XVIII. Ratio utrique parti tempus dat. deinde advo- 1 
calionem et sibi petit, ut excutiendae veritali spatium 
habeat: ira festinat. ratio id iudicare vult quod aequum 
est: ira id aequum videri [non] vult quod iudicavit. Ratio 2 
nil praeter ipsum de quo agitur spectat: ira vanis et ex- 
ira eausam obversantibus commovetur. voltus illam se- 
eurior, vox clarior, sermo liberior, cultus delicatior, ad- 
vocatio ambitiosior, favor popularis exasperant. saepe 
infesta patrono reum damnat, etiam si ingéritur oculis 
veritas, amat et tuetur errorem. coargui non vult et in 
male coeptis honestior illi pertinacia videtur quam poe- 
nitentia. Cn. Piso fuit memoria nostra vir a multis vitiis 3 
integer, sed pravus et cui placebat pro constantia rigor. 

SENECA PHIL. I. 4 

Is cum iratus duci iussisset eum, qui ex commeatu sine 
commilitone redierat, quasi interfecisset quem non exhi- 
bebat, roganti tempus aliquod ad conquirendum non de- 
dil. damnatus extra vallum productus est et iam cervicem 
porrigebat, cum subito adparuit ille commilito qui occisus 

4 videbatur. Tunc centurio supplicio praepositus condere 
gladium speculatorem iubet, damnatum ad Pisonem re- 
ducit redditurus Pisoni innocentiam: nam militi fortuna 
reddiderat. ingenti concursu deducuntur conplexi alter 
alterum cum magno gaudio castrorum commilitones. con- 
scendit tribunal furens Piso ac iubet duci utrumque, et eum 

5 militem qui non occiderat et eum qui non perierat. Quid 
hoc indignius? quia unus innocens adparuerat, duo per- 
ibant. Piso adiecit et tertium. nam ipsum centurionem, 
qui damnatum reduxerat, duci iussit. constituti sunt in 

6 eodem illo loco perituri tres ob unius innocentiam. O quam 
sollers est iracundia ad fingendas causas furoris! „Te, in- 
quit, duci iubeo, quia damnatus es. te, quia causa damna- 
tionis commilitoni fuisti. te, quia iussus occidere impera- 
tori non paruisti.* Excogitavit quemadmodum tria crimina 
faceret, quia nullum invenerat. 

1 XIX. Habet, inquam, iracundia hoc mali: non vult 
regi. irascitur veritati ipsi, si contra voluptatem suam 
adparuit. cum clamore et tumultu et totius corporis iacta- 
tione quos destinavit, insequitur adiectis conviciis male- 

2 dictisque. Hoc non facit ratio: sed si ita opus est, silens 
quietaque totas domus funditus tollit et familias reipubli- 
cae pestilentes cum coniugibus ac liberis perdit, tecta ipsa 
diruit et solo exaequat et inimica libertati nomina exstir- 
pat: hoc non frendens nec caput quassans nec quicquam 
indecorum iudici faciens, cuius tum maxime placidus esse 

8 debet et in statu voltus, cum magna pronuntiat, Quid 
opus est, inquit Hieronymus, cum velis caedere aliquem, 
tua prius labra mordere? Quid, si ille vidisset desilientem 
de tribunali proconsulem et fasces lietori auferentem et 
suamet vestimenta scindentem, quia tardius seindebantur 

4 aliena? Quid opus est mensam evertere? quid pocula ad- 
fligere? quid se in columnas inpingere? quid capillos 

avellere? femur pectusque percutere? quantam iram pu- 
tas, quae, quia in alium non tam cito quam vult erumpit, 
in se revertitur? tenentur itaque a proximis et rogantur, 
ut ipsi sibi placentur. quorum nil facit quisquis vacuus 5 
ira meritam cuique poenam iniungit. Dimittit saepe eum, 
cuius peccatum deprendit, si poenitentia facti spem bo- 
nam pollicetur, si intellegit non ex alto venire nequitiam, 
sed summo, quod aiunt, animo inhaerere. dabit inpuni- 
tatem nec accipientibus nocituram nec dantibus. Nonnum- 6 
quam magna scelera levius quam minora eonpescet, si 
illa lapsu, non crudelitate commissa sunt, his inest la- 
tens et operta et inveterata calliditas. Idem delictum in 
duobus non eodem malo adficiet, si alter per neglegen- 
liam admisit, alter curavit ut nocens esset. Hoc semper 7 
in omni animadversione servabit, ut sciat alteram adhi- 
beri, ut emendet malos, alteram, ut toliat. in utroque 
non praeterita, sed futura intuebitur. nam, ut Plato ait, 
nemo prudens punit, quia peccatum est, sed ne peccetur. 
revocari enim praeterita non possunt, futura prohibentur. 
et quos volet nequitiae male cedentis exempla fieri, pa- 
lam occidet, non tantum ut pereant ipsi, sed ut alios per- 
eundo deterreant. Haec cui expendenda aestimandaque 8 
sunt, Vides quam debeat omni perturbatione liber acce- 
dere ad rem summa diligentia tractandam, potestatem 
vitae necisque. Male irato ferrum committitur. 

XX. Ne illud quidem iudicandum est, aliquid iram ad 1 
magnitudinem animi conferre. non est enim illa magni- 
tudo, tumor est. nec corporibus copia vitiosi humoris 
intentis morbus incrementum est, sed pestilens abundan- 
tia. Omnes quos vecors animus supra cogitationes extol- 2 
lit humanas, altum quiddam et sublime spirare se cre- 
dunt: ceterum nil solidi subest, sed in ruinam prona 
sunt, quae sine fundamentis crevere. Non habet ira cui 
insistat. non ex firmo mansuroque oritur, sed ventosa 
et inanis est tantumque abest a magnitudine animi, quan- 
tum a fortitudine audacia, a fiducia insolentia, ab au- 
steritate tristitia, a severitate cudelitas. Multum, in-3 
quam, interest inter sublimem animum et superbum. 

Iracundia nihil amplum decorumque molitur. contra 
mihi videtur veternosi et infelicis animi, imbecillitatis 
Sibi conscia, saepe indolescere, ut exulcerata et aegra 
corpora, quae ad tactus levissimos gemunt. Ita ira 
muliebre maxime ac puerile vitium est. at incidit et in 
viros. nam viris quoque puerilia ae muliebria sunt inge- 
4nia. Quid ergo? non aliquae voces ab iratis emittuntur 
quae magno emissae videantur animo veram ignorantibus 
magnitudinem? qualis illa dira et abominanda: Oderint, 
dum metuant. Sullano scias seculo scriptam. Nescio 
utrum sibi peius oplaverit, ut odio esset an ut timori. 
Oderint. Occurrit illi futurum, ut execrentur, insidien- 
tur, opprimant. Quid adiecit? Di illi male faciant, adea 
reperit dignum odio remedium. Oderint: quid? dum 
pareant? non. dum probent? non. quid ergo? dum ti- 
$meant: sic nec amari quidem vellem. Magno hoc dictum 
spiritu putas? falleris. nee enim magnitudo ista est, sed 
inmanitas. Non est quod credas irascentium verbis, quo- 
rum strepitus magni, minaces sunt, intra mens pavidis- 
6 sima. Nec est quod existimes verum esse, quod apud di- 
sertissimum virum Livium dicitur vir îhgenii magni magis 
quam boni. Non potest illud separari: aut et bonum erit aut 
nec magnum, quia magnitudinem animi ineoncussam in- 
tellego et introrsus solidam et ab imo parem firmamque, 
1 qualis inesse malis ingeniis non potest. Terribilia enim 
esse et tumultuosa et exiliosa possunt: magnitudinem qui- 
dem, cuius firmamentum roburque bonitas est, non ha- 
bebunt. ceterum sermone, conatu et omni exira paratu 
8 facient magnitudinis fidem. eloquentur aliquid, quod tu 
magni putes, sicut C. Caesar, qui iratus coelo, quod ob- 
streperetur pantomimis, quos imitabatur studiosius quam 
spectabat, quodque comessatio sua fulminibus terreretur 
prorsus parum certis, ad pugnam vocavit lovem et qui- 
dem sine missione, Homericum illum exclamans versum, 
"Hw àvaug 7) y c£. 
9 Quanta dementia fuit! putavit aut sibi noceri ne ab Iove 
quidem posse aut se nocere etiam lovi posse. non puto 
parum momenti hanc eius vocem ad incitandas coniura- 

torum mentes addidisse. ultimae enim patientiae visum 
est eum ferre, qui lovem non ferret. 

XXL Nihil ergo in ira, ne cum videtur quidem vehe- 1 
mens et deos hominesque despiciens, magnum, nihil no: 
bile est. aut si videtur alicui magnum animum ira produ- 
cere, videatur et luxuria: ebore sustineri vult, purpura 
vestiri, auro tegi, terras transferre, maria concludere, 
flumina praecipitare, nemora suspendere. videatur et2 
avaritia magni animi: acervis auri argentique incubat et 
provinciarum nominibus agros colit et sub singulis villi- 
cis latiores habet fines quam quos consules sortiebantur. 
videatur et libido magni animi: transnatat freta, puerorum 3 
greges castrat, sub gladium mariti venit uxor morte con- 
tempta. videatur et ambitio magni animi: non est contenta 
honoribus annuis. si fieri potest, uno nomine occupare 
fastus vult, per omnem orbem titulos disponere. Omnia 4 
ista non refert in quantum procedant exlendantque se. 
angusta sunt, misera, depressa: sola sublimis et excelsa 
virtus est, nec quicquam magnum est nisi quod simul 
placidum. 

I. Primus liber, Novate, benigniorem habuit mate- 1 
riam. facilis enim in proclivia vitiorum decursus est. 
nunc ad exiliora veniendum est. quaerimus enim ira 
utrum iudicio an inpetu incipiat, id est utrum 
sua sponte moveatur an quemadmodum pleraque, quae 
intra nos insciis nobis oriuntur. Debet autem in haec se 2 
demittere disputatio, ut ad illa quoque altiora possit ex- 

surgere. nam et in corpore nostro ossa nervique et arti- 
culi, firmamenta totius et vitalia, minime speciosa visu, 
prius ordinantur. deinde haec, ex quibus omnis in faciem 
adspectumque decor est. post haec omnia qui maxime 
oculos rapit, color, ultimus perfecto iam corpore adfundi- 
81tur. Iram quin species oblata iniuriae moveat, non est 
dubium: sed utrum speciem ipsam statim sequatur et 
non accedente animo excurrat, an illo adsentiente mo- 

4 veatur quaerimus. Nobis placet nihil illam per se audere, 
sed animo adprobante. nam speciem capere acceptae in- 
iuriae et ultionem eius concupiscere et utrumque coniun- 
gere, nec laedi se debuisse et vindicari debere, non est 

5eius inpetus, qui sine voluntate nostra concitatur. Ille 
simplex est: hic conpositus et plura continens. Intellexit 
aliquid, indignatus est, damnavit, ulciscitur: haee non 
possunt fieri, nisi animus eis quibus tangebatur adsen- 
sus est. 

1 Il ,Quorsus, inquis, haec quaestio pertinet?“ Ut 
sciamus quid sit ira. nam si invitis nobis nascitur, num- 
quam rationi succumbet. omnes enim motus qui non vo- 
luntate nostra fiunt, invicti et inevitabiles sunt, ut horror 
frigida adspersis, ad quosdam tactus aspernatio. ad peio- 
res nuntios subriguntur pili et rubor ad inproba verba 
subfunditur sequiturque vertigo praerupta cernentis. quo- 
rum quia nihil in nostra potestate est, nulla quo minus 

2 fiant ratio persuadet. Ira praeceptis fugatur. est enim vo- 
Iuntarium animi vitium, non ex his, quae condicione qua- 
dam humanae sortis eveniunt ideoque etiam sapientissimis 
accidunt. inter quae et primus ille ictus animi ponendus 

8est, qui nos post opinionem iniuriae movet. Hic subit 
eliam inter ludicra scenae spectacula et lectiones rerum 
vetustarum: saepe Clodio Ciceronem expellenti et Anto- 
nio occidenti videmur irasci. quis non contra Marii arma, 
contra Sullae proscriptionem concitatur? quis non Theo- 
doto et Achillae et ipsi puero non puerile auso facinus 

4infestus est? Cantus nos nonnumquam et citata modulatio 
instigat Martiusque ille tubarum sonus movet mentes et 
atrox pictura et iustissimorum suppliciorum tristis adspe- 

etus. Inde est, quod adridemus ridentibus et contristat 5 
nos turba moerentium et effervescimus ad aliena certa- 
mina, quae non sunt irae, non magis quam tristitia est, 
quae ad conspectum mimiei naufragii contrahit frontem, 
non magis quam timor, qui Hannibale post Cannas moe- 
nia eircumsidente lectoris percurrit animos. sed omnia 
ista motus sunt animorum moveri volentium nec adfectus, 
sed principia proludentia adfectibus. Sic enim militaris 6 
viri in media pace iam togati aures tuba suscitat equos- 
que castrenses erigit crepitus armorum. Alexandrum aiunt 
Xenophanto canente manum ad arma misisse. 

III. Nihil ex his, quae animum fortuito inpellunt, ad- 1 
fectus vocari debet: ista, ut ita dicam, patitur magis ani- 
mus quam facit. ergo adfectus est non ad oblatas rerum 
species moveri, sed permittere se illis et hune fortuitum 
motum prosequi. Nam si quis pallorem et lacrimas pro- 2 
cidentis et inritationem humoris obscoeni altumve suspi- 
rium et oculos subito acriores aut quid his simile indicium 
adfectus animique signum putat, fallitur nec intelligit cor- 
poris hos esse pulsus. Itaque et fortissimus plerumque 3 
vir dum armatur, expalluit et signo pugnae dato ferocis- 
simo militi paulum genua tremuerunt et magno impera- 
tori, antequam inter se acies arietarent, cor exsiluit et 
oratori eloquentissimo, dum ad dicendum componitur, 
summa riguerunt. Ira non moveri tantum debet, sed ex- 4 
currere: est enim inpetus. numquam autem inpetus sine 
adsensu mentis est. neque enim fieri potest, ut de ultione 
et poena agatur animo nesciente: putavit se aliquis lae- 
sum, voluit ulcisci, dissuadente aliqua causa stalim rese- 
dit: hanc iram non voco, [voco] motum animi rationi pa- 
rentem. illa est ira, quae rationem transsilit, quae secum 
rapit. ergo prima illa agitatio animi, quam species iniuriae 5 
incussit, non magis ira est quam ipsa iniuriae species: ille 
sequens inpetus, qui speciem iniuriae non tantum accepit, 
sed adprobavit, ira est, concitatio animi ad ultionem vo- 
luntate et iudicio pergentis. numquam dubium est quin 
timor fugam habeat, ira inpetum. vide ergo an putes ali- 
quid sine adsensu mentis aut peti posse aut caveri. 

1 IV. Et ut scias quemadmodum incipiant adfectus aut 
crescant aut efferantur, est primus motus non voluntarius 
quasi praeparatio adfectus et quaedam comminatio. alter 
cum voluntate non conwumaci, tamquam oporteat me vin- 
dicari, cum laesus sim, aut oporteat hunc poenas dare, 
eum scelus fecerit. tertius motus est iam inpotens, qui 
non si oportet, ulcisci vult, sed utique qui rationem evi- 

3cit. Primum illum animi ictum effugere ratione non pos- 
sumus, sicut ne illa quidem quae diximus accidere cor- 
poribus, ne nos oscitatio aliena sollicitet, ne oculi ad in- 
tentationem subitam digitorum conprimantur. ista non 
potest ralio vincere, consuetudo fortasse et adsidua ob- 
servatio extenuat. Alter ille motus qui iudicio nascitur, 
iudicio tollitur. 

1 V. llud etiamnunc quaerendum est, hi qui volgo 
saeviuntetsanguine humano gaudent, an ira- 
Scantur, cum eos occidunt, a quibus nec acce- 
perunt iniuriam nec aecepisse ipsos existi- 

3 mant: qualis fuit Apollodorus aut Phalaris. Haee non 
est ira, feritas est. non enim quia accepit iniuriam nocet, 
sed parata est, dum noceat, velle accipere. nec illi ver- 
bera lacerationesque in ultionem petuntur, sed in volu- 

8 ptatem. Quid ergo? origo huius mali ab ira est, quae ubi 
frequenti exercitatione et satietate in oblivionem clemen- 
tiae venit et omne foedus humanum eiecit animo, novis- 
sime in crudelitatem transit: rident itaque gaudentque et 
voluptate multa perfruuntur plurimumque ab iratorum 

* voltu absunt, per otium saevi. Hannibalem aiunt dixisse, 
cum fossam sanguine humano plenam vidisset: o formo- 
sum spectaculum! Quanto pulchrius illi visum esset, si 
flumen aliquod lacumque conplesset? Quid mirum, si hoc 
maxime spectaculo caperis innatus sanguini et ab infante 
caedibus admotus? sequetur te fortuna crudelitati tuae per 
viginti annos secunda dabitque oculis tuis gratum ubique 
spectaculum. videbis istud et cirea Trasimenum et circa 

5 Cannas et novissime cirea Carthaginem tuam. Volesus 
nuper sub divo Augusto proconsul Asiae, eum trecentos 
uno die securi percussisset, incedens inter cadavera vol- 

tu superbo, quasi magnifieum quiddam conspiciendum- 
quc fecisset, graece proclamavit: o rem regiam! Quid hic 
rex fecisset? Non fuit haec ira, sed maius malum et in- 
sanabile. : 

VI. „Virtus, inquit, ut honestis rebus propitia est, 1 
ita turpibus irata esse debet.“ Quid si dicatur virtutem 
et humilem et magnam esse debere? atqui hoc dicit, qui 
illam extolli vult et deprimi, quoniam laetitia ob recte fa- 
etum clara magnificaque est, ira ob alienum peccatum 
sordida et angusti pectoris est. nec umquam committet 2 
virtus, ut vitia, dum conpescit, imitetur: ipsam iram ca- 
stigandam habet, quae nihilo melior est, saepe etiam 
peior his delictis, quibus irascitur. Gaudere laetarique 
proprium et naturale virtutis est: irasci non est ex digni- 
tate eius, non magis quam moerere. atqui iracundiae tri- 
Stitia comes est et in hanc omnis ira vel post poenitentiam 
vel post repulsam revolvitur. Et si sapientis est peccatis 3 
irasci, magis irascetur maioribus et saepe irascetur: se- 
quitur, ut non tantum iratus sit sapiens, sed iracundus. 
atqui si nec magnam iram nec frequentem in animo sa- 
pientis locum habere credimus, quid est, quare non ex 
toto illum hoc adfectu liberemus? modus [enim] esse non 4 
potest, si pro facto cuiusque irascendum est. nam aut 
iniquus erit, si aequaliter irascetur delictis inaequalibus, 
aut iracundissimus, si totiens excanduerit quotiens iram 
scelera meruerint. 

VII. Et quid indignius quam sapientis adfectum ex 1 
aliena pendere nequitia? desinet ille [Socrates] posse 
cumdem voltum domum referre, quem domo extulerat. 
atqui si irasci sapiens turpiter factis debet et concitari 
contristarique ob scelera, nihil est aerumnosius sapiente: 
omnis illi per iracundiam moeroremque vita transibit. 
quod enim momentum erit, quo non inprobanda videat? 2 
quotiens processerit domo, per sceleratos illi avarosque 
et prodigos et inpudentis et ob ista felices inceedendum 
erit. nusquam oculi eius flectentur, ut non quod indi- 
gnentur inveniant. deficiet, si totiens a se iram quotiens 
causa poscet, exegerit. Haec tot milia ad forum prima 3 

luce properantia quam turpes lites, quanto turpiores ad- 
vocatos habent? alius iudicia patris accusat, quae mereri 
satius fuit. alius cum matre consistit. alius delator venit 
eius criminis, cuius manifestior reus est. et iudex damna- 
turus quae fecit eligitur el corona pro mala causa bona 
patroni voce corrupta. 

1 VIII. Quid singula persequor? cum videris forum 
multitudine refertum et septa concursu omnis frequentiae 
plena et illum circum, in quo maximam sui partem po- 
pulus ostendit: hoc scito, istic tantumdem esse vitiorum 

2 quantum hominum. Inter istos quos togatos vides, nulla 
pax est: alter in alterius exitium levi conpendio ducitur. 
nulli nisi ex alterius iniuria quaestus est. felicem oderunt, 
infelicem contemnunt. maiorem gravantur, minori graves 
sunt. diversis stimulantur cupiditatibus. omnia perdita ob 
levem voluptatem praedamque cupiunt. non alia quam in 
ludo gladiatorio vita est cum isdem viventium pugnan- 

3 tiumque. Ferarum iste conventus est, nisi quod illae inter 
se placidae sunt morsuque similium abstinent, hi mutua 
laceratione satiantur. hoc autem uno ab animalibus mutis 
differunt, quod illa mansuescunt alentibus, horum rabies 
ipsos a quibus est nutrita, depascitur. 

1 IX. Numquam irasci desinet sapiens, si semel coe 
perit: omnia sceleribus ac vitiis plena sunt. plus commit- 
titur quam quod possit coercitione sanari. Certatur in- 
genti quidem nequitiae certamine: maior cotidie peccandi 
cupiditas, minor verecundia est. Expulso melioris aequio- 
risque respectu, quocumque visum est libido se inpingit, 
nec furtiva iam scelera sunt: praeter oculos eunt, adeo- 
que in publicum missa nequitia est et in omnium pectori- 

2 bus evaluit, ut innocentia non rara, sed nulla sit. Num- 
quid enim singuli aut pauci rupere legem? undique velut 
signo dato ad fas nefasque miscendum coorti sunt. 

Non hospes ab hospite tutus, 
non socer a genero. fratrum quoque gratia rara est 
inminet exitio vir coniugis , illa mariti. 
lurida terribiles miscent aconita novercae. 
filius ante diem patrios inquirit in annos. 

Et quota ista pars scelerum est? non descripsit castra ex 3 
una parte contraria et parentum liberorumque sacramen- 
ta diversa, subiectam patriae civis manu flammam et 
agmina infestorum equitum ad eonquirendas proscripto- 
rum latebras cireumvolitantia et violatos fontes venenis 
et pestilentiam manu factam et praeduetam obsessis pa- 
rentibus fossam, plenos carceres et incendia totas urbes 
concremantia dominationesque funestas et regnorum pu- 
blicorumque exitiorum clandestina consilia, et pro gloria 
habita, quae quamdiu opprimi possunt, scelera sunt: ra- 
ptus ac stupra et ne os quidem libidini exceptum. Adde & 
nune publica periuria gentium et rupta foedera et [in] 
praedam validioris quicquid non resistebal abductum, 
circumscriptiones, furta, fraudes, infitiationes, quibus trina 
non sufficiunt fora. Si tantum irasci vis sapientem, quan- 
tum scelerum indignitas exigit, non irascendum illi, sed 
insaniendum est. 

X. lllud potius cogitabis, non esse irascendum erro- 1 
ribus. quid enim, si quis irascatur in tenebris parum ve- 
stigia certa ponentibus? quid, si quis surdis imperia non 
exaudientibus? quid, si pueris, quod neglecto dispectu 
officiorum ad lusus et ineptos aequalium iocos spectent? 
quid, si illis irasci velis, quod aegrotant, senescunt, fa- 
tigantur? inter cetera mortalitatis incommoda et hoc est, 
caligo mentium nec tantum necessitas errandi, sed erro- 
rum amor. Ne singulis irascaris, universis ignoscendum 2 
est, generi humano venia tribuenda est. si irasceris iu- 
venibus senibusque, quod peccant, irascere infantibus: 
peccaturi sunt. Num quis irascitur pueris, quorum aetas 
nondum novit rerum discrimina? maior est excusatio et 
iustior hominem esse quam puerum. Hac condicione nati 3 
sumus, animalia obnoxia non paucioribus animi quam 
corporis morbis, non quidem obtusa nec tarda, sed acu- 
mine nostro male utentia, altera alteris vitiorum exempla. 
quisquis sequitur priores male iter ingressos, quidni ha- 
beat excusationem, cum publica via erraverit? ln singu- 4 
los severitas imperatoris distringitur: at necessaria venia 
est, ubi totus deseruit exercitus. Quid tollit iram sapien- 


60 L. ANNAE! SENECAE 


tis? turba peccantium. intellegit quam et iniquum sit et 

5 periculosum irasci publico vitio. Heraclitus quotiens pro- 
dierat et tantum circa se male viventium, immo male per- 
euntium viderat, flebat, miserebatur omnium qui sibi 
laeti felicesque occurrebant, miti animo, sed nimis inbe- 
cillo: et ipse inter deplorandos erat. Democritum contra 
aiunt numquam sine risu in publico fuisse: adeo nihil illi 
videbatur serium eorum, quae serio gerebantur. Ubi istic 

6irae locus est? aut ridenda omnia aut flenda sunt. Non 
irascetur sapiens peccantibus. quare? quia scit nemi- 
nem nasci sapientem, sed fieri. scit paucissimos omni 
aevo sapientis evadere, quia condicionem humanae vitae 
perspectam habet: nemo autem naturae sanus irascitur. 
quid enim, si mirari velit non in silvestribus dumis poma 
pendere? quid, si miretur spineta sentesque non utili 
aliqua fruge conpleri? nemo irascitur, ubi vitium natura 

7 defendit. Placidus itaque sapiens et aequus erroribus, 
non hostis, sed corrector peccantium, hoc cotidie proce- 
dit animo: „multi mihi occurrent vino dediti, multi libici- 
nosi, multi ingrati, multi avari, multi furiis ambitionis agi- 
tati.“ omnia ista tam propitius adspiciet quam aegros 

8 suos medicus. Numquid ille, cuius navigium multam un- 
dique laxatis conpagibus aquam trahit, nautis ipsique na- 
vigio irascitur? occurrit potius et aliam excludit undam, 
aliam egerit, manifesta foramina praecludit, latentibus et 
ex occulto sentinam ducentibus labore continuo resistit. 
nec ideo intermittit, quia quantum exhaustum est subna- 
scitur. Lento adiutorio opus est contra mala continua et 
fecunda, non ut desinant, sed ne vincant. 

1 Xl. „Utilis est, inquit, ira, quia contemptum effugit, 
quia malos terret.“ Primum ira, si quantum minatur va- 
let, ob hoc ipsum quod terribilis est, et invisa est. peri- 
culosius est aulem timeri quam despici. si vero sine vi- 
ribus est, magis exposita contemptui est et derisum non 
effugit. quid enim est iracundia in supervacuum tumul- 

2 tuante frigidius? Deinde non ideo quaedam, quia sunt 
terribiliora, potiora sunt. ne hoc sapienti adici velim, 
quod ferae saevientis quoque telum est, timeri. ecquid 

non timetur febris, podagra, ulcus malum? numquid ideo 
quiequam in istis boni est? at contra omnia despecta 
foedaque et turpia ipso quo timentur: sic ira per se de- 
formis est et minime metuenda, at timetur a pluribus si- 
cut deformis persona ab infantibus. Quid, quod semper 3 
in auctores redundat timor nec quisquam metuitur ipse 
securus? occurrat hoc loco tibi Laberianus ille versus, 
qui medio civili bello in theatro dictus totum in se popu- 
lum non aliter convertit, quam si missa esset vox publici 
adfectus : 

Necesse est multos timeat quem multi timent. 
Ita natura constituit, ut quicquid alieno metu magnum est, 4 
a suo non vacet. Leonum quam pavida sunt ad levissi- 
mos sonos pectora? acerrimas feras umbra et vox et 
odor insolitus exagitat. quicquid [de] terret et trepidat. 
non est ergo quare concupiscat quisquam sapiens timeri, 
nec ideo iram magnum quiddam putet, quia formidini est, 
quoniam quidem etiam contemptissima timentur ut venena 
et ossa peslifera et morsus. Nec mirum est, cum maxi- 5 
mos ferarum greges linea pinnis distincta contineat et in 
insidias agat, ab ipso adfectu dieta formido: vanis enim 
vana terrori sunt. curriculi motus rotarumque versata 
facies leones redegit in caveam. elephantos porcina vox 
terret. Sie itaque ira metuitur, quomodo umbra ab infan- 6 
tibus, a feris rubens pinna. non ipsa in se quiequam ha- 
bet firmum aut forte, sed leves animos movet. 

XII. ,Nequitia, inquit, de rerum natura tollenda est, 1 
si velis iram tollere: neutrum autem potest fleri. Pri- 
mum potest aliquis non algere, quamvis ex rerum natura 
hiems sit, et non aestuare, quamvis menses aestivi sint. 
aut loci beneficio adversus intemperiem anni tutus est 
aut patientia corporis sensum utriusque pervicit. Deinde 2 
verte istud: necesse est prius virtutem ex animo tollas 
quam iraeundiam recipias, quoniam cum virtutibus vitia 
non coeunt. nec magis quisquam eodem tempore et ira- 
ius potest esse et vir bonus quam aeger et sanus. „Non 3 
potest, inquit, omnis ex animo ira tolli: nec hoc hominis 
natura patitur.“ Atqui nihil est tam difficile et arduum 

quod non humana mens vincat et in familiaritatem per- 
ducat adsidua meditatio, nullique sunt tam feri et sui iu- 

4 ris adfectus, ut non disciplina perdomentur. Quodcumque 
sibi imperavit animus obtinuit: quidam ne umquam ride- 
rent consecuti sunt. vino quidam, alii Venere, quidam 
omni humore interdixere corporibus. alius contentus 
brevi somno vigiliam indefatigabilem extendit. didice- 
runt tenuissimis et adversis funibus currere et ingentia 
vixque humanis toleranda viribus onera portare et in in- 
mensam altitudinem mergi ac sine ulla respirandi vice 

5 perpeti maria: mille sunt alia, in quibus pertinacia inpedi- 
mentum omne transscendit ostenditque nihil esse difficile 
euius sibi ipsa mens patientiam indiceret. Istis quos 
paulo ante retuli, aut nulla tam perlinacis studii aut non 
digna merces fuit. quid enim magnificum consequitur 
ille qui meditatus est per intentos funes ire? qui sarcinae 
ingenti cervices supponere? qui somno non submittere 
oculos? qui penetrare in imum mare? et tamen ad finem 

$ operis non magno auctoramento labor pervenit. Nos non 
advocabimus patientiam, quos tantum praemium exspe- 
etat, felicis animi inmota tranquillitas? Quantum est ef- 
fugere maximum malum iram et cum illa rabiem, saevi- 
tiam, crudelitatem, furorem, alios comites eius ? 

1 XII. Adfectus eius non est quod patrocinium nobis 
quaeramus et exeusatam licentiam, dicentes aut utile id 
esse aut inevitabile: cui enim tandem vitio advocatus de- 
fuit? non est quod dieas excidi non posse: sanabilibus 
aegrotamus malis ipsaque nos in rectum genitos natura, 
si emendari velimus, iuvat. nec, ut quibusdam visum est, 
arduum in virtutes et asperum iter est: plano adeuntur. 

2 Non vanae vobis auctor rei venio. facilis est ad beatam 
vitam via: inite modo bonis auspiciis ipsisque dis bene 
iuvantibus. multo difficilius est facere ista quae facitis. 
Quid est animi quiete otiosius, quid ira laboriosius? quid 
clementia remissius, quid erudelitate negoliosius? vacat 
pudicitia, libido occupatissima est. omnium denique vir- 

3tutum tutela facilis est, vitia magno coluntur. Debet ira 
removeri. hoc ex parte fatentur etiam qui dicunt esse 

minuendam: tota dimittatur, nihil profutura est. sine illa 
facilius rectiusque scelera tollentur, mali punientur et 
transducentur in melius. Omnia quae debet sapiens sine 
ullius malae rei ministerio efficiet nihilque admiscebit, 
euius modum sollicitius observet. 

XIV. Numquam itaque iracundia admittenda est, ali- 1 
quando simulanda, si segnes audientium animi concitandi 
sunt, sicut tarde consurgentes ad cursum equos stimulis 
facibusque subditis excitamus. aliquando incutiendus est 
iis metus apud quos ratio non proficit: irasci quidem non 
magis utile est quam moerere, quam metuere. Quid ergo? 3 
non incidunt causae quae iram lacessant? sed tunc ma- 
xime illi opponendae manus sunt. nec est difficile vin- 
cere animum, cum athletae quoque in vilissima sui parte 
occupati tamen ictus doloresque patiantur, ut vires cae- 
dentis exhauriant, nec cum ira suadet, feriunt, sed cum 
occasio. Pyrrhum maximum praeceptorem certaminis 3 
gymnici solitum aiunt iis quos exercebat, praecipere, ne 
irascerentur. ira enim perturbat artem et qua noceat tan- 
tum adspicit. saepe itaque ratio patientiam suadet, ira 
vindietam, et qui primis defungi malis potuimus, in ma- 
iora devolvimur. Quosdam unius verbi contumelia non 4 
aequo animo lata in exilium proiecit. et qui levem iniu- 
riam silentio ferre noluerant, gravissimis malis obruti 
sunt, indignatique aliquid ex plenissima libertate demi- 
nui, servile in sese adtraxerunt iugum. 

XV. „Ut scias, inquit, iram habere in se generosi ali- 1 
quid. liberas videbis gentes, quae iracundissimae sunt, ut 
Germanos et Seythas.* quod evenit, quia fortia solida- 
que natura ingenia, antequam disciplina molliantur, prona 
in iram sunt. quaedam enim non nisi melioribus inna- 
secuntur ingeniis, sicut valida arbusta et laeta quamvis 
neglecta tellus creat, et alia fecundi soli silva est: itaque 2 
et ingenia natura fortia iracundiam ferunt nihilque tenue 
et exile capiunt ignea et fervida, sed inperfectus illis vi- 
gor est, ut omnibus, quae sine arte ipsius tantum naturae 
bono exsurgunt. sed nisi cito domita sunt, quae fortitu- 
dini apta erant, audaciae temeritatique consueseunt. quid ? 3 

non mitioribus animis vitia leniora coniuncta sunt, ut mi- 
sericordia et amor et verecundia? Itaque saepe tibi bo- 
nam indolem malis quoque suis ostendam. sed non ideo 

4 vitia non sunt, si naturae melioris indicia sunt. Deinde 
omnes istae feritate liberae gentes leonum luporumque 
ritu ut servire non possunt, ita nec imperare. non enim 
humani vim ingenii, sed feri et intractabilis habent. nemo 

5 autem regere potest nisi qui et regi. Fere itaque imperia 
penes eos fuere populos, qui mitiore coelo utuntur. in 
frigora septemtrionemque vergentibus inmansueta ingenia 
sunt, ut ait poeta, 

suoque simillima coelo. 

1 XVI. „Animalia, inquit, generosissima habentur, qui- 
bus multum inest irae. Errat qui ea in exemplum ho- 
minis abducit, quibus pro ratione est inpetus: homini pro 
inpelu ratio est. Sed ne illis quidem omnibus idem prod- 
est: iracundia leones adiuvat, pavor cervos, accipitrem 

2inpetus, columbam fuga. Quid, quod ne illud quidem ve- 
rum est, optima animalia esse iracundissima? feras pu- 
tem, quibus ex raptu alimenta sunt, meliores quo iratio- 
res. palientiam laudaverim boum et equorum frenos 
sequentium. Quid est autem cur hominem ad tam infeli- 
cia exempla revoces, cum habeas mundum deumque, quem 
ex omnibus animalibus ut solus imitetur, solus intelle- 

8git? ,,Simplicissimi, inquit, omnium habentur iracundi.* 
Fraudulentis enim et versutis conparantur et simplices 
videntur, quia expositi sunt. quos quidem non sim- 
plices dixerim, sed incautos. stultis, luxuriosis nepoti- 
busque hoe nomen inponimus et omnibus vitiis parum 
eallidis. 

1 XVII. „Orator, inquit, iratus aliquando melior est.“ 
Immo imitatus iratum. nam et histriones in pronuntiando 
non irali populum movent, sed iratum bene agentes: et 
apud iudices itaque et in concione et ubicumque alieni 
animi ad nostrum arbitrium agendi sunt, modo iram, 
modo metum, modo misericordiam ul aliis incutiamus, 
ipsi simulabimus, et saepe id quod veri adfectus non ef- 

2 fecissent, effecit imitatio adfectuum. ,,Languidus, inquit, 

animus est, qui ira caret.“ Verum est, si nihil habet ira 
valentius. Nec latronem oportet esse nec praedam, nec 
misericordem nec crudelem. illius nimis mollis animus, 
huius nimis durus est: temperatus sit sapiens et ad res 
fortius agendas non iram, sed vim adhibeat. 

XVIIl. Quoniam quae de ira quaeruntur tra- 
etavimus, accedamus ad remedia eius. Duo 
autem,ut opinor, sunt: ne incidamus in iram 
et ne in ira peccemus. Utin corporum cura alia de 
tuenda valitudine, alia de restituenda praecepta sunt, ita 
aliter iram debemus repellere, aliter conpescere. [ut vi- 
temus.] Quaedam ad universam vitam pertinen- 
tia praecipientur. eaineducationemetin se- 
quentia tempora dividentur. 

Educatio maximam diligentiam plurimumque profutu- 2 
ram desiderat. facile est enim teneros adhuc animos 
conponere, difficulter reciduntur vitia, quae nobiscum 
creverunt. 

XIX. Opportunissima ad iracundiam fervidi animi na- 
tura est. nam cum elementa sint quatuor, ignis, aquae, 
aéris, terrae, potestates pares his sunt, fervida, frigida, 
arida atque humida. et locorum itaque et animalium et 
corporum et morum varietates mixtura elementorum facit 
et proinde in aliquos magis incumbunt ingenia, prout ali- 
euius elementi maior vis abundavit. inde quasdam humi- 
das vocamus aridasque regiones et calidas et frigidas. 
Eadem animalium hominumque discrimina sunt: refert 9 
quantum quisque humidi in se calidique contineat. cuius 
in illo elementi portio praevalebit, inde mores erunt. ira- 
cundos fervida animi natura faciet: est enim aetuosus et 
pertinax ignis. frigidi mixtura timidos facit: pigrum est 
enim contractumque frigus. Volunt itaque quidam ex no- 3 
stris iram in pectore moveri effervescente circa cor san- 
guine. causa cur hic potissimum adsignetur irae locus, 
non alia est, quam quod in toto corpore calidissimum pe- 
etus est. Quibus humidi plus inest, eorum paulatim cre- 4 
scit ira, quia non est paratus illis calor, sed motu adqui- 
ritur. itaque puerorum feminarumque irae acres magis 

quam graves sunt levioresque dum incipiunt. siccis aeta- 
tibus vehemens robustaque ira est, sed sine incremento, 
non multum sibi adieiens, quia inclinatum calorem frigus 
insequitur. senes difficiles et queruli sunt, ut aegri et 
convalescentes et quorum aut lassitudine aut detractione 

5 sanguinis exhaustus est calor. In eadem causa sunt siti 
fameque rabidi et quibus exsangue corpus est maligne- 
que alitur et deficit. vinum incendit iras, quia calorem 
auget pro cuiusque natura. quidam ebrii effervescunt, 
quidam saucii. neque ulla alia causa est, cur iracundis- 
simi sint flavi rubentesque, quibus talis natura color est, 
qualis fieri ceteris inter iram solet. mobilis enim illis agi- 
tatusque sanguis est. 

1 XX. Sed quemadmodum natura quosdam proclives 
in iram facit, ita multae incidunt causae, quae idem pos- 
sint quod natura: alios morbus aut iniuria corporum in 
hoc perduxit, alios labor aut continua pervigilia noctes- 
que sollicitae et desideria amoresque. quicquid aliud aut 
corpori nocuit aut animo, aegram mentem in querelas pa- 

9rat. Sed omnia ista initia causaeque sunt: plurimum pot- 
est consuetudo, quae si gravis est, alit vitium. Naturam 
quidem mutare difficile est, nec licet semel mixta nascen- 
tium elementa convertere. sed in hoc nosse profuit, ut 
calentibus ingeniis subtrahas vinum, quod pueris negan- 
dum Plato putat et ignem vetat igne incitari. ne cibis qui- 
dem inplendi sint. distendentur enim corpora et animi 

8cum corpore tumescent: labor illos citra lassitudinem 
exerceat, ut minuatur, non ut consumatur calor, nimius- 
que ille fervor despumet. lusus quoque proderunt. mo- 

4 dica enim voluptas laxat animos et temperat.  Humidio- 
ribus siccioribusque et frigidis non est ab ira periculum, 
sed maiora vitia metuenda sunt, pavor et difficultas et de- 
Speratio et suspiciones. mollienda itaque fovendaque ta- 
lia ingenia et in laetitiam evocanda sunt. et quia aliis 
contra iram, aliis contra tristitiam remediis utendum est 
nec dissimillimis tantum ista, sed contrariis curanda sunt, 
semper ei occurremus quod increverit. 

1 XXL Plurimum, inquam, proderit pueros statim sa- 

lubriter institui, difficile autem regimen est, quia dare de- 
bemus operam, ne aut iram in illis nutriamus aut indolem 
retundamus. Diligenti observatione res indiget. utrum- 3 
que enim et quod extollendum et quod deprimendum est, 
similibus alitur. facile autem etiam adtendentem similia 
decipiunt. Crescit licentia spiritus, servitute comminui- 3 
tur. adsurgit, si laudatur, et in spem sui bonam adduci- 
tur, sed eadem ista insolentiam et iracundiam generant: 
sic itaque inter utrumque regendus est, ut modo frenis 
utamur, modo stimulis. Nihil humile, nihil servile patia- 4 
tur. numquam illi necesse sit rogare suppliciter nec pro- 
sit rogasse, potius causae suae et prioribus factis et bonis 
in futurum promissis donetur. In certaminibus aequa- 5 
lium nec vinci illum patiamur nec irasci. demus operam, 
ut familiaris sit iis, cum quibus contendere solet, ut in 
certamine adsuescat non nocere velle, sed vincere. quo- 
tiens superaverit et dignum aliquid laude fecerit, adtolli, 
non gestire patiamur. gaudium enim exsultatio, exsulta- 
tionem tumor et nimia aestimatio sui sequitur. Dabimus 6 
aliquod laxamentum, in desidiam vero otiumque non re- 
solvemus et procul a contactu deliciarum retinebimus. 
nihil enim magis facit iracundos quam educatio mollis et 
blanda: ideo unicis quo plus indulgetur, pupillisque quo 
plus licet, corruptior animus est. Non resistet offensis 
cui nihil umquam negatum est, cuius lacrimas sollicita 
semper mater abstersit, cui de paedagogo satisfactum est. 
Non vides, ut maiorem quamque fortunam maior ira co- 7 
mitetur? in divitibus et nobilibus et magistratibus prae- 
cipue adparet, cum quicquid leve et inane in animo erat, 
secunda se aura sustulit. Felicitas iracundiam nutrit, ubi 
aures superbas adsentatorum turba cireumstrep?t: ,,Tibi 
enim ille respondeat? non pro fastigio te tuo metiris: 
ipse te proicis. ^ et alia quibus vix sanae et ab initio 
bene fundatae mentes restiterunt. Longe itaque ab ad-g8 
sentatione pueritia removenda est. audiat verum et ti- 
meat interim, vereatur semper. maioribus adsurgat. ni- 
hil per iracundiam exoret. quod flenti negatum fuerit 
quieto offeratur. et divitias parentum in conspectu ha- 
5 * 

9 beat, non in usu. exprobrentur illi perperam facta. Per- 
tinebit ad rem praeceptores paedagogosque pueris pla- 
cidos dari. Proximis adplieatur omne quod tenerum est 
et in eorum similitudinem crescit. nuwieum et paedago- 

10 gorum retulere mox in adulescentiam mores. Apud Pla- 
tonem educatux puer cum ad parentes relatus vociferan- 
tem videret patrem: „numquam, inquit, hoc apud Platonem 
vidi" non dubito quin citius patrem imitatus sit quam 

li Platonem. Tenuis ante omnia victus [sif] et non pretiosa 
vestis et similis cultus cum aequalibus: non irascetur ali- 
quem sibi conparari quem ab initio multis parem feceris. 

1 XXIL Sedhaecad liberos nostros pertinent: 
innobis quidem sors nascendieteducatio nec 
vitii locum nec iam praecepti habet. sequen- 

2tiaordinandasunt. Contra primas itaque causas pu- 
gnare debemus: causa autem iracundiae opinio iniuriae 
est, cui non facile credendum est. ne apertis quidem ma- 
nifestisque statim accedendum. quaedam enim falsa veri 

3 speciem ferunt. Dandum semper est tempus: veritatem 
dies aperit. Ne sint aures criminantibus faciles: hoc hu- 
manae naturae vitium suspectum notumque nobis sit, 
quod quae inviti audimus, libenter credimus et antequam 

4judicemus, irascimur. Quid, quod non criminationibus 
lantum, sed suspicionibus inpellimur et ex voltu risuque 
alieno peiora interpretati innocentibus irascimur? ltaque 
agenda est contra se causa absentis et in suspenso ira 
retinenda. potest enim poena dilata exigi, non potest ex- 
aeta revocari. 

1 XXIII. Notus est ille tyrannicida qui inperfecto opere 
conprehensus et ab Hippia tortus, ut conscios indicaret, 
cireumstantis amicos tyranni nominavit quibusque ma- 
xime caram salutem eius sciebat. et cum ille singulos, 
ut nominati erant, occidi iussisset, inlerrogavit, ecquis su- 
peresset? ,jTu, inquit, solus: neminem enim alium cui 
carus esses reliqui.“ Effecit ira, ut tyrannus tyrannicidae 
manus adeommodaret et praesidia sua gladio suo caede- 

2ret. Quanto animosius Alexander? qui cum legisset epi- 
stulam matris, qua admonebatur, ut a veneno Philippi 

medici caveret, acceptam potionem non deterritus bibit. 
Plus sibi de amico suo credidit. dignus fuit qui innocen- 3 
tem haberet, dignus qui faceret. Hoc eo magis in Ale- 
xandro laudo, quia nemo tam obnoxius irae fuit. quo 
maior autem moderatio in regibus, hoc laudanda magis 
est. Fecit hoc et I. Caesar ille qui victoria civili clemen- 4 
tissime usus est. cum scrinia deprehendisset epistula- 
rum ad Cn. Pompeium missarum ab iis qui videbantur aut 
in diversis aut in neutris fuisse partibus, conbussit. Quam- 
vis moderate soleret irasci, maluit tamen non posse. gra- 
tissimum putavit genus veniae nescire, quid quisque pec- 
casset. 

XXIV. Plurimum mali credulitas facit. saepe ne au- 1 
diendum quidem est, quoniam in quibusdam rebus satius 
est decipi quam diffidere. tollenda ex animo suspicio et 
coniectura, fallacissima inritamenta: ,,illeme parum huma- 
ne salutavit. ille osculo meo non adhaesit. ille inchoa- 
tum sermonem cito abrupit. ille ad coenam non vocavit. 
illius voltus aversior visus est.“ Non deerit suspicioni ar- 9 
gumentatio : simplicitate opus est et benigna rerum aesti- 
matione. nihil nisi quod in oculos incurret manifestum- 
que erit credamus et quotiens suspicio nostra vana 
adparuerit, obiurgemus credulitatem. haec enim castiga- 
tio consuetudinem efficiet non facile credendi. 

XXV. Inde et illud sequitur, ut minimis sordidissi- 1 
misque rebus non exacerbemur. Parum agilis est puer 
aut tepidior aqua poturo aut turbatus torus aut mensa ne- 
glegentius posita: ad ista concitari insania est. aeger et 
infelicis valitudinis est quem levis aura contraxit, adfecti 
oculi quos candida vestis obturbat, dissolutus deliciis cu- 
ius latus alieno labore condoluit. Mindyridem aiunt fuisse 2 
ex Sybaritarum civitate. qui cum vidisset fodientem et 
altius rastrum adlevantem, lassum se fieri questus vetuit 
illum opus in conspectu suo facere. bilem habere sae- 
pius questus est, quod foliis rosae duplicatis incubuisset. 
Ubi animum simul et corpus voluptates corrupere, nihil 3 
tolerabile videtur, non quia dura, sed quia mollis patitur. 
quid est enim, cur tussis aliouius aut sternutamentum aut 

musca parum curiose fugata in rabiem agat aut obversa- 
tus canis aut clavis neglegentis servi manibus elapsa? 
4 Feret iste aequo animo civile convicium et ingesta in con- 
cione curiave maledicta, cuius aures tracti subsellii stridor 
offendit? perpetietur hic famem et aestivae expeditionis 
sitim, qui puero male diluenti nivem irascitur? Nulla ita- 
que res magis iracundiam alit quam luxuria intemperans 
et inpatiens: dure tractandus animus est, ut ictum non sen- 
tiat nisi gravem. 
1 XXVI. Irascimur aut iis, a quibus nec acci- 
pere iniuriam potuimus, aut iis, a quibus ac- 
2cipere iniuriam potuimus. Ex prioribus quaedam 
Sine sensu sunt, ut liber, quem minutioribus literis scri- 
ptum saepe proiecimus et mendosum laceravimus , ut ve- 
Stimenta, quae, quia displicebant, scidimus. his irasci 
quam stultum est, quae iram nostram nec meruerunt nec 
3 sentiunt? „Sed offendunt nos videlicet qui illa fecerunt.“ 
Primum saepe antequam hoc apud nos distinguamus ira- 
scimur. deinde fortasse ipsi quoque artifices excusatio- 
nes iustas adferent: alius non potuit melius facere quam 
fecit, nec ad tuam contumeliam parum didicit. alius non 
in hoc ut te offenderet fecit. ad ultimum quid est demen- 
lius quam bilem in homines colleetam in res effundere? 
4 Atqui ut his irasci dementis est, quae anima carent, sic 
mutis aninialibus, quae nullam iniuriam nobis faciunt, 
quia velle non possunt: non est enim iniuria nisi a consi- 
lio profecta. nocere itaque nobis possunt ut ferrum aut 
5 lapis, iniuriam quidem facere non possunt. Atqui con- 
temni se quidam putant, ubi iidem equi obsequentes alteri 
equiti, alteri contumaces sunt, tamquam iudicio, non 
consuetudine et arte tractandi quaedam quibusdam sub- 
6 jeetiora sint. Atqui ut his irasci stultum est, ita pueris et 
non multum a puerorum prudentia distantibus. omnia 
enim ista peceata apud aequum iudicem pro innocentia 
habent inprudentiam. 
1 XXVII. Quaedam sunt quae nocere non possunt nul- 
lamque vim nisi beneficam et salutarem habent, ut di in- 
mortales, qui nec volunt obesse nec possunt. natura enim 

illis mitis et placida est, tam longe remota ab aliena 
iniuria quam a sua. Dementes itaque et ignari verita- 2 
tis illis inputant saevitiam maris, inmodicos imbres, per- 
tinaciam hiemis, cum interim nihil horum quae nobis 
nocent prosuntque, ad nos proprie dirigatur. non enim 
nos causa mundo sumus hiemem aestatemque referendi : 
suas ista leges habent quibus divina exercentur. nimis 
nos suspicimus, si digni nobis videmur propter quos 
tanta moveantur. nihil ergo horum in nostram iniuriam 
fit, immo contra nihil non ad salutem. Quaedam esse 3 
diximus quae nocere non possint, quaedam quae nolint. 
Ir iis erunt boni magistratus parentesque et praecepto- 
res et iudices, quorum castigatio sic accipienda est 
quomodo sealpellum et abstinentia et alia quae profu- 
tura torquent. Adfecti sumus poena: succurrat non lan- 4 
tum quid patiamur, sed quid fecerimus, in consilium 
de vita nostra mittamur: si modo verum ipsi nobis di- 
cere voluerimus, pluris litem nostram aestimabimus. 
XXVIII. Si volumus aequi rerum omnium iudices 1 
esse, hoc primum nobis persuadeamus, neminem no- 
strum esse sine culpa. hinc enim maxima indignatio 
oritur. „Nihil peccavi“ et „nihil feci.“ Immo nihil fate- 
ris. Indignamur aliqua admonitione aut coercitione nos 
castigatos, cum illo ipso tempore peccemus, quod adi- 
cimus malefactis adrogantiam et contumaciam. Quis est 2 
iste qui se profitetur omnibus legibus innocentem? ut 
hoc ita sit, quam angusta innocentia est ad legem bo- 
num esse? quanto latius officiorum patet quam iuris 
regula? quam multa pietas, humanitas, liberalitas, iu- 
stitia, fides exigunt, quae omnia extra publicas tabulas 
sunt? Sed ne ad illam quidem artissimam innocentiae 3 
formulam praestare nos possumus: alia fecimus, alia 
cogitavimus, alia optavimus, aliis favimus, in quibus- 
dam innocentes sumus, quia non successit. Hoc cogi-4 
tantes aequiores simus delinquentibus, credamus obiur- 
gantibus: utique nobis ne irascamur, (cui enim non, si 
nobis quoque?) minime dis. non enim illorum, sed lege 
mortalitatis patimur quicquid incommodi accidit. At morbi 

doloresque incurrunt: ulique aliqua fugiendum est domi- 
cilium putre sortitis. Dicetur aliquis male de te locutus: 
cogita an prior feceris, cogita de quam mullis loquaris. 
5 Cogitemus, inquam, alios non facere iniuriam, sed re- 
ponere. alios pro nobis facere, alios coactos facere, alios 
ignoranlis, etiam eos qui volentes scientesque faciunt, 
ex iniuria nostra non ipsam iniuriam petere: aut dulcedine 
urbanitatis prolapsus est aut fecit aliquid, non ut nobis 
Oobesset, sed quia consequi ipse non poterat, nisi nos re- 
6 pulisset. saepe adulatio, dum blanditur, offendit. Quis- 
quis ad se retulerit, quoliens ipse in suspicionem falsam 
inciderit, quam multis officiis suis fortuna speciem iniu- 
riae induerit, quam multos post odium amare coeperit, 
poterit non statim irasci, utique si sibi tacitus ad singula 
7 quibus offenditur dixerit: haec et ipse commisi. Sed ubi 
tam aequum iudicem invenies? Is qui nullius non uxorem 
concupiscit et satis iustas causas putat amandi, quod 
aliena est, idem uxorem suam adspici non vult. et fidei 
acerrimus exactor est perfidus. et mendacia persequitur 
ipse periurus. et litem sibi inferri aegerrime calumniator 
patitur. pudicitiam servulorum suorum adtentari non vult 
8 qui non pepercit suae. Aliena vitia in oculis habemus, a 
tergo nostra sunt: inde est, quod tempestiva filii convi- 
via pater deterior filio castigat et nihil alienae luxuriae 
ignoscit qui nihil suae negavit. et homicidae tyrannus 
irascitur et punit furta sacrilegus. Magna pars hominum 
est quae non peccatis irascitur, sed peccantibus. Faciet 
nos moderatiores respectus nostri, si consuluerimus nos: 
numquid et ipsi aliquid tale commisimus? numquid sic 
erravimus? expeditne nobis ista damnare? 

XXIX. Maximum remedium irae mora est. Hoc ab illa 
pete initio, non ut ignoscat, sed ut iudicet: desinet, si 
exspectat. nec universam illam temptaveris tollere. gra- 
ves habet inpetus primos: tota vincetur, dum partibus 

2 carpitur. Ex his quae nos offendunt, alia renuntiantur 
nobis, alia ipsi audimus aut videmus. De iis quae narrata 
sunt, non debemus cito credere: multi menliuntur ut de- 
cipiant, multi, quia decepti sunt. alius criminatione gra- 

tiam captat et fingit iniuriam, ut videatur doluisse factam. 
est aliquis malignus et qui amicitias cohaerenlis diducere 
velit. est (suspicax] et qui spectarc ludos cupiat et ex 
longinquo tutoque speculetur quos collisit. De parvula 3 
summa iudicaturo tibi res sine teste non probaretur. te- 
stis sine iureiurando non valeret. utrique parti dares 
actionem , dares tempus, non semel audires. magis enim 
veritas elucet quo saepius ad manum venit: amicum con- 
demnas de praesentibus? antequam audias, antequam in- 
terroges, antequam illi aut accusatorem suum nosse liceat 
aut crimen, irasceris? iam enim, iam utrimque quid dice- 
retur audisti? Hic ipse qui ad te detulit, desinet dicere, si 
probare debuerit. „non est, inquit, quod me protrahas, 
ego productus negabo. alioquin nihil umquam tibi dicam.“ 
eodem tempore et instigat et ipse se certamini pugnaeque 
subtrahit. qui dicere tibi nisi clam non vult, paene non 
dicit. quid est iniquius quam secreto credere, palam 
irasci? 

XXX. Quorundam ipsi testes sumus. in his naturam i 
excutiemus voluntatemque facientium. Puer est: aetati 
donetur. nescit an peccet. pater est: aut tantum profuit, 
ut illi etiam iniuriae ius sit, aut fortasse ipsum hoc meri- 
tum eius est quo offendimur. mulier est: errat. iussus 
est: necessitati quis nisi iniquus succenset? laesus est: 
non est iniuria pati quod prior feceris. iudex est: plus 
credas illius sententiae quam tuae. rex est: si nocentem 
punit, cede iustitiae, si innocentem, cede fortunae. mu- 2 
tum animal est aut simile muto: imitaris illud, si irasceris. 
morbus est aut calamitas: levius transsiliet sustinentem. 
deus est: tam perdis operam cum illi irasceris, quam cum 
illum alteri precaris iratum. bonus vir est qui iniuriam 
fecit: noli credere. malus: noli mirari, dabit poenas alteri 
quas debet tibi, et iam sibi dedit qui peccavit. 

XXXI. Duo sunt, ut dixi, quae iracundiaml 
concitant: primum, si iniuriam videmur acce- 
pisse. dehoc satis dictum est. deinde,si ini- 
que aecepisse. de hoc dicendum est. Iniqua 
quaedam iudicant homines, quia pati non debuerint, 

2 quaedam, quia non speraverint. Indigna putamus quae 
inopinata sunt. itaque maxime commovent quae contra 
spem exspectationemque evenerunt. nec aliud est quare 
in domesticis minima offendant, in amicis iniuriam voce- 

3 mus neglegentiam. , Quomodo ergo, inquit, inimicorum 
nos iniuriae movent?“ quia non exspectavimus illas aut 
certe non tantas. hoc efficit amor nostri nimius. inviola- 
tos nos etiam inimicis iudicamus esse debere. regis quis- 
que intra se animum habet, ut licentiam sibi dari velit, 

*in se nolit. Aut ignorantia itaque nos aut insolentia ira- 
eundos facit. ignorantia rerum: quid enim mirum est ma- 
los mala facinora edere? quid novi est, si inimicus nocet, 
amicus offendit, filius labitur, servus peccat? Turpissi- 
mam aiebat Fabius imperatori excusationem esse: non 
putavi. ego turpissimam homini puto. Omnia puta, ex- 
specta: etiam in bonis moribus aliquid exsistet asperius. 

5 Fert humana natura insidiosos animos, fert ingratos, fert 
cupidos, fert inpios. cum de unius moribus iudicabis, de 
publicis cogita. ubi maxime gàudebis, maxime metues. 
ubi tranquilla tibi omnia videntur, ibi nocitura non de- 
sunt sed quiescunt. semper futurum aliquid quod te offen- 
dat existima. Gubernator numquam ita totos sinus secu- 
rus explicuit, ut non expedite ad contrahendum arma- 

6 menta disponeret. Illud ante omnia cogita, foedam esse 
et exsecrabilem vim nocendi et alienissimam homini, cuius 
beneficio etiam saeva mansuescunt. adspice taurorum 
iugo colla submissa et elephantorum pueris pariter ac 
feminis persultantibus terga inpune calcata et repentis 
inter pocula sinusque innoxio lapsu dracones et intra 
domum ursorum leonumque ora placida tractantibus adu- 
lantisque dominum feras: pudebit cum animalibus per- 

T mutasse mores. Nefas est nocere patriae: ergo civi quo- 
que, nam hic pars patriae est. sanctae partes sunt, si 
universum venerabile est. ergo et homini, nam hic in 
maiore tibi urbe civis est. Quid si nocere velint manus 
pedibus? manibus oculi? ut omnia inter se membra con- 
sentiunt, quia singula servari totius interest, ita homines 
singulis parcent, quia ad coelum geniti sunt. salva autem 

esse societas nisi custodia et amore partium non potest. 
Ne viperas quidem et natrices, et si qua morsu aut ictu 8 
nocent, effligeremus, si ut reliqua mansuefacere posse- 
mus aut efficere, ne nobis aliisve periculo essent. ergo 
ne homini quidem nocebimus, quia peccavit, sed ne pec. 
cet, nec umquam ad praeteritum, sed ad futurum poena 
referetur. non enim irascitur, sed cavet. nam si punien- 
dus est cuicumque pravum maleficumque ingenium est, 
poena neminem excipiet. 

XXXII. ,,At enim ira habet aliquam voluptatem et 1 
dulce est dolorem reddere.* Minime: non enim ut in be- 
neficiis honestum est merita meritis repensare, ita iniu- 
rias iniuriis. illic vinci turpe est, hic vincere. inhumanum 
verbum est et quidem pro iusto receptum [ultio et] ta- 
lio. non multum differt nisi ordine : qui dolorem regerit 
tantum excusatius peccat. M. Catonem ignorans in balneo 2 
quidam percussit inprudens. quis enim illi sciens faceret 
iniuriam? postea satisfacienti Cato: ,,non memini, inquit, 
me percussum.“ melius putavit non agnoscere quam vin- 
dicare. , Nihil, inquis, illi post tantam petulantiam mali 3 
factum est?“ Immo multum boni: coepit Catonem nosse. 
Magni animi est iniurias despicere. ultionis contumelio- 
Sissimum genus est non esse visum dignum, ex quo pe- 
teretur ultio. multi leves iniurias altius sibi demisere, 
dum vindicant: ille magnus et nobilis, qui more magnae 
ferae latratus minutorum [canum] securus exaudit. 

XXXIII. „Minus, inquit, contemnemur, si vindicave- 1 
rimus iniuriam.“ Si tamquam ad remedium venimus, sine 
ira veniamus, non quasi dulce sit vindicari, sed quasi 
utile. saepe autem satius fuit dissimulare, quam ulcisci. 
Potentiorum iniuriae hilari voltu, non patienter tantum 
ferendae sunt. facient iterum, si se fecisse crediderint. 
Hoc habent pessimum animi inagna fortuna insolentes: 
quos laeserunt et oderunt. Notissima vox est eius qui in 2 
cultu regum consenuerat. cum illum quidam interrogaret, 
quomodo rarissimam rem in aula consecutus esset, se- 
neetutem: „iniurias, inquit, accipie ndoet gratias agendo.“ 
Saepe adeo iniuriam vindicari non expedit, ut ne fateri 

3 quidem expediat. C. Caesar Pastoris splendidi equitis 
Romani filium cum in custodia habuisset munditiis eius 
et cultioribus capillis offensus, rogante patre ut salutem 
sibi filii concederet, quasi de supplicio admonitus duci 
protinus iussit. ne tamen omnia inhumane faceret adver- 

4Ssum patrem, ad coenam illum eo die invitavit. Venit Pa- 
stor voltu nihil exprobrante. propinavit illi Caesar hemi- 
nam et posuit illi custodem. perduravit miser, non aliter 
quam si filii sanguinem biberet. unguentum et coronas 
misit et observare iussit an sumeret: sumpsit. Eo die, 
quo filium extulerat, immo quo non extulerat, iacebat 
conviva centesimus et potiones vix honestas natalibus 
liberorum podagricus senex hauriebat, cum interim non 
lacrimam emisit, non dolorem aliquo signo erumpere pas- 
sus est. coenavit tamquam pro filio exorasset. quaeris, 

5 quare? habebat alterum. Quid ille Priamus? non dissi- 
mulavit iram et regis genua complexus est? funestam 
perfusamque cruore filii manum ad os suum retulit, coe- 
navit? sed tamen sine unguento, sine coronis, et illum 
hostis saevissimus multis solatiis, ut cibum caperet, hor- 
tatus est, non ut pocula ingentia super caput posito cu- 

6 stode siccaret. Contempsisses Romanum patrem, si sibi 
timuisset: nunc iram conpescuit pietas. dignus fuit cui 
permitteret a convivio ad ossa filii legenda discedere. ne 
hoc quidem permisit benignus interim et comis adule- 
Scens: propinationibus senem crebris, ut cura leniretur, 
admonens lacessebat. contra ille se laetum et oblitum, quid 
eo actum esset die, praestitit. Perierat alter filius, si car- 
nifici conviva non placuisset. 

1 XXXIV. Ergo ira abstinendum est, sive par est qui 
laeessendus est sive superior sive inferior. eum pare 
contendere anceps est, cum superiore furiosum, cum 
inferiore sordidum. pusilli hominis est et miseri re- 
petere mordentem. mures formicaeque, si manum ad- 
moveris, ora convertunt, inbecillia se laedi putant, Si 

2 tanguntur. Faciet nos mitiores, si cogitaverimus, quid ali- 
quando nobis profuerit ille cui irascimur, et meritis of- 
fensa redimetur. Illud quoque occurrat, quantum nobis 

eommendationis adlatura sit elementiae fama, quam mul: 
tos venia amicos utiles fecerit. Nec irascamur inimico- 3 
rum et hostium liberis. Inter Sullanae crudelitatis exem- 
pla est, quod a republica liberos proscriptorum submo- 
vit: nihil est iniquius quam aliquem heredem paterni 
odii fieri. Cogitemus, quotiens ad ignoscendum difficiles 4 
erimus, an expediat nobis omnes inexorabiles esse. 
quam saepe veniam qui negavit, petit? quam saepe eius 
pedibus advolutus est, quem a suis repulit? quid est glo- 
riosius quam iram amicitia mutare? quos populus Roma- 
nus fideliores habet socios quam quos habuit pertinacis- 
simos hostes? quod hodie esset imperium, nisi salubris 
providentia victos permiscuisset victoribus? Irascetur 5 
aliquis: tu contra beneficiis provoca. cadit statim simul- 
tas ab altera parte deserta. nisi paria non pugnant. Sed 
utrimque certabit ira, concurritur: ille est melior qui 
prior pedem retulit, vietus est qui vicit. Percussit te: 
recede. referiendo enim et occasionem saepius feriendi 
dabis et excusationem. non poteris revelli, cum voles. 
XXXV. Numquid velit quisquam tam graviter hostern 1 
ferire, ut relinquat manum in volnere et se ab ictu revo- 
care non possit? atqui tale ira telum est: vix retrahitur. 
Arma nobis expedita prospicimus, gladium commodum 
et habilem: non vitabimus inpetus animi hos graves, fu- 
nebres et inrevocabiles? Ea demum velocitas placet, quae 2 
ubi iussa est, vestigium sistit nec ultra destinata procur- 
rit flectique et a cursu ad gradum reduci potest. aegros 
scimus nervos esse, ubi invitis nobis moventur. senex aut 
infirmi eorporis est, qui cum ambulare vult, currit: animi 
motus eos putemus sanissimos validissimosque, qui nostro 
arbitrio ibunt, non suo ferentur. Nihil tamen aeque pro- 3 
fuerit quam primum intueri deformitatem rei, deinde peri- 
culum. Non est ullius adfectus facies turbatior. pulcher- 
rima ora foedavit, torvos voltus ex tranquillissimis reddit. 
linquit decor omnis 
iratos: et sive amictus illis conpositus est ad legem, tra- 
hent vestem omnemque curam sui effundent. sive capil- 
lorum natura vel arte iacentium non informis habitus, cum 

animo inhorrescunt. tumescunt venae. concutietur crebro 
Spiritu pectus, rabida vocis eruptio colla distendet. tum 
artus trepidi, inquietae manus, totius corporis fluctuatio. 

4 Qualem intus putas esse animum, cuius extra imago tam 
foeda est? quanto illi intra pectus terribilior voltus est, 
acrior spiritus, intentior inpetus, rupturus se nisi erupe- 

5rit. Quales sunt hostium vel ferarum caede madentium 
aut ad caedem euntium adspectus, qualia poetae inferna 
monstra finxerunt subcincta serpentibus et igneo flatu, 
quales ad bella excitanda discordiamque in populos di- 
videndam pacemque lacerandam teterrimae inferum ex- 
eunt: talem nobis iram figuremus , flamma lumina arden- 
tia, sibilo mugituque et gemitu et stridore et si qua his 
invisior vox est, perstrepentem, tela manu utraque qua- 
tientem, neque enim illi se tegere curae est, torvam 
cruentamque et cicatricosam et verberibus suis lividam, 
incessus vesani, obfusam multa caligine, incursitantem, 
vastantem fugantemque et omnium odio laborantem, sui 
maxime, si aliter nocere non possit, terras, maria, coe- 

6 lum ruere cupientem, infestam pariter invisamque. vel, 
si videtur, sit qualis apud vates nostros est 

sanguineum quatiens dextra Bellona flagellum, 

aut scissa gaudens vadit Discordia palla, 
aut si qua magis dira facies excogitari diri adfectus 
potest. 

1 XXXVI. , Quibusdam, ut ait Sextius, iratis profuit 
adspexisse speculum.  perturbavit illos tanta mutatio 
sui. velut in rem praesentem adducti non agnoverunt 
se“: et quantulum ex vera deformitate imago illa spe- 

2culo repereussa reddebat? Animus si ostendi et si in 
ulla materia perlucere posset, intuentis nos confunderet 
ater maculosusque et aestuans et distortus et tumidus. 
nunc quoque tanta deformitas eius est per ossa carnes- 
que et tot impedimenta effluentis: quid si nudus osten- 

8deretur? Speculo quidem neminem deterritum ab ira 
credis: quid ergo? qui ad speculum venerat, ut se mu- 
taret, iam mutaverat. [ratis quidem nulla est formosior 
effigies quam atrox et horrida qualesque esse etiam vi- 

deri volunt.. Magis illud videndum est, quam mullis ira 4 
per se nocuerit. Alii nimio fervore rupere venas et san- 
guinem supra vires elatus clamor egessit et luminum 
subfudit aciem in oculos vehementius humor egestus et 
in morbos aegri recidere. Nulla celerior ad insaniam via 
est. multi itaque continuaveruni irae furorem nec quam 
expulerant mentem umquam receperunt: Aiacem in mor- 
tem egit furor, in furorem ira. mortem liberis, egestatem 
sibi, ruinam domui inprecantur, et irasci se negant non 
minus quam insanire furiosi. amicissimis hostes vitandi- 
que carissimis, legum nisi qua nocent, inmemores, ad 
minima mobiles, non sermone, non officio adiri faciles, 
per vim omnia gerunt, gladiis et pugnare parati et in- 
cumbere. Maximum enim illos malum cepit et omnia ex- 6 
superans vitia. alia paulatim intrant: repentina et uni- 
versa vis huius est. omnis denique alios adfectus sibi 
subicit: amorem ardentissimum vincit, transfoderunt ita- 
que amata corpora et in eorum quos occiderant iacuere 
conplexibus. avaritiam, durissimum malum minimumque 
flexibile, ira caleavit adacta opes suas spargere et domui 
rebusque in unum collatis inicere ignem. quid? non am- 
bitiosus magno aestimata proiecit insignia honoremque 
delatum repulit? Nullus adfectus est, in quem non ira 
dominetur. 

1. Quod maxime desiderasti, Novate, nunc1 
facere temptabimus, iram excidere animis aut 
certe refrenareetinpetus eius inhibere. ld ali- 

quando palam aperteque faciendum est, ubi minor vis 
mali patitur, aliquando ex occulto, ubi nimium ardet 
omnique inpedimento exasperatur et crescit. Refert quan- 
tas vires quamque integras habeat, utrumne verberanda 
et agenda retro sit an cedere ei debeamus, dum tempe- 
9stas prima desaevit, ne remedia ipsa secum ferat. Con- 
silium pro moribus cuiusque capiendum erit. quosdam 
enim preces vincunt. quidam insultant instantque sub- 
missis. quosdam terrendo placabimus. alios obiurgatio, 
alios confessio, alios pudor coepto deiecit, alios mora, 
lentum praecipitis mali remedium, ad quod novissime de- 

8 scendendum est.. Ceteri enim adfectus dilationem reci- 
piunt et curari tardius possunt: huius incitata et se ipsa 
rapiens violentia non paulatim procedit, sed dum incipit, 
tota est. nec aliorum more vitioruni sollicitat animos, sed 
abducit et inpotentes sui eupidosque vel communis mali 
exagitat, nec in ea tantum in quae destinavit, sed in oc- 

4currentia obiter furit. Cetera vitia inpellunt animos: ira 
praecipitat. etiam si resistere contra adfectus suos non 
licet, at certe adfectibus ipsis licel stare: haec non secus 
quam fulmina procellaeque et si qua alia inrevocabilia 
sunt, quia non eunt, sed cadunt, vim suam magis ac ma- 

5gis tendit. Alia vitia a ratione, hoc a sanitate desciscit. 
alia accessus lenes habent et incrementa fallenlia: in ira 
deiectus animorum est. nulla itaque res urget magis ad- 
tonita et in vires suas prona et sive successit, superba, 
sive frustratur, insana. ne repulsa quidem in taedium 
acta, ubi adversarium fortuna subduxit, in se ipsa mor- 
sus suos verlit. Nec refert, quantum sit ex quo surrexerit. 
ex levissimis enim in maxima evadit. 

1 I. Nullam transit aetatem, nullum hominum genus 
excipit. Quaedam gentes beneficio egestatis non novere 
luxuriam. quaedam, quia exerciiae et vagae sunt, effu- 
gere pigritiam. quibus incultus mos agrestisque vita est, 
eircumscriptio ignota est et fraus et quodcumque in foro 
malum nascitur: nulla gens est, quam non ira instiget, tam 
inter Graios quam inter barbaros potens, non minus per- 
niciosa leges metuentibus quam quibus iura distinguit 

modus virium. Denique cetera singulos corripiunt, hic 2 
unus adfectus est, qui interdum publice concipitur. num- 
quam populus universus feminae amore flagravit, nec in 
pecuniam aut lucrum tota civitas spem suam misil. am- 
bitio viritim singulos occupat. inpotentia non est malum 
publicum: saepe in iram uno agmine itum est. viri, femi- 3 
nae, senes, pueri, principes volgusque consensere et 
tota multitudo paucissimis verbis concitala ipsum conci- 
latorem antecessit. ad arma protinus ignesque discur- 
sum est et indicta finitimis bella aut gesta cum civibus. 
totae cum stirpe omni cremalae domus et modo eloquio 4 
favorabilis habitus (in multo honore] iram suae concionis 
excepit. in imperatorem suum legiones pila torserunt. 
dissedit plebs tota cum patribus. publicum consilium, 
senatus non exspectatis deleclibus nee nominato impera- 
tore subitos irae suae duces legit ac per tecta urbis nobi- 
lis consectatus viros supplicium manu sumpsit. violatae 5 
legationes rupto iure gentium rabiesque [n] infanda civi- 
tatem tulit. nec datum tempus, quo resideret tumor publi- 
cus, sed deductae protinus classes et oneratae tumultua- 
rio milite. sine more, sine auspiciis populus ductu irae 
suae egressus fortuita raptaque pro armis gessit, deinde 
magna clade temeritatem audacis irae luit. Hic barbaris 6 
forte viventibus in bella exitus est. cum mobilis animos 
Species iniuriae perculit, aguntur statim et qua dolor 
traxit, ruinae modo regionibus incidunt inconpositi, inter- 
riti, incauti, pericula adpetenies sua. gaudent feriri et 
instare ferro et tela corpore urgere et per suum volnus 
exire. 

1H. „Non est, inquis, dubium, quin magna ista et 1 
pestifera sit vis: ideo quemadmodum sanari debeat mon- 
stra.“ Atqui, ut in prioribus libris dixi, stat Aristoteles 
defensor irae et vetat illam nobis exsecari: calcar ait 
esse virtutis. hae erepta inermem animum et ad conatus 
magnos pigrum inertemque fieri. Necessarium est itaque 2 
foeditatem eius ac feritatem coarguere et ante oculos 
ponere, quantum monstri sit homo in hominem furens 
quantoque inpetu ruat non sine pernicie sua perniciosus 

et ea deprimens, quae mergi nisi cum mergente non pos- 

3 sunt. Quid ergo? sanum hunc aliquis vocat, qui velut 
tempestate correptus non it sed agitur et furenti malo 
servit? nec mandat ultionem suam, sed ipse eius exactor 
animo simul ac manu saevit carissimorum eorumque quae 

4 mox amissa fleturus est, carnifex? hunc aliquis adfectum 
virtuti adiutorem comitemque dat, consilia sine quibus 
virtus nihil gerit, obturbantem? cadueae sinistraeque sunt 
vires et in malum suum validae, in quas aegrum morbus 

á et accessio erexit. Non est ergo quod me putes tempus 
in supervacuis consumere, quod iram, quasi dubiae apud 
homines opinionis sit, infamem, cum aliquis sit et quidem 
de inlusiribus philosophis, qui illi indicat operas et tam- 
quam utilem ac spiritus subministrantem in proelia, in 
aetus rerum, ad omne quodcumque calore aliquo geren- 

6 dum est, vocet. Ne quem fallat tamquam aliquo tempore, 
aliquo loco profutura, ostendenda est rabies eius effre 
nata et adtonita adparatusque illi reddendus est suus, 
eculei et fidiculae et ergastula et cruces et circumdati 
defossis corporibus ignes et cadavera quoque trahens 
uncus, varia vinculorum genera, varia poenarum, lace- 
rationes membrorum, inscriptiones frontis et bestiarum 
inmanium caveae. inter haec instrumenta conlocetur ira 
dirum quiddam atque horridum stridens, omnibus per 
quae furit tetrior. 

1 IV. Ut deceteris dubium sit, nulli certe adfectui peior 
est voltus, quem in prioribus libris descripsimus asperum 
et acrem et nune subducto retrorsus fugatoque sanguine 
pallentem, nunc in os omni calore ac spiritu verso sub- 
rubicundum et similem cruento, venis tumentibus, oculis 
nunc trepidis et exsilientibus, nunc in uno obtutu defixis 

2et haerentibus. adice dentium inter se arietatorum et 
aliquem esse cupientium non alium sonum quam est apris 
tela sua adtritu acuentibus. adice articulorum crepitum, 
cum se ipsae manus frangunt et pulsatum saepius pectus, 
anhelitus crebros tractosque altius gemitus, instabile côr- 
pus, incerto verba subitis exelamationibus, trementia 
labra interdumque conpressa et dirum quiddam exsibi- 

lantia: ferarum mehercules, sive illas fames agitat sive 3 
infixum visceribus ferrum, minus tetra facies est, etiam 
eum venatorem suum semianimes morsu ultimo petunt, 
quam hominis ira flagrantis. age, si exaudire voces ac 
minas vacet, qualia excarnificati animi verba sunt ? Nonne 4 
revocare se quisque ab ira volet, cum intellexerit illam 
à suo primum malo incipere? non vis ergo admoneam 
eos, qui iram summa potentia exercent et argumentum 
virium existimant et in magnis magnae fortunae bonis 
ponunt paratam ultionem, quam non (sit] potens, immo 
ne liber quidem dici possit irae suae captus? non vis 5 
admoneam, quo diligentior quisque sit et ipse se circum- 
spiciat. alia animi mala ad pessimos quosque pertinere, 
iracundiam eliam eruditis hominibus et in alia sanis in- 
repere? adeo ut quidam simplicitatis indicium iraeun- 
diam dicant et volgo credatur facillimus quisque huic 
obnoxius. 

V. ,Quorsus, inquis, hoc pertinet?“ Ut nemo se 
iudicet tutum ab illa, eum lenes quoque natura et placi- 
dos in saevitiam ac violentiam evocet. Quemadmodum 
adversus pestilentiam nihil prodest firmitas corporis et 
diligens valitudinis cura, promiscue enim inbecilla robu- 
Staque invadit: ita ab ira tam inquietis moribus pericu- 
lum est quam conpositis et remissis, quibus eo turpior 
ac perieulosior est, quo plus in illis mutat. Sed cum 3 
Primum sit non irasci, secundum detinere, 
tertium alienae quoque irae mederi, dicam 
primum, quemadmodum in iram non incida- 
mus, deinde quemadmodum nos ab illa libere- 
mas, novissime quemadmodum irascentem 
retineamus placemusque et ad sanitatem re- 
ducamus. 

Ne irascamur praestabimus, si omnia vitia irae nobis 3 
Subinde proposuerimus et illam bene aestimaverimus. 
a€eusanda est apud nos, damnanda. perserutanda eius 
mala et in medium protrahenda sunt. Ut qualis sit adpa- 4 
reat, conparanda cum pessimis est: avaritia acquirit et 
contrahit, quo aliquis melior utatur: ira [quos] incendit, 

paucis gratuita est. iracundus dominus quot in fugam 
servos egit? quot in mortem? quanto plus irascendo 
quam id erat, propter quod irascebatur, amisit? ira patri 
luctum, marito divortium adtulit, magistratui odium, can- 

5 didato repulsam. Peior est quam luxuria, quoniam illa 
sua voluptate fruitur, haec alieno dolore. Vincit maligni- 
tatem et invidiam: illae enim infelicem fieri volunt, haec 
facere. illae fortuitis malis delectantur, haec non polest 
exspectare fortunam. nocere ei quem odit, non noceri 

6 vult. Nihil est simultatibus gravius: has ira conciliat. 
nihil est bello funestius: in hoc potentium ira prorumpit. 
ceterum etiam illa plebeia ira et privata inerme ct sine 
viribus bellum est. Praeterea ira, ut seponamus, quae 
mox secutura sunt, damna, insidias, perpetuam ex certa- 
minibus mutuis sollicitudinem, dat poenas dum exigit: 
naturam hominis eiurat. illa in amorem hortatur, haec in 

7 odium. illa prodesse iubet, haec nocere. Adice quod, 
cum indignatio eius a nimio suz suspectu eveniat el ani- 
mosa videatur, pusilla est et angusta. nemo enim non eo, 
à quo se contemptum iudicat, minor est: at ille ingens 
animus et verus aestimator sui non vindicat iniuriam, quia 

8 non sentit. Ut tela a duro resiliunt et cum dolore cae- 
dentis solida feriuntur, ita nulla magnum animum iniuria 
ad sensum sui adducit, fragilior eo quod petit. quanto 
pulchrius velut nulli penetrabilem telo ommis iniurias 
eontumeliasque respuere! Ultio doloris confessio est: 
non est magnus animus, quem incurvat iniuria. Aut po- 
tentior te aut inbecillior laesit: si inbecillior, parce illi. 
Si potentior, tibi. 

1 VI Nullum est argumentum magnitudinis certius quani 
nihil posse quo instigeris accidere. Pars superior mundi 
et ordinatior ac propinqua sideribus nec in nubem cogi- 
tur nec in tempestatem inpellitur nec versatur in turbi- 
nem. omni tumultu caret. inferiora fulminantur: eodem 
modo sublimis animus, quietus semper et in statione 
tranquilla collocatus, omnia intra se premens, quibus ira 
contrahitur, modestus et venerabilis est et dispositus, 

2 quorum nihil invenies in irato. Quis enim traditus dolori 

et furens non primam reiecit verecundiam? quis inpetu 
turbidus et in aliquem ruens non quicquid in se vere- 
cundi habuit, abiecit? cui officiorum numerus aut ordo 
constitit incitato? quis linguae temperavit? quis ullam 
partem corporis tenuit? quis se regere potuit inmissum? 
Proderit nobis illud Democriti salutare praeceptum, quo 3 
monstratur tranquillitas, si neque privatim neque publice 
multa aut maiora viribus nostris egerimus. Numquam 
tam feliciter in multa discurrenti negotia dies transit, ut 
non aut ex homine aut ex re offensa nascatur, quae ani- 
mum in iras paret. Quemadmodum per frequentia urbis 4 
loca properanti in muitos incursitandum est et aliubi labi 
necesse est, aliubi retineri, aliubi respergi: ita in hoc 
vitae actu dissipato et vago multa inpedimenta, multae 
querelae incidunt: alius spem nostram fefellit, alius distu- 
lit, alius intercepit. non ex destinato proposita fluxerunt. 
Nulli fortuna tam dedita est, ut multa temptanti ubique 5 
respondeat: sequitur ergo, ut is eui contra quam propo- 
Suerat, aliqua cesserunt, inpatiens hominum rerumque 
Sit, ex levissimis causis irascalur nunc personae, nunc 
negotio, nunc loco, nunc fortunae, nunc sibi. Itaque ut 6 
quielus possit esse animus, non est iactandus nec mul- 
tarum, ut dixi, rerum actu fatigandus nec magnarum 
supraque vires adpetitarum. Facile est levia aptare cer- 
vicibus et in hanc aut illam partem transferre sine lapsu: 
at quae alienis in nos manibus inposita aegre sustine- 
mus, victi in proximo effundimus. etiam dum stamus sub 
sarcina, inpares oneri vacillamus. 

VII. Idem accidere in rebus civilibus ac domesticis 1 
scias. Negotia expedita et habilia sequuntur actorem: 
ingentia et supra mensuram gerentis nec dant se facile 
et, si oceupata sunt, premunt atque abducunt admini- 
strantem tenerique iam visa cum ipso cadunt: ita fit, ut 
frequenter inrita sit eius voluntas, qui non quae facilia 
sunt adgreditur, sed vult facilia esse quae adgressus est. 
Quotiens aliquid conaberis, te simul! et ea quae paras 2 
quibusque pararis ipse melire. faciet enim te asperum 
poenitentia operis infecti. hoc interest utrum quis fer- 

vidi sit ingenii an frigidi atque humilis: generoso repulsa 
iram exprimet, languido inerlique tristitiam. Ergo actio- 
nes nostrae nec parvae sint nec audaces et inprobae. in 
vicinum spes exeat. nihil conemur, quod mox adepti 
quoque successisse miremur. 

1 VIH. Demus operam, ne accipiamus iniuriam, quia 
ferre nescimus. Cum placidissimo et facillimo et minime 
anxio morosoque vivendum est: sumuntur a conversan- 
tibus mores et ut quaedam in contactos corporis vitia 

2 transsiliunt, ita animus mala sua proximis tradit: ebrio- 
sus convictores in amorem meri traxit. inpudicorum coe- 
tus fortem quoque et, si liceat, virum emolliit. avaritia 
in proximos virus suum transtulit. Eadem ex diverso 
ratio virtutum est, ut omne quod secum habent mitigent. 
nec tam valitudini profuit utilis regio et salubrius coelum 

8 quam animis parum firmis in turba meliore versari. Quae 
res quantum possit intelleges, si videris feras quoque 
convictu nostro mansuescere nullique etiam  inmani 
bestiae vim suam permanere, si hominis contubernium 
diu passa est. retunditur omnis asperitas paulatimque 
inter placida dediscitur. accedit huc, quod non tantum 
exemplo melior fit qui cum quietis hominibus vivit, sed 
quod causas irascendi non invenit nec vitium suum exer 
cet: fugere itaque debebit omnis quos inritaturos ira- 

4 cundiam sciet. , Qui sunt, inquis, isti?“ Multi ex variis 
causis idem facturi: offendet te superbus contemptu, 
dieax contumelia, petulans iniuria, lividus malignitate, 
pugnax contentione, ventosus el mendax vanitate. nop 
feres a suspicioso timeri, a pertinace vinci, a delicato 

5[astidiri. Elige simplices, faciles, moderatos, qui iram 
tuam nec evocent et ferant. magis adhuc proderunt sub- 
missi et humani et dulces, non tamen usque in adulatio- 

6 nem. nam iracundos nimia adsentatio offendit. Erat certe 
amicus nosler vir bonus, sed irae paratioris, cui non 
magis tutum erat blandiri quam maledicere. Coelium 
oratorem fuisse iraeundissimum constat. cum quo, ut 
aiunt, coenabat in cubiculo leclae patientiae cliens, sed 
difficile erat illi in copulam coniecto rixam eius cum quo 

haerebat effugere. optimum iudicavit quiequid dixisset 
sequi et secundas agere: non tulit Coelius adsentientem 
et exclamavit: dic aliquid contra, ut duo simus. Sed ille 
quoque, quod non irasceretur, iratus cito sine adversa- 
rio desiit. Eligamus ergo vel hos potius, si conscii nobis 7 
iracundiae sumus, qui voltum nostrum ac sermonem se- 
quantur. facient quidem nos delicatos et in malam con- 
suetudinem inducent nihil contra voluntatem audiendi, 
sed proderit vitio suo intervallum et quietem dare. Diffi- 
cilis quoque et indomiti natura blandientem feret: nihil 
asperum lerritumque palpanti est. Quotiens disputatio 8 
longior et pugnacior erit, in prima resistamus, antequam 
robur accipiat. alit se ipsa contentio et demissos altius 
tenet. Facilius est se a certamine abstinere qum abdu- 
cere. 

IX. Studia quoque graviora iracundis omittenda sunt 1 
aut certe citra lassiludinem exercenda et animus non in- 
ter plura versandus, sed artibus amoenis tradendus: le- 
ctio illum carminum obleniat et historia fabulis detineat. 
mollius delicatiusque tractetur. Pythagoras perturbatio- 2 
nes animi lyra conponebat. quis autem ignorat lituos et 
tubas concitamenta esse, sicut quosdam cantus blandi- 
menta, quibus mens resolvatur? confusis oculis prosunt 
virentia et quibusdam coloribus infirma acies adquiescit, 
quorumdam splendore praestringitur: sic mentes aegras 
studia laeta permulcent, Forum, advocationes, iudicia fu- 3 
gere debemus et omnia, quae exulcerant vitium, aeque 
cavere [ac] lassitudinem corporis: consumit enim quic- 
quid in nobis mite placidumque est et acria concitat. Ideo 4 
quibus stomachus suspectus est, processuri ad res agen- 
das maioris negotii bilem cibo temperant, quam maxime 
movet fatigatio, sive quia calorem in media conpellit et no- ' 
cet sanguini cursumque eius venis laborantibus sistit, sive 
quia corpus adtenuatum et infirmum incumbit animo. certe 
ob eamdem causam iraeundiores sunt valitudine aut ae- 
tate fessi. Fames quoque et sitis ex isdem causis vitanda 
est: exasperat et incendit animos. Vetus dietum est „a5 
lasso rixam quaeri.“ aeque autem et ab esuriente et a si- 

tiente et ab omni homine. quem aliqua res urit. nam ut 
ulcera ad levem tactum, deinde etiam ad suspicionem 
taetus eondolescunt, ita animus adfectus minimis offen- 
ditur, adeo ut quosdam salutatio et epistula et oratio et 
interrogatio in litem evocent. 

1  X.Numquamsine querela aegra tanguntur. optimum 
estitaquead primum malisensum mederisibi. 
tum verbis quoque suis minimum libertatis dare et in- 

9 hibere inpetum. Facile est autem adfectus suos, cum 
primum oriuntur, deprehendere: morborum signa prae- 
currunt. quemadmodum tempestatis ac pluviae ante ip 
sas nolae veniunt, ita irae, amoris omniumque istarum 
procellarum animos vexantium sunt quaedam praenuntia. 

3 Qui comitiali vitio solent corripi, iam adventare valitudi- 
nem intellegunt, si calor summa deseruit et incertum lu- 
men nervorumque trepidatio est, si memoria sublabitur 
caputque versatur. solitis itaque remediis incipientem 
causam occupant et odore gustuque quicquid est quod 
alienat animos, repellitur: aut fomentis contra frigus ri- 
goremque pugnatur, aut si parum medicina profecit, vi- 

4 taverunt turbam et sine teste ceciderunt. Prodest morbum 
Suum nosse et vires eius antequam spatientur, opprimere. 
videamus quid sit, quod nos maxime concitet: alium ver- 
borum, alium rerum contumeliae movent. hic vult nobi- 
litati, hie formaesuae parci. hic elegantissimus haberi cu- 
pit, ille doctissimus. hic superbiae inpatiens est, hic con- 
tumaciae. ille servos non putat dignos quibus irascatur, 
hie intra domum saevus est, foris mitis. ille rogari invi- 
diam iudicat, hic non rogari contumeliam. Non omnes ab 
eadem parte feriuntur: scire itaque oportet, quid in te 
inbecillum sit, ut id maxime protegas. 

1 Xl Non expedit omnia videre, omnia audire. multae 
nos iniuriae transeant, ex quibus plerasque non accipit 
qui nescit. Non vis esse iracundus? ne fueris curiosus. 
qui inquirit quid in se dictum sit, qui malignos sermones, 
etiamsi secrelo habiti sunt, eruit, se ipse inquietat. quae- 
dam interpretatio eo perducit, ut videantur iniuriae: ita- 
que alia differenda sunt, alia deridenda, alia donanda. 

Circumscribenda multis modis ira est. pleraque in lusum 2 
iocumque vertantur. Socratem aiunt eolapho percussum 
nihil amplius dixisse quam ,,molestum esse, quod nesci- 
rent homines, quando cum galea prodire deberent, Non 3 
quemadmodum faeta sit iniuria refert, sed quemadmodum 
lata. nec video quare difficilis sit moderatio, cum sciam 
tyrannorum quoque tumida et fortuna et licentia ingenia 
familiarem sibi saevitiam repressisse. Pisistratum certe, 4 
Atheniensium tyrannum, memoriae proditur, cum multa 
in erudelitatem eius ebrius conviva dixisset nec deessent 
qui vellent manus ei commodare et alius hinc, alius illinc 
faces subderent, placido animo tulisse et hoc inritantibus 
respondisse „non magis illi se suecensere quain si quis 
obligatis oculis in se incurrisset.* 

XII. Magna pars querelas manu fecit aut falsa suspi- 1 
cando aut levia adgravando. saepe ad nos ira venit, sae- 
pius nos ad illam. quae numquam arcessenda est. etiam 
cum incidit, reiciatur. Nemo dicit sibi: „hoc propter quod 2 
irascor, aut feci aul fecisse potui.“ nemo animum facien- 
lis, sed ipsum aestimat factum: atqui ille intuendus est, 
voluerit an inciderit, coactus sit an deceptus, odium 
secutus sit an praemium, sibi morem gesserit an manum 
alteri commodaverit. aliquid aetas peecantis facit, aliquid 
fortuna, ut ferre aut pati aut humanum sit aut humile. 
Eo nos loco constituamus, quo ille est cui irascimur: 3 
nunc facit nos iraeundos iniqua nostri aestimatio et quae 
facere vellemus, pati nolumus. Nemo se differt: atqui 4 
maximun remedium irae dilatio esL, ut primns eius fervor 
relanguescat et caligo quae premit mentem, aut residat 
aut minus densa sit. quaedam ex his quae te praecipitem 
ferebant, hora, non tantum dies molliet, quaedam ex toto 
evanescent: si nihil egerit petita advocatio, adparebit iam 
iudicium esse, non iram. Quicquid voles quale sit scire, 
tempori trade. nihil diligenter in fluctu cernitur. Non $ 
potuit inpetrare a se Plato tempus, cum servo suo irasce- 
retur, sed ponere illum statim tunicam et praebere sca- 
pulas verberibus iussit sua manu ipse caesurus. post- 
quam intellexit irasci se, sicut sustulerat manum suspen- 

sam delinebat et stabat percussuro similis. interrogatus 
deinde ab amico, qui forte intervenerat, quid ageret: 

6 ,,exigo, inquit, poenas ab homine iracundo.“ Velut stu- 
pens gestum illum saevituri deformem sapienti viro ser- 
vabat, oblitus iam servi, quia alium quem potius castiga- 
ret invenerat. itaque abstulit sibi in suos potestatem et 
ob peccatum quoddam commotior: „tu, inquit, Speusippe, 
servulum istum verberibus obiurga: nam ego irascor.“ 

7 Ob hoe non cecidit, propter quod alius cecidisset. Ira- 
scor, inquit: plus faciam quam oportet, libentius faciam: 
non sit iste servus in eius potestate qui in sua non est. 
Aliquis vult irato committi ultionem, cum Plato sibi ipse 
imperium abrogaverit? Nihil tibi liceat, dum irasceris. 
quare? quia vis omnia licere. 

1 XH. Pugna tecum ipse: si vincere iram non potes, 
te illa incipit vincere. si absconditur, si illi exitus non 
datur, signa eius obruamus et illam quantum fieri potest 

2 occultam secretamque teneamus. Cum magna id nostra 
molestia fiet. cupit enim exsilire et incendere oculos et 
mutare faciem. sed si eminere illi extra nos licuit, supra 
nos est. In imo pectoris secessu recondatur feraturque, 
non ferat. immo in contrarium omnia eius indicia flecta- 
mus: voltus remittatur, vox lenior sit, gradus lentior. 

3 paulatim eum exterioribus interiora formantur. In So- 
erate irae signum erat vocem submittere, loqui parcius. 
adparebat tunc illum sibi obstare. deprehendebatur ita- 
que a familiaribus et coarguebatur, nec erat illi expro- 
bratio latitantis irae ingrata. quidni gauderet, quod iram 
suam multi intellegerent, nemo sentiret? sensissent autem, 
nisi ius amicis obiurgandi se dedisset, sicut ipse sibi in 

4 amicos sumpseral. Quanto magis hoe nobis faciendum 
est? rogemus amicissimum quemque, ut tunc maxime li- 
bertate adversus nos utatur, cum minime illam pati pote- 
rimus, nec adsentiatur irae nostrae. contra [nos,] potens 
malum et apud nos gratiosum, dum conspicimus, dum 

6 nostri sumus, advocemus. Qui vinum male ferunt et ebrie- 
tatis suae temeritatem ae petulantiam metuunt, mandant 
suis, ut e convivio auferantur. Intemperantiam in morbo 

suam experti parere ipsis in adversa valitudine vetant. 
Optimum est notis vitiis inpedimenta prospicere et ante 6 
omnia ita conponere animum, ut etiam gravissimis rebus 
subitisque concussus iram aut non sentiat aut magnitudine 
inopinatae iniuriae exortam in altum retrahat nec dolorem 
suum profiteatur. Id fieri posse adparebit, si pauca ex 7 
turba ingenti exempla protulero, ex quibus utrumque di- 
scere licet, quantum mali habeat ira, ubi hominum praepo- 
tentum potestate tota utitur, quantum sibi imperare pos- 
sit, ubi metu maiore conpressa est. 

XIV. Cambysen regem nimis deditum vino Praexa- } 
spes unus ex carissimis monebat, ut parcius biberet, tur- 
pem esse dicens ebrietatem in rege, quem omnium oculi 
auresque sequerentur. Ad haec ille: „ut scias, inquit, 
quemadmodum numquam excidam mihi, adprobabo iam et 
oculos post vinum in officio esse et manus.“ Bibit deinde 2 
liberalius quam alias capacioribus scyphis et iam gravis 
ac vino lentus obiurgatoris sui filium procedere ultra li- 
men iubet adlevataque super caput sinistra manu stare. 
tunc intendit arcum et ipsum cor adulescentis, id enim 
petere se dixerat, figit rescissoque pectore haerens in ip- 
so corde spiculum ostendit ac respiciens patrem interro- 
gavit, satisne certam haberet manum. At ille negavit 
Apollinem potuisse certius mittere. Di illum male perdant 3 
animo magis quam condicione mancipium! eius rei lau- 
dator fuit, cuius nimis erat spectatorem fuisse. occasio- 
nem blanditiarum putavit pectus filii in duas partes didu- 
etum et cor sub volnere palpitans. controversiam illi fa- 
cere de gloria debuit et revocare iactum, ut regi liberet 
in ipso patre certiorem manum ostendere. .O regem 4 
cruentum! o dignum in quem omnium suorum arcus ver- 
terentur! Cum exsecrati fuerimus illum convivia suppli- 
ciis funeribusque solventem, tamen sceleratius telum il- 
lud laudatum est quam missum. videbimus quomodo se 
pater gerere debuerit stans super cadaver filii sui cae- 
demque illam, cuius et testis fuerat et causa: id de quo 
nunc agitur, adparet, iram supprimi posse. Non male- 5 
dixit regi, nullum emisit ne calamitosi quidem verbum, 

cum aeque cor suum quam filii transfixum videret. potest 
dici merito devorasse verba. nam si quid tamquam ira- 

6 tus dixisset, nihil tamquam pater facere potuisset. Potest, 
inquam, videri sapientius se in illo casu gessisse, quam 
eum de potandi modo praeciperet (ez, quem satius erat 
vinum quam sanguinem bibere, cuius manus poculis oc- 
cupari pax erat: accessit itaque ad numerum eorum, qui 
magnis cladibus ostenderunt, quanti constarent regum 
amicis bona consilia. 

1 XV. Non dubito quin Harpagus quoque tale aliquid 
regi suo Persarumque suaserit, quo offensus liberos illi 
epulandos adposuit et subinde quaesiit: an placeret con- 
ditura. Deinde ut satis illum plenum malis suis vidit, ad- 
ferri capita illorum iussit et quomodo esset acceptus in- 
terrogavit. Non defuerunt misero verba, non os concur- 
rit: „apud regem, inquit, omnis coena iucunda est.“ 

2 Quid hac adulatione profecit? ne ad reliquias invitaretur. 
Non veto patrem damnare regis sui factum, non veto quae- 
rere dignam tam truci portento poenam, sed hoc interim 
colligo, posse etiam ex ingentibus malis nascentem iram 

-3 abscondi et ad verba contraria sibi cogi. Necessaria ista 
est doloris refrenatio, utique hoc sortitis vitae genus et 
ad regiam adhibitis mensam: sic estur apud illos, sic bi- 
bitur, sic respondetur, funeribus suis adridendum est. 
An tanli sit vita videbimus: alia ista quaestio est. Non 
consolabimur tam triste ergastulum, non adhortabimur 
ferre imperia carnificum: ostendemus in omni servitute 
apertam libertati viam. si aeger animus et [non] suo vitio mi- 

4 ser est, huic miserias finire secum licet. Dicam et illi, qui 
in regem incidit sagittis pectora amicorum pelentem, et 
illi, euius dominus liberorum visceribus patres saturat: 
quid gemis, demens, quid exspectas, ut te aut hostis ali- 
quis per exitium gentis tuae vindicet aut rex a longinquo 
potens advolet? quocumque respexeris, ibi malorum finis 
est: vides illum praecipitem locum? illac ad libertatem 
descenditur. vides illud mare, illud flumen, illum pule- 
um? libertas illic in imo sedet. vides illam arborem bre- 
vem, retorridam, infelicem? pendet inde libertas. vides 

iugulum tuum, guttur tuum, cor tuum? effugia servitutis 
sunt. nimis tibi operosos exitus monstro et multum ani- 
mi ae roboris exigentes? quaeris quod sit ad libertatem 
iter? quaelibet in corpore tuo vena. 

XVI. Quamdiu quidem nihil tam intolerabile nobis vi- 
detur, ut nos expellat e vita, iram, in quocumque erimus 
statu, removeamus: perniciosa est servientibus. omnis 
enim indignatio in tormentum suum proficit et imperia 
graviora sentit quo contumacius patitur. Sic laqueos fera 
dum iactat, adstringil. sic aves viscum, dum trepidantes 
exeutiunt, plumis omnibus inlinunt. Nullum tam artum 
est iugum quod non minus laedat ducentem quam repu- 
gnantem. unum est levamentum malorum ingentium, pati 
et necessitatibus suis obsequi. Sed cum ulilis sit ser- 
vientibus adfectuum suorum el huius praecipue rabidi at- 
que effreni continentia, utilior est regibus: perierunt om- 
nia, ubi quantum ira suadet, fortuna permittit, nec diu 
potest quae multorum malo exercetur potentia stare. pe- 
riclitatur enim, ubi eos qui separatim gemunt, communis 
metus iunxit. plerosque itaque modo singuli mactave- 
runt, modo universi, eum illos conferre in unum iras pu- 
blieus dolor coegisset. Atqui plerique sic iram quasi in- 
signe regium exercuerunt, sieut Dareus, qui primus post 
ablatum mago imperium Persas et magnam partem orien- 
tis obtinuit. nam eum bellum Seythis indixisset orientem 
cingentibus, rogatus ab Oeobazo nobili sene, ut ex tribus 
liberis unum in solatium patri relinqueret, duorum opera 
uteretur, plus quam rogabatur pollicitus omnis se illi di- 
xit remissurum et occisos in conspectu parentis abiecit, 
crudelis futurus, si omnis abduxissel. At quanto Xerxes 
facilior? qui Pythio quinque filiorum patri unius vaca- 
tionem petenti, quem vellet eligere permisit. Deinde quem 
elegerat, in partes duas distractum ab utroque viae latere 
posuit et hac victima lustravit exercitum. Habuit itaque 
quem debuit exitum: victus et late longeque fusus ac 
stratam ubique ruinam suam cernens medius inter suo- 
rum cadavera incessit. 

XVII. Haec barbaris regibus feritas in ira fuit: quos 

nulla eruditio, nullus literarum cultus inbuerat: dabo tibi 
ex Aristotelis sinu regem Alexandrum, qui Clitum caris- 
simum sibi et una educatum inter epulas transfodit manu 
quidem sua, parum adulantem et pigre ex Macedone ac 
2 libero in Persicam servitutem transeuntem. nam Lysima- 
chum aeque familiarem sibi leoni obiecit. numquid ergo 
hic Lysimachus felicitate quadam dentibus leonis elapsus 
3 ob hoe, cum ipse regnaret, mitior fuit? Nam Telespho- 
rum Rhodium amicum suum undique decurtatum, cum 
aures illi nasumque abscidissetl, in cavea velut novum 
animal aliquod et inusitatum diu pavit, cum oris detrun- 
cati mutilatique deformitas humanam faciem perdidisset. 
accedebat fames et squalor et inluvies corporis in ster- 
4 core suo destituti. callosis super haec genibus manibus- 
que, quas in usum pedum angustiae loci cogebant, lateri- 
bus vero adtritu exulceratis non minus foeda quam terri- 
bilis erat forma eius visentibus, factusque poena sua mon- 
strum misericordiam quoque amiserat: tamen cum dis- 
simillimus esset homini qui illa patiebatur, dissimilior erat 
qui faciebat. 

XVIII. Utinam ista saevitia intra peregrina exempla 
mansisset nec in Romanos mores cum aliis adventiciis 
vitiis etiam suppliciorum irarumque barbaria transisset! 
M. Mario cui vieatim populus statuas posuerat, cui ture 
ac vino * supplicabat, L. Sulla praefringi crura, erui ocu- 
los, amputari manus iussit et quasi totiens occideret quo- 
tiens volnerabat, paulatim et per singulos artus laceravit. 
2 Quis erat [huius] imperii minister? quis nisi Catilina iam 

in omne facinus manus exercens? is illum ante bustum 
Q. Catuli carpebat gravissimus mitissimi viri cineribus, 
supra quos vir mali exempli, popularis tamen et non tam 
inmerito quam nimis amatus per stillicidia sanguinem da- 
bat. Dignus erat Marius qui illa pateretur, Sulla qui iube- 
ret, Catilina qui faceret, sed indigna respublica quae in 
corpus suum pariter et hostium et vindicum gladios reci- 
8 peret. Quid antiqua perserutor? modo C. Caesar Sextum 
Papinium, cui pater erat consularis, Betilienum Bassum 
quaestorem suum, procuratoris sui filium, aliosque et se- 

natores et equites Romanos uno die flagellis cecidit, tor- 
sit, non quaestionis, sed animi causa. deinde adeo inpa- 4 
tiens fuit differendae voluptatis, quam ingentem crudeli- 
tas eius sine dilatione poscebat, ut in xysto maternorum 
hortorum, qui porticum a ripa separat, inambulans quos- 
dam ex illis eum matronis atque aliis senatoribus ad lu- 
cernam decollaret. Quid instabat? quod periculum aut 
privatum aut publicum una nox minabatur? quantulum 
fuitlucem exspectare denique, ne senatores populi Ro- 
mani soleatus occideret? 

XIX. Quam superba fuerit crudelitas eius ad rem per- 
tinet scire, quamquam aberrare alicui possimus videri et 
in devium exire: sed hoc ipsum pars erit irae super so- 
lita saevientis. Ceciderat flagellis senatores: ipse effecit, 
ut dici possit: solet fieri. torserat per omnia quae in re- 
rum natura tristissima sunt, fidiculis, talaribus, eculeo, 
igne, voltu suo. Et hoe loco respondebitur: magnam rem! 2 
Si tres senatores quasi nequam mancipia inter verbera el 
flammas divisit homo, qui de toto senatu trucidando co- 
gitabat, qui optabat, ut populus Romanus unam cervicem 
haberet, ut scelera sua tot locis ac temporibus diducta in 
unum ictum et unum diem cogeret. quid tam inauditum 
quam nocturnum supplicium? cum latrocinia tenebris abs - 
condi soleant, animadversiones, quo notiores sunt, plus 
in exemplum emendationemque proficiant. Et hoc loco 3 
respondebitur mihi: quod tanto opere admiraris, isti be- 
luae cotidianum est. ad hoc vivit, ad hoc vigilat, ad hoc 
lueubrat. Nemo certe invenietur alius, qui imperaverit om- 
nibus iis, in quos animadverti iubebat, os inserta spongia 
includi, ne vocis emittendae haberent facultatem. cui um- 
quam morituro non est relictum qua gemeret? timuit, ne 
quam liberiorem vocem extremus dolor mitteret, ne quid 
quod nollet audiret. sciebat aulem innumerabilia esse, 
quae obicere illi nemo nisi periturus auderet. Cum spon- 4 
giae non invenirentur, scindi vestimenta miserorum et in 
os farciri pannos imperavit: quae ista saevitia est? liceat 
ultimum spiritum trahere. da exiturae animae locum. li- 
ceat illam non per volnus emittere. Adicere his longum 5 

est, quod patres quoque occisorum eadem nocte dimissis 
per domos centurionibus confecit: id est, homo miseri- 
cors luctu liberavit. non enim Caii saevitiam, sed irae, 
propositum est describere: quae non tantum viritim furit, 
sed gentes totas lancinat, sed urbes et flumina et tuta ab 
omni sensu doloris converberat. 

1 XX. Sic rex Persarum totius populi nares recidit in 
Syria, undeRhinocolura loco nomen est. Pepercisse illum 
iudicas, quod non tota capita praecidit? novo genere poe- 

2 nae delectatus est. Tale aliquid passi forent Aethiopes, 
qui ob longissimum vitae spatium Macrobiotae adpellan- 
tur. in hos enim, quia non supinis manibus exceperant 
servitutem missisque legatis libera responsa dederant, 
quae contumeliosa reges vocant, Cambyses fremebat el 
non provisis commeatibus, non exploratis itineribus, per 
invia, per arentia trahebat omnem bello utilem turbam, cui 
intra primum iter deerant necessaria nec quicquam sub- 
ministrabat sterilis et inculta humanoque ignota vestigio 

8 regio. Sustinebant famem primo tenerrima frondium et 
cacumina arborum, tum coria igne mollita et quiequid ne- 
cessilas cibum fecerat. postquam inter arenas radices 
quoque et herbae defecerant adparuitque inops etiam 
animalium solitudo, decimum quemque sortiti alimentum 

4 habuerunt fame saevius. Agebat adhuc ira regem prae- 
cipitem, cum partem exercitus amisisset, partem comedis- 
set, donec timuit, ne et ipse vocaretur ad sortem: tum 
demum signum receptui dedit. servabantur interim ge- 
nerosae illi aves et instrumenta epularum camelis vehe- 
bantur, cum sortirentur milites eius, quis male periret, 
quis peius viveret. 

1 XXI. Hic iratus fuit genti et ignotae et inmeritae, sen- 
surae tamen: Cyrus flumini. Nam cum Babylona oppu- 
gnaturus festinaret ad bellum, cuius maxima momenta 
in occasionibus sunt, Gynden late fusum amnem vado 
transire temptavit, quod vix tutum est, etiam cum sensit 

2 aestatem et ad minimum deductus est. lbi unus ex iis 
equis, qui trahere regium currum albi solebant, abreptus 
vehementer commovit regem: iuravit itaque se amnem 

illum regis comitatus auferentem eo redacturum, ut trans- 
iri calearique etiam a feminis possel. Huc deinde om- 3 
nem transtulit belli adparatum et tamdiu adsedit operi, 
donee c et LXxx cuniculis divisum alveum in ccc et Lx 
rivos dispergeret et siccum relinqueret in diversum fluen- 
libus aquis. Periit itaque et tempus, magna in magnis 4 
rebus iactura, et militum ardor, quem inutilis labor fregit, 
et occasio adgrediendi inparatos, dum ille bellum indi- 
etum hosti cum flumine gerit. Hic furor, quid enim aliud 5 
"voces? Romanos quoque contigit. C. enim Caesar villam 
in Hereulanensi pulcherrimam, quia mater sua aliquando 
in illa custodita erat, diruit fecitque eius per hoc nota- 
bilem fortunam. stantem enim praenavigabamus, nunc 
causa dirutae quaeritur. 

XXII. Et haec cogitanda sunt exempla, quae vites, el 1 
illa e contrario, quae sequaris, moderata, lenia, quibus 
nec ad irascendum causa defuit nec ad ulciscendum pote- 
stas. Quid enim facilius fuit Antigono quam duos mani- 2 
pulares duci iubere, qui ineumbentes regis tabernaculo 
faciebant, quod homines et periculosissime et libentissime 
faciunt, [gui] de rege suo male existimant? Audierat 
omnia Antigonus, utpote cum inter dicentem et audien- 
tem palla interesset. quam ille leviter commovit et: ,,lon- 
gius, inquit, discedite, ne vos rex audiat.“ Idem quadam 3 
nocte, cum quosdam ex militibus suis exaudisset omnia 
mala inprecantis regi, qui ipsos in illud iter et inextrica- 
bile lutum deduxisset, accessit ad eos, qui maxime labo- 
rabant, et eum ignorantes a quo adiuvarentur explieuis- 
set: ,nunc, inquit, maledicite Antigono, cuius vitio in 
has miserias incidistis: ei autem bene optate, qui vos ex 
hae voragine eduxit.^ Idem tam miti animo hostium suo- 4 
rum maledieta quam civium tulit. itaque cum in parvulo 
quodam castello Graeci obsiderentur et fiducia loci con- 
temnentes hostem multa in deformitatem Antigoni ioca- 
rentur et nunc staturam humilem, nunc conlisum nasum 
deriderent: ,gaudeo, inquit, et aliquid boni spero, si in 
castris meis Silenum habeo. Cum hos dicaces fame 5 
domuisset, captis sic usus est, ut eos qui militiae uliles 

erant, in cohortes describeret, ceteros praeconi subice- 
ret, idque se negavit facturum fuisse, nisi expediret his 
dominum habere, qui tam malam haberent linguam. 

1 XXIII. Huius nepos fuit Alexander, qui lanceam in 
convivas suos torquebat, qui ex duobus amicis, quos 
paulo ante retuli, alterum ferae obiecit, alterum sibi. ex 

2his duobus tamen qui leoni obiectus est, vixit. Non 
habuit hoc avitum ille vitium, ne paternum quidem. nam 
si*qua alia in Philippo virtus, fuit et contumeliarum pa- 
tientia, ingens instrumentum ad tutelam regni. Democha- 
res ad illum Parrhesiastes ob nimiam et procacem lin- 
guam adpellatus inter alios Atheniensium legatos venerat. 
audita benigne legatione Philippus: „dicite, inquit, mihi, 
facere quid possim, quod sit Atheniensibus gratum.“ 

3 excepit Demochares et: „te, inquit, suspendere.“ 1ndi- 
gnatio cireumstantium ad tam inhumanum responsum 
exorta erat. quos Philippus conticescere iussit et Ther- 
sitam illum salvum incolumemque dimittere. ,,At vos, 
inquit, ceteri legati, nuntiate Atheniensibus multo super- 
biores esse, qui ista dicunt quam qui inpune dicta au- 

4diunt.^ Multa et divus Augustus digna memoria fecit 
dixitque, ex quibus adpareat iram illi non imperasse. 
Timagenes historiarum scriptor quaedam in ipsum, quae- 
dam in uxorem eius et in totam domum dixerat nec per- 
diderat dieta. magis enim circumfertur et in ore homi- 

5 num est temeraria urbanitas. Saepe illum Caesar monuit, 
moderatius lingua uteretur: perseveranti domo sua inter- 
dixit. Postea Timagenes in contubernio Pollionis Asinii 
consenuit ac lota civitate direptus est. nullum illi limen 

6 praeclusa Caesaris domus abstulit. Historias postea quas 
Scripserat, recitavit et conbussit et libros acta Caesaris 
Augusti continentis in ignem posuit. inimicitias gessit 
cum Caesare: nemo amicitiam eius extimuit, nemo quasi 
fulguritum refugit. fuit qui praeberet tam alte cadenti 

1 sinum. Tulit hoc, ut dixi, Caesar patienter, ne eo quidem 
motus, quod laudibus suis rebusque gestis manus adtu- 
lera. numquam cum hospite inimici sui questus est. 

8 hoc dumtaxat Pollioni Asinio dixit: 9yororoogeic. Pa- 

ranti deinde excusationem obstitit et: ,,fruere, inquit, mi 
Pollio, fruere.* et cum Pollio, diceret: „si iubes, Caesar, 
statim illi domo mea interdicam.** „Hoe me, inquit, putas 
facturum, cum ego vos in gratiam reduxerim? * Fuerat 
enim aliquando Timageni Pollio iratus nec ullam aliam 
habuerat causam desinendi, quam quod Caesar coeperat. 
XXIV. Dicat itaque sibi quisque, quotiens lacessitur: 1 
numquid potentior sum Philippo? illi tamen inpune male- 
dictum est. numquid in domo mea plus possum quam 
toto orbe terrarum divus Augustus potuit? ille tamen 
contentus fuit a convicialore suo secedere. Quid est2 
quare ego servi mei clarius responsum et contumaciorem 
voltum et non pervenientem usque ad me murmuratio- 
nem flagellis et conpedibus expiem? quis sum, cuius 
aures laedi nefas sit? ignoverunt multi hostibus: ego non 
ignoscam pigris, neglegentibus, garrulis? Puerum aetas 3 
excuset, feminam sexus, extraneum libertas, domesticum 
familiaritas. Nunc primum offendit: cogitemus quamdiu 
placuerit. saepe et alias offendit: feramus quod diu tuli- 
mus. amicus est: fecit quod noluit. inimicus: fecit quod 
debuit. Prudentiori credamus: stulliori remittamus. pro 4 
quocumque illud nobis respondeamus, sapientissimos 
quoque viros multa delinquere, neminem esse tam cir- 
cumspectum, cuius non diligentia aliquando sibi ipsa 
excidat, neminem tam maturum, euius non gravitatem in 
aliquod fervidius factum casus inpingat, neminem tam 
timidum offensarum, qui non in illas, dum vitat, incidat. 
XXV. Quomodo homini pusillo solatium in malis fuit, 1 
etiam magnorum virorum titubare fortunam, et aequiore 
animo filium in angulo flevit, qui vidit acerba funera etiam 
ex regia duci: sic animo aequiore fert ab aliquo laedi, 
&b aliquo contemni, cuicumque venit in mentem nullam 
esse tantam potentiam, in quam non occurrat iniuria. 
Quod si etiam prudentissimi peccant, cuius non error 2 
bonam eausam habet? Respiciamus quotiens adulescen- 
tia nostra in officio parum diligens fuerit, in sermone 
parum modesta, in vino parum temperans. si iratus est, 
demus illi spatium, quo dispicere quid fecerit possit: ipse 
7 * 

se castigabit. denique debeat poenas: non est quod cum 

3 illo paria faciamus. Illud non veniet in dubium, quin se 
exemerit turbae et altius steterit quisquis despexit laces- 
sentes: proprium est magnitudinis verae non sentire per- 
cussum. Sic inmanis fera ad latratum canum lenta respe- 
Xit. sic inritus ingenti scopulo fluctus adsultat. Qui non 
irascitur, inconcussus iniuria perstitit, qui irascitur, motus 

4 est. At ille, quem modo altiorem omni incommodo posui, 
tenet amplexu quodam summum bonum. nec homini tan- 
tum, sed ipsi fortunae respondet: „omnia licet facias, 
minor es, quam ut serenitatem meam obducas. vetat hoc 
ratio, cui vitam regendam dedi. plus mihi nocitura est 
ira quam iniuria. quidni plus? illius modus certus est: 
ista quousque me latura sit dubium est.** 

1 XXVI. ,,Non possum, inquis, pati. grave est iniuriam 
sustinere.“ Mentiris. quis enim iniuriam non potest ferre, 
qui potest iram? adice nunc quod id agis, ut et iram feras 
et iniuriam. Quare fers aegri rabiem et phrenetici verba? 
puerorum protervas manus? nempe quia videntur nescire 
quid faciant: quid interest, quo quisque vitio fiat inpru- 
dens? inprudentia par in omnibus patrocinium est. 

9 „Quid ergo? inquis, inpune illi erit?“ Puta te velle, tamen 
non erit. maxima est enim factae iniuriae poena fecisse, 
nec quisquam gravius adficitur quam qui ad supplicium 

8 poenitentiae traditur. Deinde ad condicionem rerum hu- 
manarum respiciendum est, ut omnium accidentium aequi 
iudices simus. iniquus autem est, qui commune vitium 
singulis obiecit: non est Aethiopis inter suos insignitus 
color, nec rufus crinis et coactus in nodum apud Germa- 
nos virum dedecet. nihil in uno iudicabis notabile aut 
foedum, quod genti suae publicum est. et ista quae retuli, 
unius regionis atque anguli consuetudo defendit: vide 
nune, quanto in iis iustior venia sit, quae per totum genus 

4humanum volgata sunt. Omnes ineonsulti et inprovidi 
sumus, omnes incerti, queruli, ambitiosi. quid levioribus 
verbis ulcus publicum abscondo? omnes mali sumus: 
quicquid itaque in alio reprehenditur, id unusquisque in 
suo sinu inveniet. Quid illius pallorem, illius maciem 

notas? pestilentia est. placidiores itaque invicem simus: 
mali inter malos vivimus. una nos res facere quietos 
potest, mutuae facilitatis conventio. Ille iam mihi nocuit, 5 
ego illi nondum. sed iam aliquem fortasse laesisti. sed 
laedes. noli aestimare hanc horam aut hune diem. totum 
inspice mentis tuae habitum: etiamsi nihil mali fecisti, 
potes facere. 

XXVII. Quanto satius est sanari iniuriam quam ul- 1 
cisci? Multum temporis ultio absumit, multis se iniuriis 
obicit, dum una dolet. diutius irascimur omnes quam lae- 
dimur: quanto melius est abire in diversum nec vitia 
vitiis opponere? Num quis satis constare sibi videatur, 
si mulam calcibus repetat et canem morsu? ,„lsta, inquis, 
peccare se nesciunt.“ Primum quam iniquus est, apud 2 
quem hominem esse ad inpetrandam veniam nocet? 
Deinde si cetera animalia hoc irae tuae subducit, quod 
consilio carent, eodem loco tibi sit quisquis consilio 
caret. quid enim refert an alia mutis dissimilia habeat, 
si hoe quod in omni peccato muta defendit, simile habet, 
caliginem mentis? Peccavit: hoc enim primum? hoc3 
enim extremum? non est quod illi eredas, etiamsi dixit: 
iterum non faciam. et iste peccabit et in istum alius et 
tota vita inter errores volutabitur. Mansuete inmansueta 
traetanda sunt. Quod in luctu dici solet efficacissime, et 4 
jn ira dicetur: utrum aliquando desines an numquam? si 
aliquando, quanto satius est iram relinquere quam ab 
ira relinqui? an semper haec cogitatio permanebit? vides 
quam inpacalam tibi denunties vitam: qualis enim erit 
semper tumentis? Adice nunc, quod cum bene te ipse 5 
suecenderis et subinde causas, quibus stimuleris, reno- 
vaveris, sua sponte ira discedet et vires illi dies subtra- 
het: quanto satius est a te illam vinci quam a se? 

XXVIII. Huic irasceris, deinde illi. servis, deinde 1 
libertis. parentibus, deinde liberis. notis, deinde ignotis. 
ubique enim causae supersunt, nisi deprecator animus 
accessit. hine te illo furor rapiet, illinc alio, et novis sub- 
inde inritamentis orientibus continuabitur rabies: age, 
infelix, ecquando amabis? o quam bonum tempus in re 

2 mala perdis! Quanto nune erat satius amicos parare, 
inimicos mitigare, rempublicam administrare, transferre 
in res domesticas operam quam circumspicere, quid ali- 
cui facere possis mali, quod aut dignitati eius aut patri- 
monio aut corpori volnus infligas, cum id tibi contingere 
sine certamine ac periculo non possit, etiamsi cum infe- 

3 riore conecurses. Vincium licet accipias et ad arbitrium 
tuum omni patientiae expositum: saepe nimia vis cae- 
dentis aut articulum loeo movit aut nervum in his quos 
fregerat dentibus fixit. multos iracundia mancos , multos 
debiles fecit, etiam ubi patientem nancta est materiam. 
adice nunc, quod nihil tam inbecille natum est, ut sine 
elidentis periculo pereat. inbecillos valentissimis alias 

4 dolor, alias casus exaequat. Quid, quod pleraque eorum, 
propter quae iraseimur, offendunt nos magis quam lae- 
dunt? multum autem interest, utrum aliquis voluntati 
meae obstet an desit, eripiat an non det. atqui in aequo 
ponimus, utrum aliquis auferat an neget, utrum spem 
nostram praecidat an differat, utrum contra nos faciat an 

5 pro se, amore alterius an odio nostri. Quidam vero non 
tantum iustas causas standi contra nos, sed etiam hone- 
Stas habent: alius patrem tuetur, alius fratrem, alius 
patriam, alius amicum. his tamen non ignoscimus id 
facientibus, quod nisi facerent, inprobaremus, immo, 
quod est incredibile, saepe de facto bene existimamus, 

6 de faciente male. At mehercules vir magnus ac iustus 
fortissimum quemque ex hostibus suis et pro libertate 
ac salute patriae pertinacissimum suspicit et talem sibi 
civem, talem militem contingere optat. 

1 XXIX. Turpe est odisse quem laudes: quanto vero 
turpius ob id aliquem odisse, propter quod misericordia 
dignus est? si captivus in servitutem subito depressus 
reliquias libertatis tenet nec ad sordida ac laboriosa mini- 
steria agilis occurrit, si ex otio piger equum vehiculum- 
que domini cursu non exaequat, si inter cotidiana per- 
vigilia fessum somnus oppressit, si rusticum laborem 
recusat aut non fortiter obiit a servitute urbana et feriata 

2 translatus ad durum opus: distinguamus, utrum aliquis 

non possit an nolit: multos absolvemus, si coeperimus 
ante iudicare quam irasci. Nunc autem primum inpelum 
sequimur. deinde quamvis vana nos concitaverint, per- 
severamus, ne videamur coepisse sine causa. et quod 
inquissimum est, pertinaciores nos facil iniquitas irae. 
retinemus enim iliam et augemus, quasi argumentum sit 
iuste irascentis graviter irasci. 

XXX. Quanto melius est initia ipsa perspicere quam 1 
levia sint, quam innoxia? Quod accidere vides [in] ani- 
malibus mutis, idem in homine deprehendes : frivolis tur- 
bamur et inanibus. taurum color rubicundus excitat, ad 
umbram aspis exsurgit, ursos leonesque mappa proritat. 
omnia quae natura fera ac rabida sunt, eonsternantur ad 
vana. Idem inquietis et stolidis ingeniis evenit. rerum 2 
suspicione feriuntur, adeo quidem, ut interdum iniurias 
vocent modica beneficia, in quibus frequentissima, certe 
acerbissima iracundiae materia est. carissimis enim ira- 
scimur, quod minora nobis praestiterint quam mente con- 
cepimus quamque alii tulerint: cum utriusque rei para- 
ium remedium sit. Magis alteri iudulsit: nostra nos sine 3 
conparalione delectent. numquam erit felix quem torque- 
bit felicior. minus habeo quam speravi: sed forlasse 
plus speravi quam debui. Haec pars maxime metuenda 
est. hinc perniciosissimae irae nascuntur et sanctissima 
quaeque invasurae. Divum Julium plures amici confe- 4 
cerunt quam inimici, quorum non expleverat spes inex- 
plebiles. voluit quidem ille, neque enim quisquam libera- 
lius victoria usus est, ex qua nihil sibi vindicavit nisi 
dispensandi potestatem. sed quemadmodum sufficere 
tam inprobis desideriis posset, cum lantum omnes con- 
cupiscerent, quantum unus poterat? Vidit itaque strictis 5 
circa sellam suam gladiis commilitones suos, Cimbrum 
Tillium, acerrimum paulo ante partium defensorem, alios- 
que post Pompeium demum Pompeianos. Haec res sua in 
reges arma convertit fidissimosque eo conpulit, ut de 
morte eorum cogitarent, pro quibus et ante quos mori 
votum habuerant. 

XXXI. Nulli ad aliena respicienti sua placent. inde] 

dis quoque irascimur, quod aliquis nos antecedat, obliti 
quantum hominum retro sit, eL paucis invidentem quan- 
tum sequatur a tergo ingentis invidiae. Tanta tamen in- 
portunitas hominum est, ut quamvis multum acceperint, 

2 iniuriae loco sit plus accipere potuisse. Dedit mihi prae- 
turam: sed consulatum speraveram. dedit duodecim fa- 
sces: sed non fecit ordinarium consulem. a me numerari 
voluit annum: sed deest mihi ad sacerdotium. cooptatus 
in collegium sum: sed cur in unum? consummavit digni- 
tatem meam: sed patrimonio nihil contulit. ea dedit mihi 

3 quae debebat alieui dare. de suo nihil protulit. Age po- 
tius gratias pro his, quae accepisti. reliqua exspecta et 
nondum plenum esse te gaude. inter voluptates est su- 
peresse quod speres. Omnes vicisti: primum esse te in 
animo amici tui laetare. multi te vincunt: considera, 
quanto antecedas plures quam sequaris. Quod sit in te 
vitium maximum quaeris? falsas rationes conficis: data 
magno aestimas, accepta parvo. 

1 XXXII. Aliud in alio nos deterreat: quibusdam time- 
amus irasci, quibusdam vereamur, quibusdam fastidia- 
mus. Magnam rem sine dubio fecerimus, si servuluin 
infelicem in ergastulum miserimus. quid properamus ver- 
berare statim, crura protinus frangere? non peribit po- 

9 testas ista, si differetur. Sine id tempus veniat, quo ipsi 
iubeamus: nunc ex imperio irae loquemur. cum illa abie- 
rit, tunc videbimus, quanto ista lis aestimanda sit. in hoc 
enim praecipue fallimur: ad ferrum venimus, ad capita- 
lia supplicia, et vinculis, carcere, fame vindicamus rem 

3 castigandam flagris levioribus. „Quomodo, inquis, nos 
iubes intueri, quam omnia, per quae laedi videamur, exi- 
gua, misera, puerilia sint.“ Ego vero nihil magis suase- 
rim quam sumere ingentem animum et haec, propter quae 
litigamus, discurrimus, anhelamus, videre quam humilia 
et abiecta sint, nulli qui altum quiddam aut magnificum 
cogitat respicienda. 

L XXXIII. Circa pecuniam plurimum vociferationis est: 
haec fora defatigat, patres liberosque committit, venena 
miscet, gladios tam percussoribus quam legionibus tradit. 

haec est sanguine nostro delibuta. propter hane uxo- 
rum maritorumque noctes strepunt litibus et tribunalia 
magistratunm premit turba, reges saeviunt rapiuntque et 
civitates longo seculorum labore constructas evertunt, ut 
aurum argentumque in cinere urbium scrutentur. Libet 2 
intueri fiscos in angulo iacentes: hi sunt propter quos 
oculi clamore exprimantur, fremitu iudiciorum basilicae 
resonent, evocati ex longinquis regionibus iudices sede- 
ant iudicaturi, utrius iustior avaritia sit. Quid si ne pro- 3 
pter fiscum quidem, sed pugnumaeris aut inputatum a ser- 
vo denarium senex sine herede moriturus stomacho di- 
rumpitur? quid si propter usuram * aut milensimam va- 
litudinarius fenerator distortis pedibus et manibus ad con- 
parendum non retentus clamat ac per vadimonia asses 
suos in ipsis morbi accessionibus vindicat? Si totam mihi 4 
ex omnibus metallis, quae cum maxime deprimimus, pe- 
cuniam proferas, si in medium proicias quicquid thesauri 
teguntavaritia iterum sub terras referente, quae male eges- 
serat: omnem istam congeriem non putem dignam quae 
frontem viri boni contrahat. Quanto risu prosequenda 
sunt quae nobis lacrimas educunt? 

XXXIV. Cedo nune, persequere cetera, cibos, potio- 
nes horumque causa paratam ambitionem, mundities, ver- 
ba, contumelias, motus corporum parum honorificos et 
suspiciones, et contumacia iumenta et pigra mancipia, in- 
terpretationes malignas vocis alienae, quibus efficitur, ut 
inter iniurias [naturae] numeretur sermo homini datus: 
érede mihi, levia sunt propter quae non leviter exeande- 
scimus, qualia quae pueros in rixam et iurgium concitant. 
Nihil ex his quae tam tristes agimus, serium est, nihil 2 
magnum: inde, inquam, vobis ira et insania est, quod exi- 
gua magno aestimatis. Auferre hic mihi hereditatem vo- 
luit. hic me diu in spem supremam captatus ** crimina- 
tus est. hic scortum meum concupivit. Quod vinculum 3 
amoris esse debebat, seditionis atque odii causa esl, idem 
velle. Iter angustum rixas transeuntium concitat: diffusa 
et late patens via ne populos quidem collidit. Ista quae 
adpetitis, quia exigua sunt nec possunt ad alterum nisi 


- 

alteri erepta transferri, eadem adfectantibus pugnas et 
iurgia excitant. 

1 XXXV. Respondisse tibi servum indignaris libertum- 
que et uxorem et clientem: deinde idem de republica li- 
bertatem sublatam quereris, quam domi sustulisti. rursus 

9 si tacuit interrogatus, contumaciam vocas. Et loquatur et 
taceat et rideat: coram domino? inquis: immo coram 
patre familiae. Quid clamas? quid vociferaris? quid fla- 
gella media coena pelis, quod servi loquuntur, quod non 

3 eodem loco turba concionis est, silentium solitudinis? in 
hoc habes aures, ut non modulata tantum et mollia et ex 
dulci tracta conpositaque accipiant: et risum audias opor- 
tet et fletum, et blanditias et lites, et prospera et tristia, 
et hominum voces et fremitus animalium latratusque. Quid 
miser expavescis ad clamorem servi, ad tinnitum aeris 
aut ianuae inpulsum? cum tam delicatus fueris, tonitrua 

4 audienda sunt. Hocquod de auribus dictum est, transfer 
ad oculos, qui non minus fastidio laborant, si male insti- 
tuti sunt: macula offenduntur et sordibus et argento pa- 

5 rum splendido et stagno non ad solum perlucente. Hi 
nempe oculi, qui non ferunt nisi varium ac recenti cura 
nitens marmor, qui mensam nisi crebris distinctam venis, 
qui nolunt domi nisi auro pretiosiora calcari, aequissimo 
animo foris et scabras lutosasque semitas spectant et ma- 
iorem partem ocurrentium squalidam, parietes insularum 
exesos, rimosos, inaequales. Quid ergo aliud est, quod 
illos in publico non offendat, domi moveat, quam opinio 
illie aequa et patiens, domi morosa et querula? 

1  XXXVL. Omnessensus perducendi sunt ad firmitatem. 
natura patientes sunt, si animus illos desiit corrumpere, 
qui cotidie ad rationem reddendam vocandus est. Facie- 
bat hoc Sextius, ut consummato die, cum se ad noctur- 
nam quietem recepisset, interrogaretanimum suum: quod 
hodie malum tuum sanasti? cui vitio obstitisti? qua parte 

2 meliores? Desinet ira et moderatior erit, quae sciet sibi 
cotidie ad iudicem esse veniendum. quicquam ergo pul- 
ehrius hac consuetudine exeutiendi totum diem? Qualis 
ille somnus post recognitionem sui sequitur? quam trari- 

quillus, quam altus ac liber, cum aut laudatus est animus 
aut admonitus et speculator sui censorque secretus co- 
gnoscit de moribus suis? Utor hac potestate et cotidie 3 
apud me causam dico. cum sublatum e conspectu lumen 
est et conticuit uxor moris mei iam conscia, totum diem 
meum scrutor factaque ac dicta mea remetior. nihil mihi 
ipse abscondo, nihil transeo. quare enim quicquam ex 
erroribus meis timeam, cum possim dicere: vide ne istud 
amplius facias, nunc tibi ignosco. In illa disputatione 4 
pugnacius locutus es. noli postea congredi cum inperi- 
tis: nolunt discere, qui numquam didicerunt. flum libe- 
rius admonuisti quam debebas. itaque non emendasti, 
sed offendisti. de cetero vide, non tantum an verum sil 
quod dicis, sed an ille cui dicitur veri patiens sit. admo- 
neri bonus gaudel: pessimus quisque [cor]rectorem asper- 
rime patitur. 

XXXVII. In convivio quorumdam te sales et in dolo- 1 
rem tuum iacta verba tetigerunt: vitare volgares convi- 
clus memento. solutior est post vinum licentia, quia ne 
sobriis quidem pudor est. Iratum vidisti amicum tuum 2 
ostiario causidici alicuius aut divitis, quod intrantem sub- 
moverat, et ipse pro illo iratus extremo mancipio fuisti: 
irasceris ergo catenario cani? et hie, cum multum latra- 
vit, obiecto cibo mansuescit. Recede longius et ride. 3 
nunc iste aliquem se putat, quod custodit litigatorum turba 
limen obsessum. nunc ille qui intra iacet, felix fortuna- 
tusque est et beati hominis iudicat ac potentis indicium 
difficilem ianuam. nescit durissimum esse ostium carce- 
ris. Praesume animo multa tibi esse patienda. numquis 
se hieme algere miratur? numquis in mari nausiare, in 
via concuti? fortis est animus ad quae praeparatus venit. 4 
Minus honorato loco positus irasci coepisti convivalori, 
vocatori, ipsi qui tibi praeferebatur: demens, quid inter- 
est, quam lecti premas parlem? honestiorem te aut tur- 
piorem potest facere pulvinus? Non aequis quemdam 5 
oculis vidisti, quia de ingenio tuo male locutus est: re- 
cipis hanc legem? ergo te Ennius, quo non delectaris, 
odisset, et Hortensius simultates tibi indiceret, et Cicero, 

si derideres carmina eius, inimicus esset. vis tu aequo 
animo pati candidatus suffragia? 

1 XXXVII. Contumeliam tibi fecit aliquis: numquid 
maiorem quam Diogeni philosopho Stoico? cui de ira 
cum maxime disserenti adulescens protervus inspuit. tu- 
lit hoc ille leniter et sapienter. „non quidem, inquit, ira- 

2 scor, sed dubito tamen, an irasci oporteat.“ Quanto Cato 
noster melius? qui, cum agenti eausam in frontem me- 
diam quantum poterat adtracta pingui saliva inspuisset 
Lentulus ille, patrum nostrorum memoria factiosus et in- 
potens, abstersit faciem et: ,,affirmabo, inquit, omnibus, 
Lentule, falli eos qui te negant os habere.* 

1 XXXIX. Contigit iam nobis, Novate, bene conponere 
animum. aut non sentit iracundiam aut superior est: vi- 
deamus quomodo alienam iram leniamus: nec 
enim sani esse tantum volumus, sed sanare. 

2 Primam iram non audebimus oratione mulcere: surda 
estetamens. dabimusilli spatium. remedia in remissionibus 
prosunt. nec oculos tumentis temptabimus, vim rigentem 
movendo incitaturi, nec cetera vitia, dum fervent. initia 

8 morborum quies curat. ,,Quantulum, inquis, prodestreme- 
dium tuum, si sua sponte desinentem iram placat?“ Pri- 
mum, ut citius desinat, efficit. deinde custodit, ne recidat. 
Ipsum quoque inpetum, quem non audet lenire, fallet: re- 
movebit omnia ultionis instrumenta. simulabit iram, uttam- 
quam adiutor et doloris comes plus auctoritatis in consiliis. 
habeat. moras nectet, et dum maiorem poenam quaerit, 

4 praesentem differet. omni arte requiem furori dabit. Si 
vehementior erit, aut pudorem illi cur non resistat, incu- 
tiet aut metum. si infirmior, sermones inferet vel gratos. 
vel novos et cupiditate cognoscendi avocabit. Medicum 
aiunt, eum regis filiam curare deberet nec sine ferro pos- 
set, dum tunmentem mammam leniter fovet, scalpellum 
spongia tectum induxisse. repugnasset puella remedio 
palam admoto. eadem, quia non exspectavit, dolorem tu- 
lit. Quaedam non nisi decepta sanantur. 

1 XL. Alteri dices: „vide ne inimicis iracundia tua vo- 
luptati sit.“ alteri: „vide ne magnitudo animi tui credi 

tumque apud plerosque robur cadat. Indignor meher- 
cules et non invenio dolendi modum, sed tempus exspe- 
etandum est. dabit poenas. serva istud in animo tuo. 
cum potueris, et pro mora reddes.“ castigare vero ira- 
scentem et ultro obirasci incitare est. Varie adgredieris 9 
blandeque, nisi forte tanta persona eris, ut possis iram 
conminuere, quemadmodum fecit divus Augustus, cum 
coenaret apud Vedium Pollionem. fregerat unus ex ser- 
vis eius crystallinum. rapi eum Vedius iussit ne volgari 
quidem more periturum. muraenis obici iubebatur, quas 
ingentis in piscina continebat. Quis non hoc illum puta- 
ret Juxuriae causa facere? saevitia erat. Evasit e mani- 3 
bus puer et confugit ad Caesaris pedes nihil aliud petitu- 
rus, quam ut aliter periret, ne esca fieret. motus est no- 
vitate crudelitatis Caesar et illum quidem mitti, crystal- 
lina autem omnia coram se frangi iussit conplerique pi- 
scinam. Fuit Caesari sie castigandus amicus. bene usus 4 
est viribus suis. E convivio rapi homines imperas et novi 
generis poenis lancinari? si calix tuus fractus est, vi- 
scera hominis distrahentur? tantum tibi placebis, ut ibi 
aliquem duci iubeas, ubi Caesar est. 

XLI. Si cui tantum potentiae est, ut iram ex superiori 1 
loco adgredi possit, male tractet, at talem dumtaxat, qua- 
lem modo retuli, feram, inmanem, sanguinariam, quae 
iam insanabilis est, nisi maius aliquid extimuit. * ** 

*** pacem demus animo, quam dabit praeceptorum sa- 2 
lutarium adsidua meditatio actusque rerum boni et intenta 
mens adunius honesti cupiditatem. Conscientiae satis fiat. 
nil infamamlaboremus: sequatur vel mala, dum bene me- 
rentis. ,, At volgus animosa miratur et audaces in honore 3 
sunt, placidi pro inertibus habentur.“ primo forsitan ad- 
spectu. sed simul aequalitas vitae fidem fecit non segni- 
tiem illam animi esse, sed pacem, veneratur illos popu- 
lus idem colitque. Nihil ergo habet in se utile teter iste 4 
et hostilis adfectus, at omnia ex contrario mala, ferrum 
etignes. pudore calcato caedibus inquinavit manus, mem- 
bra liberorum dispersit. nihil vacuum reliquit a scelere, 


110 L. ANNAEI SENECAE 


non gloriae memor, non infamiae metuens, inemendabi- 
lis, cum ex ira in odium obcalluit. 

L XLII. Careamus hoc malo purgemusque mentem et 
exstirpemus radicitus, quae quamvis tenuia undecumque 
haeserint, renascentur. et iram non temperemus, sed ex 
toto removeamus. quod enim malae rei temperamentum 

2 est? poterimus autem, adnitamur modo. Nec ulla res ma- 
gis proderit quam cogitatio mortalitatis. sibi quisque at- 
que alteri dicat: Quid iuvat tamquam in aeternum geni- 
tos iras indicere et brevissimam aetatem dissipare? quid 
iuvat dies, quos in voluptatem honestam inpendere licet, 
in dolorem alicuius tormentumque transferre? non ca- 

8 piunt res istae iacturam nec tempus vacat perdere. Quid 
ruimus in pugnam? quid certamina nobis arcessimus ? 
quid inbecillitatis obliti ingentia odia suscipimus et ad 
frangendum fragiles consurgimus? iam istas inimicitias, 
quas iuplacabili gerimus animo, febris aut aliquod aliud 
malum corporis vetabit geri. iam par acerrimum media 

4 mors dirimet. Quid tumultuamur et vitam seditiosi con- 
turbamus? stat supra caput fatum et pereuntis dies inpu- 
tat propiusque ac propius accedit. istud tempus quod 
alienae destinas morti, fortasse cirea tuam est. 

L XLIII. Quin potius vitam brevem colligis placidamque 
et tibi et ceteris praestas? quin potius amabilem te, dum 
vivis, omnibus, desiderabilem, cum excesseris, reddis ? 
Quid illum nimis ex alto tecum agentem detrahere cupis? 
quid illum oblatrantem tibi, humilem quidem et contem- 
ptum, sed superioribus acidum ac molestum exterrere vi- 
ribus tuis temptas? Quid servo, quid domino, quid regi, 
quid clienti tuo irasceris? sustine paulum: venit eece 

2 mors quae vos pares faciat. Videre solemus inter matu- 
tina arenae spectacula tauri et ursi pugnam inter se con- 
ligatorum, quos cum alter alterum vexarit, suus confe- 
etor exspectat: idem facimus, aliquem nobiscum adligatum 
lacessimus, eum victo victorique finis et quidem maturus 
inmineat. quieti potius pacatique quantulumcumque su- 
perest, exigamus. nulli cadaver nostrum iaceat invisum. 

8 Saepe rixam conclamatum in vieino ineendium solvit et 

interventus ferae latronem viatoremque diducit. conlu- 
etari eum minoribus malis non vacat, ubi metus maior ad- 
paruit: quid nobis eum dimicatione et insidiis? numquid 
amplius isti cui irasceris, quam mortem optas? etiam te 
quiescente morietur. perdis operas: facere vis quod fu- 
turum est. ,,Nolo, inquis, utique occidere, sed exilio, sed 4 
ignominia, sed damno adficere.* Magis ignosco ei, qui 
volnus inimici quam qui pusulam concupiscit: hic enim 
non tantum mali animi est, sed pusilli. Sive de ultimis 
suppliciis cogitas sive de levioribus: quantulum est tem- 
poris, quo aut ille poena sua torqueatur aut lu malum 
gaudium ex aliena percipias? lam istum spiritum exspui- 
mus interim, dum trahimus. Dum inter homines sumus, 5 
colamus humanitatem, non timori cuiquam, non periculo 
simus. detrimenta, iniurias, convicia, vellicationes con- 
temnamus el magno animo brevia feramus incommoda. 
Dum respicimus, quod aiunt, versamusque nos, inmorta- 
litas aderit. 


L. ANNAEI SENECAE 
DIALOGORUM LIBER VI. 


AD MARCIAM 
DE CONSOLATIONE. 


I. Nisi te, Marcia, scirem tam longe ab infirmitate mu- 1 
liebris animi quam a ceteris vitiis recessisse et mores 
tuos velut aliquod antiquum exemplar adspici, non au- 
derem obviam ire dolori tuo, cui viri quoque libenter hae- 
rent et incubant, nec spem concepissem tam iniquo tem- 
pore, tam inimico iudice, tam invidioso crimine posse me 
efficere, ut fortunam tuam absolveres. fiduciam mihi de- 
dit exploratum iam robur animi et magno experimento 
adprobata virtus tua. Non est ignotum, qualem te in per- 2 

sona patris tui gesseris, quem non minus quam liberos 
dilexisti, excepto eo quod non optabas superstitem: nec 
scio an et optaveris. permittit enim sibi quaedam contra 
bonum morem magna pietas. mortem A. Cremutii Cordi, 
parentis tui quantum poteras, inhibuisti: postquam tibi 
adparuit inter Seianianos satellites illam unam patere ser- 
vitutis fugam, non favisti consilio eius, sed dedisti ma- 
nus vicla fudistique lacrimas. palam et gemitus devorasli 
quidem, non tamen hilari fronte texisti et hoc illo seculo, 
3 quo magna pietas erat nihil inpie facere: ut vero aliquam 
occasionem mutatio temporis dedit, ingenium patris tui, 
de quo sumptum erat supplicium, in visum hominum re- 
duxisti et a vera illum vindieasti morte ac restituisti in 
publica monumenta libros, quos vir ille fortissimus san- 
guine suo scripserat. Optime meruisti de Ronianis stu- 
diis, magna illorum pars arserat. optime de posteris, ad 
quos veniet incorrupta rerum fides auctori suo magno in- 
putata. optime de ipso, cuius viget vigebitque memoria, 
quamdiu in pretio fuerit Romana cognosci, quamdiu quis- 
quam erit, qui reverti velit ad acta maiorum, quamdiu 
quisquam, qui velit scire, quid sit vir Romanus, quid sub- 
actis iam cervicibus omnium el ad Seianianum iugum 
adaetis indomitus, quid sit homo ingenio, animo, manu 
4 liber. Magnam mehercule detrimentum respublica cepe- 
rat, si illum ob duas res pulcherrimas in oblivionem con- 
jeetum, eloquentiam et libertatem, non eruisses: legitur, 
floret, in manus hominum, in pectora receptus velustatem 
nullam timet: at illorum carnifieum cito scelera quoque, 
9 quibus solis memoriam meruerunt, tacebunt. Haec ma- 
gnitudo animi tui vetuit me ad sexum tuum respicere, ve- 
tuit ad voltum, quem tot annorum continua tristitia, ut se- 
mel obduxit, tenet. et vide, quam non subrepam libi nec 
furtum facere adfectibus tuis cogitem: antiqua mala in 
memoriam reduxi, et vis scire hane quoque plagam esse 
sanandam? ostendi tibi aeque magni volneris cicatricem. 
alii ilaque molliter agant et blandiantur, ego confligere 
eum tuo moerore constitui et defessos exhaustosque ocu- 
los, si verum vis, magis iam ex consuetudine quam ex 

desiderio fluentis conlinebo, si fieri potuerit, favente te 
remediis tuis, si minus, vel invita, teneas licet et ample- 
xeris dolorem tuum, quem tibi in filii locum superstitem 
fecisti. Quis enim erit finis? omnia in supervacuum 6 
temptata sunt: fatigatae adlocutiones amicorum. aucto- 
ritates magnorum et adfinium tibi virorum, studia, here- 
ditarium et paternum bonum, surdas aures inrito et vix 
ad brevem occupationem proficiente solatio transeunt. 
illud ipsum naturale remedium temporis, quod maximas 
quoque aerumnas conponit, in te una vim suam perdidit. 
Tertius iam praeteriit annus, cum interim nihil ex primo 7 
illo inpetu cecidit. renovat se et conroborat cotidie luctus 
et iam sibi ius mora fecit eoque adductus est, ut putet 
turpe desinere. Quemadmodum omnia vitia penitus insi- 
dunt, nisi dum surgunt, oppressa sunt, ita haec quoque 
tristia et misera et in se saevientia ipsa novissime acer- 
bitate pascuntur et fit infelicis animi prava voluptas dolor. 
Cupissem itaque primis temporibus ad istam curationem 8 
accedere. leviore medicina fuisset oriens adhuc restrin- 
genda vis: vehementius contra inveterata pugnandum 
est. nam volnerum quoque sanitas facilis est, dum a 
sanguine recentia sunt. tunc et uruntur el in altum revo- 
cantur et digitos scrutantium recipiunt: ubi corrupta in 
malum ulcus verterunt, difficilius curantur. Non possum 
nunc per obsequium nee molliter adsequi tam durum 
dolorem: frangendus est. 

IL. Scio a praeceptis incipere omnes, quil 
monere aliquem volunt, et in exemplis desi- 
nere. mutari hune interim morem expedit. 
aliter enim cum alio agendum est: quosdam ratio ducit, 
quibusdam nomina clara opponenda sunt et auctoritas, 
quae liberum non relinquat animum ad speciosa stupenti. 
Duo tibi ponam ante oculos maxima et sexus? 
et seculi tui exempla: alterius feminae, quae se 
tradidit ferendam dolori, alterius, quae pari adfecta casu, 
maiore damno, non tamen dedit longum in se malis suis 
dominium, sed cito animum in sedem suam reposuit. 
Octavia et Livia, altera soror Augusti, altera uxor, 3 

amiserunt filios iuvenes, utraque spe futuri principis 
certa: Octavia Marcellum, cui et avunculus et socer in- 
cumbere coeperat, in quem onus imperii reclinare, adu- 
lescentem animo alacrem, ingenio potentem, sed frugali- 
tatis continentiaeque in illis aut annis aut opibus non 
mediocriter admirandae, patientem laborum, voluptatibus 
alienum, quantumcumque inponere illi avunculus et, ut 
ita dicam, inaedifieare voluisset, laturum. bene legerat 

4 nulli cessura ponderi fundamenta. Nullum finem per 
omne vitae suae tempus flendi gemendique fecit nec 
ullas admisit voces salutare aliquid adferentis, ne avo- 
cari quidem se passa est: intenta in unam rem et toto 
animo adiixa talis per omnem vitam fuit, qualis in funere. 
non dico non est ausa consurgere, sed adlevari recu- 
sans, secundam orbitatem iudicans lacrimas mittere, 
nullam habere imaginem filii carissimi voluit, nullam sibi 

5 de illo fieri mentionem. Oderat omnes matres et in Liviam 
maxime furebat, quia videbatur ad illius filium transisse 
sibi promissa felicitas. tenebris et solitudini familiaris- 
sima, ne ad fratrem quidem respiciens, carmina cele- 
brandae Marcelli memoriae conposita aliosque studiorum 
honores reiecit et aures suas adversus omne solatium 
clausit. a sollemnibus officiis seducta et ipsam magni- 
tudinis fraternae nimis cireumlucentem fortunam cxosa 
defodit se et abdidit. adsidentibus liberis, nepotibus lu- 
gubrem vestem non deposuit, non sine contumelia om- 
nium suorum, quibus salvis orba sibi videbatur. 

1  IIL Livia amiserat filium Drusum, magnum futurum 
principem, iam magnum ducem: intraverat penitus Ger- 
maniam et ibi signum Romani fixerunt, ubi vix ullos 
esse Romanos notum erat. in expeditione decesserat ipsis 
illum hostibus aegrum cum veneratione et pace mutua 
prosequentibus nec optare quod expediebat audentibus. 
accedebat ad hane mortem, quam ille pro republica obi- 
erat, ingens civium provinciarumque et totius Italiae 
desiderium, per quam effusis in officium lugubre muni- 
eipiis coloniisque usque in urbem ductum erat funus 

2 triumpho simillimum. Non licuerat matri ultima filii oscula 

gratumque extremi sermonem oris haurire. longo itinere 
reliquias Drusi sui prosecuta tot per omnem ltaliam 
ardentibus rogis, quasi totiens illum amitteret, inritata, 
ut primum tamen intulit tumulo, simul et illum et dolo- 
rem suum posuit, nec plus doluit quam aut honestum 
erat Caesari aut aequum matri. non desiit denique Drusi 
sui celebrare nomen, ubique illum sibi privatim publice- 
que repraesentare, libentissime de illo loqui, de illo 
audire: cum memoria ¿ius vix[4. quam] nemo potest 
retinere et frequentare, qui illam tristem sibi reddidit. 
Elige itaque, utrum exemplum putes probabilius: si illud 3 
prius sequi vis, eximis te numero vivorum. aversaberis 
et alienos liberos et tuos, ipsaque desiderans triste matri- 
bus omen occurrere, voluplates honestas, permissas, 
tamquam parum decoras fortunae tuae reicies, invisa 
haerebis in luce et aetati tuae, quod non praecipitel te 
quamprimum et finiat, infestissima eris. quod turpissi- 
mum alienissimumque est animo tuo in meliorem noto 
partem, ostendes te vivere nolle, mori non posse. Si ad 4 
hoc maximae feminae te exemplum adplicueris modera- 
tius ac milius, non eris in aerumnis nec te tormentis mace- 
rabis. quae enim, malum, amentia est poenas a se infeli- 
cilatis exigere et mala sua augere? quam in omni vita 
servasti morum probitatem et verecundiam, in hac quo- 
que re praestabis: est enim quaedam et dolendi mode- 
stia. illum ipsum iuvenem, dignissimum [qui te] quietam 
semper nominatus cogitatusque faciat, meliore pones 
loco, si matri suae qualis vivus solebat, hilarisque et cum 
gaudio oceurrit. 
IV. Nec te ad fortiora ducam praecepta, ut inhumano 1 
ferre humana iubeam modo, ut ipso funebri die oculos 
matris exsiccem. ad arbitrum tecum veniam: hoc inter 
nos quaeretur, utrum magnus dolor esse debeat an per- 
petuus. non dubito quin Iuliae Augustae, quam familia- 
riter coluisti, magis tibi placeat exemplum: illa te ad suum 2 
eonsilium vocat. illa in primo fervore, cum maxime inpa- 
tientes ferocesque sunt miseriae, consol(atori se] Areo, 
philosopho viri sui, praebuit el multum eam rem pro- 
8t 

fuisse sibi confessa est, plus quam populum Romanum, 
quem nolebat tristem tristitia sua facere, plus quam Augu- 
stum, qui subducto altero adminiculo titubabat nec luctu 
suorum inclinandus erat, plus quam Tiberium filium, 
cuius pietas efficiebat, ut in illo acerbo et defleto genti- 

8 bus funere nihil sibi nisi numerum deesse sentiret. Hic, 
ut opinor, aditus illi fuit, hoc principium apud feminam 
opinionis suae custodem diligentissimam: ‚Usque in 
hunc diem, Iulia, quantum quidem ego sciam, adsiduus 
viri tui comes, cui non tantum quae in publicum emittun- 
tur nota, sed omnes sunt secretiores animorum vestro- 
rum motus, dedisti operam, ne quid esset quod in te quis- 

4 quam reprehenderet. nec id in maioribus modo obser- 
vasti, sed in minimis, ne quid faceres, cui famam, uberri- 
mam principum iudicem, velles ignoscere. nec quic- 
quam pulchrius existimo quam in summo fastigio col- 
locatas multarum rerum veniam dare, nullius petere: ser- 
vandus itaque tibi in hae quoque re tuus mos est, ne 
quid committas, quod minus aliterve factum velis. 

1 V. Deinde oro atque obsecro, ne te difficilem amicis et 
intraetabilem praestes. non est enim quod ignores omnes 
hos nescire, quemadmodum se gerant, loquantur aliquid 
coram te de Druso an nihil, ne aut oblivio clarissimi iu- 

2 venis illi faciat iniuriam aut mentio tibi. Cum secessimus 
et in unum eonvenimus, facta eius dictaque quanto meruit 
suspectu celebramus. coram te altum nobis de illo silen- 
tium est: cares itaque maxima voluptate, filii tui laudi- 
bus, quas non dubito quin vel inpendio vitae, si potestas 

3 detur, in aevum omne sis prorogatura. Quare patere, 
immo aecerse sermones, quibus ille narretur et apertas 
aures praebe ad nomen memoriamque filii tui. nec hoe 
grave duxeris ceterorum more, qui in eiusmodi casu par- 

4tem mali putant audire solatia. Nunc incubuisti tota in 
alteram partem et oblita meliorum fortunam tuam qua 
deterior est adspicis. non convertisti te ad convictus filii 
tui occursusque iucundos, non ad pueriles duleesque 
blanditias, non ad incrementa studiorum. ultimam illam 
faciem rerum premis. în illam, quasi parum ipsa per se 

horrida sit, quiequid potes congeris. Ne, obsecro te, 5 
eoneupieris perversissimam gloriam infelicissima videri. 
simul cogita non esse magnum rebus prosperis fortem 
se gerere, ubi secundo cursu vita procedit. ne guberna- 
toris quidem artem tranquillum mare et obsequens ven- 
tus ostendit: adversi aliquid incurrat oportet, quod ani- 
mum probet. Proinde ne submiseris te, immo contra fige 6 
stabilem gradum et quicquid onerum supra cecidit su- 
Stine, primo dumtaxat strepitu conterrita. nulla re maior 
invidia fortunae fit quam aequo animo.“ Post haec osten- 
dit illi filium incolumem, ostendit ex amisso nepotes. 

VI. Tuum iili, Marcia, negotium actum, tibi Areus 1 
adsedit. muta personam: te consolatus est. Sed puta, 
Marcia, ereptum tibi amplius quam ulla umquam mater 
amiserit. non permulceo te nec extenuo calamitatem 
tuam: si fletibus fata vincuntur, conferamus. eat omnis 9 
inter luctus dies. noctem sine somno tristitia consumat. 
ingerantur lacerato pectori manus et in ipsam faciem 
inpelus fiat atque omni se genere saeviliae profecturus 
moeror exerceat: sed si nullis planctibus defuncta revo- 
cantur, si sors inmota et in aeternum fixa nulla miseria 
mutatur et mors renuit quicquid abstulit, desinat dolor 
qui perit. Quare regamur nec nos ista vis transversos 3 
auferat. turpis est navigii rector, cui gubernacula fluctus 
eripuit, qui fluitantia vela deseruit, permisit tempestati 
ratem: at ille vel in naufragio laudandus quem obruit 
[mare] navem tenentem et obnixum. 

VII. „At enim naturale desiderium suorumt1 
est.* Quis negat, quamdiu modicum est? nam discessu, 
non solum amissione carissimorum necessarius morsus 
est et firmissimorum quoque animorum contractio. sed 
plus est quod opinioadicitquam quod natura 
imperavit. Adspice mutorum animalium quam conci- 2 
tata sint desideria et tamen quam brevia. vaccarum uno 
die alterove mugitus auditur, nee diutius equarum vagus 
ille amensque discursus est. ferae cum vestigia catulo- 
rum eonsectatae sunt et silvas pervagatae, cum saepe 
ad cubilia expilata redierint, rabiem intra exiguum tem- 

pus exstinguunt. aves cum stridore magno inanes nidos 
circumfremuerunt, intra momentum tamen quietae vola- 
tus suos repetunt. nec ulli animali longum fetus sui desi- 
derium est nisi homini, qui adest dolori suo nec tantum 

3 quantum sentit, sed quantum constituit, adficitur. Ut 
scias autem non esse hoc naturale, luctibus frangi, pri- 
mum magis feminas quam viros, magis barbaros quam 
placidae eruditaeque gentis homines, magis indoctos 
quam doctos eadem orbitas volnerat. atqui ea quae a 
natura vim acceperunt, eamdem in omnibus servant: 

4 adparet non esse naturale quod varium est. Ignis omnes 
aetates omniumque urbium cives tam viros quam femi- 
nas uret. ferrum in omni corpore exhibebit secandi po- 
tentiam. quare? quia vires illi a natura datae sunt, quae 
nihil in personam constituit. Paupertatem, luctum, ambi- 
lionem alius aliter sentit, prout illum consuetudo infecit. 
et inbecillum inpatientemque reddit praesumpta opinio 
de non timendis terribilis. 

1 VIIL. Deinde quod naturale est, non decrescit mora: 
dolorem dies longa consumit. licet contumacissimum, 
cotidie insurgentem et contra remedia effervescentem, 
tamen illum efficacissimum mitigandae ferociae tempus 

2enervat. Manet quidem tibi, Marcia, etiam nunc ingens 
tristitia et iam videtur duxisse callum, non illa concitata, 
qualis in illa fuit, sed pertinax et obstinata: tamen hanc 
quoque tibi aetas minutatim eximet. quotiens aliud ege- 

3ris, animus relaxabitur. non te ipsa custodis. Multum 
autem interest, utrum tibi permittas moerere an imperes. 
quanto magis hoc morum tuorum elegantiae convenit, 
finem luctus potius facere quam exspectare, nec illum 
opperiri diem, quo te invita dolor desinat? ipsa illi 
renuntia. 

1 IX. Unde ergo tanta nobis pertinacia in deploratione 
nostri, si id non fit naturae iussu? quod nihil nobis 
mali, antequam eveniat, proponimus, sed ut 
inmunes ipsi et aliis pacatius ingressi iter alienis non 

2 admonemur casibus illos esse communes. Tot praeter 
domum nostram ducuntur exsequiae: de morte non cogi- 

tamus. Lot acerba funera: nos togam nostrorum infan- 
tium, nos militiam et paternae hereditatis successionem 
agitamus animo. tot divitum subita paupertas in oculos 
incidit et nobis numquam in mentem venit nostras quo- 
que opes aeque in lubrico positas: necesse est itaque 
magis corruamus, qui quasi ex inopinato ferimur. quae 
multo ante procul visa sunt, languidius incurrunt. Vis tu 3 
scire te ad omnis expositum ictus. stare et illa quae alios 
tela fixerunt, circa te vibrasse? velut murum aliquem 
aut obsessum multo hoste locum et arduum adscensu 
semermis adeas, exspecta volnus et illa superne volan- 
tia cum sagittis pilisque saxa in tuum pula librata cor- 
pus. quotiens aliquid ad latus aut pone tergum cecide- 
rit, exclama: „non decipies me, fortuna, nec securum 
aut neglegentem opprimes. scio quid pares: alium qui- 
dem percussisti, sed me petisti.“ Quis umquam res suas 4 
quasi periturus adspexit? quis umquam vestrum de exi- 
lio, de egestate, de luctu cogitare ausus est? quis non, 
si admoneatur w cogitet, tamquam dirum omen respuat 
et in capita inimicorum aut ipsius intempestivi monito- 
ris abire illa iubeat? ,,Non putavi futurum.“ Quicquam 5 
tu putas non futurum, quod multis scis posse fieri, quod 
multis vides evenisse? Egregium versum et dignum qui 
non e populo exiret: 

cuivis potest accidere quod cuiquam potest ! 
llle amisit liberos: et tu amittere potes. ille damnatus 
est: et tua innocentia sub ietu est. terror decipit. hic 
effeminat, dum patimur quae numquam pati nos posse 
providimus. aufert vim praesentibus malis qui futura 
prospexit. 

X. Quicquid est hoc, Marcia, quod circa nos ex ad- 1 
venticio fulget, liberi, honores, opes, ampla atria et ex- 
clusorum clientium turba referta vestibula, clara, nobilis 
aut formosa coniux ceteraque ex incerta et mobili sorte 
pendentia alieni commodatique adparatus sunt. nihil 
horum dono datur: collaticiis et ad dominos redituris 
instrumentis scena adornatur. alia ex his primo die, alia 
secundo referentur, pauca usque ad finem perseverabunt. 

2 Itaque non est quod nos suspiciamus tamquam inter 
nostra positi: mutua aecepimus. usus fructusque noster 
est, cuius tempus ille arbiter muneris sui temperat: nos 
oportet in promptu habere quae in incertum diem data 
sunt, et adpellatos sine querela reddere. pessimi debito- 

3ris est creditori facere convicium. Omnes ergo nostros, 
et quos superstites lege nascendi optamus et quos prae- 
cedere iustissimum ipsorum votum est, sic amare debe- 
mus, tamquam nihil nobis de perpetuitate, immo nihil de 
diuturnitate eorum promissum sit. saepe admonendus 
est animus, amet ut recessura, immo tamquam receden- 
tia. quiequid a fortuna datum est, tamquam exemptum 

4auctore possideas. Rapite ex liberis voluptates, fruen- 
dos vos invicem liberis date et sine dilatione omne gau- 
dium haurite. nihil de hodierna nocte promittitur. nimis 
magnam advocationem dedi: nihil de hac hora. festinan- 
dum est. instatur a tergo: iam disicielur iste comitatus, 
iam contubernia ista sublato clamore. solventur. rapina 

5 rerum omnium est: miseri nescitis fuga vivere. Si mor- 
tuum tibi filium doles, eius temporis quo natus est, cri- 
men est. mors enim illi denuntiata nascenti est. in hanc 
legem natus. hoc illum fatum ab utero statim proseque- 

6 batur. In regnum fortunae et quidem durum atque in- 
vietum pervenimus, illius arbitrio digna atque indigna 
passuri. corporibus nostris inpolenter, contumeliose, 
crudeliter abutelur: alios ignibus peruret vel in poenam 
admotis vel in remedium. alios vinciet: id nunc hosti 
licebit, nunc civi. alios per incerta nudos maria iactabit 
et juetatos eum fluctibus ne in arenam quidem aut litus 
explodet, sed in alicuius inmensae ventrem beluae decon- 

: det. alios morborum variis generibus emaceratos diu 
inter vitam mortemque medios detinebit. ut varia et libi- 
dinosa mancipiorumque suorum neglegens domina et 
poenis et muneribus errabit. 

1 XI. Quid opus est partes deflere? tota flebilis 
vita esl. urgebunt nova incommoda, priusquam vete- 
ribus satisfeceris. moderandum est itaque vobis maxime, 
quae inmoderate fertis, et in metus et in dolores humani 

peetoris dispensandae. Quae deinde ista suae publicae- 
que condicionis oblivio est? Mortalis nata es, mortales 
peperisti. putre ipsa fluidumque corpus et causis repe- 
tita sperasti tam inbecilla materia solida et aeterna ge- 
stasse? Decessit filius tuus, id est, decucurrit ad hunc 2 
finem, ad quem quae feliciora partu tuo putas properant. 
huc omnis ista quae in foro litigat, in theatris (desidet], 
in templis precatur turba dispari gradu vadit. et quae di- 
ligis (veneraris)] et quae despicis, unus exaequabit cinis. 
Hoe videlicel illa Pythicis oraculis adscripta NOSCE TE. 
Quid est homo? quodlibct quassum vas et quolibet 3 
fragile iactatu. non tempestate magna, ut dissiperis, est 
opus. ubicumque arietaveris, solveris. quid est homo? 
inbecillum corpus et fragile, nudum, suapte natura iner- 
me, alienae opis indigens, ad omnis fortunae contumelias 
proieetum, cum bene lacertos exercuit, cuiuslibet ferae 
pabulum, cuiuslibet victima, ex infirmis fluidisque contex- 
tum et lineamentis exterioribus nitidum, frigoris, aestus, 
laboris inpatiens, ipso rursus situ et otio iturum in tabem, 
alimenta metuens sua, quorum modum (in copia excedens 
vel) in inopia rumpitur, anxiae sollicitaeque tutelae, pre- 
carii spiritus et male haerentis. *qua* partumrepentinum 4 
auditus inproviso sonus auribus gravis excutit. soli sem- 
per sibi nutrimentum vitiosum et inutile. miramur in hoc 
mortem, quae unius singulfus opus est? numquid enim 
ut concidat, magni res molimenti est? odor illi saporque 
et lassitudo et vigilia et humor et cibus et sine quibus vi- 
verenon potest, mortifera sunt. quocumque semovit sta- 
tim infirmitatis suae conscium, non omne coelum ferens, 
aquarum novitatibus flatuque non familiaris aurae et tenu- 
issimis causis atque offensionibus morbidum, putre, cau- 
sarium, fletu vitam auspicatum, cum interim quantos tu- 
multus hoc tam contemptum animal movet? in quantas 
cogitationes oblitum condicionis suae venit? Inmortalia, $ 
aeterna volutat animo et in nepotes pronepotesque dispo- 
nit, cum interim longa conantem eum mors opprimit et 
hoc, quod senectus vocatur, paucissimorum circuitus an- 
norum. 


1 


2 

XII. Dolor tuus, si modo ulla illi ratio est, utrum 
suaspectat incommoda an eius qui decessit? 
uirum te amisso filio movet, quod nullas ex 
illo voluptates cepisses, an quod maiores, si 
diutius vixisset, percipere potuisti? Si nullas 
percepisse te dixeris, tolerabilius efficies detrimentum 
tuum. minus enim homines desiderant ea, ex quibus ni- 
hil gaudii laetitiaeque perceperant. si confessa fueris 
percepisse magnas voluptates, oportet te non de eo quod 
detractum est queri, sed de eo gratias agere quod conti- 
git. provenerunt enim satis magni fructus laborum tuo- 
rum ex ipsa educatione, nisi forte hi, qui catulos avesque 
et frivola animorum oblectamenta summa diligentia nu- 
triunt, fruuntur aliqua voluptate ex visu tactuqueet blanda 
adulatione mutorum, liberos nutrientibus non fructus edu- 
cationis ipsa educatio est. licet itaque nil tibi industria 
eius contulerit, nihil diligentia eustodierit, nihil prudentia 
sua[serit], ipsum quod habuisti, quod amasti, fruclus est. 
„At potuit longior esse [maior] melius tamen tecum 
actum est quam si omnino non contigisset, quoniamsi po- 
natur electio, utrum satius sil non diu felicem esse an 
numquam, melius est discessura nobis bona quam nulla 
contingere. Utrumne malles degenerem aliquem et nu- 
merum tantum nomenque filii expleturum habuisse an 
tantae indolis, quantae tuus fuit? iuvenis cito prudens, 
cito pius, cito maritus, cito pater, cito omnis officii curio- 


4 sus, cito sacerdos, omnia lamquam praepropera. Nulli 


fere magna bona et diuturna contingunt. non durat nec 
ad ultimum exit nisi lenta felicitas: filium tibi di inmor- 
tales non diu daturi statim talem dederunt, qualis diu ef- 
fici potest. Ne illud quidem dicere potes electam, te a dis, 
cui frui non liceret filio: cireuice per omnem notorum, 
ignotorum frequentiam oculos, occurrent tibi passi 
ubique maiora. senserunt ista magni duces, senserunt 
principes. ne deos quidem fabulae inmunes reliquerunt, 
puto, ut nostrorum funerum levamentum esset etiam di- 
vina concidere. circumspice, inquam, omnis: nullam mi- 
seram nominabis domum, quae non inveniat in miseriore 

solatium. Non mehercules tam male de moribus tuis sen- 5 
lio, ut putem posse te levius pati casum tuum, si tibi in- 
gentem lugentium numerum produxero: malivoli solatii 
genus estturba miserorum. quosdam tamen referam, non 
ut scias hocsolerehominibus accidere, ridiculum est enim 
mortalitatis exempla colligere, sed ut scias fuisse multos, 
qui lenirent aspera placide ferendo. A felicissimo inci- 6 
piam: L. Sulla filium amisit, nec ea res aut malitiam eius 
et acerrimam virtutem in hostes civesque contudit aut ef- 
fecit, ut cognomen illud usurpasse salvo videretur quod 
amisso filio adsumpsit. nec odia hominum veritus, quo- 
rum malo illae nimis secundae res constant, nec invidiam 
deorum, quorum illud crimen erat, Sulla tam felix. sed 
istud inter res nondum iudicatas abeat, qualis Sulla fue- 
rit. etiam inimici fatebuntur bene illum arma sumpsisse, 
bene posuisse: hoc de quo agitur constabit, non esse ma- 
ximum malum quod etiam ad felicissimos pervenit. 

XIII. Ne nimis admiretur Graecia illum patrem, qui in 1 
ipso sacrificio nuntiata filii morte tibicinem tantum tacere 
iussit et coronam capiti detraxit, cetera rite perfecit, Pul- 
villus effecit pontifex, cui postem tenenti et Capitolium de- 
dieanti mors filii nuntiata est. quam ille exaudisse dissi- 
mulavit et sollemnia [pontifieia carmina] verba concepit 
gemitu non interrumpente precationem et ad filii sui no- 
men Iove propitiato. Putasses eius luctus aliquem finem 2 
esse debere, cuius primus dies et, primus inpetus ab alta- 
ribus publicis et fausta nuncupatione non abduxit patrem : 
dignus mehercules fuit memorabili dedicatione, dignus 
amplissimo sacerdotio, qui colere deos ne iratos quidem 
destitit. idem tamen ut rediit domum, et inplevit oculos 
et aliquas voces flebiles misit et peractis quae mos erat 
praestare defunctis, ad Capitolinum illum rediit voltum. 
Paulus circa illos nobilissimi triumphi dies, quo vinctum 3 
ante eurrum egit Persen, (incliti regis nomen,] duos filios 
in adoptionem dedit. quos sibi servaverat, extulit. qua-.- 
les retentos putas, cùm inter commodatos Scipio fuisset? 
Non sine motu vacuum Pauli currum populus Romanus 
adspexit. coneionatus est tamen et egit dis gratias, quod 

conpos voti factus esset: precatum enim se, ut, si quid 
ob ingentem victoriam invidiae dandum esset, id suo po- 
& tius quam publico damno solveretur. Vides quam magno 
animo tulerit? orbitati suae gratulatus est. et quem ma- 
gis poterat permovere tanta mutatio? solatia simul atque 
auxilia perdidit. non eontigit tamen tristem Paulum Persi 
videre. 

XIV. Quid nunc te per innumerabilia magnorum viro- 
rum exempla ducam et quaeram miseros, quasi non diffi- 
cilius sit invenire felices? quota enim quaeque domus 
usque ad exitum omnibus parlibus suis constitit, in qua 
non aliquid turbatum sit? unum quemlibet annum occupa 
et ex eo magistratus cita: Lucium si vis Bibulum et C. 
Caesarem. videbis inter collegas inimicissimos concor- 
2 dem fortunam: L. Bibuli, melioris quam fortioris viri, duo 
simul filii interfecti sunt, Aegyptio quidem militi ludibrio 
habiti, ut non minus ipsa orbitale auclor eius digna res 
lacrimis esset. Bibulus tamen, qui toto honoris sui anno 
ob invidiam collegae domi latuerat, postero die quam ge- 
minum funus renuntiatum est, processit ad solita imperii 
officia. Quid minus polest quam unum diem duobus filiis 
dare? tam cito liberorum luctum finivit, qui consulatum 
3 anno luxerat. C. Caesar cum Britanniam peragraret nec 
oceano continere felicitatem suam posset, audiit decessisse 
filiam publica secum fata ducentem. in oculis erat iam 
Cn. Pompeius non aequo laturus animo quemquam alium 
esse in republica magnum et modum inpositurus incre- 
mentis, quae gravia illi videbantur etiam cum in commune 
erescerent: tamen intra tertium diem imperatoria obiit 
munia et tam cito dolorem vicit quam omnia solebat. 

XV. Quid aliorum tibi funera Caesarum referam? quos 
in hoc mihi videtur interim violare fortuna, ut sic quoque 
generi humano prosint ostendentes ne eos quidem, qui 
dis geniti deosque genituri dicantur, sic suam fortunam 
2 in potestate habere quemadmodum alienam. Divus Au- 
gustus amissis liberis, nepotibus, exhausta Caesarum turba 
adoptione desertam domum fulsit. tulit tamen fortiter tan- 
quam cuius iam res agebatur cuiusque maxime intererat 

de dis neminem queri. Tiberius Caesar et quem genuerat 3 
et quem adoptaverat, amisit, ipse tamen pro rostris lau- 
davit filium stetitque in conspectu posito corpore, inter- 
iecto tantummodo velamento, quod pontificis oculos a 
funere arceret, et flente populo Romano non flexit vol- 
tum. experiendum se dedit Seiano ad latus stanti, quam 
patienter posset suos perdere. Videsne quanta copia vi- 4 
rorum maximorum sit, quos non excepit hic omnia pro- 
sternens casus et in quos tot animi bona, tot ornamenta 
publice privatimque congesta erant? sed videlicet it in or- 
bem ista tempestas et sine delectu vastat omnia agitque 
ut sua. iube singulos conferre ralionem: nulli contigit 
inpune nasci. 

XVI. Scio quid dicas: ‚oblitus es feminam te conso- 1 
lari, virorum refers exempla.“ Quis autem dixit naturam 
maligne cum muliebribus ingeniis egisse et virtutes illa- 
rum in artum retraxisse? par illis, mihi crede, vigor, par 
ad honesta, libeat, facultas est. dolorem laboremque ex 
aequo, si consuevere, patiuntur. In qua istud urbe, di 2 
boni, loquimur? in qua regem Romanis capitibus Lucre- 
tia et Brutus deiecerunt: Bruto libertatem debemus, Lu- 
ereliae Brutum. in qua Cloeliam contempto hoste et flu- 
mine ob insignem audaciam tantum non in viros transeri- 
psimus. equestri insidens statuae in sacra via, celeber- 
rimo loeo, Cloelia exprobrat iuvenibus nostris pulvinum 
escendentibus, in ea illos urbe sic ingredi, in qua etiam 
feminas equo donavimus. Quod tibi sivis exempla referri 3 
feminarum, quae suos fortiter desideraverint, non ostiatim 
quaeram. ex una tibi familia duas Cornelias dabo: pri- 
inam Scipionis filiam, Gracchorum matrem. duodecim 
illa partus totidem funeribus recognovit. et de ceteris fa- 
cile est, quos neceditos nec amissos civitas sensit: Tibe- 
rium Graechum et Caium Graechum, quos etiam qui bo- 
nos viros negaverit, magnos fatebitur, et occisos vidit et 
insepultos. consolantibus tamen miseramque dicentibus: 
„numquam, inquit, non felicem me dicam, quae Gracchos 
peperi.* Cornelia Livii Drusi clarissimum iuvenem illu- 4 
stris ingenii, vadentem per Gracchana vestigia, inperfectis 


126 L. ANNAE1 SENECAE DIAL. VI. 


tot rogationibus intra penates interemptum suos, amise- 
rat incerto caedis auctore. tamen et acerbam mortem filii 
et inultam tam magno animo tulit, quam ipse leges tule- 
$ rat. Iamcum forluna in gratiam, Marcia, reverteris, si tela 
quae in Scipiones Seipionumque matres ac filios exegit, 
quibus Caesares petiit, ne a te quidem continuit? Plena 
et infesta variis casibus vita est, a quibus nulli longa pax, 
vix induciae sunt. Quatuor liberos sustuleras, Marcia. 
nullum aiunt frustra cadere telum, quod in confertum 
agmen inmissum est: mirum est tantam turbam non po- 

6 tuisse sine invidia damnove praetervehi? „At hoc ini- 
quior fortuna fuit, quod non tantum eripuit fi- 
lios, sed elegit." Numqum tamen iniuriam dixeris ex 
aequo cum potentiore dividere, duas tibi reliquit filias et 
harum nepotes. et ipsum, quem maxime luges prioris 
oblita, non ex toto abstulit: habes ex illo duas filias, si 
male fers, magna onera, si bene, magna solatia. in hoc te 
perduxit, ut illas cum videris, admonearis filii, non do- 

7 loris. Agricola eversis arboribus, quas aut ventus radici- 
tus evulsit aut contortus repentino inpetu turbo praefre- 
git, sobolem ex illis residuam fovet et amissarum semina 
statim plantasque disponit. et momento, nam ut ad da- 
mna, ita ad incrementa rapidum veloxque tempus est, adu- 

8 lescunt amissis laetiora. Has nunc Metilii tui filias in eius 
vicem substitue et vacantem locum exple. unum dolorem 
geminato solatio leva. Est quidem haec natura mortalium 
ut nihil magis placeat quam quod amissum est. iniquio- 
res sumus adversus relicla ereptorum desiderio. sed si 
aestimare volueris, quam valde tibi fortuna, etiam cum 
saevierit, pepercerit, scies te habere plus quam solatia: 
respice tot nepotes, duas filias. dic illud quoque, Marcia: 
,noverer, si esset cuique fortuna pro moribus et num- 
quam mala bonos sequerentur: nune video exempto dis- 
crimine eodem modo malos bonosque iactari.“ 

1 XVII. ,,Grave est tamen, quem educaveris iuvenem, 
iam matri, iam patri praesidium ac decus, amittere.‘ Quis 
negat grave esse? sed humanum est. ad hoc genita 
es, ut perderes, ut perires, ut sperares, metueres, alios 

teque inquielares, mortem et timeres et oplares et quod 
est pessimum, numquam scires, cuius esses status. Si 
quis Syracusas petenti diceret: „omnia incommoda, onines 
voluptates futurae peregrinationis tuae ante cognosce, 
deinde ila naviga. haec sunt, quae mirari possis: videbis 
primum ipsam insulam ab Italia angusto interscissam fre- 
to, quam continenti quondam cohaesisse constat. subitum 
illo mare inrupit et 

Hesperium Siculo latus abscidit. 
deinde videbis, licebit enim tibi avidissimum maris verti- 
cem restringere, stratam illam fabulosam Charybdim, 
quamdiu ab austro vacal, at si quid inde vehementius spi- 
ravit, magno hiatu profundoque navigia sorbentem. vide- 3 
bis celebratissimum carminibus fontem Arethusam, niti- 
dissimi ac perlucidi ad imum stagni, gelidissimas aquas 
profundentem, sive illas ibi primum nascentis invenit, si- 
ve ipsum n terris flumen integrum subter tot maria et a 
confusione peioris undae servatum reddidit. videbis por 4 
tum quietissimum omnium, quos aut natura posuit in tu- 
telam classium aut adiuvit manus, sic tutum, ut ne maxi- 
marum quidem tempestatum locus furori sit. videbis ubi 
Athenarum potentia fracta, ubi tot milia captivorum ille 
excisis in infinitam altitudinem saxis nativus carcer in- 
cluserat, ipsam ingentem civitatem et laxius territorium 
quam multarum urbium fines sunt, lepidissima hiberna et 
nullum diem sine interventu solis. Sed cum omnia ista 5 
cognoveris, gravis et insalubris aestas hiberni coeli be- 
neficia corrumpit. erit Dionysius illic tyrannus, liberta- 
tis, iustitiae, legum exitium, dominationis cupidus eliam 
post Platonem, vitae etiam post exilium: alios uret, 
alios verberabit, alios ob levem offensam detruncari iu 
bebit, aecerset ad libidinem mares feminasque et inter 
foedos regiae intemperanliae greges parum erit simul 
binis coire. Audisti quíd te invitare possit, quid abster- 
rere: proinde aut naviga aut resiste.“ Post hanc denun- 6 
tiationem si quis dixisset intrare se Syracusas velle, sa- 
tisne iustam querelam de ullo nisi de se habere possit, 
qui non incidisset in illa, sed prudens sciensque venisset? 

Dicit omnibus nobis natura: „Neminem decipio. tu si filios 
sustuleris, poteris habere formosos, et deformes poteris. 
fortasse (pauci, fortasse] multi nascentur. esse aliquis ex 

7 illis tam servator patriae quam proditor poterit. non est 
quod desperes tantae dignationis futuros, ut nemo tibi 
propter illos maledicere audeat: propone tamen et tantae 
futuros turpitudinis, ut ipsi maledicta sint. nihil vetat illos 
tibi suprema praestare et laudari te a liberis tuis: sed sic 
te para tamquam in igne inpositura vel puerum vel iuve- 
nem vel senem. nihil enim ad rem pertinent anni, quo- 
niam nullum non acerbum funus est, quod parens sequi- 
tur. Post has leges propositas, si liberos tollis, omni deos 
invidia liberas, qui tibi nihil certi spoponderunt. 

1 XVIII. Ad hane imaginem agedum totius vitae introi- 
tum referamus. Syracusas viseres deliberanti tibi quic- 
quid delectare poterat, quiequid offendere, exposui. puta 
nascenti me tibi venire in consilium: intraturus es urbem 
dis hominibusque communem, omnia conplexam certis 
legibus aeternisque devinctam, indefatigata coelestium of- 

2 ficia volventem. videbis illie innumerabilis stellas, (videre] 
miraberis uno sidere omnia iupleri, solem cotidiano cursu 
die noctisque spatia signantem, annuo aestates hiemes - 
que aequali[Zer] usque dividentem. videbis nocturnam lu- 
nae successionem, a fraternis occursibus lene remissum- 
que lumen mutuantem et modo occultam, modo toto ore 
terris inminentem, aecessionibus damnisque mutabilem, 

3 semper proximae dissimilem. videbis quinque sidera di- 
versas agentia vias et in contrarium praecipiti mundo ni- 
tentia. ex horum levissimis motibus fortunae populorum 
dependent et maxima ae minima proinde formantur, prout 
aequum iniquumve sidus incessit. miraberis coieeta nu- 
bila et cadentes aquas et obliqua fulmina et coeli frago- 

4 rem. Cum satiatus spectaculo superorum in terram ocu- 
los deieceris, excipiet te alia fortuna rerum aliterque mi- 
rabilis: hinc camporum in infinitum patentium fusa pla- 
nities, hine montium magnis et nivalibus surgentium iu- 
gis erecti in sublime vertices. deiectus fluminum et ex uno 
fonte in occidentem orientemque defusi amnes et summis 

eacuminibus nemora nutantia et tantum silvarum cum suis 
animalibus aviumque concentu dissono. varii urbium si- 5 
tus et seclusae nationes locorum difficultate, quarum aliae 
se in erectos subtrahunt montes, aliae ripis, lacu, vallibus 
pavidae cireumfunduntur. adiuta fructu seges, et arbusta 
sine cultore fer[£Z]itatis. et rivorum lenis inter prata dis- 
cursus et amoeni sinus et litora in portum recedentia. 
sparsae tot per vastum insulae, quae interventu suo ma- 
ria distinguunt. Quid? lapidum gemmarumque fulgor [et] 6 
in ter(ra] rapidorum torrentium aurum arenis interfluens 
et in mediis terris medioque rursus mari terrenzes ignium 
faces et vinculum terrarum oceanus, continentis gentium 
triplici sinu scindens et ingenti licentia exaestuans? Vide- 7 
bis hie inquietis et sine vento fluctuantibus aquis innare 
[et] excedenti terrentia magnitudine animalia, quaedam 
gravia et alieno se magisterio moventia, quaedam velocia 
et concitatis perniciora remigiis, quaedam haurientia un- 
das et magno praenavigantium periculo efflantia videbis 
hie navigia quas non novere terras quaerentia. videbis 
nihil humanae audaciae intemptatum erisque et spectator 
et ipse pars magna conantium. disces docebisque artes, 
alias quae vitam instruant, alias quae ornent, alias quae 
regant. Sed istic erunt mille corporum, [mile] animorum € 
pestes, et bella et latrocinia et venena et naufragia et in- 
temperies coeli corporisque et carissimorum acerba de- 
sideria et mors, incertum facilis an per poenam crucia- 
tumque: delibera tecum et perpende, quid velis. ut ad 
illa venias, per illa exeundum est. respondebis velle te 
vivere? quidni? immo, puto, ad id non accedes, ex quo 
tibi aliquid decuti doles: vive ergo ut convenit. „Nemo, 
inquis, nos consuluit.“ Consulti sunt de nobis parentes 
nostri, qui cum condicionem vitae nossent, in hanc nos 
sustulerunt. 

XIX. Sed ut ad solatia veniam, videbis pri- 
mum quid curandum sit, deinde quemadmo- 
dum. Movet lugentem desiderium eius quem 
dilexit. id per se tolerabile esse adpareat. absentis 
enim abfuturosque dum vivent, non flemus, quamvis om- 

nis usus nobis illorum et conspectus ereptus sit: opinio 
est ergo, quae nos cruciat et tanti quodque malum est, 
quanti illud taxavimus. [n nostra potestate remedium ha- 
bemus: iudicemus illos abesse et nosmet ipsi fallamus. 
2 dimisimus illos, immo consecuturi praemisimus. Movet 
et illud lugentem: ,,non erit qui me defendat, qui a con- 
temptu vindicet.“ Ut minime probabili, sed vero solatio 
utar, in civitate nostra plus gratiae orbitas confert quam 
eripit, adeoque senectutem solitudo, quae solebat destrue- 
re, ad potentiam ducit, ut quidam odia filiorum simulent 
8 et liberos eiurent et orbitatem manu faciant. Scio quid 
dicas: „non movent me detrimenta mea.“ etenim non est 
dignus solatio, qui fllium sibi decessisse sicut mancipium 
moleste fert, cui quiequam in filio respicere praeter ipsum 
vacat: quid igitur te, Marcia, movet? utrum quod filius 
tuus decessit, an quod non diu vixit? si quod decessit, 
4 semper debuisti dolere. semper enim scisti mori. Cogita 
nullis defunctum malis adfici, illa quae nobis in- 
feros faciunt terribiles, fabulam esse, nullas inminere mor- 
tuis tenebras nec carcerem nec flumina igne flagrantia 
nec oblivionis amnem nec tribunalia et reos et in illa li- 
bertate tam laxa ullos iterum tyrannos. luserunt ista poe- 
5 tae et vanis nos agitavere terroribus. Mors dolorum om- 
nium exsolutio est et finis, ullra quem mala nostra non 
exeunt, quae nos in illam tranquillitatem, in qua antequam 
nasceremur iacuimus, reponit. Si mortuorum aliquis mi- 
seretur, et non natorum misereatur. Mors nec bonum nec 
malum est. id enim potest aut bonum aut malum esse, 
quod aliquid est. quod vero ipsum nihil est et omnia in 
nihilum redigit, nulli nos fortunae tradit. mala enim bo- 
naque circa aliquam versantur materiam. non potest id 
fortuna tenere, quod natura dimisit, nec potest miser esse 
5 qui nullus est. Excessit filius tuus terminos, intra quos 
servitur. excepit illum magna et aeterna pax. non pau- 
pertatis metu, non divitiarum cura, non libidinis per vo- 
luptatem animos carpentis stimulis incessitur, non invi- 
dia felicitatis alienae tangitur, non suae premitur, ne con- 
viciis quidem ullis verecundae aures verberantur. nulla 

publica clades prospicitur, nulla privata. non sollicitus 
futuri pendet et ex eventu semper in incertiora dependenti. 
tandem ibi constitit, unde nil eum pellat, ubi nihil terreat. 
XX. O ignaros malorum suorum, quibus non mors ut 1 
optimum inventum naturae laudatur exspectaturque, sive 
felicitatem includit, sive calamitatem repellit, sive satie- 
tatem ac lassitudinem senis terminat, sive iuvenile aevum 
dum meliora sperantur, in flore deducit, sive pueritiam 
ante duriores gradus revocat, omnibus finis, multis reme- 
dium, quibusdam votum, de nullis melius merita quam de 
iis, ad quos venit antequam invoearetur. Haec servitu- 2 
tem invito domino remittit. haec captivorum catenas le- 
vat. haec e carcere educit quos exire imperium inpotens 
vetuerat. haec exulibus in patriam semper animum ocu- 
losque tendentibus ostendit nihil interesse, infra quod 
quis iaceat. haec ubi, res communis fortuna male divisit 
et aequo iure genitos alium alii donavit, exaequat omnia. 
haec est, post quam nihil quisquam alieno fecit arbitrio. 
haec est, in qua nemo humilitatem suam sensit. haec est, 
quae nulli non patuit. haec est, Marcia, quam pater tuus 
concupiit. haec est, inquam, quae efficit, ut nasci non 
sit supplicium, quae efficit, ut non concidam adversus 
minas casuum, ut servare animum salvum ac potentem 
sui possim: habeo quod adpellem. Video istic eruces non 3 
unius quidem generis, sed aliter ab aliis fabricatas: ca- 
pite quidam conversos in terram suspendere, alii per 
obscoena stipitem egerunt, alii brachia patibulo explicue- 
runt. video fidiculas, video verbera. et membris singulis 
et articulis singula docuerunt machinamenta: at video et 
mortem. sunt istic hostes cruenti, cives superbi: sed vi- 
deo istic et mortem. Non est molestum servire, ubi si do- 
mini pertaesum est, licet uno gradu ad libertatem transire. 
caram te, vita, beneficio mortis habeo. Cogita quantum 4 
boniopportuna mors habeat, quam multis diu- 
lius vixisse nocuerit. Si Cn. Pompeium, decus istud 
firmamentumque imperii, Neapoli valitudo abstulisset, in- 
dubitatus populi Romani princeps excesserat: at nune 
exigui temporis adiectio fastigio illum suo depulit. vidit 
9* 

legiones in conspectu suo caesas. et ex illo proelio, in 
quo prima acies senatus fuit, quae infelicis reliquiae sunt, 
ipsum imperatorem superfuisse! vidit Aegyptium carni- 
ficem et sacrosanctum victoribus corpus satelliti praesti- 
tit, etiamsi incolumis fuisset, poenitentiam salutis actu- 
rus. quid enim erat turpius quam Pompeium vivere be- 

5 neficio regis? M. Cicero si illo tempore, quo Catilinae si- 
cas devitavit, quibus pariter cum patria petitus est, con- 
cidisset liberata republica servator eius. si denique filiae 
suae funus secutus esset, etiamtunc felix mori potuit. 
non vidisset strictos in civilia capita muerones nec divisa 
percussoribus occisorum bona, ut etiam de suo perirent, 
non hastam consularia spolia vendentem nec caedes nec 
locata publice latrocinia, bella, rapinas, tantum Catilina- 

6 rum. Marcum Catonem si a Cypro et hereditatis regiae 
dispensatione redeuntem mare devorasset vel cum illa 
ipsa pecunia, quam adferebat civili bello stipendium, 
nonne illi bene actum foret? hoc certe secum tulisset, ne- 
minem ausurum coram Catone peecare: nunc annorum 
adieclio paucissimorum virum libertati non suae tantum, 
sed publicae natum coegit Caesarem fugere, Pompeium 
sequi. nihil ergo mali illi inmatura mors adtulit: omnium 
etiam malorum remisit patientiam. 

1 XXI. , Nimis tamen cito periit et inmaturus.“ 
Primum puta [multum] illi superfuisse. conprehende quan- 
tum plurirnum procedere homini licet: quantum est? Ad 
brevissimum tempus editi, cito cessuri loco * venienti in 
pactum* hoc prospicimus hospitium. De nostris aetati- 
bus loquor, quas incredibili celeritate convolvi constat? 
conputa urbium secula. videbis quam non diu steterint, 
etiam quae vetustate gloriantur. Omniahumana bre- 
viaetcaduca sunt et infiniti temporis nullam partem 

2 oecupantia. Terram hanc cum urbibus populisque et flu- 
minibus et ambitu maris puncti loco ponimus ad universa 
referentes : minorem portionem aetas nostra quam puneti 
habet, si omni tempori conparetur, cuius maior est men- 
sura quam mundi, utpote cum ille se intra huius spatium 
totiens remetiatur: quid ergo interest [in] id extendere. 

euius quantumcumque fuerit incrementum, non murtum 
aberit a nihilo? uno modo multum est quod vivimus, si 
satis est. Licet mihi vivaces et in memoriam traditae se- 
nectutis viros nomines, centenos denosque percenseas an- 
nos: cum ad omne tempus dimiseris animum, nulla erit 
illa brevissimi longissimique aevi differentia, si inspecto 
quanto quis vixerit spatio, conparaveris quanto non vi- 
xerit. Deinde si inmaturus (decessit tibi, certe fato non in- 
maturus] decessit. vixit enim quantum debuit vivere. ni- 
hil illi iam ultra supererat. Non una hominibus senectus 
est, ut ne animalibus quidem: intra quatuordecim quae- 
dam annos defatigavit, et haec illis longissima aetas est 
quae homini prima. dispar cuique vivendi facultas data 
est. nemo nimis cito moritur, quia vieturus diutius quam 
vixit non fuit. Fixus est cuique terminus: manebit sem- 
per ubi positus est. nec illum ulterius diligentia aut gra- 
tia promovebit. sic habe, n illum ex consilio perdidisse: 
tulit suum 
metasque dati pervenit ad aevi. 

Non est itaque quod sic te oneres: „potuit diutius vi- 
vere.“ Non est interrupta eius vita nec umquam se annis 
casus intericit. solvitur quod cuique promissum est. eunt 
via sua fata nec adiciunt quicquam nec ex promisso semel 
demunt. frustra vota ac studia sunt: habebit quisque 
quantum illi dies primus adscripsit. ex illo quo primum 
lucem vidit, iter mortis ingressus est aecessitque fato pro - 
pior et iili ipsi qui adiciebantur adulescentiae anni, vitae 
detrahebantur. In hoc omnes errore versamur, ut non pu- 
iemus ad mortem nisi senes inelinatosque iam vergere, 
cum illo infantia statim et iuventa, omnis aetas ferat. 
Agunt opus suum fata: nobis sensum nostrae necis aufe- 
runt, quoque facilius obrepant, mors sub ipso vitae no- 
mine latet: infantem in se pueritia convertit, pueritiam 
pubertas, iuvenem senex abstulit, incrementa ipsa, si 
bene conputes, damna sunt. 

XXII. Quereris, Marcia, non tam diu filium tuum vi- 
Xisse quam potuisse? unde enim scis an diutius illi expe- 
dierit vivere? an illi hae morte consultum sit? Quem in- 

venire hodie potes, cuius res tam bene positae fundatae- 
que (sint), ut nihil illi procedenti tempore timendum sit? 
Labant humana ac fluunt neque ulla pars vitae nostrae 
tam obnoxia aut tenera est quam quae maxime placet, 
ideoque felicissimis optanda mors est, quia in tanta in- 
constantia turbaque rerum nihil nisi quod praeteriit cer- 
2 tum est. Quis tibi recipit illud filii tui pulcherrimum cor- 
pus etsumma pudoris custodia inter luxuriosae urbis ocu- 
los conservatum potuisse et morbos ita evadere, ut ad 
senectutem inlaesum perferret formae decus? Cogita ani- 
mi mille labes. neque enim recta ingenia qualem in adu- 
lescentiam spem sui fecerant, usque in senectutem pertu- 
lerunt, sed interversa plerumque sunt: aut sera eoque 
foedior luxuria invasit coegitque dehonestare speciosa 
principia. aut in popinam ventremque pro?ec£ [sunt] sum- 
maque illis curarum fuit, quid essent, quid biberent. 
8 Adice incendia, ruinas, naufragia lacerationesque medi- 
corum ossa vivis legentium et totas in viscera manus de- 
mittentium et non per simplicem dolorem pudenda cu- 
rantium. post haec exilium — non fuit innocentior filius 
tuus quam Rutilius, carcerem —non fuit sapientior quam 
Socrates, voluntario volnere transfixum pectus — non 
fuit sanctior quam Cato: cum ista perspexeris, scies op- 
time eum his agi, quos natura, quia illos hoc manebat 
vitae stipendium, cito in tutum recepit. Nihil est tam fal- 
lax quam vita humana, nihil tam insidiosum: non meher- 
cules quisquam illam accepisset, nisi daretur inscienti- 
bus. itaque si felieissimum est non nasci, proximum puto 
4 brevi aetate defunctos cito in integrum restitui. Propone 
illud acerbissimum tibi tempus, quo Seianus patrem tuum 
clienti suo Satrio Secundo congiarium dedit. irascebatur 
illi ob unum aut alterum liberius dictum, quod tacitus ferre 
non potuerat Seianum in cervices nostras ne inponi qui- 
dem, sed escendere. decernebatur illi statua in Pompeii 
theatro ponenda, quod exustum Caesar reficiebat. excla- 
5 mavit Cordus tune vere theatrum perire. Quid er- 
go? non rumperelur supra cineres Cn. Pompeii constitui 
Seianum et in monumentis maximi imperatoris consecrari 

perfidum militem? «consecratur subscriptio. et acerrimi 
canes, quos ille ut sibi uni mansuetos, omnibus feros 
haberet, sanguine humano pascebat, cireumlatrare homi- 
nem et iam illum impefratum incipiunt. Quid faceret? si6 
vivere vellet, Seianus rogandus erat, si mori, filia, uter- 
que inexorabilis: constituit filiam fallere. usus itaque 
balineo, [et] quo plus virium poneret, in cubiculum se 
quasi gustaturus contulit et dimissis pueris quaedam per 
fenestram, ut videretur edisse, proiecit. a coena deinde, 
quasi iam satis in eubiculo edisset, abstinuit. altero quo- 
que die et tertio idem fecit. quartus ipsa infirmitate cor- 
poris faciebat indicium. eonplexus itaque te: „carissima, 
inquit, filia et hoc unum tota celata vita, iter mortis in- 
gressus sum et iam medium fere teneo. revocare me nec 
debes nec potes.* atque ita iussit lumen omne praecludi 
el se in tenebras condidit. Cognito consilio eius publica 7 
voluptas erat, quod e faucibus avidissimorum luporum 
educeretur praeda. accusatores Seiano auctore adeunt 
consulum tribunalia, queruntur mori Cordum, ut inter- 
pellantes quod coegerant: adeo illis Cordus videbatur 
effugere. Magna res erat, [in] quaestione an morte rei 8 
perderentur. dum deliberatur, dum accusatores iterum 
adeunt, ille se absolverat. Videsne, Marcia, quantae ini- 
quorum temporum vices ex inopinato ingruant? fles, 
quod alicui tuorum mori necesse fuit? paene non licuit. 
XXIII Praeter hoc quod omne futurum incertum est 1 
et ad deteriora certius, facillimum ad superos iter 
est animis cito ab humana conversatione di- 
missis. minimum enim faecis [ponderis] traxerunt. 
antequam obducerent et altius terrena conciperent, libe- 
rati, leviores ad originem suam revolant et facilius quic- 
quid est illud obsoleti inlitique eluunt. nec umquam 9 
magnis ingeniis cara in corpore mora est. exire atque 
erumpere gestiunt, aegre has angustias ferunt, vagi per 
omne, sublimes et ex alto adsueti humana despicere: 
inde est quod Platon clamat: sapientis animum totum in 
mortem prominere, hoc velle, hoc meditari, hac semper 
cupidine ferri in exteriora tendentem. Quid tu, Marcia, 3 

cum videres senilem in iuvene prudentiam, victorem 
omnium voluptatum animum, emendatum, carentem vitio, 
divitias sine avaritia, honores sine ambitione , voluptates 
sine luxuria adpetentem, diu tibi putabas illum sospitem 
posse contingere? Quicquid ad summum pervenit, ad 
exitum prope est. eripit se aufertque ex oculis perfecta 
virtus, nec ultimum tempus exspectant quae in primo 
4 maturuerunt. Ignis quo clarior fulsit, citius exstinguitur. 
vivacior est, qui cum lenta ac difficili materia commissus 
fumoque demersus ex sordido lucet. eadem enim detinet 
causa quae, maligne alit: sic ingenia quo inlustriora, bre- 
viora sunt. nam ubi incremento locus non est, vicinus 
5 occasus est. Fabianus ait, id quod nostri quoque paren- 
tes videre, puerum Romae fuisse statura ingentis viri. 
sed hic cito decessit, et non moriturum brevi nemo pru- 
dens dixit. non poterat enim ad illam aetatem pervenire, 
quam praeceperat. Ita est: indicium est inminentis exitii 
maturitas et adpetit finis ubi incrementa consumpta sunt. 
1 XXIV. Incipe virtutibus illum,non annis ae- 
stimare: satis diu vixit. pupillus relictus sub Luto- 
rum cura usque ad quartum decimum annum fuit, sub 
matris tutela semper. cum haberet suos penates, relin- 
quere tuos noluit et in materno contubernio, eum vix 
paternum liberi ferant, perseveravit. adulescens statura, 
pulchritudine, cetero corporis robore castris natus mili- 
2 tiam recusavit, ne a te discederet. Conputa, Marcia, quam 
raro liberos videant quae in diversis domibus habitant. 
cogita tot illos perire annos matribus et per sollicitudi- 
nem exigi, quibus filios in exercitu habent: scies mul- 
tum patuisse hoc tempus, ex quo nil perdidisti. num- 
quam a conspectu tuo recessit. sub oculis tuis studia 
formavit excellentis ingenii et aequaturi avum, nisi ob- 
stitisset verecundia, quae multorum profectus silentio 
8 pressit Adulescens rarissimae formae in tam magna 
feminarum turba viros corrumpentium nullius se spei 
praebuit, et cum quarumdam usque ad temptandum per- 
venisset inprobitas, erubuit quasi peccasset, quod pla- 
euerat. hac sanctitate morum effecit, ut puer admodum 

dignus sacerdotio videretur, materna sine dubio suffra- 
gatione, sed ne mater quidem nisi pro bono candidato 
valuisset. Harum contemplatione virtutum filium * geri 4 
quam si ** nunc ille tibi magis vacat. nunc nihil habet, 
quo vocetur. numquam tibi sollicitudini, numquam moe- 
rori erit. quod unum ex tam bono filio poteras dolere, 
doluisti: celera exempta casibus, plena voluptatis sunt, 
si modo uti filio scis, si modo quid in illo pretiosissimum 
fuerit, intellegis. Imago dumtaxat filii tui periit et effigies 
non similima, ipse quidem aeternus meliorisque 
nunc status est, despoliatus oneribus alienis et sibi 
relictus. Haec quae vides ossa circum{iecta] nobis, ner- 
vos et obductam cutem voltumque et ministras manus et 
cetera quibus involuti sumus, vincula animorum tene- 
braeque sunt. obruitur his animus, effocatur, inficitur, 
arcetur a veris et suis in falsa coniectus. omne illi cum 
hac carne grave certamen est, ne abstrahatur et sidat. 
nititur illo, unde dimissus est. ibi illum aeterna requies 
manet e confusis crassisque pura et liquida visentem. 
XXV. Proinde non est quod ad sepulcrum filii tui 
curras: pessima eius et ipsi molestissima istie iacent, 
ossa cineresque, non magis illius partes quam vestes 
aliaque tegumenta corporum. Integer ille nihilque in 
terris relinquens su fugit et totus excessit paulumque 
supra nos commoratus, dum expurgatur et inhaerentia 
vitia situmque omnem mortalis aevi excutit, deinde ad 
excelsa sublatus inter felices currit animas [excepit illum 
coetus sacer], Scipiones Catonesque, interque contem- 
ptores vitae et mortis beneficio liberos. Parens tuus, 2 
Marcia, illie nepotem suum, quamquam illic omnibus 
omne cognatum est, adplieat sibi nova luce gaudentem 
et vicinorum siderum meatus docet, nec ex coniectura 
sed omnium ex vero peritus in arcana naturae libens 
ducit. utque ignotarum urbium monstrator hospiti gratus 
est, ita sciscitanti coelestium causas domesticus inter- 
pres. iuvat enim ex alto relicta respicere et in profunda 
terrarum permittere aciem. Sie itaque te, Marcia, gere, 3 
tamquam sub oculis patris filique posita, non illorum 

quos noveras, sed tanto excelsiorum et in summo loca- 
torum. erubesce quicquam humile aut volgare [/facere] 
et mutatos in melius tuos flere. In aeterna rerum per 
libera et vasta spatia dimissos non illos interfusa maria 
diseludunt nec altitudo montium aut inviae valles aut 
incertarum vada Syrlium: tramites omnium plani et ex 
facili mobiles et expediti et invicem pervii sunt intermix- 
tique sideribus. 

] XXVI. Puta itaque ex illa arce coelesti patrem tuum, 
Marcia, (et] cui tantum apud te auctoritatis erat, quan- 
tum tibi apud filium tuum, non illo ingenio, quo civilia 
bella deflevit, quo proscribentis in aeternum ipse pro- 
scripsit, sed tanto elatiore, quanto est ipse sublimior, 

2 dicere: „Cur te, filia, tam longa tenet aegritudo? cur in 
tanta veri ignoratione versaris, ut inique actum cum filio 
tuo iudices, quod integro domus statu, integer ipse se 
ad maiores recepit suos? nescis quantis fortuna procel- 
lis disturbet omnia? quam nullis benignam facilemque 
se praestiterit, nisi qui minimum cum illa contraxerant? 
regesne tibi nominem felicissimos futuros, si maturius 
illos mors instantibus subtraxisset malis? an Romanos 
duces, quorum nihil magnitudini deerit, si aliquid aetati 
detraxeris ? an nobilissimos viros clarissimosque ad ictum 

8 militaris gladii conposita cervice formatos? Respice pa- 
irem atque avum tuum: ille in alieni percussoris venit 
arbitrium. ego nihil in me cuiquam permisi et cibo pro- 
hibitus ostendi tam magno me quam videbar animo sceri- 
psisse. Cur in domo nostra diutissime lugetur qui feli- 
eissime moritur? coimus omnes in unum videmusque 
non alta nocte cireumdati, nil apud vos, ut putatis, opta- 
bile, nil excelsum, nil splendidum, sed humilia cuncta 
et gravia et anxia et quotam partem luminis nostri cer- 

*nentia? Quid dicam nulla hic arma mutuis furere con- 
cursibus nec classes classibus frangi nec parricidia aut 
fingi aut cogitari nec fora litibus strepere dies perpetuos, 
nihil in obscuro, detectas mentes et aperta praecordia et 
in publico medioque vitam et omnis aevi prospectum 

5 venientiumque? Iuvabat unius me seculi facta conponere 

in parte ultima mundi et inter paucissimos gesta: tot 
secula, tot aetatum contextum, seriem, quicquid annorum 
est, licet visere. licet surrectura, licet ruitura regna pro- 
Spicere et magnarum urbium lapsus et maris novos cur- 
sus. Nam si tibi potest solatio esse desiderii tui commune 6 
fatum, nihil quo stat loco stabit, omnia sternet abducet- 
que [secum] vetustas. nec hominibus solum, (quota enim 
ista fortuitae potentiae portio est?) sed locis, sed regio- 
nibus, sed mundi partibus ludet. tot supprimet montes 
et alibi rupes in altum novas exprimet. maria sorbebit, 
flumina avertet et commercio gentium rupto societatem 
generis humani coetumque dissolvet. alibi hiatibus vastis 
subducet urbes, tremoribus quatiet et ex infimo pestilen- 
tes halitus mittet et inundationibus quicquid habitatur 
obducet necabitque omne animal orbe submerso et igni- 
bus vastis torrebit incendetque mortalia. et cum tempus 
advenerit, quo se mundus renovaturus exstinguat, viri- 
bus ista se suis caedent et sidera sideribus incurrent et 
omni flagrante materia uno igne quicquid nunc ex dispo- 
sito lucet, ardebit. Nos quoque felices animae et aeterna ? 
sortitae, cum deo visum erit iterum ista moliri, laben- 
tibus cunctis et ipsae parva ruinae ingentis accessio in 
antiqua elementa vertemur.* Felicem filium tuum, Mar- 
cia, qui ista iam novit! 


L. ANNAM. SENECAE 
DIALOGORUM LIBER VII, 


AD GALLIONEM 
DE VITA BEATA. 


l Vivere, Gallio frater, omnes beate volunt, sed ad 1 
pervidendum, quid sit quod beatam vitam efficiat, cali- 
gant. adeoque non est facile consequi beatam vitam, ut 

eo quisque ab ea longius recedat, quo ad illam concita- 
tius fertur, si via lapsus est: quae ubi in contrarium 
ducit, ipsa velocitas maioris intervalli causa fit. Propo- 
nendum est ilaque primum, quid sit quod ad- 
petamus. tunc circumspiciendum, qua con- 
tendere illo celerrime possimus, intellecturi in 
ipso itinere, si modo rectum erit, quantum cotidie pro- 
fligetur quantoque propius ab eo simus, ad quod nos 
2 cupiditas naturalis inpellit. Quamdiu quidem passim va- 
gamur non ducem secuti, sed fremitum et clamorem dis- 
sonum in diversa vocantium, conteretur vita inter erro- 
res brevis, etiamsi dies noctesque bonae menti labore- 
mus: decernatur itaque, et quo tendamus et qua, non 
sine perito aliquo, cui explorata sint ea, in quae proce- 
dimus, quoniam quidem non eadem hic quae in ceteris 
peregrinationibus condicio est: in illis conprensus ali- 
quis limes et interrogati incolae non patiuntur errare. at 
hie tritissima quaeque via et celeberrima 
3maxime decipit. Nihil ergo magis praestandum est, 
quam ne pecorum ritu sequamur antecedentium gregem, 
pergentes non quo eundum est, sed quo itur. atqui nulla 
res nos maioribus malis inplicat, quam quod ad rumorem 
conponimur, optima rati ea, quae magno adsensu recepta 
sunt quodque exempla [pro] bonis multa sunt, nec ad ratio- 
nem sed ad similitudinem vivimus. inde ista tanta coa- 
4cervatio aliorum super alios ruentium. Quod in strage 
hominum magna evenit, cum ipse se populus premit, 
nemo ita cadit, ut non et alium in se adtrahat, primique 
exitio sequentibus sul, hoc in omni vita accidere videas 
licet: nemo sibi tantummodo errat, sed alieni erroris et 
causa et auctor est. nocet enim adplicari antecedentibus 
et dum unusquisque mavult credere quam iudicare, num- 
quam de vita iudicatur, semper creditur versatque nos 
et praecipitat traditus per manus error alienisque peri- 
5 mus exemplis: sanabimur, si modo separemur a coetu. 
nunc vero stat contra rationem defensor mali sui popu- 
lus. itaque id evenit quod in comitiis, in quibus eos 
factos esse praetores iidem qui fecere mirantur, cum se 

mobilis favor eireumegit. Eadem probamus, eadem repre- 
hendimus: hic exitus est omnis iudicii, in quo secundum 
plures datur. 

II. Cum de beata vita agetur, non est quod mihi illud 1 
discessionum more respondeas: ,,haec pars maior esse 
videtur. ^ ideo enim peior est. Non tam bene cum rebus 
humanis agitur, ut meliora pluribus placeant: argumen- 
tum pessimi turba est. Quaeramus ergo, quid optimum 9 
factu sit, non quid usitatissimum, et quid nos in posses- 
sione felicitatis aeternae constituat, non quid volgo, veri- 
tatis pessimo interpreli, probatum sit. volgum autem tam 
chlamydatos quam coronatos voco. non enim colorem 
vestium, quibus praetexta sunt corpora, adspicio. oculis 
de homine non credo. habeo melius et certius lumen, 
quo a falsis vera diiudicem: animi bonum animus inve- 
niat. hic, si umquam respirare illi et recedere in se vaca- 
verit, o quam sibi ipse verum tortus a se fatebitur ac 
dicet: „Quicquid feci adhuc, infectum esse mallem. quic- 3 
quid dixi cum recogito, mutis invideo. quicquid optavi, 
inimicorum exsecrationem puto. quiequid timui, di boni, 
quanto levius fuit quam quod concupivi? cum multis ini- 
micitias gessi et in gratiam ex odio, si modo ulla inter 
malos gratia est, redii: mihi ipsi nondum amicus sum. 
omnem operam dedi, ut me multitudini educerem et aliqua 
dote notabilem facerem: quid aliud quam telis me oppo- 
sui et malivolentiae quod morderet ostendi? vides istos 4 
qui eloquentiam laudant, qui opes sequuntur, qui gratiae 
adulantur, qui potentiam extollunt? omnes aut sunt hostes 
aut, quod in aequo est, esse possunt. quam magnus 
mirantium tam magnus invidentium populus est: quin 
potius quaero aliquod usu bonum, quod sentiam, non 
quod ostendam: ista quae spectantur, ad quae consisti- 
tur, quae alter alteri stupens monstrat, foris nitent, in- 
trorsus misera sunt. 

1H. Quaeramus aliquid non in speciem bonum, sed 1 
solidum et aequale et a secretiore parte formosius. hoc 
eruamus. nec longe positum est. invenietur. scire tan- 
tum opus est quo manum porrigas: nunc velut in tene- 


142 L. ANNAEI SENECAE DIAL. VII. 


bris vicina transimus offensantes ea ipsa quae desidera- 
amus. Sed ne te per cireumitus traham, aliorum quidem 
opiniones praeteribo. nam et enumerare illas longum 
est et coarguere: nostram accipe. nostram autem cum 
dico, non adligo me ad unum aliquem ex Stoicis proce- 
ribus. est et mihi censendi ius. itaque aliquem sequar, 
aliquem iubebo sententiam dividere. fortasse et post 
omnes citatus nihil inprobabo ex iis, quae priores decre- 

3 verint, et dicam: „hoc amplius censeo.“ Interim quod 
inter omnis Stoicos convenit, rerum naturae adsentior. 
ab illa non deerrare et ad illius legem exemplumque for- 
mari sapientia est: beata est ergo vita conveniens 
naturae suae, quae non aliter contingere potest, quam 
si primum sana mens est et in perpetua possessione 
sanitads suae, deinde fortis ac vehemens, * tune pulcher- 
rima et patiens, apta temporibus, corporis sui pertinen- 
liumque ad id curiosa non anxie. tum aliarum rerum 
quae vitam instruunt, diligens sine admiratione cuius- 

4 quam, usura fortunae muneribus, non servitura. intelle- 
gis, etiamsi non adiciam, sequi perpetuam tranquillita- 
tem, libertatem depulsis iis quae aut inritant nos aut ter- 
ritant. nam [pro] voluptatibus et pro illis quae parva ac 
fragilia sunt et in ipsis flagitiis noxia, ingens gaudium 
subit, inconcussum et aequale. tum pax et concordia 
animi et magnitudo cum mansuetudine. omnis enim ex 
infirmitate feritas est. 

1 IV. Potest aliter quoque definiri bonum 
nostrum, id est eadem sententia non iisdem conpre- 
hendi verbis. Quemadmodum idem exercitus modo 
latius panditur, modo in angustum coartatur et aut in 
cornua sinuata media parte curvatur aut recta fronte 
explicatur, vis illi, uteumque ordinatus est, eadem est et 
voluntas pro iisdem partibus standi: ita finitio summi 
boni alias diffundi potest et exporrigi, alias colligi et in 

?se cogi. Idem itaque erit, si dixero: summum bonum 
est animus fortuita despiciens, virtute laetus, aut: invicta 
vis animi, perita rerum, placida in actu cum humanitate 
multa et conversantium cura. libet et ita finire, ut beatum 

dicamus hominem eum, cui nullum bonum malumque sit 
nisi bonus malusque animus: honesti cultor, virtute con- 
tentus, quem nec extollant fortuita nec frangant, qui 
nullum maius bonum eo quod sibi ipse dare potest nove- 
rit, eui vera voluptas erit voluptatum contemptio. Licet, 
si evagari velis, idem in aliam atque aliam faciem salva 
et integra potestate transferre. quid enim prohibet nos 
beatam vitam dicere liberum animum et erectum et inter- 
ritum ac stabilem, extra metum, extra cupiditatem posi- 
tum, cui unum bonum sit honestas, unum malum turpi- 
tudo, cetera vilis turba rerum nee detrahens quicquam 
beatae vitae nec adiciens, sine auctu ac detrimento summi 
boni veniens ac recedens. Hoc ita fundatum necesse est, 4 
velit nolit, sequatur hilaritas continua et laetitia alta atque 
ex alto veniens, ut quae suis gaudeat nec maiora dome- 
sücis cupiat. Quidni ista bene penset cum minutis et fri- 
volis et non perseverantibus corpusculi motibus? quo 
die infra voluptatem fuerit, et infra dolorem erit. vides 
autem, quam malam et noxiosam servitutem serviturus 
sit, quem voluptates doloresque, incertissima dominia 
inpotentissimaque, alternis possidebunt: ergo exeundum 5 
ad libertatem est. hanc non alia res tribuit quam fortunae 
neglegentia: tum illud orietur inaestimabile bonum, quies 
mentis in tuto conlocata et sublimitas expulsisque terro- 
ribus ex cognitione veri gaudium grande et inmotum 
comitasque et diffusio animi, quibus delectabitur non ut 
bonis, sed ut ex bono suo ortis. 

V. Quoniam liberaliter agere coepi, potest beatus 1 
dici, qui nec cupit nec timet beneficio rationis. quoniam 
el saxa timore et tristitia carent nee minus pecudes, non 
ideo tamen quisquam felicia dixerit, quibus non est feli- 
citatis intellectus. eodem loco pone homines, quos in2 
numerum pecorum et animalium redegit hebes natura et 
ignoratio sui. nihil interest inter hos et illa, quoniam illis 
nulla ratio est, his prava et malo suo atque in perversum 
sollers. beatus enim nemo dici potest extra veritatem 
proiectus. Beata ergo vita est in recto certoque iudicio 3 
stabilita et inmutabilis. tunc enim pura mens est et soluta 

omnibus malis, cum non tantum lacerationes, sed etiam 
vellicationes effugerit, statura semper ubi constitit ae 
sedem suam eliam irata et infestante fortuna vindieatura. 

4 Nam quod ad voluptatem pertinet, licet cireumfundatur 
undique et per omnes vias influat animumque blandimen- 
tis suis leniat aliaque ex aliis admoveat, quibus totos 
partesque nostri sollicitet: quis mortalium, cui ullum 
superest hominis vestigium, per diem noctemque tilillari 
velit, deserto animo corpori operam dare? 

1 VI. „Sed animus quoque, inquit, voluptates habebit 
suas.“ Habeat sane sedeatque luxuriae et voluptatum 
arbiter, inpleat se eis omnibus, quae oblectare sensus 
solent. deinde praeterita respiciat et exoletarum volu 
ptatum memor exsultet prioribus futurisque iam inmineat 
ac spes suas ordinet, et dum corpus in praesenti sagina 
iacet, cogitationes ad futura praemittat: hoc mihi vide- 
bitur miserior, quoniam mala pro bonis legere dementia 
est. nec sine sanitate quisquam beatus est nec sanus, 

2 cui futura pro optimis adpetuntur. Beatus ergo est iudi- 
cii rectus. beatus est praesentibus, qualiacumque sunt, 
contentus amieusque rebus suis. beatus est is, cui omnem 
habitum rerum suarum ratio commendat. 

8  ** [voluptates] * * videt et in illis qui summum bonum 
dixerint, quam turpi illud loco posuerint. itaque negant 
posse voluptatem a virtute deduci et aiunt nec 
honeste quemquam vivere, ut non iucunde vivat, nec 
iucunde, ut non honeste quoque. 

1 XVII. Non video quomodo ista tam diversa in eamdem 
copulam coniciantur. quid est, oro vos, cur separari 
voluptas a virtute non possit? videlicet quia omne bonis 
ex virtute principium est, ex huius radicibus etiam ea, 
quae vos et amatis et expelitis, oriuntur? Sed si ista 
indiscreta essent, non videremus quaedam iucunda, sed 
[non] honesta, quaedam vero honestissima, sed aspera, 

2 per dolores exigenda. Adice nunc, quod voluptas etiam 
ad vitam turpissimam venit, at virtus malam vilam non 
admittit. et infelices quidam non sine voluptate, immo ob 
ipsam voluptatem sunt, quod non eveniret, si virtuli se 

voluptas inmiscuisset, qua virius saepe caret, numquam 
indiget. Quid dissimilia, immo diversa conponitis? altum 3 
quiddam est virtus, excelsum et regale, invictum, infati- 
gabile: voluptas humile, servile, inbecillum, caducum, 
cuius statio ac domicilium fornices et popinae sunt. vir- 
tutem in templo convenies, in foro, in curia, pro muris 
stantem, pulverulentam, coloratam, eallosas habentem ma- 
nus: voluptatem latitantem saepius ac tenebras captan- 
tem circa balinea ac sudatoria ac loca aedilem metuen- 
tia, mollem, enervem, mero atque unguento madentem, 
.pallidam aut fucatam et medicamentis pollinctam. Sum- 4 
mum bonum inmortale est, nescit exire. nec satietatem 
habet nec poenitentiam. numquam enim recta mens ver- 
titur nec sibi odio est nec quicquam mutavit (,quia semper 
semper secuta est] optima: at voluptas tunc, eum maxime 
delectat, exstinguitur. non multum loci habet, itaque cito 
inplet et taedio est et post primum inpetum marcel: 
nec id umquam certum est, cuius in motu natura est. 
ità ne potest quidem ulla eius esse substantia, quod 
venit transitve celerrime in ipso usu sui periturum. eo 
enim pervenit ubi desinat, et dum incipit, spectat ad 
finem. 

VII. Quid, quod tam bonis quam malis voluptas inest? 1 
nec minus turpes dedecus suum quam honestos egregia 
delectant. ideoque praeceperunt veteres optimam sequi vi- 
tam, non iucundissimam, ut rectae ac bonae voluntatis 
non dux, sed comes sit voluptas. natura enim duce uten- 
dum est. hanc ratio observat, hanc consulit. Idem est 2 
ergo beate vivereet secundum naturam. hoc 
quid sit, iam aperiam: si corporis dotes et apta na- 
turae conservabimus diligenter et inpavide tamquain in 
diem data et fugacia, si non subierimus eorum servitutem 
nec nos aliena possederint, si corpori grata et adventicia 
eo nobis loco fuerint, quo sunt in castris auxilia et arma- 
turae leves: serviant isla, non imperent, ita demum utilia 
sunt menti. Incorruptus vir sit externis et insuperabilis 3 
miratorque tantum sui, fidens animo atque in utrumque 
paratus arlifex vitae. fiducia eius non sine scientia sit, 
Scientia non sine constantia: maneant illi semel placita 

nec ulla in decretis eius litura sit. intellegitur, etiamsi 
non adiecero, conpositum ordinatumque fore talem vi- 

4 rum et in iis quae aget, cum comitate magnificum. Erit 
vera ralio sensibus insita et capiens inde principia: 
nec enim habet aliud, unde conetur aut unde ad ve- 
rum inpetum capiat: in se revertatur. nam mundus 
quoque cuncta conplectens rectorque universi deus in 
exteriora quidem tendit, sed tamen in totum undique 
in se redit: idem nostra mens faciat: cum secuta sen- 
sus suos per illos se ad externa porrexerit, et illorum et 

5 sui potens sit. Hoc modo una efficietur vis ac pote- 

stas concors sibi et ratio illa certa nascetur non dissidens 

nec haesitans in opinionibus conprehensionibusque nec 
in persuasione, quae cum se disposuit et partibus suis 
consensit et, ut ita dicam, concinuit, summum bonum te: 
tigit. nihil enim pravi, nihil lubriei superest, nihil in quo 
arietet aut labet. omnia faciet ex imperio suo nihilque 
inopinatum accidet, sed quicquid agetur, in bonum exibit 
facile et parate et sine tergiversatione agentis. nam pi- 
gritia et haesitatio pugnam et inconstantiam ostendit. 

Quare audaciter licet profitearis summum bonum esse 

animi concordiam. virtutes enim ibi esse debebunt, ubi 

consensus atque unitas erit: dissident vitia. 

1 IX. „Sed tu quoque, inquit, virtutem non ob aliud co- 
lis, quam quia aliquam ex illa speras voluptatem.“ Pri- 
mum non, si voluptatem praestatura virtus est, 
ideo propter hanc petitur. non enim hane praestat, 
sed et hane, nec huic laborat, sed labor eius, quamvis 

2 aliud petat, hoc quoque adsequetur. Sieut in arvo, quod 
segeli proscissum est, aliqui flores internascuntur, non 
tamen huicherbulae, quamvis delectet oculos, tantum ope- 
ris insumptum est. aliud fuit serenti propositum, hoc su- 
pervenit: sic et voluplas non est merces nec eausa virtu- 
tis, sed accessio, nec quia delectat, placet, sed si placet, 

8 et delectat. Summum bonum in ipso iudicio est et habilu 
optimae mentis, quae cum suum inplevit et finibus se suis 
cinxit, consummatum est summum bonum nec quiequam 
amplius desiderat. nihil enim extra totum est, non magis 

quam ultra finem. Itaque erras, cum interrogas, quid sit 4 
illud, propter quod virtutem petam: quaeris enim aliquid 
supra summum. interrogas, quid petam ex virtute? ipsam. 
nihil enim habet melius, ipsa pretium sui. An hoc parum 
magnum est, cum tibi dicam: summum bonum est infra- 
gilis animi rigor et providentia et subtilitas et sanitas et 
libertas et concordia et decor? aliquid etiamnunc exigis 
maius, ad quod ista referantur? Quid mihi voluptatem 
nominas? hominis bonum quaero, non ventris, qui pecu- 
dibus ac beluis laxior est. 

X. ,Dissimulas, inquit, quid a me dicatur. ego enim t 
nego quemquam posse iucunde vivere, nisi simul et ho- 
neste vivit. quod non potest mutis contingere animalibus 
nec bonum suum cibo metientibus. clare, inquit, ac pa- 
lam testor hanc vitam, quam ego iucundam voco, non 
sine adiecta virtute contingere.“ Atqui quis ignorat pie- 2 
nissimos esse voluptatibus vestris stullissimos quosque? 
et nequitiam abundare iucundis animumque ipsum [non 
tantum] genera voluptatis prava sibi multa suggerere? in 
primis insolentiam et nimiam aestimationem sui tumo- 
remque elatum super ceteros el amorem rerum suarum 
caecum et inprovidum, delicias fluentis et ex minimis ac 
puerilibus causis exsultationem, iam dicacitatem ac su- 
perbiam contumeliis gaudentem, desidiam dissolutionem- 
que segnis animi indormientis sibi: haec omnia virtus 3 
discutit et aurem pervellit et voluptates aestimat, ante- 
quam admittat, nec [qua] si probavit, magni pendit, uti- 
que enim admittit, nec usu earum, sed temperantia laela 
est. temperantia autem cum voluptates minuat, summi. 
boni iniuria est. Tu voluptatem conplecteris, ego con- 
pesco. tu voluptate frueris, ego utor. tu illam summum 
nonum putas, ego nec bonum. tu omnia voluptatis causa 
facis, ego nihil. 

XI. Cun dico me nihil voluptatis causa facere, de illo 1 
loquor sapiente, cui soli concedis voluptatem. non voco 
autem sapientem, supra quem quicquam est, nedum vo- 
luptas: atqui ab hae occupatus quomodo resistet labori 
et periculo, egestati et tot humanam vitam cireumstrepen- 

tibus minis? quomodo conspectum mortis, quomodo do- 
loris feret? quomodo mundi fragores et tantum acerrimo- 
rum hostium a (am molli adversario victus? quicquid vo- 
luptas suaserit faciet. age, non vides quam multa suasura 

2 sit? „Nihil, inquit, poterit turpiter suadere, quia adiuncta 
virtuti est.“ Non vides iterum, quale sit summum bonum, 
cui custode opus est, ut bonum sit? virtus autem quo- 
modo voluptatem reget, quam sequitur, cum sequi pa- 
rentis sit, regere imperantis? a tergo ponis quod impe- 
rat? egregium autem habet virtus apud vos officium vo- 

3 luptates praegustare. Sed videbimus, an apud quos tam 
contumeliose tractata virtus est, adhuc virtus sit, quae 
habere nomen suum non potest, si loco cessit: interim, 
de quo agitur, multos ostendam voluptatibus obsessos, 
in quos fortuna omnia munera sua effudit, quos fatearis 

4 necesse est malos: adspice Nomentaņum et Apicium, ter- 
rarum ac maris, ut isti vocant, bona conquirentis et su- 
per mensam recognoscentis omnium gentium animalia. 
vide hos eosdem e successuro * exspectantis popinam 
suam, aures vocum sono, spectaculis oculos, saporibus 
palatum suum delectantes. mollibus lenibusque fomentis 
totum lacessitur eorum corpus et ne nares interim ces- 
sent, odoribus variis inficitur locus ipse, in quo luxuriae 
parentatur: hoc esse in voluptatibus dices. nec tamen il- 
lis bene erit, quia non bono gaudent. 

1 XII. ,,Male, inquit, illis erit, quia muita interveniunt, 
quae perturbent animum, et opiniones inter se contrariae 
mentem inquietabunt.** quod ita esse concedo. sed nihilo- 
minus illi ipsi stulti et inaequales et sub ictu poeniten- 
liae positi magnas percipient voluptates, ut fatendum sit 
tam longe tum illos ab omni molestia abesse quam a bona 
mente, et quod plerisque contingit, hilarem insaniam in- 

2 sanire ac per risum furere. At contra sapientium remis- 
sae voluptates et modestae ae paene languidae sunt con- 
pressaeque et vix notabiles, ut quae neque accersitae ve- 
niant nec, quamvis per se accesserint, in honore sint ne- 
que ullo gaudio percipientium exceptae. miscent enim 
illas et interponunt vitae ut ludum iocumque inter sería. 

Desinant ergo inconvenientia iungere et virtuti voluptatem 3 
inplicare, per quod vitium pessimis quibusque adulantur. 
Ille effusus in voluptates, ructabundus semper atque ebrius, 
quia scit se cum voluptate vivere, credit et cum virtute. 
audit enim voluptatem separari a virtute non posse. deinde 
vitiis suis sapientiam inscribit et abscondenda profitetur. 
Itaque non ab Epicuro inpulsi luxuriantur, sed vitiis de- 4 
diti luxuriam suam in philosophiae sinu abscondunt et eo 
concurrunt, ubi audiant laudari voluptatem. nec aestimant, 
voluptas illa Epicuri, ita enim mehercules sentio, quam 
sobria ae sicca sit, sed ad nomen ipsum advolant quae- 
rentes libidinibus suis patrocinium aliquod ac velamentum. 
Itaque quod unum habebant in malis bonum perdunt, pec- 5 
candi verecundiam. laudant enim ea, quibus erubesce- 
bant et vitio gloriantur. ideoque ne resurgere quidem adu- 
lescentiae licet, cum honestus turpi desidiae titulus acces- 
Sit: hocest cur ista voluptatis laudatio perniciosa sit, quia 
honesta praecepta intra latent, quod corrumpit, adparet. 
XIII. In ea quidem ipsa sententia sum, invitis hoc no- 1 
stris popularibus dicam, sancta Epicurum et recta prae- 
cipere et, si propius accesseris, tristia: voluptas enim illa 
ad parvum et exile revocatur et quam nos virtuti legem 
dicimus, eam ille dieit voluptati: iubet illam parere na- 
turae. parum est autem luxuriae quod naturae satis est. 
Quid ergo est? [ille] quisquis desidiosum otium et gulae 2 
ac libidinis vices felicitatem vocat, bonum malae rei quae- 
rit auctorem et, dum illo venit blando nomine induetus, 
sequitur voluptatem non quam audit, sed quam adtulit, 
et vitia sua cum coepit putare similia praeceptis, indulget 
illis non timide nec obscure. Iuxuriatur, et iam nude, aperto 
eapite. Itaque non dicam, quod plerique nostrorum, se- 
ctam Epicuri flagitiorum magistram esse, sed illud dico: 
male audit, infamis est, et inmerito. „Hoc scire qui potes 3 
nisi interius admissus?“ Frons eius ipsa dat locum fabu- 
lae et ad malam spem inritat. hoc tale est, quale vir for- 
tis stolam indutus. constanti tibi pudicitia virilitas salva 
est, nulli corpus tuum turpi patientiae vacat, sed in manu 
tympanum est: titulus itaque honestus eligatur et inseri- 

ptio ipsa excitans animum, quae statim [paratos ostendat 
4 ad abicienda cum quibus) venerunt vitia. Quisquis ad vir- 
tutem accessit, dedit generosae indolis specimen. qui 
voluptatem sequitur, videtur enervis, fractus, degenerans 
(vir], perventurus in turpia, nisi aliquis distinxerit illi vo- 
luptates, ut sciat, quae ex eis intra naturale desiderium 
desistant, quae praeceps ferantur infinitaeque sint et, quo 
6 magis inplentur, eo magis inexplebiles. Agedum, virtus 
antecedat : tutum erit omne vestigium. Et voluptas nocet 
nimia: in virtute non est verendum, ne quid nimium sit, 
quia in ipsa est modus. non est bonum, quod magnitudine 
laborat sua. Rationabilem porro sortitis naturam quae 
melius res quam ratio proponitur? et [si placet ista iun- 
etura,] si hoc placet ad beatam vitam ire comitatu, virtus 
anlecedat, comitetur voluptas et cirea corpus ut umbra 
versetur: virtutem quidem, excelsissimam omnium, vo- 
luptati tradere ancillam nihil magnum animo capientis est. 
1 XIV. Prima virtus sit, haec ferat signa: habebimus ni- 
hilominus voluptatem, sed domini eius et temperatores 
erimus. aliquid nos exorabit, nihil coget. atei, qui voluptati 
tradidere principia, utroque caruere: virtutem enim amit- 
tunt. ceterum non ipsi voluptatem, sed ipsos voluptas ha- 
bet, cuius aut inopia torquentur aut copia strangulantur, 
miseri, si deseruntur ab illa, miseriores, si obruuntur, sic- 
ut deprensi mari Syrtico modo in sicco relinquuntur, 
2 modo torrente unda fluctuantur. Evenit autem hoc nimia 
intemperantia et amor? caecae rei. nam mala pro bonis 
petenti periculosum est adsequi. Ut feras cum labore pe- 
riculoque venamur et captarum quoque illarum sollicita 
possessio est, saepe enim laniant dominos: ita habentes 
magnas voluptates in magnum malum evasere eaptaeque 
cepere. quae quo plures maioresque sunt, eo ille minor 
ac plurium servus est, quem felicem vulgus adpellat. 
8 Permanerelibetin hac etiamnunc huius reiimagine. quem- 
admodum qui bestiarum cubilia indagat et 
laqueo captare feras 
magno aestimat et 
latos canibus circumdare saltus, 

ut illarum vestigia premat, potiora deserit multisque offi- 
ciis renuntiat: ita qui sectatur voluptatem, omnia post- 
ponit et primam libertatem neglegit ac pro ventre depen 
dit, nec voluptates sibi emit, sed se voluptatibus vendit. 
XV. „Quid tamen, inquit, prohibet in unum virtutem 1 
voluptatemque confundi et effici summum bonum, ut idem 
et honestum et iucundum sit?“ Quia pars honesti non pot: 
est esse nisi honestum, nec summum bonum habebit sin- 
ceritatem suam, si aliquid in se viderit dissimile meliori. 
Ne gaudium quidem quod ex virtute oritur, quamvis bo- 9 
num sit, absoluti tamen boni pars est, non magis quam 
laetitia et tranquillitas, quamvis ex pulcherrimis causis 
nascantur.. sunt enim ista bona, sed consequentia sum- 
mum bonum, non consummantia. Qui vero virtutis volu- 3 
ptatisque societatem facit et ne ex aequo quidem, fragili- 
tate alterius boni quiequid in altero vigoris est hebetat 
libertatemque illam, ita demum, si nihil se pretiosius no- 
vit, invictam, sub iugum mittit. nam, quae maxima servi- 
tus est, incipit illi opus esse fortuna. sequitur vita anxia, 
suspiciosa, trepida, casum pavens: temporum suspensa 
momenta sunt. Non das virtuti fundamentum grave, in- 4 
mobile, sed iubes illam in loco volubili stare, quid autem 
tam volubile est, quam fortuitorum exspectatio et corpo- 
ris rerumque corpus adficientium varietas? Quomodo hic 
potest deo parere et quiequid evenit, bono animo exci- 
pere nec de fato queri casuum suorum benignus inter- 
pres, si ad voluptatum dolorumque punctiunculas concu- 
titur? sed ne patriae quidem bonus tutor aut vindex est 
nec amicorum propugnator, si ad voluptates vergit. Illo 6$ 
ergo summum bonum adscendat, unde nulla vi detrahitur, 
quo neque dolori neque spei nec timori sit aditus nec ulli 
rei, quae deterius summi boni iue faciat. escendere au- 
tem illo sola virtus potest. illius gradu clivus iste fran- 
gendus est. illa fortiter stabit et quicquid evenerit, feret 
non patiens tantum, sed etiam volens, omnemque tempo- 
rum difficultatem sciet legem esse naturae, et, ut bonus 
miles feret volnera, enumerabit cicatrices et transverbe- 
ratus telis moriens amabit eum, pro quo cadet, imperato- 

rem, habebit illud in animo vetus praeceptum: deum 
6sequere. Quisquis autem queritur et plorat et gemit, 
imperata facere vi cogitur et invitus rapitur ad iussa nihilo 
minus. quae autem dementia est potius trahi quam sequi ? 
tam mehercules quam stultitia et ignoratio condicionis est 
suae dolere, quod est aliquid aut incidit durius, aeque [ac] 
mirari aut indigne ferre ea, quaetam bonis accidunt quam 
malis, morbos dico, funera, debilitates et cetera ex trans- 

7 verso in vitam bumanam incurrentia. Quicquid ex universi 
constitutione patiendum est, magno suscipiatur animo. ad 
hoc sacramentum adacti sumus, ferre mortalia nec per- 
turbari iis, quae vitare non est nostrae potestatis. In re- 
gno nali sumus. deo parere libertas est. 

1 XVI. Ergo in virtute posita est vera felici- 
tas: quid haec [virtus] tibi suadebit? ne quid aut bonum 
aut malum existimes, quod nec virtute nec malitia con- 
tinget. deinde, ut sis inmobilis et contra malum ex bono, 

2 ut qua fas est, deum effingas. Quid libi pro hac expedi- 
lione promittit? ingentia et aequa divinis: nihil cogeéris, 
nullo indigebis, liber eris, tutus, indemnis. nihil frustra 
temptabis, nihil prohibeberis, omnia tibi ex sententia ce- 
dent. nihil adversum accidet, nihil contra opinionem ac 

8 voluntatem. Quid ergo? virtus ad beate vivendum suffi- 
cit. perfecta illa et divina quidni sufficiat, immo super- 
fluat? quid enim deesse potest extra desiderium omnium 
posito? quid extrinsecus opus esl ei, qui omnia sua in 
se collegit? Sed ei, qui ad virtutem tendit, etiamsi mul- 
ium processit, opus est aliqua fortunae indulgentia adhuc 
inter humana luctanti, dum nodum illum exsolvit et omne 
vineulum mortale. quid ergo interest? quod alii adligati 
sunt, alii adstricti, alii destrieti quoque: hie, qui ad su- 
periora progressus est,et se altius extulit, laxam catenam 
trahit nondum liber, iam tamen pro libero. 

1 XVII. Si quis itaque ex istis, qui philosophiam con- 
latrant, quod solent, dixerit: „quare ergo tu fortius 
loqueris quam vivis? quare et superiori verba sub- 
mittis et pecuniam necessarium tibi instrumentum existi- 
mas et damno moveris et lacrimas audita coniugis aut 
amici morte demittis et respicis famam et malignis sermo 

nibus tangeris? quare cultius rus tibi est quam naturalis 3 
usus desiderat? cur non ad praescriptum tuum coenas ? 
cur tibi nitidior supellex est? cur apud te vinum: aetate 
tua vetustius bibitur? cur arvum disponitur? cur arbores 
nihil praeter umbram daturae conservantur ? quare uxor 
tua locupletis domus censum auribus gerit? quare pae- 
dagogium pretiosa veste subcingitur? quare ars est apud 
te ministrare nec temere et ut libet conlocatur argentum, 
sed perite servitur et est aliquis scindendi obsonii magi- 
Ster? adice, si vis, cur trans mare possides? cur plura 
quam nosti? turpiter aut tam neglegens es, ut non nove- 
ris pauculos servos, aut tam luxuriosus, ut plures habeas 
quam quorum notitiae memoria sufficiat.“ Adiuvabo post- 3 
modo, convicia et plura mihi quam putas obiciam, nunc 
hoc respondeo tibi: non sum sapiens et, ut malivolen- 
liam tuam pascam, nec ero. exige itaque a me, ut non 
optimis par sim, sed ut malis melior: hoc mihi satis est, 
cotidie aliquid ex vitiis meis demere et errores meos 
obiurgare. Non perveni ad sanitatem, ne perveniam qui- 4 
dem. delenimenta magis quam remedia podagrae meae 
conpono, contentus, si rarius accedit et si minus vermi- 
natur: vestris quidem pedibus conparatus debilis cursor 
Sum. Haec non pro me loquor, ego enim in alto vitiorum 
omnium sum, sed pro illo, cui aliquid aeti est. 

XVIII. ,,Aliter, inquit, loqueris, aliter vivis. ^ Hoc, 
malignissima capita et optimo cuique inimicissima, Pla- 
toni obiectum est, obiectum Epicuro, obiectum Zenoni. 
omnes enim isti dicebant non quemadmodum ipsi viverent, 
sed quemadmodum esset ipsis vivendum. De virtute, non 
de me loquor, et cum vitiis convicium facio, in primis 
meis facio: cum potuero, vivam quomodo oportet. Nec 2 
malignitas me ista multo veneno tincta deterrebit ab op- 
timis. ne virus quidem istud, quo alios spargitis, quo vos 
neeatis, me inpediet, quo minus perseverem laudare vi- 
tam, non quam ago, sed quam agendam seio, quo minus 
virtutem et ex intervallo ingenti reptabundus sequar. Ex- 3 
spectabo scilicet, ut quicquam malivolentiae inviolatum 
sit, cui sacer nec Rutilius fuit nec Cato? Curet aliquis, an 

istis nimis dives videatur, quibus Demetrius Cynicus pe 
rum pauper est? virum acerrimum el contra omnia na- 
turae desideria pugnantem, hoc pauperiorem quam cete- 
ros Cynicos, quod, cum sibi interdixerit habere, interdixit 
et poscere, negant salis egere. vides enim? non virtutis 
scientiam, sed egeslatis professus est. 

1 XIX. Diodorum, Epicureum philosophum, qui intra 
paucos dies finem vitae suae manu sua inposuit, negant 
ex decreto Epicuri fecisse, quod sibi gulam praesecuit. 
alii dementiam videri volunt faetum hoc eius, alii temeri- 
tatem: ille interim beatus ac plenus bona conscientia red- 
didit sibi testimonium vila excedens laudavitque aetatis 
in portu et ad ancoram actae quietem et dixit, quod vos 
inviti audislis, quasi vobis quoque faciendum sit: 

Vixi et quem dederat cursum fortuna peregi. 

2 De alterius vita, de alterius morte disputatis et ad nomen 
magnorum ob aliquan) eximiam laudem virorum, sicut ad 
occursum ignotorum hominum minuti canes, latratis. ex- 
pedit enim vobis neminem videri bonum, quasi aliena vir- 
tus exprobratio delictorum omnium sit. Invidi splendida 
cum sordibus vestris confertis nec intellegitis, quanto id 
vestro detrimento audeatis. nam si illi, qui virtutem se- 
quuntur, avari, libidinosi, ambiliosique sunt, quid vos 

8 estis, quibus ipsum nomen virtutis odio est? — Negatis 
quemquam praestare, quae eloquitur, nec ad exemplar 
orationis suae vivere: quid mirum, cum loquantur fortia, 
ingentia, omnis humanas tempestates evadentia? cum 
refigere se crucibus conentur, in quas unusquisque ve- 
strum clavos suos ipse adicit. ad supplicium tamen acti 
stipitibus singulis pendent: hi, qui in se ipsi animum ad- 
vertunt, quot cupiditatibus tot crucibus distrahuntur, aut 
maledici in alienam contumeliam venusti sunt. crederem 
illis hoc vacare, nisi quidam ex patibulo suos spectatores 
conspuerent. 

1 XX. ,Non praestant philosophi quae loquuntur." 
Multum tamen praestant quod loquuntur, quod honestà 
mente concipiunt: ufinam quidem [si) et paria diclis age- 
rent! quid esset illis beatius? interim non est quod con- 

temnas bona verba et bonis cogitationibus plena praecor- 
dia. studiorum salutarium etiam citra effectum laudanda 
tractatio est. Quid mirum, si non escendunt in altum 3 
ardua adgressi? sed si vir es, suspice, etiamsi decidunt, 
magna conantis. Generosa res est respicientem non ad 
Suas, sed ad naturae suae vires conari alta, temptare et 
mente maiora concipere, quam quae etiam ingenti animo 
adornatis effici possunt. Qui sibi hoc proposuit: „ego 3 
mortem eodem voltu, cum quo audiam, videbo. ego labo- 
ribus, quanticumque illi erunt, parebo animo fulciens 
corpus. ego divitias et praesentes et absentes aeque 
contemnam, nec si alicubi iacebunt, tristior, nec si cirea 
me fulgebunt, animosior. ego fortunam nec venientem 
sentiam nec recedentem. ego terras omnes tamquam 
meas videbo, meas tamquam omnium. ego sic vivam 
quasi sciain aliis me natum et naturae rerum hoc nomine 
gratias agam: quo enim melius genere negotium meum 
agere potuit? unum me donavit omnibus, uni mihi omnis. 
quicquid habebo, nec sordide custodjam nec prodige4 
spargam. nihil magis possidere me credam quam bene 
donata. non numero nec pondere beneficia nec ulla nisi 
accipientis aestimatione perpendam. numquam id mihi 
multum erit, quod dignus accipiet. nihil opinionis causa, 
omnia conscientiae faciam. populo spectante fieri cre- 
dam quiequid me conscio faciam. edendi mihi erit biben- $ 
dique finis desideria naturae restinguere, non inplere 
alvum et exinanire. ero amicis iucundus, inimicis mitis 
et facilis. exorabor antequam roger, honestis precibus 
occurram. patriam meam esse mundum sciam et prae- 
sides deos. hos supra me circaque me stare factorum 
dietorumque censores. quandoque aut natura spiritum 
repetet aut ratio dimittet, testatus exibo bonam me con- 
scientiam amasse, bona studia, nullius per me libertatem 
deminutam, minime meam.“ qui haec facere proponet, 
volet, temptabit, ad deos iter faciet: nae ille, etiamsi 
non tenuerit, 
magnis tamen excidit ausis. 
Vos quidem, quod virtutem cultoremque eius odistis, 6 


156 L. ANNAEI SENECAE DIAL. VII. 


nihil novi facitis. nam et solem lumina aegra formidant 
et aversantur diem splendidum nocturna animalia, quae 
ad primum eius ortum stupent et latibula sua passim 
petunt, abduntur in aliquas rimas timida lucis. gemite et 
infelicem linguam bonorum exercete convicio, hiscite, 
conmordete: citius multo frangetis dentes quam inpri- 
metis. 

1 XXL „Quare ille philosophiae studiosus 
estettamen dives vitam agit? quare opes con- 
temnendas dicit et habet? vitam contemnendam 
putat et tamen vivit? valitudinem contemnendam et tamen 
illam diligentissime tuetur atque optimam mavult? et 
exilium vanum nomen pulat et ait: quid enim est mali 
mutare regiones? et tamen, si licet, senescit in patria? 
et inter longius tempus et brevius nihil interesse iudicat, 
tamen, si nihil prohibet, extendit aetatem et in multa 

2 senectute placidus viret?“ Ait ista debere contemni, non, 
ne habeat, sed ne sollicitus habeat. non abigit illa a se, 
sed abeuntia securus prosequitur. Divitias quidem ubi 
tutius fortuna deponet quam ibi, unde sine querela red- 

8 dentis receptura est? M. Cato cum laudaret Curium et 
Coruncanium et illud seculum, in quo censorium crimen 
erat paucae argenti lamellae, possidebat ipse quadragies 
sestertium, minus sine dubio quam Crassus, plus quam 
Censorius Cato. maiore spatio, si conparentur, proavum 
vicerat, quam a Crasso vinceretur, et, si maiores illi ob- 

4 venissent opes, non sprevisset. nec enim se sapiens in- 
dignum ullis muneribus fortuitis putat. non amat divitias, 
sed mavult. non in animum illas, sed in domun: recipit. 
nec respuit possessas, sed continet el maiorem virtuti 
suae materiam subministrari vult. 

1 XXII. Quid autem dubii est, quin haee maior materia 
sapienti viro sit animum explicandi suum in divitiis quam 
in paupertate, cum in hac unum genus virtutis sit non 
inelinari nec deprimi, in divitiis et temperaniia et libera- 
litas et diligentia et dispositio et magnificentia campum 

2habeat patentem. Non contemnet se sapiens, etiamsi 
fuerit minimae staturae, esse tamen se procerum volet. 

et exilis corpore [ac amisso oculo] valebit, malet tamen 
sibi esse corporis robur, et hoc ita, ut sciat esse aliud in 
se valentius. malam valitudinem tolerabit, bonam opta- 
bit. quaedam enim, etiamsi in summam rei parva sunt, 3 
[ait,] et subduci sine ruina principalis boni possunt, adi- 
ciunt tamen aliquid ad perpetuam laetitiam et ex virtute 
nascentem: sic illum adficiunt divitiae et exhilarant, ut 
navigantem secundus et ferens ventus, ut dies bonus et 
in bruma ac frigore apricus locus. Quis porro sapientum, 4 
nostrorum dico, quibus unum est bonum virtus, negat 
eiiam haec, quae indifferentia vocamus, habere in se 
aliquid pretii et alia aliis esse potiora? quibusdam ex 
iis tribuitur aliquid honoris, quibusdam multum. Ne erres 
itaque, inter potiora divitiae sunt. „Quid ergo, inquis, 5 
me derides, cum eumdem apud te locum habeant, quem 
apud me?“ Vis scire, quam non habeant eumdem locum? 
mihi divitiae si effluxerint, nihil auferent nisi semetipsas: 
tu stupebis et videberis tibi sine te relictus, si illae a te 
recesserint. apud me divitiae aliquem locum habent, 
apud te summum ac postremum. divitiae meae sunt, tu 
divitiarum es. 

XXIII. Desine ergo philosophis pecunia interdicere: 1 
nemo sapientiam paupertate damnavit. Habebit philoso- 
phus amplas opes, sed nulli detracetas nec alieno sanguine 
eruentas, sine cuiusquam iniuria partas, sine sordidis 
quaestibus, quarum tam honestus sit exitus quam introi- 
tus, quibus nemo ingemiscat nisi malignus. in quantum 
vis exaggera illas: honestae sunt, in quibus cum multa 
sint, quae sua quisque dici velit, nihil est, quod quis- 
quam suum possit dicere. Ille vero fortunae benignitatem 2 
a se non submovebit et patrimonio per honesta quaesito 
nec gloriabitur nec erubescet. habebit tamen eliam quo 
glorietur, si aperta domo et admissa in res suas civitate 
poterit dicere: „quod quisque agnoverit, tollat.“ O ma- 
gnum virum, optime divitem, si post hanc vocem tantum- 
dem habuerit! ita dico, si tuto et securus scrutationem 
populo praebuerit, si nihil quisquam apud illum invene- 
rit, quo manus iniciat, audacter et propalam erit dives. 

3 Sapiens nullum denarium intra limen suum admittet male 
intrantem. idem magnas opes, munus fortunae fructum- 
que virtutis, non repudiabit nec excludet. Quid enim est 
quare illis bono loco invideat? veniant, hospitentur. nec 
iaetabit illas nec abscondet: alterum infruniti animi est, 
alterum timidi et pusilli velut magnum bonum intra sinum 

4 continentis. nec, ut dixi. eiciet illas e domo. quid enim 
dicet? utrumne „inutiles estis“ an „ego uli divitiis ne- 
scio?“ Quemadmodum etiam pedibus suis poterit iter 
conficere, escendere tamen vehiculum malet: sic pauper, 
si potuerit esse dives, volet, et habebit itaque opes, sed 
tamquam leves et avolaturas. nec ulli alii nec sibi gra- 

5 ves esse patietur. Quid? donabit? [credo,} erexistis aures. 
quid expeditis sinum? donabit aut bonis aut eis, quos fa- 
cere poterit bonos. donabit cum summo consilio dignis- 
simos eligens, ut qui meminerit tam expensorum quam 
acceptorum rationem esse reddendam. donabit ex recta 
et probabili causa. nam inter turpes iacturas malum mu- 
nus est: habebit sinum facilem, non perforatum, ex quo 
multa exeant et nihil exeidat. 

l XXIV. Errat, si quis existimat facilem rem 
esse donare: plurimum ista res habet difficultatis, si 
modo consilio tribuitur, non casu et inpetu spargitur. 
Hunc promereor, illi reddo. huic succurro , huius mise- 
reor. illum instruo dignum quem non deducat paupertas 
nee occupatum teneat. quibusdam non dabo, quamvis de- 
sit, quia, etiamsi dedero, erit defuturum. quibusdam 
offeram, quibusdam etiam inculcabo. non possum in hac 
re esse neglegens. numquam magis nomina facio, quam 

9 cum dono. „Quid? tu, inquis, recepturus donas?“ immo 
non perditurus: eo loeo sit donatio, unde repeti non de- 
beat, reddi possit. beneficium conlocetur, quemadmo- 
dum thesaurus alte obrutus, quem non eruas, nisi fuerit 

8 necesse. Quid? domus ipsa divitis viri quantam habet be- 
nefaciendi materiam? Quis enim liberalitatem tantum ad 
iogatos vocat? hominibus prodesse natura me iubet, et 
servi liberine sint hi, ingenui an libertini, iustae libertatis 
an inter amicos datae quid refert? ubicumque homo est, 

ibi beneficii locus est. Potest itaque pecuniam etiam intra 
limen suum diffundere et liberalitatem exercere, quae non 
quia liberis debetur, sed quia a libero animo proficiscitur, 
ita nominata est. Haec apud sapientem nec umquam in 
turpes indignosque inpingitur nec umquam ita defatigata 
errat, ut non, quotiens dignum invenerit, quasi ex pleno 
fluat. Non est ergo, quod perperam exaudiatis, quae ho- 4 
neste, fortiter, animose a studiosis sapientiae dicuntur. 
et hoc primum adtendite: aliud est studiosus sapientiae, 
aliud iam adeptus sapientiam. ille tibi dicet: „optime lo- 
quor, sed adhue inter mala volutor plurima. non est, 
quod me ad formulam meam exigas. cum maxime facio 
me et formo et ad exemplar ingens adtollo. si processero 
quantum [cumque] proposui, exige ut dictis facta respon- 
deant." Adsecutus vero humani boni summa aliter te- 
cum aget et dicet: „Primum non est, quod tibi permittas 
de melioribus ferre sententiam: mihi iam, quod argumen- 
tum est recti, contingit malis displicere. sed, ut tibi ratio- 5 
nem reddam, qua nulli mortalium invideo, audi quid pro- 
mittam et quanti quaeque aestimem: divitias nego bonum 
esse. nam si essent, bonos facerent. nunc quoniam, quod 
apud malos deprehenditur, dici bonum non potest, hoc 
illis nomen nego. ceterum et habendas esse et utiles et 
magna commoda vitae adferentis fateor. 

XXV. Quid ergo est? quare illas non in bonis nume- 1 
rem et quid praestem in illis aliud quam vos, quoniam 
inter utrosque convenit habendas, audite. Pone in opu- 
lentissima me domo, pone [ub] aurum argentumque in 
promiscuo usu sit: non suspiciam me ob ista, quae etiam- 
Si apud me, extra me tamen sunt. In sublicium pontem 
me transfer et inter egentes abige: non ideo tamen me 
despiciam, quod in illorum numero consedero, qui ma- 
num ad stipem porrigunt. quid enim ad rem, an frustum 
panis desit, eui non deest mori posse? Quid ergo est? 
domum illam splendidam malo quam pontem. Pone in 2 
stramentis splendentibus et delieato adparatu: nihilo me 
feliciorem credam, quod mihi molle erit amiculum, quod 
purpura convivis meis substernetur. Mutas magn[?ficentt] - 

am meam: nihilo miserius ero, si lassa cervix mea in 
manipulo foeni adquiescet, si super Circense tomentum 
per sarturas veteris lintei effluens incubabo. Quid ergo 
est? malo, quid mihi animi sit, ostendere praetextatus et 
3 gausapatus quam nudis scapulis aut sezitectis. Omnes 
mihi ex voto dies cedant. novae gratulationes. prioribus 
subtexantur: non ob hoc mihi placebo. Muta in conira- 
rium hanc indulgentiam temporis, hinc illinc percutiatur 
animus damno, luctu, incursionibus variis, nulla hora sine 
aliqua querela sit: non ideo me dicam inter miserrima 
miserum, non ideo aliquem exsecrabor diem. provisum 
est enim a me, ne quis mihi ater dies esset. Quid ergo 
est? malo gaudia temperare, quam dolores conpescere. 
4 Hoc tibi ille Socrates dicet: fac me victorem universa- 
rum gentium. delicatus ille Liberi currus triumphantem 
usque ad Thebas a solis ortu vehat. iura reges penatiun. 
petant: me hominem esse maxime cogitabo, cum deus 
undique consalutabor. Huic tam sublimi fastigio con- 
iunge protinus praecipitem mutationem. in alienum in- 
ponar fericulum exornaturus vietoris superbi ac feri 
pompam: non humilior sub alieno curru agar quam in 
meo steteram. Quid ergo est? vincere tamen quam capi 
5 malo. Totum fortunae regnum despiciam, sed ex illo, si 
dabitur electio, meliora sumam. Quicquid ad me vene- 
rit, bonum fiet, sed malo faciliora ac iucundiora veniant 
et minus vexatura tractantem. non est enim, quod exi- 
stimes ullam esse sine labore virtutem, sed quaedam vir- 
6 tutes stimulis, quaedam frenis egent. Quemadmodum 
corpus in proclivi retineri debel, adversus ardua inpelli, 
ita quaedam virtutes in proclivi sunt, quaedam clivum 
subeunt. an dubium sit, quin escendat, nitatur, oblucte- 
tur patientia, fortitudo, perseverantia et quaecumque alia 
1 duris opposita virtus est et fortunam subigit? Quid ergo? 
non aeque manifestum est per devexum ire liberalitatem, 
temperantiam, mansuetudinem? In his continemus ani- 
mum, ne prolabatur, in illis exhortamur incitamusque: 
acerrimas ergo paupertati adhibebimus, illas quae pu- 
gnaré sciunt, fortiores. divitiis illas diligentiores, quae 

suspensum gradum ponunt et pondus suum suslinent. 
Cum hoc ita divisum sit, malo has in usu mihi esse, quae 8 
exercendae tranquillius sunt, quam eas, quarum experi- 
mentum sanguis et sudor est. Ergo non ego aliter, inquit 
sapiens, vivo quam loquor, sed vos aliter auditis. sonus 
tantummodo verborum ad aures vestras pervenit: quid 
significet non quaeritis." 1 
XXVI. ,,,Quid ergo inter me stultum et te sapientem 
interest, si uterque habere volumus? ** ,Plurimum. di- 
vitiae enim apud sapientem virum in servitute sunt, apud 
stultum in imperio. sapiens divitiis nihil permittit, vobis 
divitiae omnia. vos, tamquam aliquis vobis aeternam pos- 
sessionem earum promiserit, adsuescilis illis et cohaere- 
tis, sapiens tunc maxime paupertatem meditatur, cum in 
mediis divitiis constitit. Numquam imperator ita paci cre- 2 
dit, ut non se praeparet bello, quod etiamsi non geritur, 
indietum est: vos domus formosa, tamquam nec ardere 
nec ruere possit, insolentes, vos opes, tamquam pericu- 
lum omne transcenderint maioresque sint vobis quam 
quibus consumendis satis virium habeat fortuna, obstu- 
pefaciunt. otiosi divitiis luditis nec providetis illarum pe- 3 
riculum, sicut barbari plerumque, inclusi et ignarj machi- 
narum, segnes laborem obsidentium spectant nee quo illa 
pertineant, quaeex longinquo struuntur, intellegunt: idem 
vobis evenit. marcetis in vestris rebus nec cogitatis, quot 
casus undique inmineant iam iamque pretiosa spolia la- 
turi. Sapienti quisquis abstulerit divitias, omnia illi sua 4 
relinquet. vivit enim praesentibus laetus, futuris securus. 
nihi! magis, inquit ille Socrates aut aliquis alius, cui idem 
fus adversus humana atque eadem potestas est, persuasi 
mihi, quam ne ad opiniones vestras actum vitae meae 
fleeterem. solita conferte undique verba: non conviciari 
vos putabo, sed vagire velut infantes misserrimos.* Haec 5 
dicet ille, cui sapientia contigit, quem animus vitiorum 
inmunis increpare alios, non quia odit, sed in remedium 
iubet. adiciet his illa: ,,Existimatio me vestra non meo 
nomine sed vestro movet, quia calamitatis [esf] odisse, et 
lacessere virtutem bonae spei eiuratio est. nullam mihi 
SENECA PHIL. Í. 1 

iniuriam facitis: sed ne dis quidem hi qui aras evertunt. 
sed malum propositum adparet malumque consilium etiam 

6 ibi, ubi nocere non potuit. Sic vestras hallucinationes 
fero quemadmodum lupiter optimus maximus ineptias 
poetarum, quorum alius illi alas inposuit, alius cornua, 
alius adulterum illum induxit et abnoctantem, alius sae- 
vum in deos, alius iniquum in homines, alius raptorum 
ingenuorum corruptorem et cognatorum quidem, alius par- 
rieidam et regni alieni paternique expugnatorem. quibus 
nihil aliud aetum est, quam ut pudor hominibus peccandi 

7 demeretur, si tales deos credidissent. Sed quamquam ista 
me nihil laedant, vestra vos moneo causa: suspicite vir- 
tutem. eredite iis, qui illam diu secuti magnum quiddam 
ipsos et quod in dies maius adpareat, sequi clamant, et 
ipsam ut deos, et professores eius ut antistites colite. et 
quotiens mentio saera [literarum] intervenerit, favete lin- 
guis. hoc verbum non, ut plerique existimant, a favore 
trahitur, sed imperatur silentium, ut rite peragi possit sa- 
crum nulla voce mala obstrepente. quod multo magis ne 
cessarium est imperari vobis, ut quotiens aliquid ex illo 
proferetur oraculo, intenti et conpressa voce audiatis. 

8 Cum sistrum aliquis concutiens ex imperio mentitur, cum 
aliquis secandi lacertos suos artifex brachia atque hume- 
ros suspensa manu eruentat, cum aliquis genibus per vi- 
am repens ululat laurumque linteatus senex et medio lu- 
cernam die praeferens conclamat iratum aliquem deorum, 
concurritis et auditis et divinum esse eum, invicem mu- 
iuum alentes stuporem, adfirmatis. 

1 XXVII. Ecce Socrates ex illo carcere, quem intrando 
purgavit omnique honestiorem euria reddidit, proclamat: 
»» Quis iste furor? quae ista inimica dis hominibusque 
natura est infamare virtutes et malignis sermonibus san- 
eta violare? si potestis, bonos laudate: si minus, transite. 
quod si vobis exercere tetram istam licentiam placet, al: 
ter in alterum incursitate. nam cum in coelum insanitis, 

2 non dico sacrilegium facitis, sed operam perditis. Prae- 
bui ego aliquando Aristophani materiam iocorum. tota 
illa comicorum poetarum manus in me venenatos sales 

suos effudit: inlustrata est virtus mea per ea ipsa, per 
quae petebatur. produci enim illi et temptari expedit, nec 
ulli magis intellegunt, quanta sit, quam qui vires eius la- 
cessendo senserunt. duritia silicis nullis magis quam fe- 
rientibus nota est. Praebeo me non aliter quam rupes 3 
aliqua in vadoso mari destituta, quam fluctus non desi- 
nunt, undecumque moti sunt, verberare nec ideo aut loco 
eam movent aut per tot aetates crebro incursu suo con- 
sumunt. adsilite, facite inpetum. ferendo vos vincam. in 
ea, quae firma et inexsuperabilia sunt, quiequid incurrit, 
malo suo vim suam exercet. Proinde quaerite aliquam 
mollem cedentemque materiam, in qua tela vestra figan- 
tur. Vobis autem vacat aliena scrutari mala et sententias 4 
ferre de quoquam? quare hic philosophus laxius habi- 
tat, quare hic lautius coenat? papulas observatis alienas, 
obsiti plurimis ulceribus? Hoc tale est quale si quis pul- 
cherrimorum corporum naevos aut verrucas derideat, 
quem fera scabies depascitur. Obicite Platoni, quod pe- & 
tierit pecuniam, Aristoteli, quod acceperit, Democrito, 
quod neglexerit, Epicuro, quod consumpserit. mihi ipsi 
Alcibiadem et Phaedrum obiectate. O vos [usu] maxime 
felices, cum primum vobis imitari vitia nostra contigerit! 
Quin potius mala vestra circumspicitis, quae vos ab omni 6 
parte confodiunt, alia grassantia extrinsecus, alia in vi- 
sceribus ipsis ardentia ? Non eo loco res humanae sunt, 
etiamsi statum vestrum parum nostis, ut vobis tantum otii 
supersit, ut in probra meliorum agitare linguam vacet? 

XXVIII. Hoc vos non intellegitis et alienum fortunae 
vestrae voltum geritis, sicut plurimi, quibus in circo aut 
theatro desidentibus iam funesta domus est nec adnun- 
tiatum malum. At ego ex alto prospiciens video, quae 
tempestates aut inmineant vobis paulo tardius rupturae 
nimbum suum, ant iam vicinae vos ac vestra rapturae 
propius aecesserint. Quid porro? non nune quoque, etiam- 
Si parum sentitis, turbo quidam animos vestros rotat et 
involvit, fugientes petentesque eadem et nunc in sublime 
adlevatos nunc in infima adlisos? ** **** 

l 1. (28.] ****** cur nobis magno consensu vitia com- 
mendant? licet nihil aliud, quod sit salutare, temptemus, 
proderit tamen per se ipsum secederé: meliores erimus 
singuli. quid, quod secedere ad optimos viros et aliquod 
exemplum eligere, ad quod vitam dirigamus, licet? quod 
nisi otio non fit. tunc potest obtinere quod semel pla- 
cuit, ubi nemo intervenit, qui iudicium adhuc inbecillum 
populo adiutore detorqueat. tunc potest vita aequali et 
uno tenore procedere, quam propositis diversissimis 

2scindimus. Nam inter cetera mala illud pessimum est, 
quod vitia ipsa mutamus. sic ne hoc quidem nobis con- 
tingil permanere in malo iam familiari. aliud ex alio pla- 
cet vexatque nos hoc quoque, quod 1udicia nostra non 
lantum prava, sed etiam levia sunt. fluctuamus aliudque 
ex alio conprehendimus. petita relinquimus, relicta repe- 

3 timus. Alternae inter cupidilatem nostram et poeniten- 
liam vices sunt. pendemus enim toti ex alienis iudiciis 
et id optimum nobis videtur, quod petitores laudatores- 
que multos habet, non id quod laudandum petendumque 
est. nec viam bonam ac malam per se aestimamus, sed 

4 turba vestigiorum, in quibus nulla sunt redeuntium. Dices 
mihi: „quid agis Seneca? deseris partes? certe Stoici 
nostri dicunt: usque ad ultimum vitae finem in actu eri- 
mus, non desinemus communi bono operam dare, adiu- 
vare singulos, opem ferre etiam inimicis senili manu. nos 
sumus, qui nullis annis vacationem damus et quod ait 
ille vir disertissimus, 

canitiem galea premimus. 
nos sumus, apud quos usque eo nihil ante mortem otio- 

sum est, ut, Si res patitur, non sit ipsa mors otiosa. 
Quid nobis Epicuri praecepta in ipsis Zenonis principiis 
loqueris? quin tu bene gnaviter, si partium piget, trans- 
fugis potius quam prodis?'* Hoc tibi in praesentia re- 5 
spondebo: numquid vis amplius, quam ut me similem 
ducibus meis praestem? Quid ergo est? non quo mise- 
rint me illi, sed quo duxerint, ibo. 

II. (29.] Nune probabo tibi non desciscere me a prae- 1 
ceptis Stoicorum; nam ne ipsi quidem a suis descive- 
runt, et tamen excusatissimus essem, etiam si non prae- 
cepta illorum sequerer, sed exempla. Hoc quod dico 
in duas dividam partes: primum, ut possit ali- 
quis vel a prima aetate contemplationi veri- 
tatis totum se tradere, rationem vivendi quae- 
rere atque exercere secreto. deinde, ut pos-2 
sit hoc aliquis emeritis iam stipendiis, pro- 
fligatae aetatis iure optimo facere etad alios 
actus animos referre virginum Vestalium more, 
quae annis inter officia divisis discunt facere sacra et 
«um didicerunt docent. 

IIl. [30.] Hoc Stoicis quoque placere ostendam, non 1 
quia mihi legem dixerim nihil contra dictum Zenonis Chry- 
Sippive committere, sed quia res ipsa patitur me ire in 
illorum sententiam, quam si quis semper unius sequitur, 
non in curia [es] sed in factiosis. Utinam quidem iam 
tenerentur omnia et inoperta ac confessa veritas esset 
nihilque ex decretis mutaremus! nunc veritatem cum eis 
ipsis qui docent quaerimus. Duae maxime et in hac re 2 
dissident sectae, Epicureorum et Stoicorum, sed utraque 
ad otium diversa via mittit. Epicurus ait: ,,Non aecedet 
ad rempublicam sapiens, nisi si quid intervenerit.“ Zenon 
ait: ,, Accedet ad rempublicam, nisi si quid inpedierit.* 
Alter otium ex proposito petit, alter ex eausa. causa 3 
autem illa late patet: si respublica corruptior est quam 
ut adiuvari possit, si occupata est malis, non nitetur 
sapiens in supervacuum nec se nihil profuturus inpen- 
det, si parum habebit auctoritatis aut virium nec illum 
erit admissura respublica, si valitudo illum inpediet. 

4 Quomodo navem quassam non deduceret in mare, quo- 
modo nomen in militiam non daret debilis, sic ad iter, 
quod inhabile sciet, non accedet. Potest ergo et ille, cui 
omnia adhuc in integro sunt, antequam ullas experiatur 
tempestates, in tuto subsistere et protinus commendare 
se bonis artibus el in illis beatum olium exigere. virtutum 

5 cultor, quae exerceri etiam quielissimis possunt. Hoc 
nempe ab homine exigitur, ut prosit hominibus, si fieri 
potest, mulüs, si minus, paucis, si minus, proximis, si 
minus, sibi. nam cum se utilem ceteris efficit, commune 
agit negotium. quomodo qui se deteriorem facit, non 
Sibi tantummodo nocet, sed etiam omnibus eis, quibus 
melior factus prodesse potuisset, sic quisquis bene de se 
meretur, hoc ipso aliis prodest, quod illis profuturum 
parat. 

1 IV. [31.] Duas respublicas animo conplectamur, alte- 
ram magnam et vere publicam, qua di atque homines 
continentur, in qua non ad hunc angulum respicimus aut 
ad illum, sed terminos civitatis nostrae cum sole meti- 
mur: alteram, cui nos adscripsit condicio nascendi. haec 
aut Atheniensium erit aut Carthaginiensium, aut alterius 
alicuius urbis, quae non ad omnis perlineat homines, 
sed ad certos. Quidam eodem tempore utrique reipubli- 
cae dant operam, maiori minorique, quidam tantum mi- 

$2nori, quidam tantum maiori. Huic maiori reipublicae et 
in otio deservire possumus, immo vero nescio an in otio 
melius, ut quaeramus, quid sit virtus, una pluresne sint. 
natura an ars bonos viros faciat. unum sit hoc, quod 
maria terrasque et mari ac terris inserta conplectitur, an 
multa eiusmodi corpora deus sparserit. continua sit 
omnis et plena materia, ex qua cuneta gignuntur, an 
diducta et solidis inane permixtum sit. deus desidens 
opus suum spectet, an tractet. utrumne extrinsecus illi 
circumfusus sit, an toti inditus. inmortalis sit mundus, 
an inter caduca et ad tempus nata numerandus. Haec 
qui contemplatur, ouid deo praestat? ne tanta eius opera 
sine teste sint. 

1 V. Solemus dicere summum bonum esse secundum 

naturam vivere: natura nos ad utrumque genuit, 
et contemplationi rerumetaetioni. (32. Nunc 
primum probemus, quod prius praediximus. 
Quid porro? hoc non erit probatum, si se unusquisque 
consuluerit, quantam cupidinem habeat ignota noscendi, 
quam ad omnis fabulas excitetur? Navigant quidam et 2 
labores peregrinationis longissimae una mercede perpe- 
tiuntur cognoscendi aliquid abditum remotumque. haec 
res ad spectacula populos contrahit, haec cogit praeclusa 
rimari, secretiora exquirere, antiquitates evolvere, mores 
barbararum audire gentium. Curiosum nobis natura inge- 8 
nium dedit et artis sibi ac pulchritudinis suae conscia 
Speetatores nos tantis rerum spectaculis genuit, perdi- 
tura fructum sui, si tam magna, tam clara, tam subtiliter 
ducta, tam nitida et non uno genere formosa solitudini 
ostenderet. Ut scias illam spectari voluisse, non tantum 4 
adspici, vide quem nobis locum dederit: in media nos 
sui parte constituit et cireumspectum omnium nobis dedit. 
nec erexit tantummodo hominem, sed etiam habilem con- 
templationem factura, ut ab ortu sidera in occasum laben- 
tia prosequi posset et voltum suum circumferre cum toto, 
sublime fecit illi caput et collo flexili inposuit. deinde 
sena per diem, sena per noctem signa perducens nullam 
non partem sui explicuit, ut per haec, quae obtulerat, 
oculis eius cupiditatem faceret etiam ceterorum. Nec$ 
enim omnia nec (lanta visimus quanta sunt, sed acies 
nostra aperit sibi investigandi viam et fundamenta vero 
iacit, ut inquisitio transeat ex apertis in obscura et ali- 
quid ipso mundo inveniat antiquius, unde ista [sidera] 
exierint. quis fuerit universi status, antequam singula in 
partes discederent. quae ratio mersa et confusa diduxe- 
rit. quis loca rebus adsignaverit. suapte natura gravia 
descenderint, evolaverint levia. an praeter nisum [pondus] 
corporum altior aliqua vis legem singulis dixerit. an illud 
verum sit, quo maxime probatur homines divini esse spi- 
ritus, parlem ac veluti scintillas quasdam sacrorum in 
terram resiluisse atque alieno loco haesisse. Cogitatio 6 
nostra coeli munimenta perrumpit nec contenta est id, 

quod ostenditur, scire: illud, inquit, serutor, quod ultra 
mundum iacet, utrumne profunda vastitas sit an et hoc 
ipsum terminis suis cludatur. qualis sit habitus exclusis, 
informia et confusa sint an in omnem partem tantumdem 
loci obtinentia, an et illa in aliquem cultum descripta 
sint. huic cohaereant mundo, an longe ab hoc secesserint 
et in vacuo volutentur. individua sint, per quae struitur 
omne quod natum futurumque est, an continua eorum 
materia sit et per totum mutabilis. utrum contraria inter 
se elementa sint, an non pugnent, sed per diversa con- 

7 spirent. Ad haec quaerenda natus, aestima, quam non 
multum acceperit temporis, etiamsi illud totum sibi vin- 
dicat, cui licet nihil facilitate eripi, nihil neglegentia patia- 
tur excidere, licet horas suas avarissime servet et usque 
in ultimum aetatis humanae terminum procedat nec quic- 
quam illi ex eo, quod natura constituit, fortuna concutiat: 
tamen homo ad inmortalium cognitionem nimis mortalis 

8est. Ergo secundum naturam vivo, si totum me illi dedi, 
si illius admirator cultorque sum. natura autem utrum- 
que facere me voluit, et agere et contemplationi vacare. 
utrumque facio, quoniam ne contemplatio quidem sine 
actione est. 

1 VI. „Sed refert, inquis, an ad illam voluptatis causa 
accesserit nihil aliud ex illa petens quam adsiduam con- 
templationem sine exitu. est enim dulcis et habet inlece- 
bras suas.“ Adversus hoc tibi respondeo: Aeque refert, 
quo animo civilem agas vitam, an semper inquietus Sis 
nec umquam sumas ullum tempus, quo ab humanis ad 

2 divina respicias. Quomodo res adpetere sine ullo virtu- 
tum amore et sine eultu ingenii ac nudas edere operas 
minime probabile est, misceri enim ista inter se et con- 
seri debent: sic inperfectum ac languidum bonum est in 
otium sine actu proiecta virtus, numquam id, quod didi- 

3 cit, ostendens. Quis negat illam debere profectus suos 
in opere temptare? nec tantum quid faciendum sit, cogi- 
fare, sed etiam aliquando manum exercere et ea, quae 
meditata sunt, ad verum perducere? Quid si per ipsum 
sapientem non est mora, si non actor deest, sed agenda 

desunt: ecquid illi secum esse permittes? Quo animo ad 4 
otium sapiens secedit? ut sciat se tum quoque ea actu- 
rum, per quae posteris prosit. Nos certe sumus qui dici- 
mus et Zenonem et Chrysippum maiora egisse, quam si 
duxissent exercitus, gessissent honores, leges tulissent: 
quas non uni civitati, sed toti humano generi tulerunt. 
quid est ergo, quare tale otium non conveniat bono viro, 
per quod futura secula ordinet nec apud paucos concio- 
netur, sed apud omnes omnium gentium homines, quique 
sunt quique erunt? Ad summam quaero, an ex praece- 
ptis suis vixerint Cleanthes et Chrysippus et Zenon. non 
dubie respondebis sic illos vixisse, quemadmodum dixe- 
rant esse vivendum: atqui nemo illorum rempublicam 
administravit. ,,Non fuit, inquis, illis aut ea fortuna aut 
dignitas ea, quae admitti ad publicarum rerum tractatio- 
nem solet.“ Sed iidem nihilominus non segnem egere 
vitam: invenerunt, quemadmodum plus quies illorum ho- 
minibus prodesset quam aliorum discursus et sudor. ergo 
nihilominus hi multum egisse visi sunt, quamvis nihil 
publice agerent. 

VII. Praeterea tria genera sunt vitae, inter quae quod 1 
sit optimum, quaeri solet: unum voluptati vacat, alterum 
contemplationi, tertium actioni. Primum deposita con- 
tentione depositoque odio, quod inplacabile diversa se- 
quentibus indiximus, videamus, an haec omnia ad idem 
Sub alio atque alio titulo perveniant. nec ille, qui volu- 
platem probat, sine contemplatione est. nec ille, qui 
contemplationi inservit, sine voluptate est. nec ille, cuius 
vita actionibus destinata est, sine contemplatione est. 
Plurimum, inquis, discríminis est, ulrum aliqua res pro- 2 
positum sit, an propositi alterius accessio sit." Sane 
grande discrimen, tamen alterum sine altero non est: nec 
ille sine actione contemplatur, nec hic sine contemplatione 
agit, nec ille tertius, de quo male existimare consensimus, 
voluptatem inertem probat, sed eam, quam ratione efficit 
firmam sibi. lta et haec ipsa voluptaria secta in actu 3 
est. quidni [in actu est]? cum ipse dicat Epicurus ali- 
quando se recessurum a voluptate, dolorem etiam adpe- 


n 

titurum, si aut voluptati inminebit poenitentia aut dolor 

4 minor pro graviore sumetur? Quo pertinet haec dicere? 
ut adpareat contemplationem placere omnibus. Alii petunt 
illam: nobis haec statio, non portus est. Adice nune 
(huc], quod e lege Chrysippi vivere otioso licet: non 
dico, ut otium patiatur, sed ut eligat. 

1 VIII. Negant nostri sapientem ad quamlibet rempu- 
blicam accessurum ; quid autem interest, quomodo sapiens 
ad otium veniat, utrum quia respublica illi deest, an quia 
ipse reipublicae? si omnibus defutura respublica est 
(semper autem deerit fastidiose quaerentibus): interrogo, 
ad quam rempublicam sapiens sit accessurus. ad Athe- 
niensium, in qua Socrates damnatur, Aristoteles, ne dam- 
naretur, fugit? in qua opprimit invidia virtutes? negabis 

2 mihi accessurum ad hanc rempublicam sapientem. ad 
Carthaginiensium ergo rempublicam sapiens accedet, in 
qua adsidua seditio et optimo cuique infesta libertas est, 
summa aequi ac boni vilitas, adversus hostes inhumana 
crudelitas, etiam adversus suos hostilis? et hanc fugiet. 

3 Si percensere singulas voluero, nullam inveniam, quae 
sapientem aut quam sapiens pali possit. Quodsi non 
invenitur illa respublica, quam nobis fingimus, incipit 
omnibus esse otium necessarium, quia quod unum prae- 

4ferri poterat otio, nusquam est. Si quis dicit optimum 
esse navigare, deinde negat navigandum in eo mari, in 
quo naufragia fieri soleant et frequenter subitae tempe- 
states sint, quae rectorem in contrarium rapiant: puto 
hic me vetat navem solvere, cum laudet navigationem. *** 

l. [Serenus.] Inquirenti mihi in me quaedam vitia 1 
adparebant retecta, in aperto posita, quae manu pren- 
derem, quaedam obscuriora et in recessu, quaedam non 
continua, sed ex intervallis redeuntia, quae vel molestis- 
sima dixerim, ut hostes vagos et ex occasionibus adsi- 
lientes, per quos neutrum licet, nec tamquam in bello 
paratum esse nec tamquam in pace securum. illum tamen 2 
habitum in me maxime deprendo (quare enim non verum 
ut medico fatear?) nec bona fide liberatum eis, quae 
timebam et oderam, nec rursus obnoxium. In statu ut 
non pessimo, ita maxime querulo et moroso positus sum: 
nec aegroto nec valeo. Non est, quod dicas omnium vir- 3 
tutum tenera esse principia, tempore illis duramentum 
et robur accedere. non ignoro etiam quae in speciem 
laborant, dignitatem dico et eloquentiae famam et quie- 
quid ad alienum suffragium venit, mora convalescere. et 
quae veras vires parant et quae ad plaeendum fuco quo- 
dam subornantur, exspectant annos, donec paulatim 
colorem diuturnitas ducat. sed ego vereor, ne consue- 
tudo, quae rebus adfert constantiam, hoc vitium mihi 
altius figat. tam malorum quam bonorum longa conver- 
satio amorem induit. Haec animi inter utrumque dubii 4 
nec ad recta fortiter nec ad. prava vergentis infirmitas 
qualis sit, non tam semel tibi possum quam per partes 
ostendere. dicam quae accidant mihi: tu morbo nomen 
invenies. Tenet me summus amor parsimoniae, fateor. 5 
placet non in ambitionem cubile conpositum, non ex 
areula prolata vestis, non ponderibus ac mille tormentis 

Splendere cogentibus expressa, sed domestica et vilis, 
6 nec servata nec sumenda sollicite. Placet cibus, quem 
nec parent familiae nec spectent, non ante multos impe- 
ratus dies nec multorum manibus minisiratus, sed para- 
bilis facilisque, nihil habens arcessiti pretiosive, ubilibet 
non defuturus, nec patrimonio nec corpori gravis, non 
7 rediturus qua intraverit. Placet minister incultus et rudis 
vernula, argentum grave rustici patris sine ullo nomine 
artificis, et mensa non varietate macularum conspicua 
nec per multas dominorum elegantium successiones civi- 
tati nota, sed in usum posita, quae nullius convivae ocu- 
R los nec voluptate moretur nec accendat invidia. Cur 
bene ista placuerunt, praestringit animum adparatus ali- 
cuius paedagogii, diligentius quam in tralatu vestita et 
auro culta mancipia et agmen servorum nitentium. iam 
domus etiam qua caleatur pretiosa et divitiis per omnes 
angulos dissipatis, tecta ipsa fulgentia et adsectator 
comesque patrimoniorum pereuntium populus. Quid per- 
lucentis ad imum aquas et circumfluentes ipsa convivia, 
9 quid epulas loquar scena sua dignas? Circumfudit me 
ex longo frugalitatis situ venientem multo splendore luxu- 
ria et undique cireumsonuit. paulum titubat acies. faci- 
lius adversus illain animum quam oculos adtollo. recedo 
itaque non peior, sed tristior, nec inter illa frivola mea 
tam altus incedo tacitusque morsus subit et dubitatio, 
numquid illa meliora sint: nihil horum me mutat, nihil 
lonon tamen concutit. Placet in[de viam) praeceptorum 
sequi et in mediam ire rempublicam. placet honores 
fascesque non seilicet purpura aut virgis abductum ca- 
pessere, sed ut amicis propinquisque et omnibus civibus, 
omnibus deinde mortalibus paratior utiliorque sim. prom- 
ptus, conpositus sequor Zenona, Cleanthen, Chrysippum, 
quorum tamen nemo ad rempublicam accessit et nemo 
11non misit: ubi aliquid animam insolitam arietari percus- 
sit, ubi aliquid occurrit aut indignum, ut in omni vita 
humana multa sunt, aut parum ex facili fluens, aut mul- 
tum temporis res non magno aeslimandae poposcerunt, 
ad otium convertor et quemadmodum pecoribus fatigatis 

quoque velocior domum gradus est, placet intra parietes 
suos vitam coercere. ,nemo ullum auferat diem nihil 
dignum tanto inpendio redditurus. sibi ipse animus hae- 
reat, se colat, nihil alieni agat, nihil quod ad iudi- 
cem spectet. ametur expers publicae privataeque cu- 
rae tranquillitas.“ Sed ubi lectio fortior erexit animum 13 
et aculeos subdiderunt exempla nobilia, prosilire libet in - 
forum, commodare alteri vocem, alteri operam, etiamsi 
nihil profuturam, tamen conaturam prodesse, alicuius 
coercere in foro superbiam male secundis rebus elati. In 13 
studiis puto mehercules melius esse res ipsas intueri et 
harum causa loqui, ceterum verba rebus permittere, ut 
qua duxerint, hac inelaborata sequatur oratio. , quid 
opus est seculis duratura conponere? vis tu non id agere, 
ne te posteri taceant? morti natus es. minus molestiarum 
habet funus tacitum. itaque occupandi temporis causa, 
in usum tuum, non in praeconium aliquid simplici stilo 
Scribe. minore labore opus est studentibus in diem.“ 
Rursus ubi se animus cogitationum magnitudine levavit, 14 
ambitiosus in verba est altiusque ut spirare ita eloqui 
gestit et ad dignitatem rerum exit oratio. oblitus tum 
legis pressiorisque iudicii sublimius feror et ore iam non 
meo. Ne singula diutius persequar, in omnibus rebus15 
haec me sequitur bonae mentis infirmitas. cui ne pau- 
latim defluam vereor, aut quod est sollicitius, ne semper 
casuro similis pendeam et plus fortasse sit quam quod 
ipse pervideo. familiariter enim domestica adspicimus et 
semper iudicio favor officit. Puto multos potuisse ad sa- 16 
pientiam pervenire, nisi putassentse pervenisse, nisi quae- 
dam in se dissimulassent, quedam opertis oculis trans- 
siluissent. non est enim, quod magis aliena iudices adula- 
tione nos perire quam nostra. quis sibi verum dicere ausus 
est? quis non inter laudantium blandientiumque positus 
greges plurimum tamen sibi ipse adsentatus est? Rogo]17 
itaque, si quod habes remedium quo hanc fluctuationem 
meam sistas, dignum me putes, qui tibi tranquillitatem 
debeam. Non esse periculosos motus animi nec quicquam 
tumultuosi adferentis scio. ut vera tibi similitudine id, 

de quo queror. exprimam, non tempestate vexor, sed 
nausia: detrahe ergo, quiequid hoc est mali, et succurre 
in conspectu terrarum laboranti. 

1 II. (sENECA.] Quaero mehercules iam dudum, Sere- 
ne, ipse tacitus, cui talem adfectum animi similem putem, 
nec ulli propius admoverim exemplo quam eorum, qui 
ex longa et gravi valitudine expliciti moliuneulis levibus- 
que interim offensis perstringuntur et cum reliquias effu- 
gerunt, suspicionibus tamen inquietantur medicisque iam 
sani manum porrigunt et omnem calorem corporis sui 
calumniantur. horum, Serene, non parum sanum est cor- 
pus, sed sanitati parum adsuevit: sicut est quidam tremor 
etiam tranquilli maris, utique [lacus,] cum ex tempestate 

2 requievit. Opus est itaque non illis durioribus, quae etiam 
iranscucurrimus, ut alicubi obstes tibi, alicubi irascaris, 
alieubi instes gravis: sed illud, quod ultimum venit, ut 
fidem tibi habeas et recta ire te via eredas, nihil avocatus 
transversis multorum vestigiis passim discurrentium, quo: 

3 rumdam eirca ipsam errantium viam. Quod desideras au- 
tem, magnum et summum est deoque vicinum, non con- 
cuti. hanc stabilem animi sedem Graeci eùĝðvulav vocant, 
de qua Democriti volumen egregium est. ego tranquil. 
litatem voco. nec enim imitari et transferre verba ad 
illorum formam necesse est: res ipsa, de qua agitur, ali- 
quo signanda nomine est, quod adpellationis Graecae vim 

4 debet habere, non faciem. Ergo quaerimus, quomodo 
animus semper aequalis secundoque cursu eat propitius- 
que sibi sit et sua laetus adspiciat et hoe gaudium non 
interrumpat, sed placido statu maneat nec adtollens se 
umquam nec deprimens: idtranquillitas erit, quo- 
modo ad hanc perveniri possit, in universum 
quaeramus: sumes tu ex publico remedio quantum 

5 voles. Totum interim vitium in medium protra- 
hendum est, ex quo agnoscet quisque partem suam. 
simul tu intelleges, quanto minus negotii habeas cum fa- 
stidio tui quam hi, quos ad professionem speciosam adli- 
gatos et sub ingenti titulo laborantis in sua simulatione 

6 pudor magis quam voluntas tenet. Omnes in eadem cau- 

sa sunt, et hi qui levitate vexantur ac taedio adsiduaque 
mutatione propositi, quibus semper magis placet quod 
reliquerunt, et illi, qui marcent et oscitantur. adice eos, 
qui non aliter quam quibus difficilis somnus est, versant 
se et hoc atque illo modo conponunt, donec quietem las- 
situdine inveniant: statum vitae suae formando subinde 
in eo novissime manent, in quo illos non mutandi odium, 
sed senectus ad novandum pigra deprendit. adice et illos, 
qui non inconstantiae vitio parum leves sunt, sed inertiae, 
et vivunt non quomodo volunt, sed quomodo coeperunt. 
Innumerabiles deinceps proprietates sunt, sed unus effe- 7 
ctus vitii, sibi displicere. Hoc oritur ab intemperie animi 
et cupiditatibus timidis aut parum prosperis: ubi aut non 
audent, quantum concupiscunt, aut non consequuntur et 
in spem toti prominent, semper instabiles mobilesque 
sunt, quod necesse est accidere pendentibus ad vota sua. 
omni via pergunt et inhonesta se ac difficilia docent co- 
guntque, et ubi sine praemio labor est, torquet illos inri- 
tum dedecus, nec dolent prava se, [sed] frustra voluisse. 
Tune illos et poenitentia coepti tenet et incipiendi timor 8 
subrepitque illa animi iactatio non invenientis exitum, quia 
nec imperare cupiditatibus suis nec obsequi possunt, et 
cunctatio vitae parum se explicantis et inter destituta vota 
torpentis animi situs. quae omnia graviora sunt, ubi odio 9 
infelieitatis operosae ad otium perfugerunt et ad secreta 
Studia, quae pati non potest animus ad civilia erectus 
agendique cupidus et natura inquies, parum scilicet in se 
solatiorum habens: ideo detractis oblectationibus, quas 
ipsae occupationes discurrentibus praebent, domum, so- 
litadinem, parietes non fert, invitus adspicit se sibi reli- 
ctum. Hinc illud est taedium et displicentia sui et nus- t0 
quam residentis animi volutatio et otii sui tristis atque 
aegra patientia, utique ubi causas fateri pudet et tormenta 
introrsus egit verecundia, in angusto[que] inclusae cupi- 
ditates sine exitu se ipsaestrangulant: inde moeror mar- 
corque et mille fluctus mentis incertae, quam spes in- 
choatae habent suspensam, deploratam, tristem. inde ille 
adfectus otium suum detestantium querentiumque nihil 

ipsos habere quod agant, et alienis incrementis inimicis- 
sima invidia. alit enim livorem infelix inertia et omnes 
IJ destrui cupiunt, quia se non potuere provehere. ex hac 
deinde aversatione alienorum processuum et suorum de- 
speratione obirascens fortunae animus et de seculo que- 
rens et in angulos se retrahens et poenae incubans suae, 
dum illum taedet sui pigetque. natura enim humanus ani- 
mus agilis est et pronus ad motus. grata omnis illi exci- 
tandi se abstrahendique materia est, gratior pessimis qui- 
busque ingeniis, quae occupationibus libenter deteruntur, 
ut ulcera quaedam nocituras manus adpetunt et tactu gau- 
dent et foedam corporum scabiem delectat, quicquid exa- 
]2sperat: non aliter dixerim his mentibus, in quas cupidi- 
tates velut mala ulcera eruperunt, voluptati esse laborem 
vexationemque. sunt enim quaedam, quae corpus quo- 
que nostrum cum quodam dolore delecteut, ut versare se 
et mutare nondum fessum latus, et alio atque alio positu 
ventilari. qualis ille Homericus Achilles est, modo pro- 
nus, modo supinus, in varios habitus se ipse conponens, 
quod proprium aegri est, nihil diu pati et mutationibus 
13ut remediis uti. Inde peregrinationes suscipiuntur vagae 
et litora pererrantur et modo mari se, modo terra experi- 
tur semper praesentibus infesta levitas. Nunc Campaniam 
petamus. iam delicata fastidio sunt. inculta videantur: 
Bruttios et Lucaniae saltus persequamur. aliquid tamen 
inter deserta amoeni requiratur, in quo luxuriosi oculi 
longo locorum horrentium squalore releventur: Taren- 
tum petatur laudatusque portus et hiberna coeli mitioris* 
regio vel antiquae satis opulenta turbae.* iam flecta- 
mus cursum ad urbem. nimis diu a plausu et fragore 
aures vacaverunt. iuvat iam et humano sanguine frui. 
14 Aliud ex alio iter suscipitur et spectacula spectaculis 
mutantur. ut ait Lucretius: 
Hoc se quisque modo semper fugit. 
sed quid prodest, si non effugit? sequitur se ipse et ur- 
15get gravissimus comes. Itaque scire debemus non loco- 
rum vitium esse quo laboramus, sed nostrum: infirmi su- 
mus ad omne tolerandum, nec laboris patientes nec vo- 

luptatis, nec nostrae nec ullius rei diutius. hoc quosdam 
egit.ad mortem, quod proposita saepe mutando in eadem 
revolvebantur et non reliquerant novitati locum. fasti- 
dio esse illis coepit vita et ipse mundus, et subit illud 
rabidarum deliciarum: quousque eadem? 

HI. Adversus hoc taedium quo auxilio pu-1 
tem utendum quaeris. „Optimum erat, ul ait Athe- 
nodorus, aclione rerum et reipublicae tractatione et offi- 
ciis civilibus se detinere. nam ut quidam sole atque 
exercitatione et cura corporis diem ducunt athletisque 
longe utilissimum est lacertos suos roburque, cui se 
uni dicaverunt, maiore temporis parte nutrire: ita vobis 
animum ad rerum civilium certamen parantibus in opere 
esse [non] longe pulcherrimum est. nam cum utilem se 
efficere civibus mortalibusque propositum habeat, simul 
et exercetur et proficit, qui in mediis se officiis posuit 
communia privataque pro facultate administrans. Sed3 
quia in hac, inquit, tam insana hominum ambitione tot 
calumnialoribus in deterius recta torquentibus parum 
tuta simplicitas est et plus futurum semper est, quod 
obstet quam quod succedat, a foro quidem et publico 
recedendum est, sed habet, ubi se etiam in privato laxe 
explicet magnus animus. nec ut leonum animaliumque 
inpetus caveis coercetur, sic hominum, quorum maximae 
in seducto actiones sunt. Ita tamen delituerit, ut ubicum- 3 
que otium suum absconderit, prodesse velit singulis 
universisque ingenio, voce, consilio. nec enim is solus 
reipublicae prodest, qui candidatos extrahit et tuetur reos 
et de pace belloque censet, sed qui iuventutem exhorta- 
tur, qui in tanta bonorum praeceptorum inopia virtutem 
ins//al animis, qui ad pecuniam luxuriamque cursu 
ruentis prensat ac retrahit et, si nihil aliud, certe mora- 
tur, in privato publicum negotium agit. An ille plus prae- 4 
stat, qui inter peregrinos et cives aut urbanus praetor 
adeuntibus adsessoris verba pronuntiat, quam qui quid 
sit iustitia, quid pietas, quid palientia, quid fortitudo, 
quid mortis contemptus, quid deorum intellectus, quan- 
tumque adiutorium hominum sit bona conscientia? Ergo 5 

si tempus in studia conferas, quod subduxeris officiis, 
non deserueris nec munus detrectaveris. neque enim ille 
solus militat, qui in acie stat et cornu dexirum laevumque 
defendit, sed qui portas tuetur et statione minus pericu- 
losa, non otiosa tamen fungitur vigiliasque servat et arma- 
mentario praeest: quae ministeria quamvis incruenta sint, 
6in numerum stipendiorum veniunt. Si te ad studia revo- 
caveris, omne vitae fastidium effugeris nec noctem fieri 
optabis taedio lucis, nec tibi gravis eris nec aliis superva- 
cuus. multos in amicitiam adtrahes adfluetque ad te opti- 
mus quisque. numquam enim quamvis obscura virtus la- 
tet, sed mittit sui signa: quisquis dignus fuerit, vestigiis 

7 illam collige. Nam si omnem conversationem tollimus et 
generi humano renuntiamus vivimusque in nos tantum 
conversi, sequetur hanc solitudinem omni studio caren- 
tem inopia rerum agendarum: incipiemus aedificia alia 
ponere, alia subvertere et mare submovere et aquas 
contra difficultatem locorum educere et male dispensare 

8 tempus, quod nobis natura consumendum dedit: alii 
parce illo utimur, alii prodige. alii sic inpendimus, ut 
possimus rationem reddere, alii, ut nullas habeamus re- 
iquias, qua re nihil turpius est. saepe grandis natu se- 
nex nullum aliud habet argumentum, quo se probet diu 
vixisse, praeter aetatem. “ 

1 IV. Mihi, carissime Serene, nimis videtur submisisse 
temporibus se Athenodorus, nimis cito refugisse. Ne 
ego negaverim aliquando cedendum, sed sensim relato 
gradu et salvis signis, salva militari dignitate: sanctiores 
tutioresque sunt hostibus suis, qui in fidem cum armis 
veniunt. hoc puto virtuti faciendum studiosoque virtu- 

2tis. Si praevalebitfortunaet praecidetagendi 
facultatem, non statim aversus inermisque 
fugiatlatebras quaerens, quasi ullus locus sit, (in] 
quo non possit fortuna persequi, sed pareius se inferat 

8 officiis et cum delectu inveniat aliquid, in quo utilis civi- 
tali sit. militare non licet: honores petat. privato viven- 
dum est: sit orator. silentium indictum est: tacita adva- 
eatione cives iuvet. periculosum etiam ingressu forum 

est: in domibus, in spectaculis , in conviviis bonum con- 
tubernalem, fidelem amicum, temperantem convivam 
agat, officia civis amiserit: hominis exerceat. ideo magno 
animo nos non unius urbis moenibus clusimus, sed in 
totius orbis commercium emisimus patriamque nobis 
mundum professi sumus, ut liceret latiorem virtuti cam- 
pum dare. praeclusum tibi tribunal est et rostris pro- 
hiberis aui comitiis: respice post te quantum latissima- 
rum regionum pateat, quantum populorum. numquam 
ita tibi magna pars obstruetur, ut non maior relinquatur. 
Sed vide, ne totum istud tuum vitium sit. non vis enim 
nisi consul aut prytanis aut ceryx aut sufes administrare 
rempublicam. Quid si militare nolis nisi imperator aut 
tribunus? etiamsi alii primam frontem tenebunt, te sors 
inter triarios posuerit, inde voce, adhortatione, exemplo, 
animo milita: praecisis quoque manibus ille in proelio 
invenit, quod partibus conferat, qui stat tamen et cla- 
more iuvat. Tale quiddam facias: si a prima te reipubli- 
cae parte fortuna submoverit, stes tamen et clamore iu- 
ves et, si quis fauces oppresserit, stes tamen et silentio 
juves. Numquam inutilis est opera civis boni. auditus 
est visusque: voltu, nutu, obsiinatione tacita incessu- 
que ipso prodest. Ut salutaria, quae citra gustum ta- 
ctumque odore proficiunt, ita virtus utilitatem etiam ex 
longinquo et latens fundit, sive spatiatur et se utitur suo 
iure, sive precarios habet excessus cogiturque vela con- 
trahere, sive otiosa mulaque est et angusto cireumsepta, 
sive adaperta: in quocumque habitu est, prosit. quid? 
tu parum utile putas exemplum bene quiescentis? Longe 
itaque optimum est miscere otium rebus, quotiens actu- 
osa vita inpedimentis fortuitis aut civitatis condicione 
prohibebitur. numquam enim usque eo interclusa sunt 
omnia, ut nulli actioni locus honestae sit. 

V. Numquid potes invenire urbem miseriorem quam 
Atheniensium fuit, cum illam triginta tyranni divellerent ? 
mille trecentos cives, optimum quemque occiderant nec 
finem ideo faciebant, sed inritabat se ipsa saevitia. in 
qua civitate erat Areos pagos, religiosissimum iudicium, 

in qua senatus populusque senatu similis, coibat cotidie 
earnificum triste collegium et infelix curia tyrannis an- 
gusta: poteratne illa civitas conquiescere, in qua tot ty- 
ranni erant quot satellites essent? ne spes quidem ulla 
recipiendae libertatis animis poterat offerri, nec ulli re- 
medio locus adparebat contra tantam vim malorum: unde 

3 enim miserae civitati tot Harmodios? Socrates tamen in 
medio erat el lugentes patres consolabatur et desperan- 
tes de republica exhortabatur et divitibus opes suas me- 
tuentibus exprobrabat seram periculosae avaritiae poe- 
nitentiam et imitari volentibus magnum circumferebat 
exemplar, cum inter triginta dominos liber incederet. 

8 Hunc tamea Athenae ipsae in carcere occiderunt, et qui 
tuto insultaverat agmini tyrannorum civis, efus liberta- 
tem libertas non tulit: ut scias et in adflicta republica 
esse occasionem sapienti viro ad se proferendum et in 
florenti ac beata pecuniam, invidiam, mille alia inermia 

4 vitia regnare. Utcumque ergo se respublica dabit, ut- 
cumque fortuna permittel, ita aut explicabimus nos aul 
contrahemus: utique movebimus nec adligati metu tor- 
pebimus. immo ille vir fuerit, qui periculis undique in- 
minentibus, armis circa et catenis frementibus non adli- 
serit viriutem nec absconderit. non est enim servare se 

5 obruere, ut opinor. Curius Dentatus aiebat, malle esse 
se mortuum quam vivere. Ultimum malorum est e 
vivorum numero exire, antequam morijaris. sed facien- 
dum erit, si in reipublicae tempus minus tractabile inci- 
deris, ut plus otio ac literis vindices. nec aliter quam in 
periculosa navigatione subinde portum petas nec ex- 
spectes, donec res te dimittant, sed ab illis te ipse 
diiungas. 

1 VI. Inspicere autem debebimus primum 
nosmetipsos, deinde ea, quae adgrediemur 
negotia, deinde eos, quorum causa aut cum 
quibus. 

2 Ante omnia + considerandum est, utrum 
natura tua agendis rebus an otioso studio 
contemplationique aptior sit, et eo inclinan- 

dum, quo te vis ingenii feret. Isocrates Ephorum 
iniecta manu a foro subduxit utiliorem conponendis mo- 
numenüs historiarum ratus. male enim respondent co- 
acta ingenia: relucetante natura inritus labor est. + Ne- 3 
cesse est se ipsum aestimare, quia fere plus nobis vide- 
mur posse quam possumus: alius eloquentiae fiducia 
prolabitur, alius patrimonio suo plus imperavit quam 
ferre posset, alius infirmum corpus laborioso pressit of- 
ficio. quorumdam parum idonea est verecundia rebus 
civilibus, quae primam frontem desiderant. quorumdam 
contumacia non facit ad aulam. quidam non habent iram 
in potestate et illos ad temeraria verba quaelibet indi- 
gnàtio offert. quidam urbanitatem nesciunt continere 
nec periculosis abstinent salibus. Omnibus his utilior 
negotio quies esl: ferox inpatiensque natura inritamenta 
nociturae libertatis evite. Aestimanda sunt deinde4 
ipsa, quae adgredimur, et vires nostrae cum 
rebus, quas temptaturi sumus, conparandae. 
Debet enim semper plus esse virium in actore quam in 
onere. necesse est opprimant onera, quae ferente maiora 
sunt. Quaedam praeterea non tam magna sunt negotia 5 
quam fecunda multumque negotiorum ferunt. et haec re- 
fugienda sunt, ex quibus nova occupatio multiplexque 
nascetur. nec accedendum eo, unde liber regressus non 
sit: iis admovenda manus est, quorum finem aut facere 
aut certe sperare possis. relinquenda, quae latius actu 
procedunt nec ubi proposueris desinunt. 

VI. Hominum utique delectus habendus1 
est: an digni sint quibus partem vitae nostrae inpen- 
Jamus, an ad illos temporis nostri iactura perveniat. 
quidam enim ultro officia nobis nostra inputant. Athe- 2 
nodorus ait „ne ad coenam quidemseiturumad 
eum, qui sibi nil pro hocdebiturus sit*: puto 
intellegis multo minus ad eos iturum, qui cum amicorum 
officiis paria mensa faciunt, qui fericula pro congiariis 
numerant, quasi in alienum honorem intemperantes sint. 
deme illis testes spectatoresque: non delectabit popina 
secreta. + Nihil tamen aeque oblectaverit animum, quam 3 

amicitia fidelis et dulcis. quantum bonum est, ubi sunt 
praeparata pectora , in quae tuto secretum omne descen- 
dat, quorum conscientiam minus quam tuam timeas, quo- 
rum sermo sollicitudinem leniat, sententia consilium ex- 
pediat, hilaritas tristitiam dissipet, conspectus ipse de- 
lectet! quos scilicet vacuos, quantum fieri poterit, a 
cupiditatibus eligemus. serpunt enim vitia et in proximum 

4 quemque transsiliunt et contactu nocent. Itaque quod in 
pestilentia curandum est, ne correptis iam corporibus et 
morbo flagrantibus adsideamus, quia perieula trahemus 
adflatuque ipso laborabimus: ita in amicorum legendis 
ingeniis dabimus operam, ut quam minime inquinatos 
adsumamus: initium morbi est aegris sana miscere. Nec 
hoc praeceperim tibi, ut neminem nisi sapientem sequa- 
ris aut adtrahas. ubi enim istum invenies, quem tot se- 

5 culis quaerimus? pro optimo est minime malus. Vix tibi 
esset facultas delectus felicioris, si inter Platonas et Xe- 
nophontas et illum Socratici fetus proventum bonos quae- 
reres, aut si tibi potestas Catonianae fieret aetatis, quae 
plerosque dignos tulit, qui Catonis seculo nascerentur 
(sicut multos peiores quam umquam alias maximorum- 
que nolitores scelerum. utraque enim turba opus erat, 
ut Cato posset intellegi. habere debuit et bonos, quibus 
se adprobaret, et malos, in quibus vim suam experire- 

6 tur): nunc vero in tanta bonorum egestate minus fasti- 
diosa fiat electio. praecipue tamen vitentur tristes et 
omnia deplorantes, quibus nulla non causa in querelas 
placet. constet illi licet fides et benevolentia: tranquil- 
lita tamen inimicus est comes perturbatus et omnia 
gemens. 

1 VIII. Transeamusad patrimonia, maximam 
humanarum aerumnarum materiam. Nam si 
omnia alia, quibus angimur, conpares, mortes, aegro- 
tationes, metus, desideria, dolorum laborumque patien- 
tiam, cum iis quae nobis mala pecunia nostra exhibet, 

2 haec pars multum praegravabit. ltaque cogitandum est, 
quanto levior dolor sit non habere quam perdere: etl in- 
tellegemus paupertati eo minorem tormentorum quo mi- 

norem damnorum esse materiam. erras enim, si putas 
animosius detrimenta divites ferre: maximis minimisque 
corporibus par est dolor volneris. Bion eleganter ail 3 
„non minus molestum esse calvis quam comatis pilos 
velli.“ ldem scias licet de pauperibus locupletibus- 
que, par illis esse tormenlum: utriusque enim pecu- 
nia sua obhaesit nec sine sensu revelli potest. To 
lerabilius autem est, ut dixi, faeiliusque non adquirere 
quam amittere, ideoque laetiores videbis quos numquam 
fortuna respexit, quam quos deseruit. Vidit hoc Dioge- 4 
nes, vir ingentis animi, et effecit, ne quid sibi eripi pos- 
set. tu istud paupertatem, inopiam, egestatem voca, quod 
voles ignominiosum securitati nomen inpone: putabo 
hunc non esse felicem, si quem mihi alium inveneris, cui 
nihil pereat. aut ego fallor, aut regnum esl inter avaros, 
Cireumscriptores, latrones, plagiarios unum esse, cui 
noceri non possit. Si quis de felicitate Diogenis dubitat, 5 
potest idem dubitare et de deorum inmortalium stalu, an 
parum beate degant, quod illis nec praedia nec horti 
sint nec alieno colono rura pretiosa nec grande in foro 
fenus. non te pudet, quisquis divitiis adstupes? respice 
agedum mundum: nudos videbis deos, omnia dantes ni- 
hil habentes. Hunc tu pauperem putas an dis immortali- 
bus similem, qui se fortuitis omnibus exuit? Feliciorem 6 
tu Demetrium Pompeianum vocas, quem non puduit lo- 
eupletiorem esse Pompeio? numerus illi cotidie servo- 
rum velut imperatori exercitus referebatur, cui iam du- 
dum divitiae esse debuerant duo vicarii et cella laxior. 
At Diogeni servus unicus fugit nec eum reducere, cum 7 
monstraretur, tanti putavit. „Turpe est, inquit, Manen 
Sine Diogene posse vivere, Diogenen sine Mane non 
posse.“ "Videtur mihi dixisse: „age luum negotium, 
fortuna. nihil apud Diogenen iam tui est. Fugit mihi ser- 
vus? immo liber abiit.“ Familia petit vestiarium victum- 8 
que. tot ventres avidissimorum animalium tuendi sunt. 
emenda vestis el custodiendae rapacissimae manus et 
flentium detestantiumque ministeriis utendum. quanto 
ille felicior, qui nihil ulli debet, nisi quod facillime negat 

9 sibi! Sed quoniam non est nobis tantum roboris, an 
gustanda certe sunt patrimonia, ut minus ad iniurias for- 
tunae simus expositi. Habiliora sunt corpora in bella, 
quae in arma sua contrahi possunt, quam quae super- 
funduntur et undique magnitudo sua volneribus obiecit: 
optimus pecuniae modus est, qui nec in paupertatem ca- 
dit, nec proeul a paupertate discedit. 

1 IX. Placebit autem haec nobis mensura, si prius par- 
simonia placuerit, sine qua nec ullae opes sufficiunt, nec 
[cum illa) ullae non satis patent, praesertim cum in vi- 
cino remedium sit et possit ipsa paupertas in divitias se 

2 advocata frugalitate convertere. Adsuescamus a nobis 
removere pompam, et usus rerum, non ornamenta me- 
liri. Cibus famem domet, potio sitim, libido qua necesse 
est fluat. discamus membris nostris inniti, cultum victum- 
que non ad nova exempla conponere, sed ut maiorum 
mores suadent. discamus continentiam augere, luxuriam 
coercere, gloriam temperare, iracundiam lenire, pau- 
pertatem aequis oculis adspicere, frugalitatem colere, 
etiamsi mulos pudebit, uf populus desideriis naturalibus 
parvo parata remedia adhibere, spes effrenatas et ani 
mum in futura eminentem velut sub vinculis habere, id 
agere, ut divitias a nobis potius quam a fortuna petamus. 

3 Non potest umquam tanta varietas et iniquitas casuum 
ita depelli, ut non multum procellarum inruat magna ar- 
mamenta pandentibus. cogendae in artum res sunt, ut 
tela in vanum cadant, ideoque exilia interdum calamita- 
tesque in remedium cessere et levioribus incommodis 
graviora sanata sunt, ubi parum audit praecepta animus 
nec curari mollius potest. quidni? consulitur e, si pau- 
pertas ei, ignominia, rerum eversio adhibetur. malo ma- 
lum opponitur. adsuescamus ergo coenare posse sine 
populo et servis paucioribus serviri et vestes parare in 
quod inventae sunt, habitare contractius. Non in cursu 
tantum circique certamine, sed in his spatiis vitae interi- 

4 us flectendum est. Studiorum quoque quae liberalissima 
inpensa est, tamdiu rationem habet, quamdiu modum. 
Quo innumerabiles libros et bibliothecas, quarum dominus 

vix tota vita indices perlegit? onerat discentem turba, 
non instruit, multoque satius est paucis te auctoribus 
(radere, quam errare per multos. Quadraginta milia li- 5 
brorum Alexandriae arserunt: pulcherrimum regiae opu- 
lentiae monumentum alius laudaverit, sicut et Livius, 
qui elegantiae regum curaeque egregium id opus ait fuisse : 
non fuit elegantia illud aut cura, sed studiosa luxuria, 
immo ne studiosa quidem, quoniam non in studium, sed 
in spectaculum conparaverant, sicut plerisque ignaris 
etiam servilium literarum libri non studiorum instrumenta, 
sed coenationum ornamenta sunt. Paretur itaque libro- 
rum quantum satis sit, nihil in adparatum. ,, Honestius, 6 
inquis, hoc te * inpensae quam in Corinthia pictasque 
tabulas effuderint.* Vitiosum est ubique, quod nimium 
est. quid habes, cur ignoscas homini armaria citro at- 
que ebore captanti, corpora conquirenli aut ignotorum 
auctorum aut inprobatorum et inter tot milia librorum 
oScitanti, cui voluminum suorum frontes maxime placent 
titulique? Apud desidiosissimos ergo videbis quicquid 7 
orationum historiarumque est, teclo tenus exstructa locu- 
lamenta. iam enim inter balnearia et thermas bibliotheca 
quoque ut necessarium domus ornamentum expolilur. 
ignoscerem plane, si studiorum nimia eupidine oriretur: 
nunc ista conquisita, cum imaginibus suis descripta [et] 
sacrorum opera ingeniorum in speciem et cultum parie- 
tum conparantur. 

X. At [ad] aliquod genus vitae difficile incidisti 
et tibi ignoranti vel publica fortuna vel privata laqueum 
inpegit, quem nec solvere posses nec erumpere: cogita 
conpeditos primo aegre ferre onera et inpedimenta cru- 
rum. deinde ubi non indignari illa, sed pati proposue- 
runt, necessitas fortiter ferre docet, consue- 
tudo facile. Invenies in quolibet genere vitae oblecta- 
menta et remissiones et voluptates: si nolueris, malam 
puta te viđam potius quam invidiosam facere. Nullo me- 3 
lius nomine de nobis natura meruit, quam [guod], cum 
Sciret quibus aerumnis nasceremur, calamitatum molli- 
mentum consuetudinem invenit, cito in familiaritatem 

gravissima adducens. Nemo duraret, si rerum adversa- 
vam eamdem vim adsiduitas haberet quam primus ictus. 
3 Omnes cum fortuna copulati sumus: aliorum aurea ca- 
tena est, aliorum laxa, aliorum arta et sordida. sed 
quid refert? eadem custodia universos circumdedit adli- 
gatique sunt etiam qui adligaverunt, nisi forte tu levio- 
rem in sinistra catenam putas: alium honores, alium opes 
vinceiunt. quosdam nobilitas, quosdam humilitas premit. 
quibusdam aliena supra caput imperia sunt, quibusdam 
sua. quosdam exilia uno loco tenent, quosdam sacer- 
4 dotia. Omnis vita servilium est. Adsuescendum est ita- 
que condicioni suae et quam minimum de illa querendum 
et quicquid habet cirea se commodi, adprendendum. 
nihil tam acerbum est, in quo non aequus animus sola- 
tium inveniat. Exiguae saepe areae in multos usus de- 
scribentis arte patuerun| et quamvis angustum pedem 
dispositio fecit habitabilem. adhibe rationem difficulla- 
libus: possunt et dura molliri et angusta laxari et gravia 
5 scite ferentis minus premere. Non sunt praeterea cupi- 
ditates in longinquum mittendae, sed in vicinum illis 
egredi permittamus, quoniam includi ex toto non pa- 
tiuntur. relictis his, quae aut non possunt fieri aut diffi- 
eulter possunt, prope posita speique nostrae adludentia 
sequamur, sed sciamus omnia aeque levia esse, extrin- 
secus diversas facies habentia, introrsus pariler vana. 
nec invideamus altius stantibus: quae excelsa videban- 
6 tur, praerupta sunt. llli rursus, quos sors iniqua in an- 
cipili posuit, tuliores erunt superbiam detrahendo rebus 
per se superbis et fortunam suam, quam maxime polte- 
runt, in planum deferendo. multi quidem sunt, quibus 
necessario haerendum sit in fastigio suo, ex quo non 
possunt nisi cadendo descendere: sed hoc ipsum testen- 
tur maximum onus suum esse, quod aliis graves esse 
cogantur, nec sublevatos se, sed suffixos. iustitia, man- 
suetudine humana, larga et benigna manu praeparent 
multa ad fecundos casus praesidia, quorum spe securius 
pendeant. nihil tamen aeque kos ab his animi flucti- 
bus vindicaverit, quam semper aliquem incrementis ter- 

minum figere, nec fortunae arbitrium desinendi dare, sed 
ipsos multo quidem citra (guam] exempla hortentur, con- 
sistere: sic et aliquae cupiditates animum acuent, et fini- 
tae non in inmensum incertumque producent. 

XI. Ad inperfectos et mediocres et male sa-1 
nos hic meus sermo pertinet, nonad sapientem. 
Huic non timide nec pedetentim ambulandum est. tanta 
enim fiducia sui est, ut obviam fortunae ire non dubitet 
nee umquam loco illi cessurus sit. nec habet, ubi illam 
timeat, quia non mancipia tantum possessionesque el di- 
gnitatem, sed corpus quoque suum et oculos et manum 
et quiequid cariorem vitam facturum [esf], seque ipsum 
inter precaria numerat vivitque ut commodatus sibi et re- 
poscentibus sine tristitia redditurus. Nec ideo vilis est 2 
Sibi, quia scit se suum non esse, sed omnia tam diligen- 
ter faciet, tam circumspecte, quam religiosus homo san- 
etusque solet tueri fidei commissa. Quandocumque autem 
reddere iubebitur, non queretur cum fortuna, sed dicit: 
„gratias ago pro eo, quod possedi habuique. magna qui- 3 
dem res tuas mercede colui, sed quia illa imperas, do, 
cedo gratus libensque. si quid habere me tui volueris, 
etiamnunc servabo: si aliud placet, ego vero factum si- 
gnatumque argentum, domum familiamque meam reddo, 
restituo.“ Adpellaverit natura quae prior nobis credidit, 
et huic dicemus: ,, recipe animum meliorem quam dedisti. 
non tergiversor nec refugio. paratum habes a volente, 
quod non sentienti dedisti: aufer.“ Reverti unde veneris 4 
quid grave est? male vivet, quisquis nesciet 
bene mori. huic itaque primum rei pretium detrahen- 
dum est et spiritus inter vilia numerandus. G/a- 
diatores, ut ait Cicero, invisos habemus, si omni modo vi- 
lam inpetrare cupiunt; favemus, si contemptum eius prae 
se ferunt. ldem evenire nobis scias. saepe enim causa 
moriendi est timide mori. Fortuna illa, quae ludos sibi 5 
facit: ,, quo, inquil, te reservem, malum et trepidum ani- 
mal? eo magis convolneraberis et confodieris, quia nescis 
praebere iugulum: at tu et vives diulius et morieris ex- 
peditius, qui ferrum non subducta cervice nec manibus 

6 oppositis, sed animose recipis.' Qui mortem timebit, ni- 
hil umquam pro homine [ef] viro faciet: at qui sciat hoc 
sibi cum conciperetur statim condictum, vivet ad formu- 
lam et simul illud quoque eodem animi robore praestabit, 
nequid exiis,quaeeveniunt,subitumsit. quic- 
quid enim fieri potest, quasi futurum sit, prospiciendo 
malorum omnium inpetus molliet, qui ad praeparatos ex- 
spectlantesque nihil adferunt novi: securis et beata tan- 
tum spectantibus graves veniunt. morbus enim, captivi- 
tas, ruina, ignis, nihil horum repentinum est. ,, Sciebam, 

7 in quam tumultuosum me contubernium natura clusisset. 
totiens in vicinia mea conclamatum est. totiens praeter 
limen inmaturas exsequias fax cereusque praecessit. saepe 
a latere ruentis aedificii fragor sonuit. multos ex iis, quos 
forum, curia, sermo mecum contraxerat, nox abstulit et 
iunctis ad sodalitium manus copulatas interscidit: mirer 
ad me aliquando pericula accessisse, quae circa me sem- 
per erraverint? Magna pars hominum est, quae naviga- 

8 tura de tempestate non cogitat. Numquam me in bona 
[re] mali pudebit auctoris. Publius, tragicis comicisque 
vehementior ingeniis, quotiens mimicas ineptias et verba 
ad summam caveam spectantia reliquit, inter multa alia 
cothurno, non tantum sipario fortiora, et hoc ait: 

cuivis potest accidere quod cuiquam potest. 
Hoc si quis in medullas demiserit et omnia aliena mala, 
quorum ingens cotidie copia est, sic adspexerit, tamquam 
liberum illis et ad se iter sit, mullo ante se armabit quam 

9 petatur. Sero animus ad perieulorum patientiam post pe 
ricula instruitur. „Non putavi hoc futurum.“ et „umquam 
tu hoc eventurum credidisses?** Quare autem non? quae 
sunt divitiae, quas non egestas et fames et mendicitas-a 
tergo sequatur? quae dignitas, cuius non praetextam et 
augurale et lora patricia sordes comitentur et exporlatio, 
notae el mille maculae et extrema contemptio? quod re- 
gnum est, cui non parata sit ruina et proculcatio et do- 
minus et carnifex? nec magnis ista intervallis divisa, sed 
horae momentum interest inter solium et aliena genua. 

10Seito ergo omnem condicioneni versabilem esse et quic- 

quid in ullum incurrit, posse in te quoque incurrere. Lo- 
euples es: numquid divitior Ptolemaeo? cui cum Caius, 
vetus cognatus, hospes novus, aperuisset Caesaris do- 
mum, ut suam cluderet, defuit panis, aqua. cum tot flu- 
mina possideret in suo orientia, in suo cadentia, mendi- 
cavit stillicidia. fame ac sili periit in palatio cognati, dum 
illi heres publicum funus esurienti locat. Honoribus sum- 11 
mis functus es: numquid aut tam magnis aut tam inspera- 
tis aut tam universis quam Seianus? quo die illum sena- 
tus deduxerat, populus in frusta divisit. in quem, quic- 
quid congeri poterat, di hominesque contulerant, ex eo 
nihil superfuit, quod carnifex traheret. Rex es: non ad 12 
Croesum te mittam, qui rogum suum et escendit iussus 
et exstingui vidit, factus non regno tantum, sed etiam 
morti suae superstes. non ad Iugurtham, quem populus 
Romanus intra annum, quam timuerat, spectavit. Ptole- 
maeum Africae regem, Armeniae Mithridaten inter Caia- 
nas custodias vidimus: alter in exilium missus est, alter 
ut meliore fide mitteretur, optabat. In tanta rerum sur- 
sum ac deorsum euntium versatione si non quicquid fieri 
potest, pro futuro habes, das in te vires rebus adversis, 
quas infregit, quisquis prior vidit. 

XII. Proximum ab hiserit, neautinsuper-1 
vacuisaut ex supervacuo laboremus, id est, ne 
quae aut non possumus consequi, coneupiscamus, aut 
adepti vanitatem cupiditatium nostrarum sero post mul- 
tum pudorem intellegamus. id est, ne aut labor inritus sit 
sine effectu aut effectus labore indignus. Fere enim ex 
his tristitia sequitur, si aut non successit aut successus 
pudet. Circumcidenda concursatio, qualis est ma- 2 
gnae parti hominum domos et theatra et fora pererran- 
tium. alienis se negotiis offerunt, semper aliquid agenti- . 
bus similes. Horum si aliquem exeuntem e domo interro- 
gaveris: „quo tu? quid cogitas?“ respondebit tibi: ,, non 
mehercules scio: sed aliquos videbo, aliquid agam.“ 
Sine proposito vagantur quaerentes negotia nec quae de- 3 
stinaverunt agunt, sed in quae incucurrerunt. inconsullus 
illis vanusque cursus est, qualis formicis per arbusta re- 


190 L. ANNAE! SENECAE DIAL. IX. 


pentibus, quae in summum cacumen, deinde in imum 
inanes aguntur: his plerique similem vitam agunt, quo- 
rum non inmerito quis inquietam inertiam dixerit. Quo- 
rumdam quasi ad incendium currentium misereris : usque 
eo inpellunt obvios et se aliosque praecipitant, cum in- 
terim cucurrerunt aut salutaturi aliquem non resalutatu- 
rum aut funus ignoti hominis prosecuturi , aut ad iudicium 
saepe litigantis aul ad sponsalia saepe nubentis, et lecti- 
cam adsectati quibusdam locis etiam tulerunt. deinde 
domum cum supervacua redeuntes lassitudine iurant ne- 
scisse [se] ipsos, quare exierint, ubi fuerint, postero die 

5 erraturi per eadem illa vestigia. Omnis itaque labor ali- 
quo referatur, aliquo respiciat. Non industria inquietos, 
sed insanos falsae rerum imagines agitant. nam ne illi 
quidem sine aliqua spe moventur: prorital illos alicuius 
rei species, cuius vanitatem capta mens non coarguit. 

6 Eodem modo unumquemque ex his, qui ad augendam 
turbam exeunt, inanes et leves causae per urbem circum- 
ducunt nihilque habentem, in quod laboret, lux orta ex- 
pellit, et cum multorum frustra liminibus illisus nomen- 
culatores persalutavit, a multis exclusus neminem ex om- 

7 nibus difficilius domi quam se convenit. Ex hoc malo 
dependet illud teterrimum vitium, auscultatio et 
publicorum seeretorumque inquisitio et mul- 
tarum rerum scientia, quae nec tuto narrantur 
nec tuto audiuntur. 

1 XII. Hoc secutum puto Democritum ita coepisse: 
Qui tranquille volet vivere, nec privatim agat multa nec pu- 
blice, ad supervacua scilicet referentem. nam si neces- 
saria sunt, et privatim et publice noa tantum multa, sed 
innumerabilia agenda sunt: ubi veronullum officium 

2sollemnenoscitat,inhibendaeactiones. Nam 
qui multa agit, saepe fortunae potestatem sui facit, quam 
tutissimum est raro experiri, ceterum semper de illa co- 
gitare et nihil sibi de fide eius promittere. ,, Navigabo, 
nisi si quid inciderit.“ et „praetor fiam, nisi si quid ob 
stiterit.* et ,, negotiatio mihi respondebit, nisi si quid 

8 intervenerit.“ Hoc est quare sapienti nihil contra opinio- 

nem dicamus accidere. non illum casibus hominum ex- 
ee[r]pimus, sed erroribus, nec illi omnia ut voluit cedunt, 
sed ut cogitavit. inprimis autem cogitavit aliud posse 
propositis suis resistere. necesse est autem levius ad ani- 
mum pervenire deslitutae cupiditatis dolorem, cui suc- 
cessum non utique promiseris. 

XIV. Faciles eliam nos facere debemus, ne 
nimis destinatis rebus indulgeamus, transea- 
musque in ea, in quae nos casus deduxerit, nec muta- 
tione aut consilii aut status pertimescamus, dummodo 
nos levitas, inimicissimum quieli vitium, non excipiat. 
nam et pertinacia necesse est anxia et misera sit, cui for- 
tuna saepe aliquid extorquet, et levitas multo gravior 
nusquam se continens. Utrumque infestum est tranquilli- 
tati, et nihil mutare posse et nihil pati. Utique animus ab 9 
omnibus externis in se revocandus est: sibi confidat, se 
gaudeat, sua suspiciat, recedat, quantum potest, ab alie- 
nis et se sibi adplicet, damna non sentiat, etiam adversa 
benigne interpretetur. Nunliato naufragio Zenon noster, 3 
cum omnia sua audiret submersa: „iubet, inquit, me for- 
tuna expeditius philosophari.“ Minabatur Theodoro phi- 
losopho tyrannus mortem et quidem insepultam: ,, habes, 
inquit, eur tibi placeas. hemina sanguinis in tua potestate 
est: nam quod ad sepulturam pertinet, o te ineptum, si 
putas mea interesse, supra terram an infra putrescam. “ 
Kanus Iulius, vir inprimis magnus, cuius admirationi ne 4 
hoc quidem obstat, quod nostro seculo natus est, cum 
Caio diu altercatus, postquam abeunti Phalaris ille dixit: 
ne forte inepta spe tibi blandiaris, duci te iussi: Gratias, 
inquit, ago, optime princeps. Quid senserit dubito. multa 5 
enim mihi occurrunt: contumeliosus esse voluit et osten- 
dere, quanta crudelitas esset, in qua mors beneficium 
eral? an exprobravit illi cotidianam dementiam? agebam 
enim gratias et quorum liberi occisi et quorum bona ab- 
lata erant. an tamquam libertatem libenter accepit? quic- 
quid est, magno animo respondit. Dicet aliquis: ,, potuit 6 
post hoc iubere illum Caius vivere.“ Non timuit hoc Ka- 
nus. nota erat Caii in talibus imperiis fides. eredisne illum 

decem medios usque ad supplicium dies sine ulla sollici- 
tudine exegisse? verisimile non est, quae vir ille dixerit, 

7 quae fecerit, quam in tranquillo fuerit. Ludebat latrun- 
culis, cum centurio agmen periturorum trahens illum quo- 
que excitari iuberet. vocatus numeravit calculos et so- 
dali suo: vide, inquit, ne post mortem meam mentiaris te 
vicisse. tum adnuens centurioni: festis, inquit, eris uno 
me antecedere. Lusisse tu Kanum illa tabula putas? inlu- 

8 sit. Tristes erant amici talem amissuri virum: quid moesti, 
inquit, estis? vos quaeritis an inmortales animae sint: ego 
iam sciam. nec desiit veritatem in ipso fine scrutari et ex 

9 morte sua quaestionem habere. Prosequebatur illum phi- 
losophus suus nec iam procul erat tumulus, in quo Cae- 
sari deo nostro fiebat cotidianum sacrum. Is quid, inquit, 
Kane, nunc cogitas? aut quae tibi mens est? Observare, 
inquit Kanus, proposui illo velocissimo momento an sensu- 
rus sit animus exire se. promisitque, si quid explorasset, 
cireumiturum amicos et indicaturum, quis esset animarum 

lÓóstatus. Ecce in media tempestate tranquillitas. ecce ani- 
mus aeternitate dignus, qui fatum suum in argumentuni 
veri vocat, qui in ultimo illo gradu positus exeuntem ani- 
mam pereunctatur nec usque ad mortem tantum, sed ali- 
quid etiam ex ipsa morte discit: nemo diutius philoso- 
phatus. Sed non raptim relinquetur magnus vir et cum 
cura dicendus: dabimus te in omnem memoriam, claris- 
simum eaput, Caianae cladis magna portio! 

1 XV. Sed nihil prodest privatae tristitiae causas abie- 
cisse. occupat enim nonnumquam odium generis humani 
et occurrit tot scelerum felicium turba, cum cogitaveris, 
quam sit rara simplicitas et quam ignota innocentia et vix 
umquam, nisi cum expedit, fides, et libidinis lucra dam- 
naque pariter invisa et ambitio usque eo iam se suis non 
continens terminis, ut per turpitudinem splendeat: agitur 
animus in noctem et velut eversis virtutibus, quas nec 
sperare licet nec habere prodest, tenebrae oboriuntur. 

21n hocitaqueflectendisumus, utomnia volgi 
vitianoninvisanobis, sed ridicula videantur 
et Democritum potius imitemur quam Heraclitum. hic 

enim, quotiens in publicum processerat, flebat, ille rido- 
bat. huie omnia, quae agimus, miseriae, illi ineptiae vi- 
debantur: elevanda ergo omnia et facili animo ferenda. 
Humanius est deridere vitam quam deplorare. Adice quod 3 
de humano quoque genere melius meretur qui ridet illud, 
quam qui luget: ille et spei bonae aliquid relinquit, hic 
autem stulte deflet, quae corrigi posse desperat. et uni- 
versa contemplatus maioris animi est, qui risum non tenet 
quam qui lacrimas, quando levissimum adfectum animi 
movet et nihil magnum, nihil severum, ne miserum qui- 
dem ex tanto paratu putat. Singula propter quae laeti 4 
ac tristes sumus, sibi quisque proponat et sciet verum 
esse quod Bion dixit: omnia hominum negotia similia ini- 
tiis esse nec vitam illorum magis sanctam aut severam 
esse quam conceptum nihilo natum*. Sed satius est pu- 5 
blicos mores et humana vitia placideaccipere 
nec in risum nec in lacrimas excidentem. nam alienis 
malis torqueri aeterna miseria est, alienis delectari malis 
voluptas inhumana: sicut illa inutilis humanitas flere, 
quia aliquis filiam efferat, et frontem suam fingere. In 6 
suis quoque malis ita gerere se oportet, ut do- 
loritantum des, quantum poscit, non quantum con- 
suetudo. plerique enim lacrimas fundunt, ut ostendant, 
et totiens siccos oculos habent, quotiens spectator defuit, 
turpe iudicantes non flere, cum omnes faciant. adeo pe- 
nitus hoc se malum fixit, ex aliena opinione pendere, ut 
in simulationem etiam res simplicissima, dolor, veniat. 
XVI. Sequetur pars, quaesoletnoninmeritol 
contristareetin sollicitudinem adducere, ubi 
bonorum exitus malisunt: ut Socrates cogitur in 
carcere mori, Rutilius in exilio vivere, Pompeius et Ci- 
cero clientibus suis praebere cervicem, Cato ille, virtu- 
tum viva imago, incumbens gladio simul de se ac de re- 
publica palam facere.. Necesse est torqueri tam iniqua 
praemia fortunam persolvere: et quid sibi quisque nune 
speret, cum videat pessima optimos pati? Quid ergo est? 2 
vide quomodo quisque illorum tulerit, et si fortes fue- 
runt, ipsorum illos animos desidera. si muliebriter et 

ignave perierunt, nihil periit. aut digni sunt, quorum vir- 
tus tibi placeat, aut indigni, quorum desideretur ignavia. 
quid enim est turpius quam si maximi viri timidos forti- 

8 ter moriendo faciunt? Laudemus totiens dignum laudibus 
et dicamus: tanto forlior, tanto felicior! homines effugisti, 
casus, livorem, morbum. existi ex custodia. non tu di- 
gnus mala fortuna dis visus es, sed indignus, in quem 
iam aliquid fortuna posset. Subducentibus vero se et in 
ipsa morte ad vitam respectantibus manus iniciendae 

4 sunt. Neminem flebo laetum, neminem flentem: ille la- 
crimas meas ipse abstersit, hic suis lacrimis effecit, ne 
ullis dignus sit. Ego Herculem fleam, quod vivus uritur, 
aut Regulum, quod tot clavis transfigitur, aut Catonem, 
quod volnera sua erat? Omnes isti levi temporis inpensa 
invenerunt, quomodo aeterni fierent, et ad inmortalitatem 
moriendo venerunt. 

l XVil. Est etillasollicitudinum non medio- 
cris materia, si te anxie conponas nec ullis 
simpliciter ostendas, qualis multorum vita est, ficta, 
ostentationi parata. torquet enim adsidua observatio sui 
et deprehendi aliter ac solet, metuit, nec umquam cura 
solvimur, ubi totiens nos aestimari putamus, quotiens 
adspici. Nam et multa incidunt, quae invitos denudent, 
et, ut bene cedat tanta sui diligentia, non tamen iucunda 

9 vita aut secura est semper sub persona viventium. At 
illa quantum habet voluptatis sincera et per se inornata 
simplicitas, nihil obtendens moribus suis? Subit tamen 
et haec vita contemptus periculum, si omnia omnibus 
patent. sunt enim qui fastidiant, quiequid propius ad- 
ierunt. sed nec virtuti periculum est, ne admota oculis 
revilescat, et satius est simplicitate contemni quam per- 
petua simulatione torqueri. Modum tamen rei adhibeamus: 

8 multum interest, simpliciter vivas an neglegenter. Mul- 
ium etin serecedendum est: conversatio enim dis- 
similium bene composita disturbat et renovat adfectus et 
quiequid inbecillum in animo nec percuratum est, exul- 
cerat. Miscenda tamen ista et ulternanda sint, 
solitudo et frequentia: illa nobis faciet hominum 

desiderium, haec nostri, et erit altera alterius remedium. 
odium turbae sanabit solitudo, taedium solitudinis turba. 
Necin eadem intentioneaequaliter retinenda4 
mensest,sedadiocosdevocanda. Cum puerulis 
Socrates ludere non erubescebat, et Cato vino laxabat 
animum euris publicis fatigatum, et Scipio triumphale il- 
lud ac militare corpus movit ad numeros, non molliter se 
infringens, ut nunc mos est etiam incessu ipso ultra mu- 
liebrem mollitiam fluentibus, sed ut antiqui illi viri sole- 
bant inter lusum ac festa tempora virilem in modum tri- 
pudiare, non facturi detrimentum, etiamsi ab hostibus 
suis spectarentur. Danda est animis remissio: meliores 5 
aerioresque requieti surgent. ut fertilibus agris non est 
imperandum, cito enim illos exhauriet numquam inter- 
missa fecunditas, ita animorum inpetus adsiduus labor 
franget. vires recipient paulum resoluti et emissi. nasci- 
tur ex adsiduitate laborum animorum hebetatio quaedam 
et languor. Nec ad hoc tanta hominum cupiditas tenderet, 6 
nisi naturalem quamdam voluptatem haberet lusus iocus- 
que. quorum frequens usus omne animis pondus om- 
nemque vim eripiet: nam et somnus refectioni necessa- 
rius est: hunc tamen semper si per diem noctemque con- 
üinues, mors erit. multum interest, remittas aliquid, an 
solvas. Legum conditores festos instituerunt dies, ut ad 7 
hilaritatem homines publice cogerentur, tamquam meces- 
sarium laboribus interponentes temperamentum. et magni, 
ut dixi, viri quidam sibi menstruas certis diebus ferias 
dabant, quidam nullum non diem inter otium et curas di- 
videbant. qualem Pollionem Asinium [oratorem magnum] 
meminimus, quem nulla res ultra decumam retinuit. ne 
epistulas quidem post eam horam legebat, ne quid novae 
curae nasceretur, sed totius diei lassitudinem duabus illis 
horis ponebat. quidam medio die interiunxerunt et in post- 
meridianas horas aliquid levioris operae distulerunt. ma- 
iores quoque nostri novam relationem post horam deci- 
mam in senatu fieri vetabant. miles vigilias dividit et nox 
inmunis est ab expeditione redeuntium. Indulgendum est 8 
animo dandumque subinde otium, quod alimenti ac virium 
18 * 

loco sit. et in ambulationibus apertis vagandum, ut coelo 
ilbero et multo spiritu augeat adtollatque se animus. ali- 
quando vectatio iterque et mutata regio vigorem dabunt 
convictusque et liberalior potio. nonnumquam et usque 
ad ebrietatem veniendum, non ut mergat nos, sed ut de- 
primat. eluit enim curas et ab imo animum movet el ut 
morbis quibusdam ita tristitiae medetur. Liberque non 
ob licentiam linguae diclus est inventor vini, sed quia 
liberat servitio curarum animum et adserit vegetatque et 

9 audaciorem in omnes conatus facit. Sed ut libertatis ita 
vini salubris moderatio est. Solonem Arcesilaumque in 
dulsisse vino eredunt. Catoni ebrietas obiecla est. faci- 
lius efficiet, quisquis obiecerit, hoc crimen honestum 
quam turpem Catonem. Sed nec saepe faciendum est, ne 
animus malam consuetudinem ducat, et aliquando tamen 
in exsultationem libertatemque extrahendus tristisque so- 

IObrietas removenda paulisper. Nam sive Graeco poetae 
credimus: „aliquando et insanire iucundum est,“ sive 
Platoni: „frustra poeticas fores conpos sui pepulit,“ sive 
Aristoteli: „nullum magnum ingenium sine mixtura de- 
mentiae fuit.“ non potest grande aliquid et super ceteros 

11 loqui nisi motamens. cum volgaria et solita contempsit in- 
Stineluque sacro surrexit excelsior, tunc demum aliquid 
cecinit grandius ore mortali. non potest sublime quic- 
quam-et in arduo positum contingere, quamdiu apud se 
est: desciscat oportet a solito et efferatur et mordeat fre- 
nos et rectorem rapiat suum eoque ferat, quo per se ti- 
muisset escendere. 

12 Habes, Serene carissime, quae possint tranquillitatem 
tueri, quae restituere, quae subrepentibus vitiis resistant: 
illud tamen scito, nihil horum satis esse validum rem in- 
becillam servantibus, nisi intenta et adsidua cura cir- 
cumit animum labentem. 

DIALOGORUM LIBER X. 


AD PAULINUM 
DE BREVITATE VITAE. 


I. Maior pars mortalium, Pauline, de naturae 1 
malignitate conqueritur, quod in exiguum 
aevi gignimur, quod haec tam velociter, tam rapide 
dati nobis temporis spatia decurrant, adeo ut exceptis 
admodum paucis ceteros in ipso vitae adparatu vita de- 
stituat. nec huic publico, ut opinantur, malo turba tan- 
tum et inpudens volgus ingemuit. clarorum quoque viro- 
rum hic adfectus querelas evocavit: inde illa maximi me- 
dieorum exclamatio est: „vitam brevem esse, longam 
artem.“ inde Aristotelis cum rerum natura exigentis mi- 2 
nime conveniens sapienti viro lis est. ait: iniustam ani- 
malibus tantum indulsisse, ut quina aut dena secula edu- 
[ce]rent: homini in tam multa ac magna genito tanto cite- 
riorem terminum stare.“ Non exiguum temporis3 
habemus, sed multum perdidimus. satis longa 
vita et in maximarum rerum consummationem large data 
est, si tota bene conlocaretur. sed ubi per luxum ac ne- 
glegentiam diffluit, ubi nullae bonae rei inpenditur, ulti- 
ma demum necessitate cogente, quam ire non intellexi- 
mus, transisse sentimus. Ita est, non accepimus brevem 4 
vitam, sed fecimus, nec inopes eius, sed prodigi sumus. 
Sicut amplae et regiae opes ubi ad malum dominum per- 
venerunt, momento dissipantur, at quamvis modicae si 
bono custodi traditae sunt, usu crescunt: ita aetas nostra 
bene disponenti multum patet. 

lI. Quid de rerum natura querimur? illa se benigne 1 
gessit. vita, si uti scias, longa est. Alium insatiabilis te- 
net avaritia, alium in supervacuis laboribus operosa 
sedulitas. alius vino madet. alius inertia torpet. alium 

defatigat ex alienis iudiciis suspensa semper ambitio. 
alium mereandi praeceps cupiditas circa omnis terras, 
omnia maria spe lucri ducit. quosdam torquet cupido mi- 
litiae numquam non aut alienis periculis intentos aut suis 
anxios. sunt quos ingratus superiorum cultus voluntaria 
2 servitute consumat. multos aut adfectatio alienae fortunae 
aut suae (cura) detinuit. plerosque nihil certum sequen- 
tis vaga et inconstans et sibi displicens levitas per nova 
consilia iactavil.. quibusdam nihil, quo cursum dirigant, 
placet, sed marcentis oscitantisque fata deprehendunt, 
adeo ut quod apud maximum poetarum more oraculi 
dictum est, verum esse non dubitem: 
exigua pars est vitae qua [nos] vivimus. 
ceterum quidem omne spatium non vita, sed tempus est. 
8 Urgentia circumstant vitia undique nec resurgere aut in 
dispectum veri adtollere oculos sinunt, sed mersos et in 
cupiditatem infixos premunt. numquam illis recurrere ad 
se licet. si quando aliqua fortuilo quies contigit, veluti 
profundo mari, in quo post ventum quoque volutatio est, 
fluetuantur nee umquam illis a cupiditatibus suis otium 
4instat. De istis me putas disserere, quorum in confesso 
mala sunt? adspice illos, ad quorum felicitatem concur- 
ritur: bonis suis efTocantur. Quam multis divitiae graves 
sunt? quam multorum eloquentia eotidiano ostentandi in- 
genii spatio sanguinem educit? quam multi continuis vo- 
luptatibus pallent? quam multis nihil liberi relinquit cir- 
cumfusus clientium populus? omnis denique istos ab in- 
fimis usque ad summos pererra: hic advocat, hic adest. ille 
periclitatur, ille defendit, ille iudicat. nemo se sibi vindicat. 
alius in alium consumimur. interroga de istis, quorum 
nomina ediscuntur: his illos dignosci videbis notis: „ille 
5 illiuscultorest, hicillius.^ suus nemo est. Deinde demen- 
tissima quorumdam indignatio est. queruntur de superio- 
rum fastidio, quod ipsis adire volentibus non vacaverint: 
audet quisquam de alterius superbia queri, qui sibi ipse 
numquam vacat? llle tamen te, quisquis est, insolenti 
quidem voltu, sed aliquando respexit. ille aures suas ad 
tua verba demisit. ille te ad latus suum recepit: tu non 

inspicere te umquam, non audire dignatus es. Non est 
itaque, quod ista officia cuiquam inputes, quoniam qui- 
dem, cum illa faceres, non esse cum aliquo volebas , sed 
tecum esse non poteras. 

lE. Omnia licel, quae umquam ingenia fulserunt, in 1 
hoc unum consentiant, numquam satis hanc humanarum 
mentium caliginem mirabuntur: praedia sua occupari a 
nullo patiuntur et, si exigua contentio est de modo finium, 
ad lapides et arma discurrunt: in vitam suam incedere 
alios sinunt, immo vero ipsi etiam possessores eius fu- 
turos inducunt. nemo invenitur, qui pecuniam suam di- 
videre velit: vitam unusquisque quam multis distribuit? 
adstricti sunt in continendo patrimonio: simul ad iactura 
lemporis ventum est, profusissimi in eo, cuius unius ho- 
nesta avaritia est. Libet itaque ex seniorum turba conpre- 2 
hendere aliquem: ,,pervenisse te ad ultimum aetatis hu- 
manae videmus. centesimus tibi vel supra premitur annus* 
agedum, ad conputationem aetatem tuam revoca. dic, 
quantum ex isto tempore creditor, quantum amica, quan- 
tum rex, quantum cliens abstulerit. quantum lis uxoria, 
quantum servorum coercitio, quantum officiosa per urbem 
discursatio. adice morbos, quos manu fecimus. adice 
quod et sine usu iacuit: videbis te pauciores annos ha- 
bere quam numeras. Repete memoria tecum, quando 8 
certus consilii fueris, quotus quisque dies ut destina- 
veras recesserit, quando libi usus tui fuerit, quando in 
statu suo voltus, quando animus intrepidus, quid tibi in 
tam longo aevo facti operis sit, quam multi vitam tuam 
diripuerint te non sentiente, quid perderes, quantum va- 
nus dolor, stulta laetitia, avida cupiditas, blanda con- 
versatio abstulerit, quam exiguum tibi de tuo relictum sit: 
intelleges te inmaturum mori.“ Quid ergo est in4 
causa? tamquam semper victuri vivitis. num- 
quam vobis fragilitas vestra succurrit. non observatis, 
quantum iam temporis transierit. velut ex pleno et abun- 
danti perditis, cum interim fortasse ille ipse qui alicui 
vel homini vel rei donatur dies ultimus sit. Omnia tam- 
quam mortales timetis, omnia tamquam inmortales con- 

5 cupiscitis. Audies plerosque dicentes: ,,a quinquagesimo 
anno in otium secedam. sexagesimus me annus ab officiis 
dimittet.“ et quem tandem longioris vitae praedem ac- 
cipis? quis ista sicut disponis ire patietur? non pudet te 
reliquias vitae tibi reservare et id solum tempus bonae 
menti destinare, quod in nullam rem conferri possit? 
quam serum est tunc vivere incipere, cum desinendum 
est? quae tam stulta mortalitatis oblivio in quinquagesi- 
mum et sexagesimum annum differre sana consilia et inde 
velle vitam inchoare, quo pauci perduxerunt? 

1 IV. Potentissimis et in altum sublatis ho- 
minibus excidere voces videbis, quibus otium optent, 
laudent, omnibus bonis suis praeferant. cupiunt interim 
ex illo fastigio suo, si tuto liceat, descendere. nam ut 
nihil extra lacessat aut quatiat, in se ipsa fortuna ruit. 

3 Divus Augustus, cui di plura quam ulli praestiterunt, non 
desiit quietem sibi precari et vacationem a republica pe- 
tere. omnis eius sermo ad hoc semper revolutus est, ut 
speraret otium. hoc labores suos, etiamsi falso, dulci 

3 tamen oblectabat solatio, aliquando se victurum sibi. In 
quadam ad senatum missa epistula, eum requiem suam 
non vacuam fore dignitatis nec a priore gloria discrepan- 
tem pollicitus esset, haec verba inveni: Sed ista fieri spe- 
ciosius quam promilli possunt. me tamen cupido temporis 
optatissimi mihi provexit, ut quoniam rerum laetitia mora- 
tur adhuc, perciperem aliquid voluptatis ex verborum dul- 

4 cedine. Tanta visa est res otium, ut illam, quia usu non 
poterat, cogitatione praesumeret. qui omnia videbat ex 
se uno pendentia, qui hominibus gentibusque fortunam 
dabat, illum diem laetissimus cogitabat, quo magnitudi- 
nem suam exueret. expertus erat, quantum illa bona per 
omnis terras fulgentia sudoris exprimerent, quantum oc- 

5 cultarum sollicitudinum tegerent: cum civibus primum, 
deinde eum collegis, novissime cum adfinibus coactus 
armis decernere mari terraque sanguinem fudit: per Ma- 
cedoniam, Siciliam, Aegyptum, Syriam Asiamque et 
omnis prope oras bello cireumactus Romana caede las- 
sos exercitus ad externa bella convertit. dum Alpes pla- 

eat inmixtosque mediae paci et imperio hostes perdomat, 
dum ultra Rhenum et Euphraten et Danubium terminos 
movet, in ipsa urbe Murenae, Caepionis, Lepidi, Egna- 
tiorum in eum mucrones acuebantur. Nondum horum 6 
effugerat insidias: filia et tot nobiles iuvenes adulterio 
velut sacramento adacti iam infractam aetatem territabant. 
plusque et iterum timenda cum Antonio mulier. haec ul- 
cera cum ipsis membris absciderat: alia subnascebantur. 
velut [/ntra] grave multo sanguine corpus partes semper 
aliquae rumpebantur. Itaque otium optabat. in huius spe 
et cogitatione labores eius residebant. hoc votum erat 
eius, qui voti conpotes facere poterat. 

V. Marcus Cicero inter Catilinas, Clodios iactatus 1 
Pompeiosque et Crassos, partim manifestos inimicos, 
partim dubios amicos, dum fluctuatur cum republica et 
illam pessum euntem tenet, novissime abductus, nec se- 
cundis rebus quietus nec adversarum patiens, quotiens 
illum ipsum consulatum suum non sine causa, sed sine 
fine laudatum detestatur? Quam flebiles voces exprimit 2 
in quadam ad Atticum epistula iam victo patre Pompeio, 
adhuc filio in Hispania fracta arma refovente? Quid agam, 
inquit, hic quaeris? moror in Tusculano meo semiliber. 
alia deinceps adicit, quibus et priorem aetatem conplorat 
et de praesenti queritur et de futura desperat. Semilibe- 3 
rum se dixit Cicero: at mehercules numquam sapiens in 
lam humile nomen procedet, numquam semiliber erit, 
integrae semper libertatis et solidae, solutus, et sui iuris 
et altior ceteris. quid enim supra eum potest esse, qui 
supra fortunam est? 

VI. Livius Drusus, vir acer et vehemens, cum leges 1 
novas et mala Gracchana movisset, stipatus ingenti totius 
ltaliae coetu, exitum rerum non pervidens, quas nee 
agere licebat nec iam liberum erat semel inchoatas relin- 
quere, exsecratus inquietam a primordiis vitam dicitur 
dixisse: ,,uni sibi ne puero quidem umquam ferias con- 
ligisse." Ausus est enim et pupillus adhuc et praetexta- 
tus iudicibus reos commendare et gratiam suam foro in- 
Lerponere tam efficaciter quidem, ut quaedam iudicia 

2 constet ab illo rapta. Quo non erumperet tam inmatura 
ambitio? scires in malum ingens et privatum et publicum 
evasuram praecoquem audaciam. sero itaque querebatur 
nullas sibi ferias contigisse a puero seditiosus et foro 
gravis. Disputatur, an ipse sibi manus adtulerit. subito 
enim volnere per inguen accepto conlapsus est, aliquo 
dubitante, an mors eius voluntaria esset, nullo, an tem- 

8pestiva. Supervaeuum est commemorare plures, qui 
cum aliis felicissimi viderentur, ipsi in se verum testimo- 
nium dixerunt, perosi omnem actum annorum suorum. 
sed his querelis nec alios mutaverunt nec se ipsos. nam 
cum verba eruperunt, adfectus ad consuetudinem rela- 

4buntur. Vestra mehercules vita, licet supra mille annos 
exeat, in arlissimum contrahetur. ista vitia nullum nor 
seculum devorabunt: hoc vero spatium quod, quamvis 
natura currit, ralio dilatat, cito vos effugiat necesse est. 
non enim adprehenditis nec [retinetis] velocissimae 
omnium rei moram facitis, sed abire ut rem supervacuani 
ac reparabilem sinilis. 

1 VII. In primis autem et illos numero, qui 
nulli rei nisi vino ac libidini vacant. nulli enim 
turpius occupati sunt. ceteri etiamsi vana gloriae imagine 
teneantur, speciose tamen errant. licet avaros mihi, licet 
iracundos enumeres vel odia exercentes iniusta vel bella: 
omnes isti virilius peccant: in Venerem ac libidinem pro- 

2iectorum inhonesta tabes est. Omnia istorum tempora 
excute. adspice quamdiu conputent, quamdiu insidien- 
tur, quamdiu timeant, quamdiu colant, quamdiu colantur, 
quanlum vadimonia sua atque aliena occupent, quantum 
convivia, quae iam ipsa officia sunt: videbis, quemad- 
modum illos respirare non sinant vel mala sua vel bona 

3 Denique inter omnes convenit nullam rem bene exerceri 
posse ab homine occupato, non eloquentiam, non liberales 
disciplinas, quando districtus animus nihil altius recipit, 
sed omnia velut inculcata respuit. Nihil minus est 
hominis occupati quam vivere. nullius rei 
difficilior scientia est. professores aliarum artium 
volgo multique sunt. quasdam vero ex his pueri admo- 

dum ita percepisse visi sunt, ut etiam praecipere pos- 
sent: vivere tota vita discendum est et, quod magis for- 
tasse mirabere, tota vita discendum est mori. Tot maximi 4 
viri relictis omnibus inpedimentis, cura divitiis, officiis, 
voluptatibus renuntiassent , hoc unum in extremam usque 
aetatem egerunt, ut vivere scirent: plures tamen ex his 
nondum se scire confessi vita abierunt, nedum ut isti 
sciant. Magni, mihi erede, et supra humanos errores 5 
eminentis viri est nihil ex suo lempore delibari sinere. et 
ideo eius vita longissima est, quia, quantumcumque pa- 
tuit, totum ipsi vacavit. nihil inde incultum otiosumque 
[vacavit], nihil sub alio fuit. neque enim quicquam re- 
perit dignum, quod cum tempore suo perimutaret custos 
eius parcissimus. itaque satis illi fuit: iis vero necesse 
est defuisse, ex quorum vita multum populus tulit. Nec 6 
est quod putes hinc illos aliquando intellegere damnum 
suum: plerosque certe audies ex his, quos magna feli- 
citas gravat, inter clientium greges aut causarum actiones 
aut ceteras honestas miserias exclamare interdum: ,,vi- 
vere mihi non licet.“ Quidni non liceat? omnes illi, qui 7 
te sibi advocant, tibi abducunt. llle reus quot dies abs- 
tulit? quot ille candidatus? quot illa anus efferendis he- 
redibus lassa? quot ille ad inritandam avaritiam captan- 
tium simulatus aeger? quot ille potentior amicus, qui vos 
non in amicitiam, sed in adparatum habet? Dispunge, 
inquam, et recense vitae tuae dies: videbis paucos ad- 
modum et rezculos apud te resedisse. Adsecutus ille quos 8 
optaverat fasces cupit ponere et subinde dicit: „quando 
hic annus praeteribit?** Facit ille ludos, quorum sortem 
sibi obtingere magno aestimavit: „quando, inquit, istos 
effugiam?“ Diripitur ille toto foro patronus et magno con- 
cursu omnia ultra, quam audiri potest, conplet: ,,quan- 
do, inquit, res proferentur?* Praecipitat quisque vitam 
suam et futuri desiderio laborat, praesentium taedio. At 9 
ille qui nullum non tempus in usus suos confert, qui 
omnes dies tamquam vitam ordinat, nec optat crastinum 
nec timet. Quid enim est, quod iam ulla hora novae vo- 
luptatis possit adferre? omnia nota, omnia ad satietatem 

percepta sunt. de cetero fors fortuna, ut volet, ordinet: 
vita iam in tuto est. huic adici potest, detrahi nihil, et 
adici sic, quemadmodum saturo iam ac pleno aliquid cibi: 

10quod nec desiderat, capit. Non est itaque quod quem- 
quam propter canos aut rugas putes diu vixisse: [non ille 
diu vixit, sed] diu fuit. Quid enim, si illum multum putes 
navigasse, quem saeva tempestas a portu exceptum huc 
et illuc tulit ac vicibus ventorum ex diverso furentium per 
eadem spatia in orbem egit? non ille multum navigavit, 
sed multum iactatus est. 

1 — Vill. Mirari soleo, cum video aliquos tempus peten- 
tes et eos, qui rogantur, facillimos: illud uterque spectat, 
propter quod tempus petitum est, ipsum quidem neuter. 
quasi nihil petitur, quasi nihil datur res omnium pretio 
sissima: luditur. Fallit autem illos, quia res incorporalis 
est, quia sub oculos non venit, ideoque vilissima aesti- 

3 matur, immo paene nullum eius pretium est. Annua con- 
giaria homines c/arissimi accipiunt et [in] his aut operam 
aut diligentiam suam locant: nemo aestimat tempus. utun- 
tur illo laxius quasi gratuito. at eosdem aegros vide, si 
mortis periculum propius est admotum, medicorum ge- 
nua tangentes. si metuunt capitale supplicium, omnia 
sua, ut vivant paratos inpendere: tanta in illis discordia 

3 adfectuum est. Quodsi posset quemadmodum praeterito- 
rum annorum cuiusque numerus proponi, sic futurorum : 
quomodo illi, qui paucos viderent superesse, trepida- 
rent, quomodo illis parcerent? Atqui facile est quamvis 
exiguum dispensare, quod certum est: id debet servari 

4 diligentius, quod nescias quando deficiat. Nec est tamen, 
quod putes illos ignorare, quam cara res sit: dicere so- 
lent eis, quos valdissime diligunt, paratos se partem an- 
norum suorum dare. dant nec intellegunt: dant autem 
ita, ut sine illorum incremento sibi detrahant. sed hoec 
ipsum, an detrahant, nesciunt. ideo tolerabilis est illis 

5 iactura detrimenti latentis. Nemo restituet annos, nemo 
iterum te tibi reddet. ibit, qua coepit, aetas nec cursum 
suum aut revocabit aut supprimet. nihil tumultuabitur, 
nihil admonebit velocitatis suae: tacita labetur. non illa 

se regis imperio, non favore populi longius proferet: 
sicut missa est a primo die, curret. nusquam devertetur, 
nusquam remorabitur. Quid fiet? tu oceupatus es, vita 
festinat: mors interim aderit, cui, velis nolis, vacan- 
dum est. Potestne quicquam —? * * * 


IX. Sensus hominum, eorum dico, qui prudentiam 1 
iactant, operosius occupati sunt: ut melius possint vivere, 
inpendio vitae vitam instruunt, cogitationes suas in lon- 
gum ordinant. Maxima porro vitae iactura dila- 
tio est: illa primum quemque extrahit diem, illa eripit 
praesentia, dum ulteriora promittit. maximum vivendi 
inpedimentum est exspectatio, quae pendet ex crastino, 
perdit hodiernum: quod in manu fortunae positum est, 
disponis, quod in tua, dimittis. Quo spectas, quo te 
extendis? omnia quae ventura sunt, in incerto iacent: 
protinus vive. Clamat ecce maximus vates et velut divino 2 
ore instinctus salutare carmen canit: 

optima quaeque dies miseris mortalibus aevi 
prima fugit. 
Quid cunctaris, inquit, quid cessas? nisi occupas , fugit. 
et cum occupaveris, tamen fugiet. itaque cum celeritate 
temporis utendi velocitate certandum est et velut ex tor- 
renti rapido nec semper ituro cito hauriendum. Hoc quo- 3 
que pulcherrime ad exprobrandam infinitam cogitationem, 
quod non optimam quamque aetatem, sed diem 
dieit. quid securus et in tanta temporum fuga lentus men- 
ses tibi et annos et longam seriem, utcumque aviditati 
tuae visum est, exporrigis? de die tecum loquitur et de 
hoc ipso fugiente. Non dubium est ergo, quin prima4 
quaeque optima dies fugiat mortalibus mise- 
ris, id est occupatis: quorum pueriles adhuc animos 
senectus opprimit, ad quam inparati inermesque perve- 
niunt. nihil enim provisum est: subito in illam necopi- 
nantes inciderunt. accedere eam cotidie non sentiebant. 
Quemadmodum aut sermo aut lectio aut aliqua intentior 6 
cogitatio iter facientis decipit et pervenisse se ante sciunt 
quam adpropinquasse: sic hoc iter vitae adsiduum et ci- 

tatissimmum, quod vigilantes dormientesque eodem gradu 
facimus, occupatis non adparet nisi in fine. 

1 X. Quod proposui si in partes velim et ar- 
gumenta diducere, multa mihi occurrent, per 
quae probem brevissimam esseoccupatorum 
vitam. Solebat dicere Fabianus, non ex his cathedra- 
riis philosophis, sed ex veris et antiquis: Contra adfectus 
inpetu, non subtilitate pugnandum , nec minutis volneribus, 
sed incursu averiendam aciem non probam: cavillationes 
enim contundi debere, non vellicari. Tamen ut illis error 
exprobretur suus, docendi, non tantum deplorandi sunt. 

21n tria tempora vita dividitur: quod fuit, quod 
est, quod futurum est. ex his quod agimus, breve est, 
quod acturi sumus, dubium, quod egimus, certum. hoc 
est enim, in quod fortuna ius perdidit, quod in nullius 
arbitrium reduci potest. hoc amittunt occupati. nec enim 
illis vacat praeterita respicere, et si vacet, iniucunda est 

3 poenitendae rei recordatio. inviti itaque ad tempora male 
exaeta animum revocant nec audent ea retemptare, quo- 
rum vitia, etiam quae aliquo praesentis voluptatis leno- 
cinio subripiebantur, retractando patescunt. Nemo, nisi 
a quo omnia aeta sunt sub censura sua, quae numquam 

4fallitur, libenter se in praeteritum retorquet. Ille qui 
multa ambitiose concupiit, superbe contempsit, inpoten- 
ter vicit, insidiose decepit, avare rapuit, prodige effudit, 
necesse est memoriam suam timeat: atqui haec est pars 
temporis nostri sacra ac dedicata, omnis humanos casus 
supergressa, extra regnum fortunae subducta, quam non 
inopia, non metus, non morborum incursus exagitet. 
haec nec turbari nec eripi potest: perpetua eius et intre- 
pida possessio est. singuli tantum dies, et hi per mo- 
menta, praesentes sunl: at praeteriti temporis omnes, 
cum iusseritis, aderunt, ad arbitrium tuum inspici se ac 

$ detineri patientur, quod facere occupatis non vacat. Se- 
curae et quietae mentis est in omnes vitae suae partes dis- 
currere: occupatorum animi, velut sub iugo sint, fle- 
etere se ac respicere non possunt. abit igitur vita eorum 
in profundum et ut nihil prodest, licet quantum libet in- 

geras, si non subest, quod excipiat ae servet, sic nihil 
refert quantum temporis detur, si non est, ubi subsidat: 
per quassos foratosque animos transmittitur. Praesens 6 
tempus brevissimum est, adeo quidem, ut quibusdam 
nullum videatur. in cursu enim semper est, fluit et prae- 
eipitatur. ante desinit esse quam venit, nec magis moram 
patitur quam mundus aut sidera, quorum inrequieta sem- 
per agitatio numquam in eodem vestigio manet. Solum 
igitur ad occupatos praesens pertinettempus, 
quod tam breve est, ut adripi non possit, et id ipsum 
illis districtis in multa subducitur. 

XI. Denique vis scire quam non diu vivant? vide, 
quam cupiant diu vivere. Decrepiti senes pauco- 
rum annorum accessionem votis mendicant. minores natu 
ipsos esse fingunt. mendacio sibi blandiuntur et tam li- 
benter se fallunt quam si una fata decipiant. lam vero 
cum illos aliqua inbecillitas mortalitatis admonuit, quem- 
admodum paventes moriuntur, non tamquam exeant de 
vita, sed tamquam extrahantur. stultos se fuisse, ut non 
vixerint, clamitant et, si modo evaserint ex illa valitu- 
dine, in otio vieturos. tunc quam frustra paraverint, qui- 
bus non fruerentur, quam in cassum omnis ceciderit la- 
bor, cogitant. At quibus vita procul ab omni negotio 2 
agitur, quidni spatiosa sit? nihil ex illa delegatur, nihil 
alio atque alio spargitur, nihil inde fortunae traditur, ni- 
hil neglegentia interit, nihil largitione detrahitur, nihil 
supervacuum est: tota, ut ita dicam, in reditu est. quan 
tulaeumque itaque abunde sufficit et ideo, quandoque 
ultimus dies venerit, non cunctabitur sapiens ire ad mor- 
tem certo gradu. 

XII. Quaeris fortasse, quos occupatos vo-1 
cem? non est quod me solos putes dicere, quos a ba- 
silica inmissi demum canes eiciunt, quos aut in sua vides 
turba speciosius elidi aut in aliena contemptius, quos of- 
ficia domibus suis evocant, ut alienis foribus inlidant, 
[quos] hasta praetoris infami lucro et quandoque suppu- 
raturo exercet. Quorumdam otium occupatuma 
est: in villa aut in lecto suo, in media solitudine, quam- 

vis ab omnibus recesserint, sibi ipsi molesti sunt: quo- 
rum non otiosa vita dicenda est, sed desidiosa occupatio. 
Illum tu otiosum vocas qui Corinthia, paucorum furore 
pretiosa, anxia subtilitate concinnat eL maiorem dierum 
partem in aeruginosis lamellis consumit? qui in cero- 
mate (nam, pro facinus, ne Romanis quidem vitiis la- 
boramus) sectator puerorum rixantium sedet? qui vin- 
ctorum suorum greges in aetatium et colorum paria didu - 
8 cit? qui athletas novissimos pascit? Quid? illos otiosos 
vocas, quibus apud tonsorem multae horae trans- 
mittuntur, dum decerpitur, si quid proxima nocte suc- 
crevit, dum de singulis capillis in consilium itur, dum aut 
disiecta coma restituitur aut deficiens hinc atque illinc in 
frontem conpellitur? quomodo irascuntur, si tonsor paulo 
neglegentior fuit, tamquam virum tonderet ? quomodo 
excaudescunt, si quid ex iuba sua decisum est, si quia 
extra ordinem iacuit, nisi omnia in anulos suos recide- 
runt? quis est istorum qui non malit rempublicam suam 
turbari quam comam? qui non sollicitior sit de capitis sui 
decore quam de salute? qui non comptior esse malit 
quam honestior? hos tu otiosos vocas inter pectinem spe- 
4 culumque occupatos? Quid illi? [qui] in conponendis, 
audiendis, dicendis canticis operati sunt, dum vocem, 
euius rectum cursum natura et optimum et simplicissimum 
fecit, inflexu modulationis inertissimae torquent, quorum 
digiti aliquod intra se carmen metientes semper sonant, 
quorum, cum ad res serias, etiam saepe tristes adhibiti 
sunt, exauditur tacita modulatio: non habent isti otium, 
$ sed iners negotium. Convivia mehercules horum non 
posuerim inter vacantia tempora, cum videam, quam 
solliciti argentum ordinent. quam diligenter exoletorum 
suorum tunicas suceingant. quam suspensi sint, quomodo 
aper a coco exeat, qua celeritate signo dato glabri ad 
ministeria discurrant, quanta arte scindantur aves in 
frusta non enormia, quam curiose infelices pueruli ebrio- 
rum sputa detergeant: ex his elegantiae lautitiaeque fama 
eaptatur et usque eo in omnes vitae secessus mala sua 
illos sequuntur, ut nec bibant sine ambitione nec edant. 

Ne illos quidem inter otiosos numeraveris, qui sella se et 6 
lectica hue et illuc ferunt et ad gestationum suarum, 
quasi deserere illas non liceat, horas occurrunt. quos 
quando lavari debeant, quando natare, quando coenare, 
alius admonet, et usque eo nimio delicati animi languore 
solvuntur, ut per se scire non possint, an esuriant. Au- 7 
dio quemdam ex delicatis, si modo deliciae vocandae 
sunt vitam et consuetudinem humanam dediscere, cum ex 
balneo inter manus elatus et in sella positus esset, dixisse 
interrogando: „iam sedeo?“ Hunc tu ignorantem, an 
sedeat, putas scire an vivat, an videat, an otiosus sit? 
non facile dixerim, utrum magis miserear, si hoc ignora- 
vit, an si ignorare se finxit. Multarum quidem rerum 8 
oblivionem sentiunt, sed multarum et imitantur. quaedam 
vitia illos, quasi felicitatis argumenta, delectant. nimis 
humilis et contempti hominis videtur scire quid faciat: 
i nunc et mimos multa mentiri ad exprobrandam luxuriam 
puta. plura mehercules praetereunt quam fingunt et tanta 
incredibilium vitiorum copia ingenioso in hoc unum se: 
culo processit, ut iam mimorum arguere possimus negle- 
gentiam. esse aliquem, qui usque eo deliciis interierit, 
ut an sedeat alteri credat? Non est ergo hic otiosus. aliud 9 
nomen inponas: aeger est, immo mortuus est. Ille otio- 
sus est, cui otii sui et sensus est: hic vero semivivus, cui 
ad intellegendos corporis sui habitus indice opus est. 
quomodo potest hic ullius temporis dominus esse? 

XIII. Persequi singulos longum est, quorum aut la- ] 
trunculi aut pilaautexcoquendiin sole corpo- 
ris cura consumpsere vitam. Non sunt otiosi, quorum 
voluptates multum negotii habent. Nam de illis nemo 
dubitabit, quin operose nihil agant, qui literarum inu- 
tilium studiis detinentur, quae iam apud Romanos 
quoque magna manus est. Graecorum iste morbus fuit 2 
quaerere, quem numerum Ulixes remigum habuisset. 
prior seripta esset Ilias an Odyssea. praeterea an eius- 
dem esset auctoris. alia deinceps huius notae, quae sive 
contineas, nihil tacitam eonscientiam iuvant, sive profe- 
ras, non doctior videaris, sed molestior. Ecce Romanos 3 

quoque invasit inane studium supervacua discendi his 
diebus audivi quemdam referentem, quae primus quisque 
ex Romanis ducibus fecisset: primus navali proelio Duil- 
lius vicit, primus Curius Dentatus in triumpho duxit ele- 
phantos. Etiamnunc ista, etsi ad veram gloriam non ten- 
dunt, circa civilium tamen operum exempla versantur. 
non est profutura talis scientia, est tamen, quae [nos] 
4 speciosa rerum vanitate detineat. Hoc quoque quaerenti- 
bus remittamus, quis Romanis primus persuaserit navem 
conscendere? Claudius is fuit, Caudex ob hoc ipsum 
adpellatus, quia plurium tabularum contextus caudex 
apud antiquos vocatur, unde publicae tabulae codices 
dicuntur et naves nune quoque, quae ex antiqua consue- 
tudine commeatus [per Tiberim] subvehunt, codicariae 
5 vocantur. Sane et hoc ad rem pertineat, quod Valerius 
Corvinus primus Messanam vicit et primus ex familia Va- 
leriorum urbis captae in se translato nomine Messana 
adpellatus est paulatimque volgo permutante literas M e s- 
6salla dictus. Num et hoc cuiquam curare permittes, quod 
primus L. Sulla in circo leones solutos dedit, cum alioqui 
adligati darentur, ad conficiendos eos missis a rege Boc- 
cho iaculatoribus? et hoc sane remittatur. Num et Pom- 
peium primum in circo elephantorum duodeviginti pugnam 
edidisse commissis more proelii noxiis hominibus ad ul- 
lam rem bonam pertinet? princeps civitatis et inter anti- 
quos principes, ut fama tradidit, bonitatis eximiae, me- 
morabile putavit spectaculi genus novo more perdere ho- 
mines. depugnant? parum est. lancinantur? parum est: 
7 ingenti mole animalium exterantur. Satius erat ista in 
oblivionem ire, ne quis postea potens disceret invideret- 
que rei minime humanae. O quantum caliginis mentibus 
nostris obicit magna felicitas! Ille se supra rerum natu- 
ram esse tunc credidit, cum tot miserorum hominum ca- 
tervas sub alio coelo natis beluis obiceret, cum bellum 
inter tam disparia animalia committeret, cum in conspe- 
etu populi Romani multum sanguinis funderet mox plus 
ipsum fundere coacturus: at idem postea Alexandrina 
perfidia deceptus ultimo mancipio transfodiendum se 

praebuit, tum demum intellecta inani iactatione cognomi- 
nis sui. Sed ut illo revertar, unde decessi, et in eadem 8 
materia ostendam supervacuam quorumdam diligentiam: 
idem narrabat Metellum victis in Sicilia Poenis triumphan- 
tem unum omnium Romanorum ante currum centum et 
viginti captivos elephantos duxisse. Sullam ultimum Ro- 
manorum protulisse pomoerium, quod numquam provin- 
ciali, sed Italico agro adquisito proferre moris apud an- 
tiquos fuit. Hoc scire magis prodest, quam Aventinum 
montem extra pomoerium esse, ut ille adfirmabat, pro- 
pter alteram ex duabus causis, aut quod plebs eo seces- 
sisset, aut quod Remo auspicante illo loco aves non ad- 
dixissent. Alia deinceps innumerabilia, quae aut paria 9 
sunt mendaciis aut similia. nam ut concedas omnia eos 
fide bona dicere, ut ad praestationem scribant: tamen 
cuius ista errores minuent? cuius cupiditates prement? 
quem fortiorem, quem iustiorem, quem liberaliorem fa- 
cient? Dubitare se interim Fabianus noster aiebat, an 
satius esset nullis studiis admoveri quam his inplicari. 
XIV. Soliomnium otiosi suntquisapientiael 
vacant:soli vivunt. nec enim suam tantum aetatem 
bene tuentur: omne aevumsuo adiciunt. quiequid annorum 
ante illos actum est, illis adquisitum est. Nisi ingratissimi 
sumus, illi clarissimi sacrarum opinionum conditores nobis 
nati sunt, nobis vitam praeparaverunt. adres pulcherrimas 
ex tenebris ad lucem erutas alieno labore deducimur. 
nullo nobis seculo interdictum est, in omnia admiltimur 
et, si magnitudine animi egredi humanae inbecillitatis 
anguslias libet, multum, per quod spatiemur, temporis 
est. Disputare cum Socrate licet, dubitare cum Carneade, 2 
cum Epicuro quiescere, hominis naturam cum Stoicis 
vincere, cum Cynicis excedere, quum rerum natura in 
eonsortium omnis aevi patiatur incedere. Quidni ab hoc 
exiguo et caduco temporis transitu in illa toto nos demus 
animo, quae inmensa, quae aeterna sunt, quae cum me- 
lioribus communia? Isti, qui per officia discursant, qui 3 
se aliosque inquietant, cum bene insanierint, cum om- 
nium limina cotidie perambulaverint nec ullas apertas fo- . 
14* 

res praeterierint, cum per diversissimas domos merito- 
riam salutationem circumtulerint, quotum quemque ex 

tam inmensa et variis cupiditatibus districta urbe pote- 
runt videre?:quam multi erunt, quorum illos aut somnus 
aut luxuria aut inhumanitas submoveat? quam multi qui 
illos, eum diu torserint, simulata festinatione transcur- 
rant? quam multi per refertum clientibus atrium prodire 
vitabunt et per obseuros aedium aditus profugient? quasi 
non inhumanius sit decipere quam excludere. quam mulli 
hesterna crapula semisomnes et graves, illis miseris 
suum somnum rumpenUbus, ut alienum exspectent, vix 
adlevatis labris insusurratum millies nomen oscitatione 

$ superbissima reddent? Hos in veris officiis morari [puta- 
mus) licet dicamus, qui Zenonem, qui Pythagoran cotidie 
et Democritum ceterosque antistites bonarum artium, qui 
Aristotelem et Theophrastum volent habere quam familia- 
rissimos. nemo horum non vacabit, nemo non venientem 
ad se beatiorem amantioremque sui dimittet. nemo quem- 
quam vacuis a se manibus abire patietur. nocte conve- 
niri et interdiu ab omnibus mortalibus possunt. 

1 XV. Horum te mori nemo coget: omnes docebunt. 
horum nemo annos tuos conterit: suos tibi contribuit. 
nullius ex his sermo periculosus erit, nullius amicitia ca- 
pitalis, nullius sumptuosa observatio. feres ex illis, quic- 
quid voles. per illos non stabit, quominus plurimum, 

2quantum ceperis, haurias. Quae illum felicitas, quam 
pulchra senectus manet, qui se in horum clientelam con- 
tulit? habebit, eum quibus de minimis maximisque rebus 
deliberet, quos de se cotidie consulat, a quibus audiat 
verum sine contumelia, laudetur sine adulatione, ad quo- 

3 rum se similitudinem effingat. Solemus dicere non fuisse 
in nostra potestate, quos sortiremur parentes, forte no- 
bis datos: nobis vero ad nostrum arbitrium nasci licet. 
nobilissimorum ingeniorum familiae sunt: elige in quam 
adscisci velis. non in nomen tantum adoptaberis, sed in 
ipsa bona, quae non erunt sordide nec maligne custo- 

4 dienda: maiora flent, quo illa pluribus diviseris. Hi tibi 
dabunt ad aeternitatem iter et te in illum locum, ex quo 

nemo deicitur, sublevabunt. haec una ratio est extenden- 
dae mortalitatis, immo in inmortalitatem vertendae. Ho- 
nores, monumenta, quiequid aut decretis ambitio iussit 
aut operibus exstruxit, cito subruitur. nihil non longa de- 
molitur vetustas et movet: at iis, quae consecravit sa- 
pientia, noceri non potest. nulla abolebit aetas, nulla di- 
minuet: sequens ac deinde semper ulterior aliquid ad 
venerationem confert, quoniam quidem in vicino versatur 
invidia, simplicius longe posita miramur. Sapientis ergo $ 
multum patet vita. non idem illum qui ceteros terminus 
cludit. solus generis humani legibus solvitur. omnia illi 
secula ut deo serviunt. transiit tempus aliquod: hoc re- 
€ordatione conprehendit. instat: hoc utitur. venturum 
est: hoc praecipit. Longam illi vitam faeit omnium tem- 
porum in unum conlatio. 

XVI Illorum brevissima ac sollicitissima aetas est, 1 
qui praeteritorum obliviscuntur, praesentia neglegunt, de 
futuro timent: cum ad extrema venerunt, sero intellegunt 
miseri, tamdiu se, dum nihil agunt, occupatos fuisse. 
Nec est, quod hoc argumento probari putes longam illos 2 
agere vitam, quia interdum mortem invocant: vexat illos 
inprudentia incertis adfectibus et incurrentibus in ipsa, 
quae metuunt. mortem saepe ideo optant, quia timent. 
Illud quoque argumentum non est, quod putes, diu vi- 3 
ventium, quod saepe illis longus videtur dies, quod, dum 
veniat condictum tempus coenae, tarde ire horas querun- 
tur: nam si quando illos deseruerunt occupationes, in 
otio relieti aestuant, nee quomodo id disponant aut ex- 
trahant, sciunt. itaque ad occupationem aliquam tendunt 
et quod interiacet omne tempus grave est, tam mehercu- 
les, quam cum dies muneris gladiatorii edictus est, aut 
eum alieuius alterius vel spectaculi vel voluptatis exspe- 
etatur constitutum, transilire medios dies volunt. Omnis 4 
illis speratae rei longa dilatio est ad illud tempus, quod 
amanti breve est et praeceps breviusque multo suo vitio. 
aliunde enim alio transfugiunt et consistere in una cupi- 
ditate non possunt. non sunt illis longi dies, sed invisi. 
at eontra quam exiguae noctes videntur, quas in con- 

5 plexu scortorum aut vino exigunt? Inde etiam poetarum 
furor fabulis humanos errores alentium, quibus visus esl 
Iupiter voluptate concubitus delenitus duplicasse noctem: 
quid aliud est vitia nostra incendere quam auctores illis 
inscribere deos et dare morbo exemplo divinitatis excu- 
satam licentiam? possunt istis non brevissimae videri no- 
ctes, quas tam care mercantur? diem noctis exspectatione 
perdunt, noctem lucis metu. 

L XVII. Ipsae voluptates eorum trepidae et variis terro- 
Tibus inquietae sunt subitque cum maxime exsultantis sol- 
licita cogitatio: „haec quam diu?“ Ab hoc adfectu reges 
suam flevere potentiam. nec illos magnitudo fortunae 
suae deleetavit, sed venturus aliquando finis exterruit. 

9 Cum per magna camporum spatia porrigeret exercitum 
nec numerum eius, sed mensuram conprehenderet Per- 
sarum rex insolentissimus , lacrimas profudit, quod intra 
centum annos nemo ex tanta iuventute superfuturus esset : 
at illis admoturus erat fatum ipse, qui flebat, perditurus- 
que alios in mari, alios in terra, alios proelio, alios fuga 
et intra exiguum tempus consumpturus illos, quibus cen- 

8 tesimum annum timebat. Quid, quod gaudia quoque eo- 
rum trepida sunt? non enim solidis causis innituntur, sed 
eadem, qua oriuntur, vanitate turbantur. Qualia autem 
pulas esse tempora etiam ipsorum confessione misera, 
cum haec quoque, quibus se adtollunt et super hominem 

4 efferunt, parum sincera sunt? Maxima quaeque bona sol- 
licita sunt nec ulli fortunae minus bene quam optimae 
ereditur: alia felicitate ad tuendam felicitatem opus est 
et pro ipsis, quae successere, votis vota facienda sunt. 
omne enim, quod fortuito obvenit, instabile est. quo al- 
tius surrexerit, opportunius est in occasum. neminem 
porro casura delectant: miserrimam ergo necesse est, non 
tantum brevissimam vitam eorum esse, qui magno parant 
labore, quod maiore possideant: operose adsequuntur, 

5 quae volunt, anxii tenent, quae adsecuti sunt. Nulla in- 
terim numquam amplius redituri temporis ratio est. no- 
vae occupationes veteribus substituuntur, spes spem ex- 
cilat, ambitionem ambitio. miseriarum non finis quaeritur. 

sed materia mutatur: nostri nos honores torserunt: plus 
temporis alieni auferunt. candidati laborare desiimus: 
suffragatores incipimus. accusandi deposuimus mole- 

. Suam: iudicandi nanciscimur. iudex desiit esse: quaesi- 
tor est. alienorum bonorum mercenaria procuratione con- 
senuit: suis opibus detinetur. Marium caliga dimisit: con- 6 
sulatus exercet. Quintius dictaturam properat praevadere: 
ab aratro revocabitur. ivit in Poenos nondum tantae ma- 
turus rei Scipio, victor Hannibalis, victor Antiochi, sui 
consulatus decus, fraterni sponsor, ni per ipsum mora 
Sit, cum love reponeretur: civiles servatorem agitabunt 
seditiones et post fastiditos a iuvene dis aequos honores 
iam senem contumacis exilii delectabit ambitio. Numquam 
deerunt vel felices vel miserae sollicitudinis causae. per 
occupationes vita £rudetur. otium numquam agetur, sem- 
per optabitur. 

XVII. Excerpe itaque te volgo, Pauline carissime, et t 
in tranquilliorem portum non pro aetatis spatio iactatus 
tandem recede. Cogita, quot fluctus subieris, quot tem- 
pestates partim privatas suslinueris, partim publicas in 
te converteris. satis iam per laboriosa et inquieta docu- 
menta exhibita virtus est: experire, quid in otio faciat. 
Maior pars aetatis, certe melior reipublicae data sit: ali- 
quid temporis tui sume etiam tibi. Nec te ad segnem aut 2 
inertem quietem voco: non ut somno et caris turbae vo- 
luptatibus, quiequid est in teindolis vividge, mergas. non 
est istud adquiescere: invenies maiora omnibus adhuc 
strenue tractatis operibus, quae repositus et securus agi- 
tes. Tu quidem orbis terrarum rationes administras tam à 
abstinenter quam alienas, tam diligenter quam tuas, tam 
religiose quam publicas. in [eo] officio amorem conse- 
queris, in quo odium vitare difficile est: sed tamen, mihi 
crede, satius est vitae suae rationem quam frumenti pu- 
bliei nosse. Istum animi vigorem, rerum maximarum ca- 4 
pacissimum, a ministerio honorifico quidem, sed parum 
ad beatam vitam apto [ad te] revoca et cogita non id egisse 
te ab aetate prima omni cultu studiorum liberalium, ut 
tibi multa milia frumenti bene committerentur: maius quid- 

dam et altius de te promiseras. Non deerunt et frugalita- 
tis exactae homines et laboriosae operae. tanto aptiora 
exportandis oneribus tarda iumenta sunt quam nobiles 
equi, quorum generosam pernicitatem quis umquam gravi 

5 sarcina pressit? Cogita praeterea, quantum sollicitudinis 
sit ad tantam te molem obicere: cum ventre tibi humano 
negotium est. nec rationem patitur nec aequitate miliga- 
tur nec ulla prece flectitur populus esuriens. Modo modo 
intra paucos illos dies, quibus C. Caesar periit, si quis 
inferis sensus est, hoc gravissime ferens, quod decede- 
bat populo Romano superstite, septem aut octo certe 
dierum cibaria superesse? dum ille pontes navibus iungit 
et viribus imperi ludit, aderat ultimum malorum obsessis 
quoque, alimentorum egestas. exitio paene ac fame con- 
stitit et, quae famem sequitur, rerum omnium ruina fu- 

6 riosi et externi et infeliciter superbi regis imitatio. Quem 
tunc animum habuerunt illi, quibus erat mandata fru- 
menti publici eura? saxa, ferrum, ignes, Caium excepturi 
summa dissimulatione tantum inter viscera latentis mali 
tegebant, cum ratione scilicet. quaedam enim ignoranti- 
bus aegris curanda sunt: causa mullis moriendi fuit mor- 
bum suum nosse. 

1 XIX. Recipe te ad haec tranquilliora, tutiora, maiora. 
Simile tu putas esse, utrum cures, ut incorruptum et a 
fraude advehentium et a neglegentia frumentum transfun- 
datur in horrea, ne concepto humore vitielur et concale- 
scat, ut ad mensuram pondusque respondeat, an ad haec 
saera et sublimia accedas sciturus, quae materia sit dis, 
quae voluptas, quae condicio, quae forma? quis animum 
tuum casus exspectet, ubi nos et a corporibus dimissos 
natura eonponat? quid sit quod huius mundi gravissima 
quaeque in medio sustineat, supra levia suspendat, in 
summun ignem ferat, sidera vicibus suis excitet? cetera 

2 deinceps ingentibus plena miraculis. Vis tu relicto solo 
mente ad ista respicere? nunc, dum calet sanguis, vigen- 
tibus ad meliora eundum est. Exspectat te in hoc genere 
vitae multum bonarum artium, amor virtutum atque usus, 
cupiditatum oblivio, vivendi ac moriendi scientia. alta 

rerum quies. Omnium quidem occupatorum condicio mi- 3 
sera est, eorum tamen miserrima, qui ne suis quidem la- 
borant occupationibus , ad alienum dormiunt somnum, ad 
alienum ambulant gradum, amare et odisse, res omnium 
liberrimas, iubentur. hi si volent scire quam brevis ipso- 
rum vita sit, cogitent ex quota parte sua sit. 

XX. Cum videris ilaque praetextam saepe iam sum- 
ptàm, cum celebre in foro nomen, non invideris: ista vi- 
tae damno parantur. ut unus ab illis numeretur annus, 
omnis annos suos conterent. quosdam ante, cum in sum- 
mum ambitioris eniterentur, inter prima luctantis aetas 
reliquit. quosdam cum in consummationem dignitatis per 
mille indignitates erupissent, misera subit cogitatio la- 
borasse ipsos in titulum sepulcri. quorumdam ultima se- 
neetus, dum in novas spes ut iuventa disponitur, inter 
conatus magnos et inprobos invalida defecit. Foedus ille, 2 
quem in iudicio pro ignotissimis litigatoribus grandem 
natu et inperitae coronae adseusiones captantem spiritus 
liquit. turpis ille, qui vivendo lassus citius quam labo- 
rando inter ipsa officia conlapsus est. turpis, quem ac- 
eipiendis inmorientem rationibus diu tractus risit heres. 
Praeterire quod mihi occurrit exemplum non possum: 3 
Turannius fuit exaetae diligentiae senex, qui post annum 
nonagesimum , cum vacationem procurationis ab C. Cae- 
sare ultro accepisset, conponi se in lecto et velut exani- 
nem a cireumstante familia plangi iussit. lugebat domus 
otium domini senis nec finivit ante tristitiam, quam labor 
illi suus restitutus est. Adeone iuvat occupatum mori? 
Idem plerisque animus est: diutius cupiditas illis laboris 4 
quam facultas est. cum inbecillitate corporis pugnant. 
senectutem ipsam nullo alio nomine gravem iudicant, 
quam quod illos seponit. Lex a quinquagesimo anno mi- 
litem non legit, a sexagesimo senatorem non citat: diffi- 
cilius homines a se otium inpetrant quam a lege. Interim 5 
dum rapiuntur et rapiunt, dum alter alterius quietem 
rumpit, dum mutuo miseri sunt, vita est sine fructu, sine 
voluptate, sine ullo profectu animi: nemo in conspicuo 
mortem habei, nemo non procul spes intendit. quidam 

vero disponunt etiam illa, quae ultra vitam sunt, magnas 
moles sepulerorum et operum publicorum dedicationes 
et ad rogum munera et ambitiosas exsequias. at meher- 
cules istorum funera, tamquam minimum vixerint, ad 
faces et cereos ducenda sunt. 


L. ANNAEI SENECAE 
DIALOGORUM LIBER XI. 


AD POLYBIUM 
DE CONSOLATIONE. 


1 Ll (20] *** nostrae conpares, firma sunt: si redigas 
ad condicionem naturae omnia destruentis et unde edi- 
dit, eodem revocantis, caduca sunt. quid enim inmortale 
manus mortales fecerint? Septem illa miracula et si qua 
his multo mirabiliora sequentium annorum exstruxit am- 
bitio, aliquando solo aequata visentur. lta est, nihil 
perpetuum, pauca diuturna sunt. aliud alio modo 
fragile est. rerum exitus variantur, ceterum quiequid coe- 

apit et desinit. Mundo quidam minantur interitum et hoc 
universum, quod omnia divina humanaque conplectitur, 
si fas putas credere, dies aliquis dissipabit et in confu- 
sionem veterem tenebrasque demerget: eat nunc aliquis 
et singulas eonploret animas. Carthaginis ac Numantiae 
Corinthique cinerem et si quid altius cecidit, lamentetur, 
cum etiam hoc quod non habet, quo cadat, sit interitu- 
rum: eat aliquis et fata tantum aliquando nefas ausura 

8 sibi non pepercisse conqueratur. [21.] Quis tam superbae 
iapotentisque adrogantiae est, ut in hac naturae necessi- 
tate omnia ad eumdem finem revocantis se unum ac suos 
seponi velit ruinaeque etiam ipsi mundo inminenii ali- 

8 quam domum subtrahat? Maximum ergo solatium 

est cogitare id sibi accidisse, quod ante se 
passi sunt omnes omnesque passuri. et ideo 
mihi videtur rerum natura, quod gravissimum fecerat, 
commune fecisse, ut crudelitatem fati consolaretur aequa- 
litas. 

li. lllud quoque te non minimum adiuverit, ] 
sicogitaveris nihil profuturum dolorem tuum 
necilli quidem, quem desideras, nec tibi: noles 
enim longum esse, quod inrilum est. Nam si quicquam 
tristitia profecturi sumus, non recuso quicquid lacrima- 
rum fortunae meae superfuit, tuae fundere. inveniam 
etiamnune per hos exhaustos iam fletibus domesticis 
oculos quod effluat, si modo id tibi futurum bono est. 
Quid cessas? conqueramur, atque adeo ipse hanc lilem 9 
meam faciam: ,, [niquissima omnium iudicio fortuna, ad- 
huc videbaris eum hominem continuisse, qui munere tuo 
tantam venerationem receperat, ut, quod rað li conli- 
git, felicitas eius effugerel invidiam: ecce eum dolorer) . 
illi, quem salvo Caesare accipere maximum poterat, in- 
pressisti, et cum bene illum undique circuisses, intel- 
lexisti hac parte tantummodo patere ictibus tuis. Quid 3 
enim illi aliud faceres? pecuniam eriperes? numquam illi 
obnoxius fuit. nunc quoque, quantum potest, illam a se 
abiecit et in tanta facilitate adquirendi nullum maiorem 
ex ea fruetum quam contemptum eius petit. Eriperes illi 4 
amicos? sciebas tam amabilem esse, ut facile in locum 
amissorum posset alios substituere. unum enim hunc ex 
his, quos in principali domo potentes vidi, cognovisse 
videor, quem omnibus amicum habere cum expediat, 
magis tamen etiam libet. Eriperes illi bonam opinionem? § 
solidior est haec apud eum, quam ut a te quoque ipsa 
concuti possit. Eriperes bonam valitudinem? sciebas ani- 
mum eius liberalibus disciplinis, quibus non innutritus 
tantum, sed innatus est, sic esse fundatum, ut supra 
omnis corporis dolores emineret. Eriperes spiritum? 
quantulum nocuisses? longissimum illi ingenio aevum fa- 
ma promisit. id egit ipse, ut meliore sui parte duraret et 
eonpositis eloquentiae praeclaris operibus a mortalitate 

se vindicaret. quamdiu fuerit ullus literis honor, quam- 
diu steterit aut Latinae linguae potentia aut Graecae gra- 
tia, vigebit cum maximis viris, quorum se ingeniis vel 
contulit vel, si hoe verecundia eius recusat, adplicuit. 

7[22.] Hoc ergo unum excogitasli, quomodo maxime illi 
posses nocere. quo melior enim est quisque, hoc saepius 
ferre te consuevit sine ullo delectu furentem et inter ipsa 
beneficia metuendam. Quantulum erat tibi inmunem ab 
hac iniuria praestare eum hominem, in quem videbatur in- 
dulgentia tua ratione certa pervenisse el non ex tuo more 
temere incidisse?“ 

1 HI. Adiciamus, si vis, ad has querelas ipsius adule- 
scentis interceptam inter prima incrementa indolem: di- 
gnus fuit ille te fratre. tu certe eras dignissimus, qui ne 
ex indigno quidem quicquam doleres fratre: redditur illi 
testimonium aequale omnium hominum. desideratur in 

2 tuum honoffém , laudatur in suum. Nihil in illo fuit, quod 

. non libenter agnosceres. tu quidem etiam minus bono 
fratri fuisses bonus, sed in illo pietas tua indoneam nacta 
materiam multo se liberius exercuit. nemo potentiam eius 
iniuria sensit, numquam ille te fratrem ulli minatus est. 
ad exemplum se modestiae tuae formaverat cogitabatque, 
quantum [tu] et ornamentum tuorum esses et onus: suf- 

8 fecit ille huie sarcinae. O dura fata et nullis aequa virtu- 
libus! antequam felicitatem suam nosset frater tuus, 
exemptus est. Parum autem me indignari scio. nihil est 
enim difficilius quam magno dolori paria verba reperire. 
etiamnunc tamen, si quid proficere possumus, conque- 

4ramur: „Quid tibi voluisti, tam iniusta et tam violenta 
fortuna? tam cilo te indulgentiae tuae poenituit? quae ista 
crudelitas est? in medios fralres inpetum facere et tam 
cruenta rapina concordissimam turbam inminuere, tam 
bene stipatam optimorum adulescentium domum, in nullo 
fratre degenerantem, turbare et sine ulla causa delibare 

$ voluisti? Nihil ergo prodest innocentia ad omnem legem 
exacta, nihil antiqua frugalitas, nihit felicitatis summae 
potentia, summå conservata abstinentia , nihil sincerus et 
tutus literarum amor, nihil ab omni labe mens vacans? 

Luget Polybius et in uno fratre quid de reliquis possit 
metuere, admonitus, etiam de ipsis doloris sui solatiis 
timet. facinus indignum! luget Polybius et aliquid propi- 
tio dolet Caesare. hoc sine dubio, inpotens fortuna, ca- 
ptasti, ut ostenderes neminem contra te, ne a Caesare 
quidem posse defendi.“ 

]V. [23.] Diutius accusare fata possumus, mutare non E 
possumus: stant dura et inexorabilia. nemo illa convicio, 
nemo fletu, nemo causa movet. nihil umquam [parcunt] 
ulli [nec] remittunt. Proinde parcamus lacrimis nihil pro- 
ficientibus. facilius enim nos illi dolor iste adiciet quam 
illum nobis reducet. qui si nos torquet, non adiuvat, 
primo quoque tempore deponendus est et ab inanibus 
solatiis atque amara quadam libidine dolendi animus re- 
cipiendus est. Nam lacrimis nostris, nisi ratio finem fe- 2 
cerit, fortuna non faciet. omnis agedum mortalis circum- 
spice: larga ubique flendi et adsidua materia est. alium 
ad cotidianum opus laboriosa egestas vocat, alium am- 
bitio numquam quieta sollicitat, alius divitias, quas opta- 
verat, metuit et voto laborat suo, alium sollicitudo, alium 
labor torquet, alium semper vestibulum obsidens turba. 
hic habere se dolet liberos, hic perdidisse. Lacrimae no- 3 
bis deerunt ante quam eausae dolendi. Non vides, qualem 
nobis vitam rerum natura promiserit, quae primum na- 
scentium hominum fletum esse voluit? hoc principo edi- 
mur, huic omnis sequentium annorum ordo consentit. sic 
vitam agimus, ideoque moderate id fieri debet a nobis, 
quod saepe faciendum est, et respicientes, quautum a 
tergo rerum tristium inmineat, si non finire lacrimas, at 
certe reservare debemus. Nulli parcendum est rei magis 
quam huic, cuius tam frequens usus est. 

V. lllud quoque tenon minimum adiuverit, 
si cogitaveris nulli minus gratum esse dolo- 
rem tuum quam ei, cui praestari videtur: tor- 
queri ille te aut non vult aut non intellegit. nulla itaque 
eius officii ratio est, quod ei, cui praestatur, si nihil sen- 
tit, supervacuum est, si sentit, ingratum est. (24.] Nemi- 2 
nem esse tolo orbe terrarum, qui delectetur lacrimis tuis, 

audacter dixerim. quid ergo? quem nemo adversus te 
animum gerit, eum esse tu credis fratris tui, ut cruciatu 
tui noceat tibi, ut te velit abducere ab occupationibus 
tuis, id est a studio et a Caesare? non est hoc simile veri. 
ille enim indulgentiam tibi tamquam fratri praestitit, ve- 
nerationem tamquam parenti, cultum tamquam superiori. 
ille desiderio tibi esse vult, tormento esse non vult. Quid 
itaque iuvat dolori intabescere, quem, si quis defuncti 

8 sensus est, finiri frater tuus cupit? De alio fratre, cuius 
incerta posset voluntas videri, omnia haec dubie ponerem 
et dicerem: „sive te torqueri lacrimis numquam desinen- 
tibus frater tuus cupit, indignus hoe adfectu tuo est. 
sive non vult, utrique vestrum inhaerentem dolorem 
dimitte: nec inpius frater sic desiderari debet nec pius sic 
velit.“ in hoc vero, cuius tam explorata pietas, pro certo 
habendum est nihil esse illi posse acerbius quam [hic] si 
tibi casus eius acerbus est, si te ullo modo torquet, si 
oculos tuos, indignissimos hoc malo, sine ullo flendi fine 
et conturbat idem et exhaurit. 

4 Pietatem tamen tuam nihil aequea lacrimis 
tam inutilibus abducet, quam si cogitaveris 
fratribus te tuis exemplo esse debere fortiter 
hancfortunaeiniuriam sustinendi. Quod duces 
magni faciunt rebus adfectis, ut hilaritatem de industria 
simulent et adversas res adumbrata laetitia abscondant, 
ne militum animi, si fractam ducis sui mentem viderint, 
et ipsi collabantur: id nune tibi quoque faciendum est. 

5 Indue dissimilem animo tuo voltum et, si potes, proice 
omnem ex toto dolorem: si minus, introrsus abde et con- 
tine, ne adpareat, et da operam, ut fratres tui te imiten- 
tur, qui honestum putabunt, quodcumque te facientem 
viderint animumque ex voltu tuo sument. Et solatium de- 
bes esse illorum et consolator: non poteris autem horum 
moerori obstare, si tuo indulseris. 

1 VI. (25.] Potest etilla res a luctu te prohi- 
bere nimio, sitibiipserenuntiaveris, nihil ho 
rum, quae facis, posse subduci. Magnam tibi per- 
sonam hominum consensus inposuit: haec tibi tuenda est 

Cireumstat te omnis ista consolantium frequentia et in 
animum tuum inquirit ac perspicit, quantum roboris ille 
adversus dolorem habeat et utrumne tu tantum rebus se 
cundis uli dextere scias, an et adversas possis viriliter 
ferre: observantur oculi tui. Liberiora omnia sunt iis, 3 
quorum adfectus tegi possunt: tibi nullum secretum libe- 
rum est. in multa luce fortuna te posuit. omnes scient, 
quomodo te in isto tuo gesseris volnere, utrumne statim 
percussus arma submiseris an in gradu steteris. Olim te 
m altiorem ordinem et amor Caesaris extulit et tua studia 
deduxerunt. nihil te plebeium decet, nihil humile. quid 
autem tam humile ac muliebre est quam consumendum 
se dolori committere? Non idem tibi in luctu pari quod 3 
tuis fratribus licet. multa tibi non permittit opinio de stu- 
diis ac moribus tuis recepta. multum a te homines exi- 
gunt, multum exspectant. Si volebas tibi omnia licere, 
ne convertisses in te ora omnium: nunc autem tibi prae- 
standum est, quantum promisisti omnibus illis, qui opera 
ingenii tui laudant, qui describunt, quibus, cum fortuna 
tua opus non sit, ingenio opus est. custodes animi tui 
sunt. nihil umquam itaque potes indignum facere perfe- 
cti et eruditi viri professione, ut non multos admirationis 
de te suae poeniteat. Non licet tibi flere inmodice: nec 4 
hoc tantummodo non licet, ne somnum quidem extendere 
in partem diei licet aut a tumultu rerum in otium ruris 
quieti confugere aut adsidua laboriosi officii statione fa- 
tigatum corpus voluptaria peregrinatione recreare aut 
spectaculorum varietate animum detinere aut tuo arbitrio 
diem disponere. [26.] Multa tibi non licent, quae humil- 
limis et in angulo iacentibus licent. Magna servilus est 5 
magna fortuna. non licet tibi quicquam arbitrio tuo facere: 
audienda sunt tot hominum milia, tot disponendi libelli. 
tantus rerum ex orbe toto coeuntium congestus ut pos- 
sit per ordinem suum principis maximi animo subici, eri- 
gendus /uus est. Non licet tibi, inquam, flere, ut multos 
flentes audire possis. ut periclitantium et ad misericor- 
diam mitissimi Caesaris pervenire cupientium lacrimae 
[siccari possint], tibi tuae [ante] siccandae sunt. 

1 VII Haec tamen etiamnunc levioribus re 
mediis adiuvabunt: cum voles omnium rerur 
oblivisci, Caesarem cogita. vide, quantam huiusin 
te indulgentiae fidem, quantam industriam debeas: intel- 
leges non magis tibi incurvari licere quam illi, si quis 
modo est, fabulis traditus, cuius humeris mundus inniti- 

21ur. Caesari quoque ipsi, cui omnia licent, propter hoc 
ipsum multa non licent: omnium somnos illius vigilia de- 
fendit, omnium otium illius labor, omnium delicias illius 
industria, omnium vacationem illius occupatio. ex quo 
se Caesar orbi terrarum dedicavit, sibi [se] eripuit. et si- 
derum modo, quae inrequieta semper cursus suos expli- 
cant, numquam illi licet nec subsistere nec quicquam 

8suum facere. Ad quemdam itaque modum tibi quoque 
eadem necessitas iniungitur: non licel tibi ad utilitates 
iuas, ad studia tua respicere. Caesare orbem terrarum 
possidente inpartiri te nec voluptati nec dolori nec ulli 

4 alii rei potes: totum te Caesari debes. Adice nunc quod, 
cum semper praedices cariorem tibi spiritu tuo Caesarem 
esse, fas tibi non est salvo Caesare de fortuna queri: hoc 
incolumi salvi tibi sunt tui, nihil perdidisti, non tantum 
Siccos oculos tuos esse, sed etiam laetos oportet. in hoc 
tibi omnia sunt, hie pro omnibus est. Quod longe a sen- 
Sibus tuis prudentissimis piissimisque abest, adversus 
felicitatem tuam parum gratus es, si tibi quiequam hoc 
salvo flere permittis. 

1 VIII. Monstrabo etiamnunc non quidem fir- 
mius remedium, sed familiarius. Si quando te do- 
mum receperis, tunc erit tibi metuenda tristitia. nam 
quamdiu numen tuum intueberis, nullum illa ad te inve- 
niet accessum. omnia in te Caesar tenebit: eum ab illo 
discesseris , tunc velut occasione data insidiabitur solitu- 
dini tuae dolor et requiescenti animo tuo paulatim inre- 

2 pet. ilaque non est quod ullum tempus vacare 
patiaris a studiis: tunc tibi literae tuae tam diu ac 
tam fideliter amatae gratiam referant. tunc te illae anti- 
stitem et cultorem suum vindicent. tunc Homerus et Ver- 
gilius tam bene de humano genere meriti, quam tu el de 

omnibus et de illis meruisti, quos pluribus notos esse 
voluisti quam scripserant, multum tecum morentur. . tu- 
tum id exit omne tempus, quod illis tuendum conimiseris. 
tunc Caesaris tui opera, ut per omnia secula domestico 
narrentur praeconio, quantum potes, conpone. nam ipse 
tibi optime formandi condendique res gestas et materiam 
dabit et exemplum. [27.] Non audeo te usque eo produ- 3 
cere, ut fabellas quoque et Aesopeos logos, iniemptatum 
Romanis ingeniis opus, solita tibi venustate connectas. 
difficile est quidem, ut ad haec hilariora studia tam ve: 
hementer perculsus animus tam cito possit aecedere: hoe 
tamen argumentum habeto iam conroborati eius et red- 
diti sibi, si poterit a severioribus scriptis ad haec solu- 
tiora procedere. in illis enim quamvis aegrum eum ad- 4 
hue etsecum reluctantem avocabit ipsa rerum, quas 
tractabit, austeritas: haec quae remissa fronte commen- 
tanda sunt, non feret, nisi cum iam sibi ab omni parte 
constiterit. itaque debebis eum severiore materia primum 
exercere, deinde hilariore temperare. 

IX. Illud quoque magno tibi eritlevamento, 
si saepe te [sic] interrogaveris: ,,Utrumne 
meo nomine doleo an eius qui decessit? si 
meo, perit [meae] indulgentiae iactatio et ineipit dolor 
hoc uno excusatus, quod honestus est, cum ad utilitatem 
respiciat, a pietate desciscere. nihil autem minus bono 
viro convenit quam in fratris luetu calculos ponere. Si3 
illius nomine doleo, necesse est alterutrum ex his duobus 
esse iudicem: nam si nullus defunctís sensus superest, 
evasit omnia frater meus vitae incommoda et in eum re- 
stitutus est locum, in quo fuerat antequam nasceretur, 
et expers omnis mali nihil timet, nihil eupit, nihil patitur: 
quis iste furor est pro eo me numquam dolere desinere, 
qui numquam doliturus est? Si estaliquis defunctis sensus, 3 
nunc animus frairis mei velut ex diutino carcere emissus, 
tandem sui iuris et arbitrii, gestit et rerum naturae spe- 
ctaculo fruitur et humana omnia ex superiore loco despicit, 
divina vero, quorum rationem tamdiu frustra quaesierat, 
propius intuetur. Quid itaque eius desiderio maceror, qui 

aut beatus aut nullus est? beatum deflere invidia est, nul- 
4lum dementia.“ (28. An hoc te movet, quod videtur 
ingentibus et cum maxime cireumfusis bonis caruisse? 
cum cogitaveris multa esse, quae perdidit, cogita plura 
esse, quae non timet: non ira eum torquebit, non mor- 
bus adfliget, non suspicio lacesset, non edax et inimica 
semper alienis processibus invidia consectabitur, non 
metus sollicitabit, non levitas fortunae cito munera sua 
transferentis inquietabit. si bene conputes, plus illi re- 
5 missum quam ereptum est. Non opibus fruetur, non tua 
simul ac sua gratia. non accipiet beneficia, non dabit: 
miserum putas, quod ista amisit, an beatum, quod non 
desiderat? mihi crede, is beatior est, cui fortuna super- 
vacua est, quam is, cui parata est. Omnia ista bona, 
quae nos speciosa sed fallaci voluptate delectant, pecunia, 
dignitas, potentia aliaque conplura, ad quae generis hu- 
mani caeca cupiditas obstupescit, cum labore possiden- 
tur, cum invidia conspiciuntur eosdemque ipsos quos 
exornant, et premunt. plus minantur quam prosunt. 
lubrica et incerta sunt. numquam bene tenentur: nam 
ut nihil de tempore futuro timeatur, ipsa tamen magnae 
6 felicitatis tutela sollicita est. Si velis credere altius veri- 
tatem intuentibus, omnis vita supplicium est: in hoe pro- 
fundum inquietumque proiecti mare, alternis aestibus 
reciprocum et modo adlevans nos subitis incrementis, 
modo maioribus damnis deferens adsidueque iactans num- 
quam stabili consistimus loco. pendemus et fluctuamur et 
alter in alterum inlidimur et aliquando naufragium facimus, 
7 semper timemus. In hoc tam procelloso et in omnes tem- 
pestates exposito mari navigantibus .nullus portus nisi 
mortis est. ne itaque invideris fratri tuo: quiescit. tan- 
dem liber, tandem tutus, tandem aeternus est. supersti- 
. tem Caesarem omnemque eius prolem, superstitem te 
cum communibus habet fratribus. antequam quicquam 
ex suo favore fortuna mutaret, stantem adhuc illam el 
8 munera plena manu congerentem reliquit. Fruitur nunc 
aperto et libero coelo, ex humili atque depresso in eum 
emicuit locum, quisquis ille est, qui solutas vinculis ani- 

mas beato recipit sinu, et nunc illic libere vagatur omnia- 
que rerum naturae bona eum summa voluptate perspicit. 
erras: non perdidit lucem frater tuus, sed securiorem 
sortitus est. Omnibus illo nobis commune est iter: quid 9 
fata deflemus? non reliquit ille nos, sed antecessit 
[29.] Est, mili crede, magna felicitas in ipsa felicitate 
moriendi. nihil ne in totum quicem diem certi est: quis 
in tam obscura et involuta veritate divinat - utrumne fratri 
tuo mors inviderit an consuluerit? 

X. Illud quoque, qua iustitia in omnibus rebus 1 
es, necesse est te adiuvet cogitantem non in- 
iuriam tibi factam, quod talem fratrem ami- 
sisti, sed beneficium datuin, quod tamdiu tibi 
pietate eius uti fruique licuit. Iniquus est, qui 2 
muneris sui arbitrium danti non relinquit, avidus, qui non 
lucri loco habet, quod accepit, sed damni, quod reddidit. 
ingratus est, qui iniuriam vocat finem voluptatis, stultus, 
qui nullum fructum esse putat bonorum nisi praesentium, 
qui non et in praeteritis adquiescit et ea iudicat certiora, 
quae abierunt, quia de illis ne desinant non est timen- 
dum. Nimis angustat gaudia sua, qui eis tantummodo, 3 
quae habet ac videt, frui se putat et habuisse eadem pro 
nihilo ducit. cito enim nos omnis voluptas relinquit, quae 
fluit et transit et paene antequam veniat aufertur. itaque 
in praeteritum tempus animus mittendus est et quiequid 
nos umquam delectavit, reducendum ac frequenti cogi- 
tatione pertractandum est. Longior fideliorque est me- 
moria voluptatum, quam praesentia. Quod habuisti ergo 4 
optimum fratrem, in summis bonis pone. Non est quod 
cogites, quanto diutius habere potueris, sed quamdiu 
habueris. Rerum natura illum tibi sicut ceteris fratribus 
suis non mancipio dedit, sed commodavit: cum visum 
est deinde, repetiit nec tuam in eo salietatem secuta est, 
sed suam legem. Si quis pecuniam creditam solvisse se 5 
moleste ferat, eam praesertim, euius usum gratuitum ac- 
ceperit, nonne iniustus vir habeatur? Dedit natura fratri 
tuo vitam, dedit et tibi: quae suo iure usa, a quo voluit, 
debitum suum cilius exegit. non illa in culpa est, cuius 

nota erat condicio, sed mortalis animi spes avida, quae 
subinde, quid rerum natura sit, obliviscitur nec umquam 

6 sortis suae meminit, nisi cam admonetur. Gaude itaque 
habuisse te tam bonum fratrem et usum fructumque eius, 
quamvis brevior voto tuo fuerit, boni consule. Cogita 
iucundissimum esse, quod habuisti, humanum, quod per- 
didisti. nec enim quicquam minus inter se consentaneum 
est quam aliquem moveri, quod sibi talis frater parum 
diu contigerit, non gaudere, quod tamen contigerit. 

1 Xl ,At inopinanti ereptus est.“ Sua quemque cre- 
dulitas decipit et in eis, quae diligit, voluntaria mortalita- 
tis oblivio: natura nulli se necessitatis suae graliam fa- 
cturam esse testata est. Cotidie praeter oculos nostros 
transeunt notorum ignotorumque funera. nos tamen aliud 
agimus et subitum id putamus esse, quod nobis tota vita 
denunlüiatur futurum. non est itaque ista fatorum iniqui- 
tas, sed mentis humanae pravitas insatiabilis rerum omni- 
um, quae indignatur inde se exire, quo admissa est pre- 

9cario. [30.] Quanto ille iustior, qui nuntiata filii morte 
dignam magno viro vocem emisit: ego cum genui, 
tum moriturum scivi. Prorsus non mireris ex hoc 
natum esse, qui fortiter mori posset. non accepit tam- 
quam novum nuntium filii mortem: quid est enim novi 
hominem mori, cuius tota vita nibil aliud quam ad mor- 
tem iter est? Ego eum genui, tum moriturum 

8scivi. Deinde adiecit rem maioris et prudentiae et ani- 
mi: et huie rei sustuli. Omnes huic rei tollimur. 
quisquis ad vitam editur, ad mortem destinatur. Gaudea- 
mus eo, quod dabilur, reddamusque id, cum reposce- 
mur. alium alio tempore fata conprehendent, neminem 
praeteribunt. in procinctu stet animus et id, quod ne- 
cesse est, numquam timeat, quod incertum est, semper 
4exspectet. Quid dicam duces ducumque progeniem et 
multis aut consulatibus conspieuos aut triumphis sorte 
defunctos inexorabili? tota cum regibus regna populique 
cum [re] gentibus tulere fatum suum: omnes, immo omnia 
in ultimum diem spectant. Non idem universis finis est. 
alium in medio cursu vita deserit, alium in ipso aditu relin- 

quit, alium in extrema senectute fatigatum iam et exire 
cupientem vix emittit: alio quidem atque alio tempore, 
omnes tamen in eumdeni locum tendimus. Utrumne stul- 
tius sit, nescio, mortalitatis legem ignorare, an inpuden- 
lius, recusare. Agedum illa, quae multo ingenii tui la- 5 
bore celebrata sunt, in manus sume, utriuslibet auctoris 
carmina, quae tu ita resolvisti, ut quamvis structura 
illorum recesserit, permaneat tamen gralia. sic enim illa 
ex alia lingua in aliam transtulisti, ut, quod difficillimum 
erat, omnes virtutes in alienam te orauonem secutae sint: 
nullus erit in illis scriptis liber, qui non plurima varie- 
tatis humanae incerlorumque casuum et lacrimarum ex 
alia atque alia causa fluentium exempla tibi suggerat. 
Lege, quanto spiritu ingentibus intonueris rebus: pude- 6 
bit te subito deficere et ex tanta orationis magnitudine 
desciscere. ne commiseris, ut quisquis exemplo ac modo 
scripta tua mirabitur, quaerat quomodo tam grandia tam- 
que solida tam fragilis animus conceperit. 

XIL Potius ab istis te, quae torquent, ad1 
haec totet tanta, quaeconsolantur, converte 
ac respice optimos fratres, respice uxorem, filium respice. 
pro omnium horum salute hae tecum portione fortuna de- 
cidit. Multos habes, in quibus adquiescas: [31.] ab hac 
te infamia vindica, ne videatur omnibus plus apud te va- 
lere unus dolor quam haec tam multa solatia. Omnis 3 
istos una tecum perculsos vides nec posse tibi subvenire, 
immo etiam ultro exspectare, ut a te subleventur, intel- 
legis. et ideo quanto minus in illis doctrinae minusque 
ingenii est, tanto magis obsistere te necesse est communi 
malo. est autem hoc ipsum solatii loco, inter multos do- 
lorem suum dividere: qui quia dispensatur inter plures, 
exigua debet apud te parle subsidere. Non desinam 3 
totiens tibi offerre Caesarem. illo moderante ter- 
ras et ostendente, quanto melius beneficiis imperium 
custodiatur quam armis, illo rebus humanis praeside non 
est perieulum, ne quid perdidisse te sentias. in hoc uno 
tibi satis praesidii, satis solatii est: adtolle te et quotiens 
laerimae suboriuntur oculis tuis, totiens illos in Caesarem 

dirige: siccabuntur maximi et clarissimi conspectu numi- 
nis. fulgor eius illos, ut nihil aliud possint adspicere, 

4 praestringel et in se haerentes detinebit. Hic tibi, quem 
tu diebus intueris ac noctibus, a quo numquam deicis 
animum, cogilandus est, hic contra fortunam advocan 
dus. nec dubito, cum tanta illi adversus omnes suos sil 
mansuetudo tantaque indulgentia, quin iam multis sola- 
tiis tuum istud volnus obduxerit, multa, quae dolori ob- 
Starent tuo, congesserit. Quid porro? ut nihil horum 
fecerit, nonne protinus ipse conspectus per se tantum- 

5 modo cogitatusque Caesar maximo solatio tibi est? Di 
illum deaeque terris diu commodent. actahic divi Augusti 
aequet, annos vincat. quamdiu inter mortalis erit, nihil 
ex domo sua mortale esse sentiat. rectorem Romano im- 
perio filium longa fide adprobet et ante illum consortem 
patris quam successorem adspiciat. sera et nepotibus 
demum nostris dies nota sit, qua illum gens sua coelo 
adserat. 

1 XIII. (32.) Abstine ab hoc manus tuas, fortuna, nec 
in isto potentiam tuam nisi ea parte, qua prodes, osten- 
deris. patere illum generi humano iam diu aegro et ad- 
fecto mederi. patere quicquid prioris principis furor con- 
cussit, in suum tocum restituere ac reponere. sidus hoc, 
quod praecipitato in profundum et demerso in tenebras 

2 orbi refulsit, semper luceat. Hic Germaniam placet, Bri- 
tanniam aperiat, et patrios triumphos ducat et novos. 
quorum me quoque spectatorem futurum, quae ex vir- 
tutibus eius primum obtinet locum, promittit clementia. 
nec enim sic me deiecit, ut nollet erigere , immo ne deie- 
cit quidem, sed inpulsum a fortuna et cadentem sustinuit 
et in praeceps euntem leniter divinae manus usus mode- 
ratione deposuit. deprecatus est pro me senatum et vitam 

3 mihi non tantum dedit, sed etiam petiit. Viderit qualem 
volet esse et aestimet causam meam: vel iustitia eius bo- 
nam perspiciat vel clementia faciat bonam: utrumque in 
aequo mihi eius beneficium erit, sive innocentem me 
Scierit esse, sive voluerit. Interim magnum miseriarum 
mearum solatium est videre misericordiam eius totum 

orbem pervagantem: quae cum ex ipso hoc angulo, in 
quo ego defixus sum, conplures multorum iam annorum 
ruina obrutos effoderit et in lucem reduxerit, non vereor 
ne me unum transeat. Ipse autem optime novit tempus, 
quo cuique debeat succurrere: ego omnem operam dabo, 
ne pervenire ad me erubescat. O felicem clementiam 4 
tuam, Caesar, quae effecit, ut quietiorem sub te agant 
vitam exules, quam nuper sub Caio egere principes: non 
trepidant nec per singulas horas gladium exspectant nec 
ad omnem navium conspectum pavent. per te habent ut 
fortunae saevientis modum ita spem quoque melioris eius- 
dem ac praesentis quietem. Scias licet ea demum fulmina 
esse iustissima, quae etiam percussi colunt. 

XIV. [33.] Hic itaque princeps, qui publicum omnium 1 
hominum solatium est, aut me omnia fallunt, aut iam re- 
ereavit animum tuum et tam magno volneri maiora adhi- 
buit remedia. iam te omni confirmavit modo. iam omnia 
exempla, quibus ad animi aequitatem conpellereris, te- 
nacissima memoria retulit. iam omnium praecepta sapien- 
tum adsueta sibi facundia explicuit. Nullus itaque melius 9 
has adloquendi partes occupaverit. aliud habebunt hoc 
dicente pondus verba velut ab oraculo missa. omnem vim 
doloris tui divina eius contundet auctoritas. hunc itaque e 
tibi putadicere: „Non te solum fortuna desumpsit 
Sibi, quem tam gravi adficeretiniuria. nulla do- 
mus in toto orbe terrarum aut est aut fuit sine aliqua con- 
ploratione. Transibo exempla volgaria, quae etiamsi mi- 
nora, tamen misera, sunt: ad fastus te et annales perdu- 
cam publicos. Vides omnes has imagines, quae inplevere 3 
Caesarum atrium? nulla non harum aliquo suorum in- 
commodo insignis est. nemo non ex istis in ornamentum 
seculorum refulgentibus viris aut desiderio suorum tor- 
tus est aut a suis cum maximo animi cruciatu desideratus 
est. Quid tibi referam Scipionem Africanum, cui mors 4 
fratris in exilio nuntiata est? is frater, qui eripuit fratrem 
carcere, non potuit eripere fato. et quam impatiens iuris 
aequi pietas Africani fuerit, cunctis adparuit: eodem enim 
die Scipio Africanus, quo viatoris manil us fratrem abs- 

tulerat, tribuno quoque plebis privatus intercessit: tam 
magno tamen fratrem desideravit hic animo, quam defen- 

5 derat. Quid referam Aemilianum Scipionem, qui uno paene 
eodemque tempore spectavit patris triumphum duorum- 
que fratrum funera? adulescentulus tamen ac propemo- 
dum puer tanto animo tulit illam familiae suae super 
ipsum Pauli triumphum concidentis subitam vastitatem, 
quanto debuit ferre vir in hoc natus, ne urbi Romanae 
aut Scipio deesset aut Carthago superesset. 

1  XV.[84.] Quid referam duorum Lucullorum diremptam 
morte concordiam? quid Pompeios? quibus ne hoc qui- 
dem saeviens reliquit fortuna, ut una denique concide- 
rent ruina: vixit Sextus Pompeius primum sorori super- 
stes, cuius morie optime cohaerentis Romanae pacis 
vincula resoluta sunt. idemque hic vixit superstes optimo 
fratri, quem fortuna in hoc erexerat, ne minus alte eum 
deiceret, quam patrem deiecerat. et post hunc tamen 
casum Sextus Pompeius non tantum dolori, sed etiam 

2 bello suffecit. Innumerabilia undique exempla separato- 
rum morte fratrum succurrunt: immo contra vix ulla um- 
quam horum parja conspecta sunt una senescentia. sed 
contentus nostrae domus exemplis ero. nemo enim tam 
expers erit sensus ae sanitalis, ut fortunam ulli queratur 
luetum intulisse, quam sciet etiam Caesarum lacrimas con- 

3 cupisse. Divus Augustus amisit Octaviam sororem caris- 
simam et ne ei quidem rerum natura lugendi necessitatem 
abstulit, cui coelum destlinaverat: immo vero idem omni 
genere orbitatis vexatus sororis filium successioni prae- 
paratum suae perdidit. denique ne singulos eius luctus 
enumerem, et generos ille amisit et liberos et nepotes, ac 
nemo magis ex omnibus mortalibus hominem esse se, dum 
inter homines erat, sensit: tamen tot tantosque luctus 
cepit rerum omnium capacissimum eius pectus vietorque 

. divus Augustus non gentium tantummodo externarum, 

4 sed etiam dolorum fuit. Caius Caesar, divi Augusti, avun- 
culi mei, filius ac nepos, circa primos iuventae suae annos 
Lucium fratrem carissimum sibi princeps iuventutis prin- 
cipem eiusdem iuventutis amisit in adparatu Parthici belli 

et graviore multo animi volnere quam postea corporis 
ictus est: quod utrumque piissime idem et fortissime tulit. 
Caesar patruus meus Drusum Germanicum, patrem meum, 5 
minorem natu, quam ipse erat, fratrem, intima Germa- 
niae reeludentem et gentes feroeissimas Romano subicien - 
lem imperio in conplexu et in osculis suis amisit: modum 
lamen lugendi non sibi tantum, sed etiam aliis fecit ac 
totum exercitum non solum moestum, sed etiam adtoni- 
tum corpus Drusi sui sibi vindieantem ad morem Romani 
iuetus redegit iudicavitque non militandi tantum discipli- 
nam esse servandam, sed eliam dolendi. Non potuisset 
ille lacrimas alienas eonpescere, nisi prius pressisset 
suas. 

XVI. (85. M. Antonius, avus meus, nullo minor nisi 1 
eo, à quo vietus est, tunc cum rempublicam constitueret 
et triumvirali potestate praeditus nihil super se videret, 
exceptis vero duobus collegis omnia infra se cerneret, 
fratrem interfectum audivit. Fortuna inpotens, quales ex 2 
humanis malis tibi ipsa ludos facis! eo ipso tempore, 
quo M. Antonius civium suorum vitae sedebat mortisque 
arbiter, M. Antonii frater duci iubebatur ad supplicium : 
tulit hoc tamen tam triste volnus eadem magnitudine animi 
(M. Antonius], qua omnia alia adversa toleraverat et hoc 
fuit eius lugere viginti legionum sanguine fratri paren- 
tare. Sed ut omnia alia exempla praeteream, ut in me 3 
quoque ipso alia taceam funera, bis me fraterno luetu 
adgressa fortuna est, bis intellexit laedi me posse, vinci 
non posse: amisi Germanicum fratrem, quem quomodo 
amaverim, intellegit profecto quisquis cogitat, quomodo 
suos fratres pii fratres ament. sic tamen adfeetum meum 
rexi, ut nec relinquerem quicquam, quod exigi deberet 
a bono fratre, nec facerem, quod reprehendi posset in 
principe.“ 

Haec ergo puta tibi parentem publicum referre exem- 4 
pla, eumdem ostendere, quam nihil sacrum intactumque 
sit Fortunae, quae ex eis penatibus ausa est funera du- 
cere, ex quibus erat deos petitura. nemo itaque miretur 
aliquid ab illa aut crudeliter fieri aut inique. potest enim 

haec adversus privatas domos ullam aequitatem nosse 
aut ullam modestiam, cuius inplacabilis saevitia totiens 

5 ipsa funestavit pulvinaria? Faciamus licet illi convicium 
non nostro tantum ore, sed etiam publico, non tamen 
mutabitur, adversus omnis se preces omnisque ceremo- 
nias eriget. hoc fuit in rebus humanis fortuna, hoc erit: 
nihil inausum sibi reliquit, nihil intactum relinquet. ibit 
violentior per omnia, sicut solita est semper, eas quo- 
que domos ausa iniuriae causa intrare, in quas per templa 

6 aditur , et atram laureatis foribus induere vestem: [36.] hoc 
unum obtineamus ab illa votis ac precibus publicis, si 
nondum illi genus humanum placuit consumere, si Ro- 
manum adhuc nomen propitia respicit, hunc principem 
lassis hominum rebus datum, sicut omnibus mortalibus, 
sibi esse sacratum velit. discat ab illo clementiam atque 
sit mitissimo omnium principum mitis. 

j XVI. Debes itaqueeosintueri omnes, quos 
paulo ante retuli, aut adscitos coelo aut proximos, 
et ferre aequo animo fortunam ad te quoque porrigentem 
manus, quas ne ab eis quidem, per quos iuramus, abs- 
linet. Debes illorum imitari firmitatem in perferendis et 
evincendis doloribus, in quantum modo homini fas est 

9 per divina ire vestigia. quamvis in aliis rebus sint digni- 
tatium ac nobilitatium magna discrimina, virtus in medio 
posita est. neminem dedignatur, qui modo dignum se illa 
iudicat: optime certe illos imitaberis, qui cum indignari 
possent non esse ipsos exsortes huius mali, tamen in hoc 
uno se ceteris exaequari hominibus, non iniuriam, sed 
ius mortalitatis iudicaverunt tuleruntque nec nimis acerbe 
et aspere, quod acciderat, nec molliter et effeminate. 
nam et non sentire mala sua non est hominis et non ferre 

3 non est viri. Non possum tamen, cum omnes circuierim 
Caesares, quibus fortuna fratres sororesque eripuit, hunc 
praeterire ex omni Caesarum numero excerpendum, quem 
rerum natura in exitium opprobriumque humani generis 
edidit, a quo imperium eversum atque adustum funditus 

4 principis mitissimi recreat clementia. C. Caesar amissa 
sorore Drusilla, is homo, qui non magis dolere quam 

gaudere principaliter posset, conspectum conversatio- 
nemque civium suorum profugit, exsequiis sororis suae 
non interfuit, iusta sorori non praestitit, sed in Albano 
suo tesseris ac foro et pervolgatis huiusmodi aliis occu- 
palionibus acerbissimi funeris elevabat mala. Pro pudor 
imperii! principis Romani lugentis sororem alea solatium 
fuit. Idem ille Caius furiosa inconstantia modo barbam 5 
capillumque submittens, modo Italiae ac Siciliae oras 
errabundus permetieus et numquam satis certus, utrum 
lugeri vellet an coli sororem, eodem omni tempore, quo 
templa illi constituebat ae pulvinaria, eos qui parum 
moesti fuerant, erudelissima adficiebat animadversione. 
eadem enim intemperie animi adversarum rerum ictus 
ferebat, qua secundarum elatus eventu super humanum 
intumescebat modum. Procul istud exemplum ab omni 6 
Romano sit viro, luctum suum aut intempestivis fugare 
lusibus aut sordium ac squaloris foeditate inritare aut 
alienis malis oblectare minime humano solatio. 

XVIII. Tibi vero nihil ex consuetudine mutandum est 1 
tua, quoniam quidem ea instituisti amare studia, quae 
optime et felicitatem extoliunt et facillime minuunt cala- 
mitatem eademque et ornamenta maxima hominum sunt et 
solatia. [37.] Nuncitaquete studiistuisinmerge 
acrius, nunc illa tibi velut munimenta animi cireumda, 
ne ex ulla tui parte inveniat introitum dolor. Fratris quo-'2 
que tui produc memoriam aliquo seriptorum monumento 
tuorum. hoc enim unum est rebus humanis opus, cui 
nulla tempestas noceat, quod nulia consumat vetustas. 
cetera quae per constructionem lapidum et marmoreas 
moles aut terrenos tumulos in magnam eductos altitudi- 
nem constant, non propagant longam diem [quippe et 
ipsa intereunt]: inmortalis est ingenii memoria. hanc tu 
fratri tuo largire, in hac eum conloca. melius illum dura- ` 
türo semper consecrabis ingenio quam inrito dolore lu- 
gebis. Quod ad ipsam fortunam pertinet, etiamsi nunc à 
agi apud te causa eius non potest, omnia enim illa, quae 
nobis dedit, ob hoc ipsum, quod aliquid eripuit, invisa 
sunt: tunc tamen erit agenda, cum primum aequiorem 

te illi iudicem dies fecerit. tunc enim poteris in gratiam 
cum illa redire. nam multa providit, quibus hanc emen- 
daret iniuriam. multa etiamnunc dabit, quibus redimat. 
denique ipsum hoc, quod abstulit, ipsa dederat tibi. 
4Noliergocontrateingenioutituo,noli udesse 
dolorituo. potest quidem eloquentia tua, quae parva 
sunt, adprobare pro magnis, rursus magna adtenuare et 
ad minima deducere. sed alio ista vires servet suas, nunc 
tota se in solatium tuum conferat. Sed tamen dispice, 
ne hoc iam quoque ipsum sit supervacuum. aliquid enim 
5a nobis natura exigit, plus vanitate contrahitur. Num- 
quam autem ego a te, ne ex toto moereas, exi- 
gam. et scio inveniri quosdam durae magis quam fortis 
prudentiae viros, qui negent doliturum esse sapientem: 
hi non videntur mihi umquam in eiusmodi casum inci- 
disse. alioquin excussisset illis fortuna superbam sapien- 
tiam et ad confessionem cos veram etiam invitos conpu- 
6lisset. Satis praestiterit ratio, si id unum ex 
dolore, quod et superest et abundat, excide- 
rit: ut quidem nullum omnino esse eum patiatur, nec 
sperandum ulli nec concupiscendum est. hunc potius 
modum servet, qui nec inpietatem imitetur nec insaniam 
et nos in eo teneat habitu, qui et piae mentis est nec emo- 
iae: fluant lacrimae, sed eaedem et desinant. trahantur 
ex imo gemitus pectore, sed iidem et finiantur. Sic rege 
animum tuum, ut et sapientibus te adprobare possis el 
7 fratribus. Effice, ut frequenter fratris tui me- 
moriam tibi velis occurrere, ut illum et sermo- 
nibus celebres et adsidua recordatione repraesentes tibi, 
quod ita demum consequi poteris, si tibi memoriam eius 
iucundam magis quam flebilem feceris. naturale est enim, 
ut semper animus ab eo refugiat, ad quod cum tristitia 
8 revertitur. Cogita modestiam eius, cogita in rebus agen- 
dis sollertiam, in exsequendis industriam, in promissis 
constantiam. omnia dicta eius ac facta et aliis expone et 
tibimet ipse commemora. qualis fuerit cogita qualisque 
sperari potuerit. quid enim de illo non tuto sponderi 
fratre possit? 

Haec, utcumque potui, longo iam situ obsoleto et he- 9 
betato animo conposui. quae si aut parum respondere 
ingenio tuo aut parum mederi dolori videbuntur, cogita, 
quam non possit is alienae vacare consolationi, quem 
sua mala occupatum tenent, et quam non facile latina ei 
homini verba suceurrant, quem barbarorum inconditus 
et barbaris quoque humanioribus gravis fremitus cireum- 
sonat. 


L. ANNABI SENECAE 
DIALOGORUM LIBER XII 


AD HELVIAM MATREM 

I. Saepe iam, mater optima, inpetum cepi consolandi 1 
te, saepe continui. ut auderem, multa me inpellebant: 
primum videbar depositurus omnia incommoda, cum la- 
crimas tuas, etiamsi supprimere non potuissem, interim 
certe abstersissem. deinde ptus habiturum me auctorita- 
tis non dubitabam ad excitandam te, si prior ipse con- 
surrexissem. praeterea timebam, ne a me vieta fortuna 
aliquem meorum vinceret. itaque uteumque conabar ma- 
nu super plagam meam inposita ad obliganda volnera 
vestra reptare. Hoc propositum meum erant rursus quae 2 
retardarent: dolori tuo, dum recens saeviret, sciebam 
occurrendum non esse, ne illum ipsa solatia inritarent et 
accenderent. nam in morbis quoque nihil est perniciosius 
quam inmatura medicina. exspectabam itaque, dum ipse 
vires suas frangeret et ad sustinenda remedia mora miti- 
gatus tangi se ac truelari paterelur. praeterea eum omnia 
elarissunorum ingeniorum monumenta ad conpescendos 
moderandosque luctus conposita evolverem, non inve- 
niebam exemplum eius, qui consolatus suos esset, cum ipse 
ab illis conploraretur. Ita in re nova haesHabam vere- 3 
barque, ne haec non consolatio esset, sed exulceratio. 

Quid quod novis verbis nec ex volgari et cotidiana sum- 
ptis adlocutione opus erat homini ad consolandos suos 
ex ipso rogo capul adlevanti? omnis autem magnitudo 
doloris modum: excedentis necesse est delectum verbo- 
rum eripiat, cum saepe vocem quoque ipsam intercludat. 

4 Uteumque connitar non fiducia ingenii, sed quia possum 
instar efficacissimae consolationis esse ipse consolator. 
cui nihil negares, huic hoc ulique te non esse negatu- 
ram, licet omnis moeror contumax sit, spero, ut deside- 
rio tuo velis a me modum statui. 

1 I Vide quantum de indulgentia tua promiserim mihi : 
potentiorem me futurum apud te non dubito quam dolo- 
rem tuum, quo nihil est apud miseros potentius. Itaque 
ne stalim cum eo concurram, adero prius illi et quibus 
excitelur ingeram. omnia proferam et rescindam, 

2quae iam obductasunt. Dicet aliquis: ,, quod hoc 
genus est consolandi, obliterata mala revocare ct animum 
in omnium aerumnarum suarum conspectu conlocare vix 
unius patientem?“ sed is cogitet, quaecumque usque eo 
perniciosa sunt, ut contra remedium convaluerint, ple- 
rumque contrariis curari. omnis itaque luctus illi suos, 
omnia lugubria admovebo- hoc erit non molli via mederi, 
sed urere ac secare. Quid consequar? ut pudeat animum 
tot miseriarum victorem aegre ferre unum volnus in cor- 

$pore tam cicatricoso. Fleant itaque diutius et gemant, 
quorum delicatas mentes enervavit longa felicitas et ad 
levissimarum iniuriarum motus conlabantur: at quorum 
omnes anni per calamitates transierunt, gravissima quo- 
que forti et inmobili constantia perferant. Unum habet 
adsidua infelicitas bonum, quod quos semper vexat, no- 
€ vissime indurat. Nullam tibi fortuna vacationem dedit, et 
gravissimis luctibus ne natalem quidem tuum excepit: 
amisisti matrem statim nata, immo dum nasceris, et ad 
vitam quodammodo exposita es. Crevisti sub noverca. 
quam tu quidem omni obsequio et pietate, quanta vel in 
filia conspici polest, matrem fieri coegisti. nulli tamen 
non magno constitit etiam bona noverca. Avunculum in- 
dulgentissimum, optimum ac fortissimum virum, cum 

adventum eius exspectares, amisisti. et ne saevitiam suam 
fortuna leviorem diducendo faceret, intra tricesimum 
diem carissimum virum, ex quo mater trium liberorum 


eras , extulisti. Lugenti tibi luctus nuntiatus est omnibus $ 


quidem absentibus liberis, quasi de industria in id tem- 
pus coniectis malis tuis, ut nihil esset, ubi se dolor tuus 
reclinaret. Transeo tot pericula, tot metus, quos sine in- 
tervallo in te incursantis pertulisti: modo modo in eum- 
dem sinum, ex quo tres nepotes emiseras, ossa trium ne- 
potum recepisti. Intra vicesimum diem, quam filium meum 
in manibus et in osculis tuis mortuum funeraveras, ra- 
ptum me audisti: hoc adhuc defuerat tibi lugere vivos. 
III. Gravissimum est ex omnibus, quae umquam in 
corpus tuum descenderunt, recens volnus, fateor. non 
summam cutem rupit, pectus et viscera ipsa divisit. Sed 
quemadmodum tirones leviter saucii tamen vociferantur 
et manus medicorum magis quam ferrum horrent, at ve- 
terani, quamvis confossi, patienter ac sine gemitu velut 
aliena corpora exsaniari patiuntur: ita tu nunc debes for- 


[2 


titer praebere te eurationi. lamentationes quidem et ein- 9 


latus et alia, per quae fere mulieris dolor tumultuatur, 
amove. perdidisti enim tot mala, si nondum misera esse 
didicisti. Ecquid videor non timide tecum egisse? nihil 
tibi subduxi ex malis tuis, sed omnia coacervata ante te 
posui. 

IV. Magno id animo feci. constitui enim vincere do- 
lorem tuum, non cireumscribere. vincam autem, puto, 
primum si ostendero nihil me pati, propter 
quod ipse dici possim miser, nedum propter 
quod miseros etiam quos contingo faciam: de- 
inde si ad te transiero et probaveronetuam 
quidem gravem esse fortunam, quae tota ex 
mea pendet. 

Hoc prius adgrediar, quod pietas tua audire ge- 
stit, nihil mihi mali esse: si potuero, ipsas res, qui- 
bus me putas premi, non esse intolerabiles faciam manife- 
stum. sin id eredi non potuerit: at ego milii ipse magis 
placebo, quod inter eas res beatus ero, quae miseros 


240 L. ANNAEI SENECAE DIAL. XII. 


3 solent facere. Non est, quod de me aliis credas: ipse 
tibi, ne quid incertis opinionibus perturberis, indico 
me non esse miserum. adiciam, quo securior sis, 
ne fieri quidem me posse miserum. 

1 V. Bona condicione geniti sumus, si eam non deseru- 
erimus. Id egit rerum natura, ut ad bene vivendum non 
magno adparatu opus esset: unusquisque facere se 
beatum potest. levemomentum in adventiciis 
rebus est et quod in neutram partem magnas vires ha- 
beat: nec secunda sapientem evehunt nec adversa demit- 
tunt. laboravit enim semper, ut in se plurimum poneret, 

2intra se omne gaudium peteret. Quid ergo? sapientem 
esse me dico? minime. nam id quidem si profiteri pos- 
sem, non tantum negarem miserum esse me, sed omnium 
fortunatissimum et in vicinum deo perductum praedica- 
rem: nunc, quod satis est ad omnis miserias leniendas, 
sapientibus me viris dedi et nondum in auxilium mei va- 
lidus in aliena castra confugi, eorum scilicet, qui facile 

3 se ac suos tuentur. Illi me iusserunt stare adsidue ve- 
lut in praesidio positum et omnis conatus fortunae 
et omnis inpetus prospicere multo ante quam incur- 
rant. illis gravis est, quibus repentina est: facile eam 
sustinet, qui semper exspectat. nam et hostium ad- 
ventus eos prosternit, quos inopinantis occupavit: at 

qui futuro se bello ante bellum paraverunt, conpo- 
siti et aptati primum, qui tumultuosissimus est, ictum 

4 facile excipiunt. Numquam ego fortunae credidi, etiem 
cum videretur pacem agere. omnia illa, quae in me in- 
dulgentissime conferebat, pecuniam, honores, gratiam, 
eo loco posui, unde posset sine motu meo repetere. i 
tervallum inter iHa et me magnum habui. itaque abstuit 
illa, non avulsit. Neminem adversa fortuna conminut, 

5 nisi quem secunda decepit. Illi qui munera eius velut sta 
et perpetua amaverunt, qui se suspici propter illa volw- 
runt, iacent et meerent, cum vanos et pueriles animG, 
omnis solidae voluptatis ignaros, falsa et mobilia obb- 
etamenta destituunt: at ille, qui se laetis rebus non infh- 
vit, nec mutatis contrahit. adversus utrumque statum ii- 

victum animum tenet exploratae iam firmitatis. nam in 
ipsa felicitate quid contra infelicitatem valeret, expertus 
est. Itaque ego in illis, quae omnes optant, existimavi 6 
semper nihil veri boni inesse. tum inania et specioso ac 
decepturo fuco cireumlita inveni, intra nihil habentia 
fronti suae simile: nunc in his, quae mala vocantur, ni- 
hil tam terribile ac durum invenio quam opinio volgi mi- 
nabatur. verbum quidem ipsum persuasione quadam et 
consensu iam asperius ad aures venit et audientes tam- 
quam triste et exsecrabile ferit: ita enim populus iussit. 
sed populi scita ex magna parte sapientes abrogant. 

VI. Remoto ergo iudicio plurium, quos prima rerum 1 
species, utcumque credita est, aufert, videamus, quid 
sitexilium:nempelociconmutatio. neangustare 
videar vim eius et quicquid pessimum in se habet, sub- 
trahere: hane conmutationemlocisequunturin- 
commoda: paupertas,ignominia, contemptus. 
Adversus ista postea confligam: interim pri- 
mum illud intueri volo, quid acerbi adferat 
ipsa loci conmutatio. 

»Carere patria intolerabile est.“ Adspice agedum 2 
hanc frequentiam, cui vix urbis inmensae tecta sufficiunt: 
maxima pars istius turbae patria caret. ex municipiis et 
coloniis suis, ex toto denique orbe terrarum confluxe- 
runt. Alios adduxit ambitio, alios necessitas officii pu- 
blici, alios inposita legatio, alios luxuria opportunum et 
opulentum vitiis locum quaerens, alios liberalium studio- 
rum cupiditas , alios spectacula. quosdam traxit amicitia, 
quosdam industria laxam ostendendae virtuti naneta ma- 
teriam. quidam venalem formam adtulerunt, quidam ve- 
nalem eloquentiam. Nullum non hominum genus concu- à 
eurrit in urbem et virtutibus et vitiis magna pretia ponen- 
tem. lube istos omnes ad nomen citari et ,, unde domo* 
quisque sit quaere: videbis maiorem partem esse, quae 
relictis sedibus suis venerit in maximam quidem ac pul- 
cherrimam urbem, non tamen suam. Deinde ab hac civi- 4 
tate discede, quae veluti communis potest dici. omnes 
urbes cireumi: nulla non magnam partem peregrinae mul- 

titudinis habet: transi ab iis, quarum amoena positio et 
opportunitas regionis plures adlicit. deserta loca et 
asperrimas insulas, Seiathum et Seriphum, Gyarum et 
Corsiceam percense: nullum invenies exilium, in quo non 
5 aliquis animi causa moretur. Quid tam nudum inveniri 
polest, quid tam abruptum undique quam hoc saxum? 
quid ad copias respicienti ieiunius? quid ad homines in- 
mansuelius? quid ad ipsum loci situm horridius? quid 
ad coeli naturam intemperantius ? plures tamen hic pere- 
grini quam cives consistunt. Usque eo ergo conmutatio 
ipsa locorum gravis non est, ut hic quoque locus a pa- 

6 tria quosdam abduxerit. Invenio qui dicant inesse natu- 
ralem quamdam inritationem animis conmutandi sedes et 
transferendi domicilia. mobilis enim et inquieta homini 
mens dala est: numquam se tenet, spargitur et cogita- 
tiones suas in omnia nota atque ignota dimittit, vaga et 

7 quietis inpatiens et novitate rerum laetissima. quod non 
miraberis, si primam eius originem adspexeris: non est 
ex terreno et gravi concreta corpore. ex illo coelesti spi- 
ritu descendit. coelestium autem natura semper in motu 
est, fugit et velocissimo cursu agitur. Adspice sidera 
mundum inlusirantia: nullum eorum perstat. „labitur 
adsidue“ et locum ex loco mutat et, quamvis cum uni- 
verso vertatur, in contrarium nihilominus ipsi mundo re- 
fertur, per omnis signorum partes discurrit, numquam 
resistit. perpetua eius agitatio et aliunde alio conmigratio 

8est. Omnia volvuntur semper et in transitu sunt. ut lex 
el naturae necessitas ordinavit, aliunde alio deferuntur. 
cum per certa annorum spatia orbes suos explicuerint, 
iterum ibunt per quae venerant: i nunc et humanum ani- 
mum ex isdem, quibus divina constant, seminibus con- 
positum moleste ferre transitum ac migralionem puta, 
cum dei natura adsidua et citatissima conmutatione vel 
delectet se vel conservet. 

1 VII. A coelestibus agedum te ad humana converte: 
videbis gentes populosque universos mutasse sedem. 
quid sibi volunt in mediis barbarorum regionibus Grae- 
cae urbes? quid inter Indos Persasque Macedonicus ser- 

mo? Scythia et totus ille ferarum indomitarumque gen- 
tium tractus civitates Achaiae Ponticis inpositas litoribus 
ostentat. Non perpetuae hiemis saevitia, non hominum 
ingenia ad similitudinem coeli sui horrentia transferenti- 
bus domos suas obstiterunt. Athenis in Asia turba est. 2 
Miletus quinque et septuaginta urbium populum in di- 
versa effudit. totum Italiae latus, quod infero mari adlui- 
tur, maior Graecia fuit. Tuscos Asia sibi vindicat. Tyrii 
Africam incolunt. in Hispaniam Poeni, Graeci se in Gal- 
liam inmiserunt, in Graeciam Galli. Pyrenaeus Germano- 
rum transitus non inhibuit. Per incognita versavit se hu- 3 
mana levitas. liberos coniugesque et graves senio paren- 
tes traxerunt. alii longo errore iactati non iudicio elege- 
runt locum, sed lassitudine proximum occupaverunt. alii 
armis sibi ius in aliena terra fecerunt. quasdam gentes, 
cum ignota peterent, mare hausit. quaedam ibi consede- 
runt, ubi illas rerum omnium inopia deposuit. Nec om- 4 
nibus eadem causa relinquendi quaerendique patriam 
fuit: alios excidia urbium suarum hostilibus armis elapsos 
in alienas spoliatos suis expulerunt. alios domestica se- 
ditio submovit. alios nimia superfluentis populi frequen- 
tia ad exonerandas vires emisit. alios pestilentia aut fre- 
quentes terrarum hiatus aut aliqua intoleranda infelicis 
soli vitia eiecerunt. quosdam fertilis orae et m maius 
laudatae fama corrupit. alios alia causa excivit domibus 
suis: illud utique manifestum est, nihil eodem loco man- 5 
sisse, quo genitum esl. adsiduus generis humani discur- 
sus est. cotidie aliquid in tam magno orbe mutatur. nova 
urbium fundamenta iaciuntur. nova gentium nomina ex- 
stiuetis prioribus aut in accessionem validioris conversis 
oriuntur. Omnes autem istae populorum transportationes 
quid aliud quam publica exilia sunt? Quid te tam longo 6 
circuitu traho? quid interest enumerare Antenorem Pa- 
tavii conditorem et Euandrum in ripa Tiberis regna Ar- 
cadum conlocantem? quid Diomeden aliosque, quos Tro- 
ianum bellum victos simul vietoresque per alienas terras 
dissipavit? Romanum imperium nempe auctorem exulem 7 
respicit. quem profugum capta patria, exiguas reliquias 
16* 

trahentem necessitas et victoris metus longinqua quae- 
rentem in Italiam detulit. Hic deinde populus quot colo- 
nias in omnem provinciam misit? ubicumque vicit Ro- 
manus habitat. Ad hanc conmutationem locorum libentes 
nomina dabant et relictis aris suis trans maria sequeba- 
81tur colonos senex. Res quidem non desiderat plurium 
enumerationem. unum tamen adiciam, quod in oculos se 
ingerit. Haec ipsa insula saepe iam cultores mutavit. ut 
antiquiora, quae vetustas obduxit, transeam, Phocide 
relicta Graii, qui nunc Massiliam ineolunt, prius in hac 
insula consederunt, ex qua quid eos fugaverit, incertum 
est, utrum coeli gravitas an praepotentis Italiae conspe- 
etus an natura inportuosi maris: nam in causa non fuisse 
feritatem accolarum eo adparet, quod maxime tunc tru- 
cibus et inconditis Galliae populis se inlerposuerunt. 

9 Transierunt deinde Ligures in eam, transierunt et Hispa- 
ni, quod ex similitudine ritus adparet: eadem enim teg- 
menta capitum idemque genus caleiamenti, quod Canta- 
bris est, et verba quaedam. nam totus sermo conversa- 
tione Graecorum Ligurumque a patrio descivit. deductae 
deinde sunt duae civium Romanorum coloniae, altera a 
Mario, altera a Sulla: totiens huius aridi et spinosi saxi 

10 mutatus est populus. Vix denique invenies ullam terram. 
quam etiamnunc indigenae colant. permixta omnia et 
iusilicia sunt. alius alii successit. hic concupivit, quod 
illi fastidio fuit. ille unde expulerat, eiectus est. lla fato 
plaeuit nullius rei eodem semper loco stare fortunam. 

1 VIR. Adversusipsam conmutationem loco- 
rum detractis celeris incommodis, quae exilio adhaerent, 
satis hoc remedii putat Varro, doctissimus Romano- 
rum, quod quocumque venimus, eadem rerum natura 
utendum est. M. Brutus satis hoc putat, quod licet in 

9 exilium euntibus virlutes suas secum ferre. Haec eliamsi 
quis singula parum iudicat efficacia ad consolandum exu- 
lem, utraque in unum collata fatebitur plurimum posse. 
quantulum enim est, quod perdidimus? duo quae pul- 
eherrima sunt, quocumque nos moverimus, sequentur: 

8 natura communis et propria virtus. Id aclum est, mihi 

erede, ab illo, quisquis formator universi fuit, sive ille 
deus est potens omnium, sive incorporalis ratio ingen- 
tium operum artifex, sive divinus spiritus per omnia ma- 
xima ae minima aequali intentione diffusus, sive fatum 
et inmutabilis causarum inter se cohaerentium series: id, 
inquam, actum est, ut in alienum arbitrium nisi vilissima 
quaeque non caderent. Quicquid optimum homini est, 4 
id extra humanam potentiam iacet. nec dari nec eripi 
potest. mundus hic, quo nihil neque maius neque orna- 
tius rerum natura genuit, animus contemplator admira- 
torque mundi, pars eius magnificentissima, propria no- 
bis et perpetua et tamdiu nobiscum mansura sunt, quam- 
diu ipsi manebimus. Alacres itaque et erecti, quocumque 5 
res tulerit,intrepido gradu properemus. emetiamur quas- 
cumque terras: nullum inveniri exilium intra mundum 
(potest alienum homini [est]. undecumque ex aequo ad 
coelum erigitur acies, paribus intervallis omnia divina 
ab omnibus humanis distant. Proinde dum oculi mei ab 6 
illo spectaculo, cuius insatiabiles sunt, non abducantur, 
dum mihi solem lunamque intueri liceat, dum ceteris in- 
haerere sideribus, dum ortus eorum occasusque et in- 
tervalla et causas investigare velocius meandi vel tardius, 
spectare tot per noctem stellas micantes et alias inmo- 
biles, alias non in magnum spatium exeuntes sed intra 
suum se cireumagentes vestigium, quasdam subito erum 
pentes, quasdam igne fuso praestringentes aciem, quasi 
decidant, vel longo tractu cum luce multa praetervo- 
lantes, dum eum liis sim et coelestibus, qua homini fas 
est, inmiscear, dum animum ad cognatarum rerum con- 
spectum tendentem in sublimi semper habeam: quantum 
refert mea, quid calcem? 

IX. „At non est haec terra frugiferarum aut laetarum 1 
arborum ferax. non magnis nee navigabilibus fluminum 
alveis inrigatur. nihil gignit, quod aliae gentes petant, vix 
ad tutelam incolentium fertilis. non pretiosus hic lapis 
caeditur, non auri argentique venae eruuntur." Angu- ì2 
stus animus est, quem terrena delectant: ad illa abdu- 
cendus est, quae ubique aeque adparent, ubique aeque 

splendent. et hoc cogitandum est, ista veris bonis per 
falsa et prave credita obstare. Quo longiores porticus 
expedierint, quo altius turres sustulerint, quo latius vicos 
correxerint, quo depressius aestivos specus foderint, quo 
maiori mole fastigia coenationum subduxerint, hoc plus 
Serit, quod illis coelum abscondat. In eam te regionem 
casus eiecit, in qua lautissimum receptaculum casa est: 
nae tu pusilli animi es et sordide se consolantis, si ideo id 
fortiter pateris, quia Romuli casam nosti. dic illud potius: 
istud humile tugurium nempe virtutes recipit: iam omni- 
bus templis formosius erit, cum illic iustitia conspecta 
fuerit, cum continentia, cum prudentia, pietas, omnium 
officiorum recte dispensandorum ratio, humanorum di- 
vinorumque scientia. Nullus angustus est locus, qui hanc 
tam magnarum virtutum turbam eapit. nullum exilium grave 
4est, in quod licet cum hoc ire comitatu. Brutus in eo 
libro, quem de virtute conposuit, ait se Marcellum vi- 
disse Mytilenis exulantem et quantum modo natura ho- 
minis paterelur, beatissime viventem neque umquam cu- 
pidiorem bonarum artium quam illo tempore. itaque adi- 
cit: visum sibi se magis in exilium ire, qui sine illo reditu- 
5 rus esset, quam ilum in exilio relinqui. O fortunatiorem 
Marcellum eo tempore, quo exilium suum Bruto adpro- 
bavit, quam quo reipublicae consulatum! quantus vir 
ille fuit, qui effecit, ut aliquis exul sibi videretur, quod 
ab exule recederet? quantus vir fuit, qui in admiratio- 
nem sui adduxit hominem eliam Catoni suo mirandum? 
6 Idem Brutus ait: C. Caesarem Mytilenas praetervectum, 
quia non sustineret videre deformatum virum. Illi quidem 
reditum inpelravit senatus publicis precibus tam sollici- 
tus ac moestus, ut omnes ilio die Bruti habere animum 
viderentur et non pro Marcello, sed pro se deprecari, 
ne exules essent, si sine illo fuissent: sed plus multo 
consecutus est, quo die illum exulem Brutus relinquere 
non potuit, Caesar videre. contigit enim illi testimonium 
utriusque: Brutus sine Marcello reverti se doluit, Caesar 
7 erubuit. Num dubitas, quin se ille Marcellus tantus vir 
sic ad tolerandum aequo animo exilium saepe adhortatus 

sit? ,quod patria cares, non est miserum. ita te disci- 
plinis inbuisti, ut scires omnem locum sapienti viro pa- 
triam esse. Quid porro? hic, qui te expulit, non ipse 
per annos decem continuos patria caruit? propagandi 
sine dubio imperii causa: sed nempe caruit. nunc ecce 8 
trahit illum ad se Africa resurgenlis belli minis plena, 
trahit Hispania, quae fractas et adflictas partes refovet, 
trahit Aegyptus infida, totus denique orbis, qui ad occa- 
sionem coneussi imperii intentus est. cui primum rei oc- 
curret? cui parti se opponet? aget illum per omnes ter- 
ras victoria sua. Illum suspiciant et colant gentes : tu vive 
Bruto miratore contentus. “ 

X. Bene ergo exilium tulit Marcellus nec quiequam 1 
in animo eius mutavit loci mutatio, quamvis eam pau- 
pertas sequeretur. in qua nihil mali esse, quisquis 
tnodo nondum pervenit in insaniam omnia subvertentis 
avaritiae atque luxuriae, intellegit. Quantulum enim est, 
quod in tutelam hominis necessarium sit? et cui deesse 
hoe potest ullam modo virtutem habenti? Quod ad me9 
quidem pertinet, intellego me non opes, sed occupatio- 
nes perdidisse. corporis exigua desideria sunt: 
frigus submoveri vult, alimentis famem ac si- 
tim exstinguere. quicquid extra concupiscitur, vitiis, 
non usibus laboratur. Non est necesse omne perscrutari 
profundum nec strage animalium ventrem onerare nec 
conchylia ultimi maris ex ignoto litore eruere: di istos 
deaeque perdant, quorum luxuria tam invidiosi imperii 
fines transcendit. Ultra Phasin capi volunt, quod ambi- 3 
tiosam popinam instruat, nec piget a Parthis, a quibus 
nondum poenas repetiimus, aves petere. undique [raris- 
sima quaeque) convehunt omnia nota fastidienti gulae. 
quod dissolutus deliciis stomachus vix admittat, ab ulti- 
mo portatur Oceano. vomunt ut edant, edunt ut vomant, 
et epulas, quas toto orbe conquirunt, nec concoquere 
dignantur. Ista si quis despicit, quid illi paupertas nocet? 
Si quis concupiscit, illi paupertas etiam prodest, invitus 
enim sanatur et, si remedia ne coactus quidem recepit, 
interim certe dum non potest, nolenti similis est. C. Cae- 4 

sar Augustus, quem mihi videtur rerum natura edidisse, 
ut ostenderet, quid summa vitia in summa fortuna pos- 
sent, centies seslerlio coenavit uno die. et in hoc om- 
nium adiutus ingenio vix tamen invenit, quomodo trium 
á provinciarum tributum una coena fieret. O miserabiles, 
quorum palatum nisi ad pretiosos cibos non excitatur! 
pretiosos autem non eximius sapor aut aliqua faucium 
dulcedo, sed raritas et difficultas parandifacit. alioquin si 
adsanam illis mentem placeatreverti, quid opus est tot arti- 
bus ventri servientibus? quid imerecaturis? quid vastatione 
silvarum? quid profundi perscrutatione? passim iacent ali- 
menta, quae rerum natura omnibus locis deposuit, sed haec 
velut. caeci transeunt et omnes regiones pervagantur, maria 
iraiciunt et, cum famem exiguo possint sedare, magno 
6 inritant. Libet dicere: quid deducitis naves? quid ma- 
nus et adversus feras et adversus homines armatis? 
quid tanto tumultu diseurritis? quid opes opibus adgeri- 
tis? non vultis cogitare, quam parva vobis corpora sint? 
nonne furor et ultimus mentium error est, cum tam exi- 
guum capias, cupere multum? Licet itaque augeatis cen- 
sus, promovealis fines: numquam tamen corpora vestra 
laxabitis. Cum bene cesserit negotiatio, multum militia 
retulerit, cum indagati undique cibi coierint, non habe- 
7 bitis, ubi istos adparatus vestros conlocetis. Quid tam 
multa conquiritis? Scilicet maiores nostri, quorum virtus 
etiamnune vitia nostra sustentat, infelices erant, qui sibi 
manu sua parabant cibum, quibus terra cubile erat, quo- 
rum tecta nondum auro fulgebant, quorum templa non- 
dum gemmis nitebant. itaque tunc per fictiles deos reli- 
giose iurabatur. qui illos invocaverant, ad hostem mori- 
8 turi, ne fallerent, redibant. Scilicet minus beate vivebat 
dictator noster, qui Samnitium legatos audiit, cum vilis- 
simum cibum in foco ipse manu sua versaret, illa, qua 
iam saepe hoslem percusserat laureamque in Capitolini 
Iovis gremio reposuerat, quam Apicius nostra memoria 
vixit, qui in ea urbe, ex qua aliquando philosophi velut 
eorruptores iuventutis abire iussi sunt, scientiam popinae 
professus disciplina sua seculum infecit. cuius exitum 

nosse operae pretium est. Cum sestertium millies in cu- 9 
linam eoniecisset, cum tot congiaria principum et ingens 
Capitolii vectigal singulis comissationibus exsorpsisset, 
aere alieno oppressus rationes suas tunc primum coactus 
inspexit: superfuturum sibi sestertium centies conputavit 
et velut in ultima fame victurus, si in sestertio centies 
vixisset, veneno vitam finivit. Quanta luxuria erat, cui 10 
centies sestertium egestas fuit? i nunc et puta pecuniae 
modum ad rem pertinere, non animi. Sestertium centies 
aliquis extimuit et, quod alii voto petunt, veneno fugit? 
dli vero tam pravae mentis homini ultima potio saluber- 
rima fuit: tunc venena edebat bibebatque, cum inmensis 
epulis non delectaretur lantum, sed gloriaretur, cum vi- 
tia sua ostentaret, cum civitatem in luxuriam suam con- 
verteret, cum iuventutem ad imitationem sui sollicitaret, 
etiam sine malis exemplis per se docilem. Haec accidunt 11 
divitias non ad rationem revocantibus, cuius cerli fines 
'sunt, sed ad vitiosam consuetudinem, cuius inmensum 
et inconprehensibile arbitrium est. Cupiditati nihil est 
salis, naturae satis est etiam parum. Nullum ergo pau- 
pertas exulis incommodum habet: nullum enim tam inops 
exilium est, quod non alendo homini abunde fertile sit. 

XI. An vestem ae domum desideraturus est1 
exul? [si] haec quoque ad usum tantum desiderabit, 
neque tectum ei deerit neque velamentum. aeque enim 
exiguo tegitur corpus quam alitur. nihil homini na- 
tura, quod necessarium faciebat, fecit operosum. Sed 3 
desiderat saturari multo conchylio purpuram intextam 
auro variisque et coloribus distinctam et artibus: non for- 
tunae iste vitio, sed suo pauper est. etiamsi illi quicquid 
amisit, restitueris, nihil ages. plus enim restituendo dee- 
rit ex eo, quod cupit, quam exuli ex eo, quod habuit. 
Sed desiderat aureis fulgentem vasis supellectilem et an- 3 
tiquis nominibus artificum argentum nobile, aes pauco- 
rum insania pretiosum et servorum turbam, quae quamvis 
magnam domum angustet, iumentorum corpora differta 
et coacta pinguescere et nationum omnium lapides: ista 
congerantur licet, numquam explebunt inexplebilem ani- 

mum, non magis quam ullus sufficiet humor ad satiandum 
eum, cuius desiderium non ex inopia, sed ex aestu ar- 
dentium viscerum oritur. non enim sitis illa, sed morbus 

&est. Nec hoc in pecunia tantum aut alimentis 
evenit: eadem natura est in omni desiderio, 
quod modo non ex inopia, sedex vitio nasci- 
tur. quicquid illi congesseris, non finis erit cupiditatis, 
sed gradus. Qui continebit itaque se intra naturalem 
modum, paupertatem non sentiet: qui naturalem modum 
excedit, eum in summis quoque opibus paupertas seque- 
tur. Necessariis rebus et exilia sufficiunt, supervacuis 

$nec regna. Animus est, qui divites facit. hic in exilia 
sequitur et in solitudinibus asperrimis, cum quantum 
satis est sustinendo corpori invenit, ipse bonis suis abun- 
dat et fruitur: pecunia ad animum nihil pertinet, non ma- 
gis quam ad deos inmortales omnia ista, quae inperita 

6 ingenia et nimis corporibus suis addicta suspiciunt. la- 
pides, aurum, argentum et magni laevatique mensarum 
orbes terrena sunt pondera, quae non potest amare sin- 
cerus animus ac naturae suae memor, levis ipse, expers 
et quandoque emissus fuerit, ad summa emicaturus: 
interim quantum per moras membrorum et hanc circum- 
fusam gravem sarcinam licet, celeri et volucri cogitatione 

7 divina perlustrat. ideoque nec exulare umquam potest 
liber et dis cognatus et omni mundo omnique aevo par. 
nam cogitatio eius circa omne coelum et in omne prae- 
teritum futurumque tempus inmittitur. corpusculum hoc, 
custodia et vinculum animi, huc atque illuc iactatur. in 
hoc supplicia, in hoc latrocinia, in hoc morbi exercen- 
iur: animus quidem ipse sacer et aeternus est et cui non 
possit inici manus. 

1 Xl. Ne me putes ad elevanda incommoda 
paupertatis, quam nemo gravem sentit, nisi 
qui putat, uti tantum praeceptis sapientum. 
Primum adspice, quanto maior pars sit pauperum, quos 
nihilo notabis tristiores sollicitioresque divitibus: immo 
nescio an eo laeliores sint, quod animus illorum in pau- 

2ciora distringitur. Transeamus a pauperibus nunc et ve- 

niamus ad locupletes: quam multa sunt tempora, quibus 
pauperibus similes sint? circumeisae sunt peregrinantium 
sarcinae et quotiens festinationem necessitas itineris exe- 
git, comitum turba dimittitur. militantes quotam partem 
rerum suarum secum habent, cum omnem adparatum 
castrensis disciplina submoveat ? Nec tantum condicio 3 
illos temporum aut locorum inopia pauperibus exaequat: 
sumunt quosdam dies, cum iam illos divitiarum taedium 
cepit, quibus humi coenent et remoto auro argentoque 
fictilibus utantur. dementes! hoc quod aliquando con- 
cupiscunt, semper timent. O quanta illos caligo mentium, 
quanta ignorantia veritatis exercet, quam voluptatis causa 
imitantur! Me quidem quotiens ad antiqua exempla re- 4 
spexi, paupertatis uti solatiis pudet, quoniam quidem eo 
temporum luxuria prolapsa est, ut maius viaticum exu- 
lum sit, quam olim patrimonium principum fuit. Unum 
fuisse Homero servum, tres Platoni, nullum Zenoni, a 
quo coepit Stoicorum rigida ac virilis sapientia, satis 
constat. num ergo quisquam eos misere vixisse dicet, 
ut non ipse miserrimus ob hoc omnibus videalur? Mene- 5 
nius Agrippa, qui inter patres ac plebem publicae gra- 
tiae sequester fuit, aere collato funeratus est. Attilius 
Regulus, cum Poenos in Africa funderet, ad senatum 
scripsit mercenarium suum discessisse et ab eo desertum 
esse rus, quod senatui publice curari, dum abesset Re- 
gulus, placuit: fuitne tanti servum non habere, ut colo- 
nus eius populus Romanus esset? Scipionis filiae ex 6 
aerario dolem acceperunt, quia nihil illis reliquerat pater. 
aequum mehercules erat populum Romanum tributum 
Scipioni semel conferre, cum a Carthagine semper exi: 
geret. O felices viros puellarum, quibus populus Roma- 
nus loco soceri fuit! beatioresne istos putas, quorum 
pantomimae decies sestertio nubunt, quam Scipionem, 
cuius liberi a senatu, tutore suo, in dotem aes grave ac- 
ceperunt? Dedignatur aliquis paupertatem, cuius tam 7 
clarae imagines sunt? indignatur exul aliquid sibi deesse, 
cum defuerit Scipioni dos, Regulo mercenarius , Menenio 
funus, cum omnibus illis quod deerat, ideo honestius 

suppletum sit, quia defuerat? His ergo advocatis non 
tantum tuta est, sed etiam graliosa paupertas. 

L  XIIL Responderi potest: „Quid artificiose ista didu- 
cis, quae singula sustineri possunt, collata 
non possunt? Conmutatio loci tolerabilis est, si tan- 
tum locum mutes. paupertas tolerabilis est, si ignominia 

2absit, quae vel sola opprimere animos solet.^ Adversus 
hunc quisquis me malorum turba terrebit, his verbis uten- 
dum erit: Si contra unamquamlibet partem for- 
tunae satis tibi roboris est, idem adversus 
omnis erit. cum semel animum virlus induravit, un- 
dique involnerabilem praestat: si avaritia dimisit, vehe- 
mentissima generis humani pestis, moram tibi ambitio 
non faciet. si ultimum diem non quasi poenam, sed quasi 
naturae legem adspicis, ex quo pectore metum eieceris, 

8 in id nullius rei timor audebit intrare. si cogitas libidinem 
non voluptatis eausa homini datam, sed propagandi ge- 
neris, quem non violaverit hoc secretum et infixum visce- 
ribus ipsis exitium, omnis alia cupiditas intactum prae- 
teribit. Non singula vitia ratio, sed pariter omnia pro- 

4 sternit: in universum semel vincitur. Ignominia tu putas 
quemquam sapientem moveri posse, qui omnia in se re- 
posuit, qui ab opinionibus volgi secessit? plus etiam 
quam ignominia est mors ignominiosa: Socrates tamen 
eodem illo voltu, quo triginta tyrannos solus aliquando 
in ordinem redegerat, carcerem intravit ignominiam ipsi 
loco detraeturus. neque enim poterat carcer videri in 

ó quo Socrates erat. Quis usque eo ad conspiciendam ve- 
ritatem exeaecatus est, ut ignominiam putet M. Catonis 
fuisse duplicem in petitione praeturae et consulatus re- 
pulsam? ignominia illa praeturae et consulatus fuit, qui- 

6 bus ex Catone honor habebatur. Nemo ab alio contemni- 
tur, nisi a se ante contemptus est. humilis et proiectus 
animus sit isti contumeliae opportunus: qui vero adver- 
sus saevissimos casus se extollit et ea mala, quibus alii 
opprimunlur, evertit, ipsas miserias infularum loco habet, 
quando ita adfecli sumus, ut nihil aeque magnam apud 
nos admirationem occupet, quam homo fortiter miser 

Ducebatur Athenis ad supplicium Aristides, eui quisquis 7 
occurrerat, deiciebat oculos et ingemiscebat, non tam- 
quam in hominem iustum sed tanquam in ipsam iustitiam 
animadverteretur. inventus est tamen, qui in faciem eius 
inspueret: poterat [ob] hoc moleste ferre, quod sciebat 
neminem id ausurum puri oris. at ille abstersit faciem et 
subridens ait comitanti se magistratui: „admone istum, ne 
postea tam inprobe oscitet.* Hoc fuit contumeliam ipsi 
contumeliae facere. Scio quosdamdicere contem-g 
ptunihilesse gravius, mortemipsis potiorem videri. 
His ego respondebo et exilium saepe contemptione omni 
earere. si magnus vir cecidit, magnus jacuit, non magis 
illum putes contemni, quam eum aedium sacrarum ruinae 
caleantur, quas religiosi aeque ac stantis adorant. 

XIV. Quoniam meo nomine nihil habes, 
mater carissima, quod te in infinitas lacri- 
mas agat, sequitur ut causae tuae te stimu- 
lent. sunt autem duae: namautillud te movet, 
quod praesidium aliquod videris amisisse, 
aut illud, quod desiderium ipsum per se pati 
non potes. 

Prior pars mihi leviter perstringenda est:9 
novi enim animum tuum nihil in suis praeter ipsos aman- 
tem. Viderint illae matres, quae potentiam liberorum 
muliebri inpotentia exercent, quae, quia feminis honores 
non licet gerere, per illos ambitiosae sunt, quae patri- 
monia filiorum et exhauriunt et captant, quae eloquen- 
tiam commodando aliis fatigant: tu liberorum tuorum a 
bonis plurimum gavisa es, minimum usa. tu liberalitati 
nostrae semper inposuisti modum, eum tuae non in- 
poneres, tu filia familiae locupletibus filiis ultro con- 
tulisü. tu patrimonia nostra sic administrasti, ut tamquam 
in tuis laborares, tamquam alienis abstineres. tu gratiae 
nostrae, tamquam aliis rebus ulereris, pepercisti et ex 
honoribus nostris nihil ad te nisi voluptas et inpensa per- 
tinuit: numquam indulgentia ad utilitatem respexit. Non 
potes itaque ea in erepto filio desiderare, quae [żin] incolumi 
numquam ad te pertinere duxisti. 


Ca 

L XV. Illo omnis consolatio mihi vertenda 
est, unde vera vis materni doloris oritur: 
„ego conplexu filii carissimi careo, non conspectu eius, 
non sermone possum frui. ubi est ille, quo viso tristem 
voltum relaxavi, in quo omnes sollicitudines meas de- 
posui? ubi colloquia, quorum inexplebilis eram? ubi 
studia, quibus libentius quam femina, familiarius quam 
mater intereram? ubi ille occursus? ubi matre visa sem- 

9 per puerilis hilaritas?** Adicis istis loca ipsa gratulatio- 
num et convictuum et, ut necesse est, efficacissimas ad 
vexandos animos recentis conversationis notas. nam hoc 
quoque adversus te crudeliter fortuna molita est, quod 
te ante tertium demum diem quam perculsus sum, securam 

3 nec quicquam tale metuentem digredi voluit. Bene nos 
longinquitas locorum diviserat. bene aliquot annorum 
absentia huic te malo praeparaverat: redisti non ut volu- 
ptatem ex filio perciperes, sed ut consuetudinem desiderii 
perderes. si multo ante afuisses, fortius tulisses ipso inter- 
vallo desiderium molliente: si non recessisses, ultimum 
certe fructum biduo diutius videndi filium tulisses: nune 
crudele fatum ita conposuit, ut nec fortunae meae inter- 

4 esses nec absentiae adsuesceres. Sed quanto ista duriora 
sunt, tanto maior tibi virtus advocanda est et velut cum 
hoste noto ac saepe iam victo acrius est congrediendum. 
Non ex intacto corpore tuo sanguis hic fluxit: per ipsas 
cicatrices percussa es. 

1 XVI. Non est quod utaris excusatione mu- 
liebris nominis, cui paene concessum est inmodera- 
tum in lacrimas ius, non inmensum tamen. et ideo maiores 
decem mensium spatium lugentibus viros dederunt, uteum 
pertinacia muliebris moeroris publica constitutione decide- 
rent. non prohibuerunt luctus , sed finierunt. nam et infi- 
nito dolore, cum aliquem ex carissimis amiseris, adfici 
stulta indulgentia est, et nullo inhumana duritia: optimum 
inter pietatem etrationem temperamentum est et sentire de- 

2 siderium et opprimere. Non est quod ad quasdam feminas 
respicias, quarum tristitiam semel sumptam mors finivit. 
nosti quasdam , quae amissis filiis inposita lugubria num- 

quam exuerunt: a te plus exigit vita ab initio fortior. non 
potest muliebris excusatio contingere ei, a qua omnia 
muliebria vitia afuerunt. Non te maximum seculi malum, 
inpudicitia, in numerum plurium adduxit. nongemmae te, 
non margaritae flexerunt. non tibi divitiae velut maximum 
generis humani bonum refulserunt. non te, bene in an- 
liqua et severa institutam domo, periculosa etiam probis 
peiorum detorsit imitatio. numquam te fecunditatis tuae, 
quasi exprobraret aetatem, puduit. numquam more alia- 
rum, quibus omnis commendatio ex forma pelitur, tu- 
mescentem uterum abscondisti quasi indecens onus, nec 
inira viscera tua conceptas spes liberorum elisisti. Non 
faciem coloribus ac lenociniis polluisti. numquam tibi 
placuit vestis, quae nihil amplius nudaret, cum ponere- 
tur: unicum tibi ornamentum pulcherrima et nulli obnoxia 
aelali forma, maximum decus visa est pudicitia. Non 
potes itaque ad obtinendum dolorem muliebre nomen 
praetendere, ex quo te virtutes tuae seduxerunt. tantum 
debes a feminarum lacrimis abesse, quantum a vitiis. 
Ne feminae quidem te sinent intabescere volneri tuo, sed 
leni ac necessario moerore cito defunetam iubebunt ex- 
surgere, si modo illas intueri voles feminas, quas con- 
specta virtus inter magnos viros posuit. Corneliam ex 
duodecim liberis ad duos fortuna redegerat. si numerare 
funera Corneliae velles, amiserat decem: si aestimare, 
amiserat Graechos. flentibus tamen circa se et fatum eius 
exsecrantibus interdixit, „ne fortunam accusarent, quae 
sibi filios Gracchos dedisset.“ Ex hac femina debuit na- 
sci, qui diceret in concione: Tu matri meue maledicas, 
quae me peperit? Multo mihi vox matris videtur animo- 
sior: filius magno aestimavit Gracchorum natales, mater et 
funera. Rutilia Cottam filium secuta est in exiliumet usque 
eo fuit indulgentia constricta, ut mallet exilium pati quam 
desiderium, nec ante in patriam quam cum filio rediit. 
Eumdem iam reducem et in republica florentem tam for- 
titer amisit quam secuta est. nee quisquam lacrimas eius 
post elatum filium notavit. In expulso virtutem ostendit, 
in amisso prudentiam: nam et nihil illam a pietate deter- 

ruit et nihil in tristitia supervacua stultaque detinuit. Cum 
his te numerari feminis volo: quarum vitam semper imi- 
tata es, earum in coercenda conprimendaque aegritudine 
oplime sequeris exemplum. 

1 XVI. Scio rem non esse in nostra potestate nec ul- 
lum adfectum servire, minime vero eum, qui ex dolore 
nascitur. ferox enim et adversus omne remedium con- 
tumax est. Volumus interim illum obruere et devorare 
gemitus: per ipsum tamen conpositum ficlumque voltum 
lacrimae profunduntur. Ludis interim aut gladiatoribus 
animum occupamus: at illum inter ipsa, quibus avocatur, 

2 spectacula levis aliqua desiderii nota subruit. Ideo melius 
est vincere illum quam fallere. nam qui delusus et vo- 
luptatibus aut occupationibus abductus est, resurgit el 
ipsa quiete inpetum ad saeviendum colligit: at quisquis 
rationi cessit, in perpetuum conponitur. Non sum itaque 
libi illa monstraturus, quibus usos esse multos scio, ul 
peregrinatione te vel longa detineas vel amoena deleeles, 
ut rationum accipiendarum diligentia, patrimonii admi- 
nisiratione multum occupes temporis, ut semper novo te 
aliquo negotio inplices: omnia ista ad exiguum momen- 
tum prosunt nec remedia doloris, sed inpedimenta sunt. 

3 ego autem malo illum desinere quam decipi. Itaque illo 
te duco, quo omnibus, quifortunam fugiunt, 
confugiendum est, ad liberalia studia: illa sa- 
nabunt volnus tuum, illa omnem tristitiam tibi evellent. 
his etiamsi numquam adsuesses, nunc utendum erat. sed 
quantum tibi patris mei antiquus rigor permisit, omnes 
bonas artes non quidem conprehendisti, adtigisti tamen. 

4 Utinam quidem virorum optimus, pater meus, minus ma- 
iorum consuetudini deditus voluisset te praeceptis sapien- 
liae erudiri potius quam inbui! non parandum tibi nunc 
contra fortunam esset auxilium, sed proferendum: pro- 
pter istas, quae literis non ad sapientiam utuntur, sed 
ad luxuriam instruuntur, minus te indulgere studiis pas- 
sus est. beneficio tamen rapacis ingenii plus quam pro 
tempore hausisti. iacta sunt disciplinarum omnium fun- 
damenta: nune ad illas revertere: tutam te praestabunt. 

illae consolabuntur, illae delectabunt, illae si bona fide 5 
in animum tuum intraverint, numquam amplius intrabit 
dolor, numquam sollicitudo, numquam adflictionis inri- 
tae supervacua vexatio. nulli horum patebit pectus tuum: 
nam ceteris vitiis iampridem clusum est. Haec quidem 
certissima praesidia sunt et quae sola te fortunae eripere 
possint. 

XVIII. Sed quia, dum in illum portum, quem tibi 1 
studia promittunt, perveneris, adminiculis quibus innita- 
ris, opus est, volointerim solatia tibi tua osten- 
dere. Respice fratres meos, quibus salvis fas tibi 
non est accusare fortunam. In utroque habes, quod te 2 
diversa virtute delectet: alter honores industria conse- 
cutus est, alter sapienter contempsit. adquiesce alterius 
filii dignitate, alterius quiete, utriusque pietate. novi fra- 
trum meorum intimos adfectus: alter in hoc dignitatem 
excolit, ut tibi ornamento sit, alter in hoc se ad tranquil- 
lam quietamque vitam recepit, ut tibi vacet. Bene liberos 3 
tuos et in auxilium et in oblectamentum fortuna disposuit: 
potes alterius dignitate defendi, alterius otio frui. certa- 
bunt in te officiis et unius desiderium duorum pietate 
supplebitur. Audacter possum promittere, nihil tibi deerit 
praeter numerum. Ab his ad nepotes quoquere- 4 
spice: Marcum blandissimum puerum, ad cuius 
conspectum nulla potest durare tristitia. nihil tam ma- 
gnum, nihil tam recens in cuiusquam peetore fuerit, quod 
non circumfusus ille permulceat. Cuius non lacrimas illius 5 
hilaritas supprimat? cuius non contractum sollicitudine 
animum illius argutiae solvant? quem non in iocos evo- 
cabit illa lascivia? quem non in se convertet et abducet 
infixum cogitationibus illa neminem satiatura garrulitas? 
Deos oro, contingat hunc habere nobis superstitem: in 6 
me omnis fatorum crudelitas lassata consistat: quiequid 
matri dolendum fuit, in me transierit, quiequid aviae, in 
me. Floreat reliqua in suo statu turba: nihil de orbitate, 
nihil de condicione mea querar. fuerim tantum nihil am- 
plius doliturae domus piamentum. Tenein gremio tuo 7 
cito tibi daturam pronepotesNovatillam, quam 

sic in me transtuleram, sic mihi adscripseram, ut posset 
videri, quod me amisit, quamvis salvo patre pupilla. 
hanc et pro me dilige. Abstulit illi nuper fortuna matrem: 
tua potest efficere pietas, ut perdidisse se matrem doleat 

81antum, non et sentiat. nune mores eius conpone, nunc 
forma: altius praecepta descendunt, quae teneris inpri- 
muntur aetatibus. tuis adsuescat sermonibus. ad tuum 
fingatur arbitrium: multum illi dabis, etiamsi nihil dede- 
ris praeter exemplum. Hoc tibi tam sollemne officium pro 
remedio erit: non potest enim animum pie dolentem a 
sollicitudine avertere nisi aut ratio aut honesta occupatio. 

9Numerarem inter magna solatia patrem quo- 
quetuum, nisi abesset. nunc lamen ex adfectu tuo, 
qui illius in te sit cogita: intelleges, quanto iustius sit 
te illi servari quam mihi inpendi. quotiens te inmo- 
dica vis doloris invaserit et sequi se iubebit, patrem 
cogita. cui tu quidem tot nepotes pronepotesque dando 
effecisti, ne uniea esses: consummatio tamen aetatis actae 
feliciter in te vertitur. Illo vivo nefas est te, quod vixeris, 
queri. 

1 XIX. Maximum adhuc solatium tuum tacue- 
ram, sororem tuam, illud fidelissimum tibi pectus, in 
quod omnes curae tuae pro indiviso transferuntur, illum 
animum omnibus nobis maternum. cum hac tu lacrimas 

2 tuas miscuisti, in huius primum respirasti sinu. Ila qui- 
dem adfectus tuos semper sequitur: in mea tamen per- 
sona non tantum pro te dolet. lllius manibus in urbem 
perlatus sum. illius pio maternoque nutricio per longum 
lempus aeger convalui. illa pro quaestura mea gratiam 
suam extendit el quae ne sermonis quidem aut clarae sa- 
lutationis sustinuit audaciam, pro me vicit indulgentia 
verecundiam. Nihil illi seductum vitae genus, nihil mo- 
destia [uf] in tanta feminarum petulantia rustica, nihil 
quies, nihil secreli et ad otium reposili mores obstite- 

3 runt, quo minus pro me etiam ambitiosa fieret. Hoc est, 
mater carissima, solatium quo reficiaris: illi te, quantum 
poles, iunge, illius artissimis amplexibus adliga. Solent 
moerentes ea, quae maxime diligunt, fugere et liberta- 

tem dolori suo quaerere: tu ad illam te et quicquid cogi- 
taveris, confer." sive servare istum habitum voles sive 
deponere, apud illam invenies vel finem doloris tui vel 
comitem. Sed si prudentiam perfectissimae feminae novi, 4 
non patietur te nihil profuturo moerore consumi et 
exemplum tibi suum, cuius ego etiam spectator ful, nar- 
rabit. Carissimum virum amiserat, avunculum nostrum, 
cui virgo nupserat, in ipsa quidem navigatione: tulit ta- 
men eodem tempore et luctum et metum evictisque tem- 
pestatibus corpus eius naufraga evexit. O quam multa- & 
rum egregia opera in obscuro iacent! Si huic illa simplex 
admirandis virtutibus contigisset antiquitas, quanlo in- 
geniorum certamine celebraretur uxor, quae, oblita in: 
becillitatis, oblita metuendi etiam firmissimis maris, caput 
suum periculis pro sepultura obiecit et, dum cogitat de 
viri funere, nihil de suo timuit? Nobilitatur carminibus 
omnium, quae se pro coniuge vicariam dedit: hoc amplius 
est, discrimine vitae sepulcrum viro quaerere. maior est 
amor, qui pari periculo minus redimit. Post hoc nemo 6 
miratur, quod per sedecim annos, quibus Aegyptum ma- 
ritus eius obtinuit, numquam in publico conspecta est, 
neminem provincialem domum suam admisit, nihil a viro 
peliit, nihil a se peli passa est. Itaque loquax et in con- 
tumelias praefectorum ingeniosa provincia, in qua eliam 
qui vitaverunt culpam, non effugerunt infamiam, velut 
unieum sanctitatis exemplum suspexit et, quod illi diff- 
cillimum est, eui etiam periculosi sales placent, omnem 
verborum licentiam continuit et hodie similem illi, quam- 
vis numquam speret, semper optat. Multum erat, si per 
sedecim annos illam provincia probassel: plus est, quod 
ignoravit. Haec non ideo refero, ut laudes eius exsequar, 7 
quas cireumsceribere est tam parce transcurrere, sed ut 
intellegas magni animi esse feminam, quam non ambitio, 
non avaritia, comites omnis potentiae et pestes, vicerunt, 
non metus mortis eam exarmala navi naufragium suum 
spectantem deterruit, quo minus exanimi viro haerens 
non quaereret, quemadmodum inde exiret, sed quemad- 
modum efferret. Huic parem virtutem exhibeas oportet et 
17* 


260 L.ANN.SEN. AD HELV. MATR. DE CONS. 20. 


animum a luctu recipias et id agas, ne quis te putet par- 
tus tui poenitere. 

1 XX. Ceterum quia necesse est, cum omnia feceris, 
cogitationes tamen tuas subinde ad me recurrere nec 
quemquam nunc ex liberis tuis frequentius tibi obversari, 
non quia illi minus cari sint, sed quia naturale est manum 
saepius ad id referre, quod doleat, qualem me cogi- 
tes accipe: laetum et alacrem velut optimis rebus. sunt 
enim optimae, quoniam animus omnis occupationis ex- 
pers operibus suis vacat et modo se levioribus studiis 
oblectat, modo ad considerandam suam universique na- 

21turam veri avidus insurgit: terras primum situmque ea- 
rum quaerit. deinde condicionem cireumfusi maris cur- 
susque eius alternos et recursus. tunc quicquid inter coe- 
lum terrasque plenum formidinis interiacet perspicit et 
hoc tonitribus, fulminibus, ventorum flatibus ac nimborum 
nivisque et grandinis iactu tumultuosum spatium. tum 
peragratis humilioribus ad summa prorumpit et pulcher- 
rimo divinorum spectaculo fruitur. Aeternitalis suae me- 
mor in omne, quod fuit futurumque est, vadit [omnibus 
seculis]. 


L. ANNAEIE SENECAE 
EPIGRAMMATA SUPER EXILIO. 


I. AD CORSICAM. 

Corsica Phocaico tellus habitata colono, 
Corsica, quae patrio nomine Cyrnus eras, 

Corsica Sardinia brevior, porrectior Ilva, 
Corsica piscosis pervia fluminibus, 

Corsica terribilis, cum primum incanduit aestas, 5 
Saevior, ostendit cum ferus ora canis, 

Parce relegatis, hoc est, iam parce sepultis : 
Vivorum cineri sit tua terra levis. 
u. DE EADEM. 

Barbara praeruptis inclusa est Corsica saxis, 
Horrida, desertis undique vasta locis. 

Non poma autumnus, segetes non educat aestas, 
Canaque Palladio munere bruma caret. 

Umbrarum nullo ver est laetabile foetu, 5 
Nullaque in infausto nascitur herba solo. 

Non panis, non haustus aquae, non ultimus ignis: 
Hic sola haec duo sunt, exsul et exsilium. 
m. QUERELA. 

Oecisi iugulum quisquis scrutaris amici, 
Tu miserum necdum me satis esse putas? 

Desere confossum: victori volnus iniquo 
Mortiferum inpressit mortua saepe manus. 
IV. ITEM. 

Quisquis es, — et nomen dicam: dolor omnia cogit -— 
Qui nostrum cinerem nunc, inimice, premis 

Et non contentus tantis subitisque ruinis 
Stringis in exstinctum tela cruenta caput: 

Crede mihi, vires aliquas natura sepulchris 5 
Attribuit: tumulos vindicat umbra suos. 

Ipsos crede deos hoc nunc tibi dicere, livor, 

Hoc tibi nunc manes dicere crede meos: 

Res est sacra, miser. noli mea tangere fata. 
Sacrilegae bustis abstinuere manus. 10 
v. ITEM. 

Carmina mortifero tua sunt suffusa veneno, 

Et sunt criminibus pectora nigra magis. 

Nemo tuos fugiat, non vir, non femina dentes, 
Haud puer, haud aetas undique tuta senis, 

Utque furens totas immittit saxa per urbes 5 
In populum, sic tu verba maligna iacis. 

Sed solet insanos populus compescere sanus, 

^ Et repetunt motum saxa remissa caput. 

In te nune stringit nullus non carmina vates, 

Inque tuam rabiem publica Musa furit. 10 

Dum sua conpositus nondum bene concutit arma 
Miles, it e nostra lancea torta manu. 

Bellus homo, et valide capitalia carmina ludis, 
Deque tuis manant atra venena iocis. 

Sed tu perque iocum dicis vinumque: quid ad rem, 15 
Si plorem, risus si tuus ista facit? 

Quare tolle iocos: non est iocus esse malignum. 
Numquam sunt grati, qui nocuere sales. 

VI. AD AMICUM. 

Crispe, meae vires, lassarumque ancora rerum, 
Crispe, vel antiquo conspiciende foro: 

Crispe potens numquam, nisi cum prodesse volebas, 
Naufragio littus tutaque terra meo, 

Solus honor nobis arx et tutissima nobis 5 
Et nunc afflieto sola quies animo > 

Crispe, fides dulcis, placidique acerrima virtus, 
Cuius Ceeropio pectora melle madent: 

Maxima facundo vel avo vel gloria patri, 

Quo solo careat si quis, in exsilio est: 10 

An tua, qui iaceo saxis telluris adhaerens, 

Mens mecum est, nulla quae cohibetur huno? 

VIL DE QUALITATE TEMPORIS. 
Omnia tempus edax depascitur, omnia carpit, 
Omnia sede movet, nil sinit esse diu. 
Flumina deficiunt, profugum mare littora siccat, 
Subsidunt montes et iuga celsa ruunt. 
Quid tam parva loquor? moles pulcherrima coelí 5 
Ardebit flammis tota repente suis. 
Omnia mors poscit. Lex est, non poena, perire: 
Hic aliquo mundus tempore nullus erit. 
VII. VOTUM. 
Sic mihi sit frater maiorque minorque superstes, 
Et de me doleat nil nisi morte mea. 
Sic illos vincam, sic vincar rursus amando: 
Mutuus inter nos sic bene certet amor. 
Sic dulci Marcus, qui nunc sermone fritinnit, 5 
Facundo patruos provocet ore duos. 
IX. AD CORDUBAM. 
Corduba solve comas et tristes indue voltus: 
Inlaerimans cineri munera mitte meo. 
Nunc longinqua tuum deplora, Corduba, vatem, 
Corduba, non alio tempore moesta magis: 
Tempore non illo, quo versi viribus orbis 5 
Ineubuit belli tota ruina tibi, 
Cum geminis oppressa malis utrimque peribas. 
Et tibi Pompeius, Caesar et hostis erat. 
Tempore non illo, quo ter tibi funera centum 
Heu nox una dedit, quae tibi summa fuit. 10 
Non, Lusitanus quateret cum moenia latro, 
Figeret et portas lancea torta tuas. 
llle tuus quondam magnus, tua gloria, civis 
Infigar scopulo. Corduba solve comas, 
Et gratare tibi, quod te natura supremo 15 
Alluit oceano: tardius ista doles. 

1 I. Quid actum sit in coelo ante diem llI. idus Octobr. 
[Asinio Marcello, Acilio Aviola coss.) anno novo initio seculi 
felicissimi, volo memoriae tradere. nihil nec offensae nec 
gratiae dabitur. haec ita vera. Si quis quaesiverit, unde 
sciam, primum, si noluero, non respondebo. quis coa- 
cturus est? ego scio me liberum factum, ex quo suum 
diem obiit ille, qui verum proverbium fecerat aut regem 

9 aut fatuum nasci oportere. Si libuerit respondere, dicam 
quod mihi in buccam venerit. quis umquam ab historico 
iuratores exegit? tamen si necesse fuerit auctorem pro- 
ducere, quaerite ab eo, qui Drusillam euntem in coelum 
vidit: idem Claudium vidisse se dicet iter facientem „non 
passibus aequis.“ velit, nolit, necesse est illi omnia vi- 
dere, quae in coelo aguntur: Appiae viae curator est, 
qua scis et divum Augustum et Tiberium Caesarem ad 

8deos isse. Hunc si interrogaveris, soli narrabit: coram 
pluribus numquam verbum faciet. nam ex quo in senatu 
iuravit se Drusillam vidisse coelum adscendentem et illi 
pro tam bono nuntio nemo credidit quod viderit, verbis 
conceptis adfirmavit se non indicaturum, etiamsi in medio 
foro hominem occisum vidisset. Ab hoc ego quaecumque 
audivi, certa, clara adfero, ita illum salvum et felicem 
habeam. 

1 JI. Jam Phoebus breviore via contraxerat ortum 

Lucis et obscuri crescebant tempora somni, 
lamque suum victrix augebat Cynthia regnum 
Et deformis hiems gratos carpebat honores 
Divitis autumni visoque senescere Baccho 
Carpebat raras serus vindemitor uvas : 
2 Puto magis intellegi, si dixero, mensis erat October, dies 


L. ANN. SENEC. LUDUS DE MORTE CLAUDII. 1—4. 265 


tertius idus Octobris. horam non possum certam tibi di- 3 
cere: facilius inter philosophos quam inter horologia con- 
veniet: tamen inter sextam et septimam erat. 

„Nimis rustice adquiescéis. nunc [adeo] omnes poelae 4 
non contenti ortus et occasus describere, ut etiam me- 
lium diem inquietent: tu sictransibis horam tam bonam?" 

Jam medium curru Phoebus diviserat orbem 
Et propior nocti fessus quatiebat habenas 
Obliquo flexam deducens tramite lucem : 
Claudius animam agere coepit nec invenire exitum poterat. 

UI. Tum Mercurius, qui semper ingenio eius delecta- 1 
tus esset, unam e tribus Parcis seducit et ait: , Quid, 
femina crudelissima, hominem miserum torqueri pateris? 
nec umquam tam diu cruciatus exiet? Annus sexagesimus 
et quartus est, ex quo eum anima luclatur. .quid huic et 
reipublicae invides? Patere mathematicos aliquando ve- 2 
rum dicere, qui illum ex quo princeps factus est, omni- 
bus annis, omnibus mensibus efferunt. et tamen non est 
mirum, si errant et horam eius nemo novit. nemo enim 
umquam illum natum putavit. Fac quod faciendum est: 

dede neci. melior vacua sine regnet in aula.“ 

Sed Clotho: ,,Ego mehercules, inquit, pusillum temporis 3 
adicere illi volebam, dum hos pauculos, qui supersunt, 
civitate donaret. constituerat enim omnes Graecos, Gallos, 
Hispanos, Britannos, [Sauromatas, et si qui ultra glacialem 
boream incolunt barbari,) togatos videre. Sed quoniam pla- 
cet aliquos peregrinos in semen relinqui et tu ita iubes 
fieri, fat.“ Aperit tum capsulam et tris fusos profert: 4 
unus erat Augurini, alter Babae, tertius Claudii. „Hos, 
inquit, tris uno anno exiguis intervallis temporum divisos 
mori iubebo nec illum incomitatum dimittam. Non opor- 
tet enim eum, qui modo se tot milia hominum sequentia 
videbat, tot praecedentia, tot circumfusa, subito solum 
destitui. contentus erit his interim convictoribus.'* 
IV. Zaec ait et turpi convolvens stamina fuso 1 

Abrupit stolidae regalia tempora vitae. 

At Lachesis redimita comas, ornata capillos, 

Pieria crinem lauro frontemque coronans 

Candida de niveo subtemina vellere sumit 

Felici moderanda manu, quae ducta colorem 
Adsumpsere novum. mirantur pensa sorores: 
Multatur vilis pretioso lana metallo. 

Aurea formoso descendunt secula filo. 

Nec modus est illis, felicia vellera ducunt 

Et gaudent inplere manus. sunt dulcia pensa. 
Sponte sua festinat opus nulloque labore 

Mollia contorto descendunt stamina fuso. 

Vincunt Tithoni , vincunt et Nestoris annos. 
Phoebus adest cantuque iuvat gaudetque futuris 

Et laetus nunc plectra movet, nunc pensa ministrat. 
Detinet intentas cantu fallitque laborem. 

Dumque nimis citharam fraternaque carmina laudant, 
Plus solito neuere manus humanaque fata 
Laudatum transscendit opus. „Ne demite, Parcae, 
Phoebus ait: vincat mortalis tempora vitae 

Ille mihi similis voltu similisque decore , 

Nec cantu nec voce minor: felicia lassis 

Secula praestabit legumque silentia rumpet. 

Qualis discutiens fugientia Lucifer astra 

Aut qualis surgit redeuntibus Hesperus astris, 
Qualis, cum primum tenebris Aurora solutis 
Induxit rubicunda diem, Sol adspicit orbem 
Lucidus et primos a carcere concitat axes : 

Talis Caesar adest, talem iam Roma Neronem 
Adspiciet. flagrat nitidus fulgore remisso 

Voltus et adfuso cervix formosa capillo.“ 


2Haec Apollo. At Lachesis, quae et ipsa homini formo- 
sissimo faveret, fecit illud plena manu et Neroni multos 
annos de suo donat. Claudium autem iubent omnes 


qgaigovtag, söpnuoŭvrag éxz£umsuv uov. 


Et ille quidem animam ebulliit et ex eo desiit vivere vi- 
deri. exspiravit autem, dum comoedos audit, ut scias me 
$ non sine causa illos timere. Ultima vox eius haec inter 
homines audita est, cum maiorem sonitum emiísisset ifla 
parte, qua facilius loquebatur: „Vae me! puto, conca- 
cavi me.“ Quod an fecerit nescio: omnia certe concaca- 


LUDUS DE MORTE CLAUDII. 4—6. 267 


vil. [nec post boletum opipare medicamentis conditum plus cibi 
sumpsit.) 

V. Quae in terris postea sint acta, supervacuum est 1 
referre. scitis enim optime, nec periculum est, ne exci- 
dant, quae memoriae gaudium publicum inpressit. nemo 
felicitatis suae obliviscitur: in coelo quae acta sint audite. 
fides penes auctorem erit. Nuntiatur Iovi venisse quem- 2 
dam bonae staturae, bene canum. nescio quid illum mi- 
nari. adsidue enim caput movere. pedem dexirum tra- 
here. quaesisse se, cuius nationis esset. respondisse ne- 
scio quid perturbato sono et voce confusa. non intelle- 
gere se linguam eius. nec Graecum esse nec Romanum 
nec ullius gentis notae. Tum lupiter Herculem, quia 3 
totum orbem terrarum pererraverat et nosse videbatur 
omnes nationes , iubet ire el explorare, quorum hominum 
esset. Tum Hercules primo adspectu sane perturbatus 
est, ut quem iam non omnia monstra timuerint. ut vidit 
novi generis faciem, insolitum incessum, vocem nullius 
terrestris animalis, sed qualis esse marinis beluis solet, 
raucam et inplicitam, putavit sibi tertium decimum labo- 
rem venisse. Diligentius intuenti visus est quasi homo. 4 
accessit itaque et quod facillimum fuit Graeculo, ait: 

Tis xóðev slg &võoðv; nói vo, xroAg 903 vox; 
Claudius gaudet esse illic philologos homines, sperat fu- 
turum aliquem historiis suis locum. Itaque et ipse Ho- 
merico versu Caesarem se esse significans ail, 

TAu9ev uc pépov &veuog Kixoveoou xéAaaGev. 

Erat autem sequens versus verior, aeque Homericus, 

"Ev9« à' iyà xóAw £xnQga90v, dAsca È avrovg. 

VI. Et inposuerat Herculi, homini minime vafro, nisi 1 
fuisset illic Febris, quae fano suo relicto sola cum illo 
venerat: ceteros omnes deos Romae reliquerat. „Iste, . 
inquit, mera mendacia narrat. ego tibi dico, quae cum 
illo tot annis vixi: Luguduni natus est. AMunatii muni- 
cipem vides. quod tibi narro, ad sextum decimum lapi- 
dem natus est a Vienna, Gallus germanus. itaque quod 
Gallum facere oportebat, Romam cepit. Hunc ego tibi 
recipio Luguduni natum, ubi Licinius multis annis regna- 

vit. Tu autem, qui plura loca calcasti quam ullus mulio 

perpetuarius, Lugudunenses scire debes et multa milia 

2inter Xanthum et Rhodanum interesse."  Excandescit 
hoc loco Claudius et quanto potest murmure irascitur. 
quid diceret nemo intellegebat. ille autem Febrim duci 
iubebat illo gestu solutae manus [et] ad hoc unum satis 
firmae, quo decollare homines solebat. Iusserat illi col- 
lum praecidi. putares omnes illius esse libertos: adeo 
illum nemo curabat. 

1 VII. Tum Hercules: „Audi me, inquit, tu desine fa- 
tuari. venisti huc, ubi mures ferrum rodunt. Citius mihi 
verum, ne tibi alogias excutiam '* Et quo terribilior esset, 
tragicus fit et ait: 

2 ,Exprome propere, sede qua genitus cluas, 

Hoc ne peremptus stipite ad terram accidas. 
Hacc clava reges saepe maciavit feros. 
Quid nunc profatu vocis incerto sonas? 

s Quae patria, quae gens mobile eduxit caput? 
Edissere. equidem regna tergemini petens 
Longinqua regis, unde ab Hesperio mari 
Inachiam ad urbem nobile advexi pecus, 

Vidi duobus inminens fluviis iugum , 

tío Quod Phoebus ortu semper obverso videt , 
Ubi Rhodanus ingens amne praerapido fluit 
4Ararque dubitans, quo suos cursus agat, 
Tacitus quietis adluil ripas vadis. 

Estne illa tellus spiritus altriz tui?“ 

8 Haec satis animose et fortiter. nihilominus mentis suae 
non est et timet uopoU zrAgyrv. Claudius ut vidit virum 
valentem, oblitus nugarum intellexit neminem parem sibi 
Romae fuisse, illic non habere se idem gratiae: Gallum 

4 in suo sterquilinio plurimum posse. Itaque quantum in- 
tellegi potuit, haec visus est dicere: „Ego te, fortissime 
deorum Hercules, speravi mihi adfuturum apud alios et, 
Si qui a me notorem petisset, te fui nominaturus, qui me 
optime nosti. nam si memoria repelis, ego eram, qui tibi 
ante templum tuum ius dicebam totis diebus mense Iulio 

$et Augusto. Tu scis, quantum illic miseriarum [per]tu- 

lerim, cum causidicos audirem diem et noctem. in quos 
si incidisses, valde fortis licet tibi videaris, maluisses 
cloacas Augiae purgare: multo plus ego stercoris exhausi. 
Sed quoniam volo ***.« 

VIII *** non mirum, quod in curiam inpetum fecisti, 1 
nihil tibi clusi est: modo dic nobis, qualem deum istum 
fieri velis. "ExixoVoetog Jes non potest esse: oŬtE aù - 
vóg noyua yei rı oUve KAAoug xagéyet. Stoicus? quo- 
modo potest rotundus esse, ut ait Varro, sine capite, 
sine praeputio? Est aliquid 'in illo Stoici dei, iam video: 
nec cor nec caput habet. Si mehercules a Saturno pe-2 
tisset hoc beneficium, cuius mensem toto anno celebravit 
princeps, non tulisset illud. nedum ab love, quem, quan- 
tum quidem in illo fuit, damnavit incesti. L. Silanum 
enim, generum suum, occidit. oro, propter quid? soro- 
rem suam, festivissimam omnium puellarum, quam omnes 
Venerem vocarent, maluit lunonem vocare. Quare, inquit, 
quaero enim, sororem suam? Stulle, stude: * Athenis 3 
dimidium licet, Alexandriae totum. Quia Romae, inquit, 
mures molas lingunt. Hic nobis curva corriget? Quid in 
cubiculo suo faciat nescio: et iam „coeli scrutatur pla- 
gas“? deus fieri vull? parum est, quod templum in Bri- 
tannia habet? quod hunc barbari colunt et ut deum orant 
uo &UlAdtov rvysiv?" 

IX. Tandem Iovi venit in mentem, privatis intra cu- 1 
riam morantibus sententiam dicere [non licere] nec dispu- 
tare. „Ego, inquit, P. C., interrogare vobis permiseram, 
vos mera mapalia fecistis. Volo [ut] servetis disciplinam 
curiae. Hic, qualiscumque est, quid de nobis existi- 
mabit?“ Illo dimisso primus interrogatur sententiam lanus 2 
pater. is designatus erat in Kal. Iulias postmeridianus 
Cos., homo quantumvis vafer, qui semper videt &pe 
700000 xal ÓózícoQ. ls multa diserte, quod in foro vi- 
vat, dixit, quae notarius persequi non potuit, et ideo non 
refero, ne aliis verbis ponam, quae ab illo dicta sunt. 
Multa dixit de magnitudine deorum: non debere hune 3 
volgo dari honorem. „Olim, inquit, magna res erat deum 
fieri: iam, Fama, mimum fecisti (et iam pessimum quemque 

illum adfectare]J. Itaque ne videar in personam, non iu 
rem dicere sententiam, censeo, ne quis post hunc diem 
deus fiat ex his, qui dgoves xagzoóv Edovoiw , aut ex 
his, quos alit £&(8oog &povoe. Qui contra hoc” senatus 
consultum deus factus, dictus pictusve erit, eum dedi 
larvis et proximo munere inter novos auctoratos ferulis 

4 vapulare placet.“ Proximus interrogatur sententiam Dies- 
piter, Vicae Potae filius, et ipse designatus Cos. num- 
mulariolus. hoc quaestu se sustinebat, vendere civitatulas 
solebat. Ad hunc belle accessit Hercules et auriculam 

5 illi tetigit. censet itaque in haec verba: ,,Cum divus Clau- 
dius et divum Augustum sanguine contingat nec minus 
divam Augustam, aviam suam, quam ipse deam esse 
iussit, longeque omnes mortales sapientia antecellat sil- 
que e republica esse aliquem, qui cum Romulo possit 

ferventia rapa vorare : 
censeo , ut divus Claudius ex hac die deus sit, ita uti ante 
eum quis optimo iure factus sit, eamque rem ad metamor- 

6 phosis Ovidii adiciendam.* Variae erant sententiae et 
videbatur Claudius sententiam vincere. Hercules enim, 
qui videret ferrum suum in igne esse, modo huc modo 
illuc cursabat et aiebat: ,,Noli mihi invidere, mea res 
agitur. deinde tu si quid volueris, invicem faciam: manus 
manum lavat.' 

1 X. Tune divus Augustus surrexit sententiae causa 
loco dicendae et summa facundia disseruit: ,,Ego, inquil, 
P.C., vos testes habeo, ex quo deus facetus sum, nullum 
me verbum fecisse. semper meum negotium ago. et non 
possum amplius dissimulare et dolorem, quem graviorem 

9 pudor facit, continere. In hoc terra marique pacem pe- 
peri? ideo civilia bella conpescui? ideo „legibus urbem 
fundavi,“ operibus ornavi, ut — quid dicam, P. C., non 
invenio: omnia infra indignationem verba sunt. confu- 
giendum est itaque [a me] ad Messalae Corvini [disertis-. 

8 simi viri] illam sententiam: pudet imperii. Hic, P. C., qui 
vobis non posse videtur muscam excitare, tam facile ho- 
mines occidebat quam canis excidit. Sed quid ego de tot 
ac talibus viris dicam? non vacat deflere publicas clades 

intuenti domestica mala. itaque illa omittam, haec re- 
feram. Nam etiamsi formea* Graece nescit, ego scio. 
ENTTCONTONNTKNNAIHZ. * senescit. iste, 4& 
quein videtis, per tot annos sub meo nomine latens , hanc 
mihi gratiam retulit, ut duas Iulias proneptes meas occi- 
deret, alteram ferro, alteram fame: unum abnepotem 
L.Silanum. Videris, Iupiter, an in causa mala, certe in 
iua sit aequus futurus, et dic mihi, dive Claudi, quare 
quemquam ex his, quos quasque occidisti, antequam de 
causa eognosceres, antequam audires, damnasti? hoc ubi 
fieri solet? in coelo non fit. 

XI. Ecce Iupiter, qui tot annos regnat, unì Volcano 1 
crus fregit, quem 

Grpe noðòs vevayQv àzó BnAoU Jesnxesioro, 

[et in Lemnon coelo deturbavit, non extinxit]. el iratus fuit 
uxori et suspendit illam: numquid occidit? Tu Messa- 
linam, cuius aeque avunculus maior eram quam tuus, 
occidisti. Nescio, inquis? Di tibi malefaciant: adeo istuc 
turpius est, quod nescisti quam quod occidisti. C. Cae- 3 
sarem non desiil mortuum persequi. occiderat ille soce- 
rum: hic et generum. Caius Caesar Crassi filium vetuit 
Magnum vocari: hic nomen illi reddidit, caput tulit. Oc- 
cidit in una domo Crassum Magnum, Seriboniam, Tri- 
stioniam, [Bassioniam,] Assarionem, nobiles tamen: Cras- 
sum vero tam fatuum, ut etiam regnare posset. Cogilate, 3 
P. C., quale portentum in numerum deorum se recipi cu- 
piat. [Principes pietate et iustitia dii fiunt. Scilicet hic pius 
et iustus, quoniam Druidarum perfidae gentis Gallicae immanem 
religionem, a qua cives submoveram, prorsus extirpavit, ut Ro- 
mae nuptiarum sacra essent, quibus ipse, cum sibi Agrippina 
nüberet, XXX.  Senatoribus, innumeris Eq. Rom, mactatis, 
principium dedit.] hunc nunc deum facere vultis? Videte 
corpus eius dis iratis natum. ad summam tria verba cito 
dicat et servum me ducat. Hunc deum quis colet? quis 4 
eredet? dum tales deos facitis, nemo vos deos esse credet. 
Summa rei, P. C., si honeste [7e] inter vos gessi, si nulli 
durius respondi, vindicate iniurias meas. Ego prosenten- 
tia mea hoc censeo:* atque ita ex tabella recitavit: ,,Quan- 5 

doquidem divus Claudius occidit socerum suum Appium 
Silanum, generos duos, Magnum Pompeium et L. Silanum, 
socerum filiae suae Crassum, frugi hominem, tam simi- 
lem sibi quam ovo ovum, Seriboniam socrum filiae suae, 
uxorem suam Messalinam et ceteros, quorum numerus 
iniri non potuit: placet mihi in eum severe animadverti 
nee ili rerum iudieandarum vacationem dari eumque 
quamprimum exportari et coelo intra triginta dies exce- 

6 dere, Olympo intra diem tertium.“ Pedibus in hanc sen- 
tentiam itum est. Nec mora, Cyllenius illum collo obtorto 
trahit ad inferos, 

?!lluc unde negant redire quemquam. 

1 XII. Dum descendunt per viam sacram, interrogat 
Mercurius, quid sibi velit ille concursus hominum, num 
Claudii funus esset? Et erat omnium formosissimum et 
inpensa cura, plane ut scires deum efferri: tibicinum, 
cornicinum, omnis generis aeneatorum tanta turba, tan- 

2tus concentus, ut etiam Claudius audire posset. Omnes 
laeti, hilares. populus Romanus ambulabat tamquam 
liber: Agatho et pauci causidici plorabant, sed plane ex 
animo. lurisconsulti e tenebris procedebant, pallidi, gra- 
ciles, vix animam habentes, tamquam qui cummaxime 
reviviscerent. Ex his unus cum vidisset capita conferen- 
tes et fortunas suas deplorantes causidicos, accedit et 
ait: „dicebam vobis, non semper Saturnalia erunt.“ 
Claudius ut vidit funus suum, intellexit se mortuum 
esse. ingenti enim ueyaAnyogia naenia cantabatur ana- 
paestis: 


Fundite fletus, 
Edite planctus, 
[Féngite luctus,) 
Resonelt tristi 


s» Clamore forum: 


Cecidit pulchre 
Cordatus homo, 
Quo non alius 
Fuit in toto 

10 Fortior orbe. 


lile citato 
Vincere cursu 
Poterat celeres, 
Ille rebelles 

15 Fundere Parthos 
Levibusque sequi 
Persida telis 
Ceríaque manu 
Tendere nervum, 

20 Qui praecipites 

Folnere parvo Saepe et neutra. 
Figeret hostes Quis nunc iudex 
Pictaque Medi Toto lites 


as Ile Britannos Tibi iam cedet 
Ultra noti Sede relicta, 
Litora ponti Qui dat populo 
Et caeruleos Tura silenti, 
Scuta Brigantas so Cretaea tenens 


Terga fugacis. | 4s Audiet anno? 
Í 
| 

so Dare Romuleis Oppida centum. 


Colla catenis Caedite moestis 
Jussit et ipsum Pectora palmis, 
Nova Romanae f O causidici, 
Tura securis ss Venale genus. 
ss Tremere Oceanum. Vosque poetae 
Deftete virum, : Lugete novi, 
Quo non alius Vosque in primis, 
Potuit citius Qui concusso 
Discere causas ; so Magna parastis 
4o Una tantum Lucra fritillo. 


Parte audita, 

XIII. Delectabatur laudibus suis Claudius et cupiebat 1 
diutius spectare. inicil illi manum Talthybius, deorum 
nuntius, et trahit capite obvoluto, ne quis eum possit 
agnoscere, per campum Martium, el inter Tiberim et Viam 
Tectam descendit ad inferos. Antecesserat iam conpen- 2 
diaria Narcissus libertus (dominus domini,] ad patronum 
excipiendum et venienti nitidus, ut erat a balneo, occur- 
ril et ait: „quid di ad homines?“ ,,,Celerius [praecedito], 
inquit Mercurius, et venire nos nuntia.“ [llle autem pa- 
trono plura blandiri volebat. quem Mercurius iterum fe- 
slinare iussit et virga morantem inpulit] Dicto citius 
Nareissus evolat. Omnia proclivia sunt, facile descen- 3 
ditur. itaque, quamvis podagricus esset, momento tem- 
poris pervenit ad ianuam Dilis: ubi iacebat Cerberus vel, 
ut ait Horatius, belua centiceps [sese movens villosque 
horrendos excutiens]. pusillum subperturbatur, — albam 
canem in deliciis habere adsueverat — ut illum vidit ca- 

nem nigrum villosum, sane non quem velis tibi in te- 

4 nebris occurrere. et magna voce „Claudius [Caesar], in- 
quit, venit.“ et [ecce extemplo] cum plausu procedunt 
cantantes: Ebgýxauev, Gvyyaíoopuev. Hic erat C. Silius 
Cos. designatus, Iunius praetorius, Sex. Traulus, M.Hel- 
vius Trogus, Cotta, Vettius Valens, Fabius, equites 
Rom. quos Narcissus duci iusserat. medius erat in hac 
eantantium turba Mnesler pantomimus, quem Claudius 

5 decoris causa minorem fecerat. Ad Messalinam cito ru- 
mor percrebuit Claudium venisse. convolant primi omni- 
um liberti Polybius, Myron, Harpocras, Amphaeus, Phe- 
ronactes, (Posides hasta pura insignis, Felix cum Pallante 
fratre,] quos Claudius omnes, necubi inparatus esset, 
praemiserat. deinde praefecti duo, Iustus Catonius et Ru- 
fus Pompeii F., deinde amici, Saturnius Lusius et Pedo 
Pompeius et Lupus et Celer Asinius, consulares. novis- 
sime fratris filia, sororis filia, generi, soceri, socrus, 
omnes plane consanguinei, et agmine facto Claudio oc- 

6 currunt. Quos cum vidisset Claudius, exclamat: „Mavra 
gíAov zijon. quomodo vos huc venistis?“ Tum Pedo 
Pompeius: , Quid dicis, homo crudelissime? quaeris, 
quomodo? quis enim nos alius huc misit quam tu, omni- 
um amicorum interfector? In ius eamus: ego tibi hic 
sellas ostendam.* 

1. XIV. Ducit illum ad tribunal Aeaci: is lege Cornelia, 
quae de sicariis lata est, quaerebat. postulat, nomen eius 
recipiat, edit subscriptionem: occisos senatores XXX, 
equites R. CC. ceteros CCXXI.* oa yéua90g ve xóvig ve. 
2 [Exterritus Claudius oculos undecumque cireumfert, ve- 
stigat aliquem patronum, qui se defenderet.] Advocatum 
non invenit. tandem procedit P. Petronius, vetus con- 
vietor eius, homo Claudiana lingua disertus, et postulat 
advocationem. non datur. accusat Pedo Pompeius magnis 
clamoribus. incipit patronus velle respondere. Aeacus, 
homo iustissimus, vetat et illum altera tantum parte au- 
dita condemnat et ait: Eixe zd9oi ră x Losbe, Óixn x 

3 ¿Deia yévovo. Ingens silentium faetum est. stupebant 
omnes novitate reiadloniti: negabanthoc umquam faetum. 

Claudio iniquum magis videbatur quam novum. De ge- 
nere poenae diu disputatum est, quid illum pati opor- 
teret: erant qui dicerent, si unius [diei] dilaturam fe 
cissent, Tantalum siti periturum, nisi illi suceurreretur 
[non umquam Sisyphum onere relevari,] aliquando Ixio- 
nis miseri rotam sufflaminandam. Non placuit ulli ex 4 
veteribus missionem dari, ne vel Claudius umquam simile 
speraret. Placuit novam poenam constitui debere, exco- 
gitandum illi laborem inritum et alicuius cupiditatis spe- 
ciem sine fine et effectu. Tum Aeacus iubet illum alea 
ludere pertuso fritillo. et iam coeperat fugientes semper 
tesseras quaerere et nihil proficere. 
XV. Nam quotiens missurus erat resonante fritillo, l 

Utraque subducto fugiebat tessera fundo. 

Cumque recollectos auderet mittere talos 

Lusuro similis semper semperque petenti, 

Decepere fidem. refugit digitosque per ipsos 

Fallax adsiduo dilabitur alea furto: 

Sic cum iam summi tanguntur culmina montis, 

Inrita Sisyphio volvuntur pondera collo. 
Adparuit subito C. Caesar et petere illum in servitutem 4 
coepit: producit testes, qui illum viderant ab illo flagris, 
ferulis, colaphis vapulantem.  Adiudicatur C. Caesari. 
Caesar illum Aeaco donat. is Menandro liberto suo tra- 
didit, ut a cognitionibus esset. 

[DIVI CLAUDI] EXPLICIT APOTHEOSIS ANNAEI SENECAE 
PER SATURAM.] 

L. ANNAEI SENECAE 


AD NERONEM CAESAREM 


DE CLEMENTIA 


LIBER I. 


1 | Scribere de clementia, Nero Caesar, institui, ut 
quodammodo speculi vice fungerer el te tibi ostenderem 
perventurum ad voluptatem maximam omnium. quamvis 
enim recte factorum verus fructus sit fecisse, nec ullum 
virtutum pretium dignum illis extra ipsas sit, iuvat in- 
Spicere et circumire bonam conscientiam, tum inmitlere 
oculos in hanc inmensam multitudinem discordem, sedi- 
tiosam, inpotentem, in perniciem alienam suamque pa- 
riter exsultaturam, si hoc iugum fregerit, et ita loqui 

9secum: Egone ex omnibus mortalibus placui electusque 
sum, qui in terris deorum vice fungerer? ego vitae necis- 
que gentibus arbiter? qualem quisque sortem statumque 
habeat, in manu mea positum est? quid cuique morta- 
lium Fortuna datum velit, meo ore pronuntiat? ex nostro 
responso laetitiae causas populi urbesque concipiunt? 
nulla pars usquam nisi volente propitioque me floret? 
haec tot milia gladiorum, quae pax mea conprimit, ad 
nutum meum stringentur? quas nationes funditus excidi, 
quas transportari, quibus libertatem dari, quibus eripi, 
quos reges mancipia fieri quorumque capiti regium cir- 
eumdari decus oporteat, quae ruant urbes, quae orian- 

3tur, mea iurisdictio est? In hac tanta facultate rerum non 
ira me ad iniqua supplicia conpulit, non iuvenilis inpe- 
tus, non temeritas hominum et contumacia, quae saepe 
tanquillissimis quoque pectoribus patientiam extorsit, 
non ipsa ostentandae per terrores potentiae dira, sed 
frequens magnis imperiis gloria. Conditum, immo con- 

strictum apud me ferrum est, summa parsimonia etiam 
yilissimi sanguinis. nemo non, cui alia desint, hominis 
nomine apud me gratiosus est. Severitatem abditam, at 4 
clementiam in procinctu habeo. sic me custodio, tamquam 
legibus, quas ex situ ac tenebris in lucem evocavi, ratio- 
nem redditurus sim. Alterius aetate prima motus sum, 
alterius ultima. alium dignitati donavi, alium humilitati. 
quotiens nullam inveneram misericordiae causam, mihi 
peperci. Hodie dis inmortalibus, si a me rationem repe- 
tant, adnumerare genus humanum paratus sum. Potes 5 
hoc, Caesar, audacter praedicare, omnia quae in fidem 
tutelam(que tuam venerunt, diligentissime fov]eri, nihil 
per te neque vi neque clam [damni par]ari reipublicae. 
Rarissimam laudem et nulli adhue principum concessam 
concupisti, innocentiam. Non perdis operan nec bonitas 
ista tua singularis ingratos aut malignos aestimatores 
nacta esi. refertur tibi gratia: nemo unus homo uni ho- 
mini tam carus umquam fuit quam tu populo Romano, 
magnum longumque eius bonum. Sed ingens tibi onus 6 
inposuisti: nemo iam divum Augustum nec Tiberii Cae- 
saris prima tempora loquitur. nemo quod te imitari velit 
exemplar, extra te quaerit: principatus tuus ad obrus- 
sam exigitur. Difficile hoc fuisset, si non naturalis tibi 
ista bonitas esset, sed ad tempus sumpta. nemo enim 
potest personam diu ferre. ficta cito in naturam suam 
vecidunt. quibus veritas subest, quaeque, ut ita dicam, 
ex solido enascuntur, tempore ipso in maius meliusque 
procedunt. Magnam adibat aleam populus Romanus, 7 
cum incertum esset, quo se ¿sta tua nobilis indoles da- 
ret: iam vota publiea in tuto sunt. nec enim periculum 
est, ne te subita tui capiat oblivio. Facit quidem avidos 
nimia felicitas nec tam temperatae cupiditates sunt um- 
quam, ut in eo, quod contingit, desinant. gradus a magnis 
ad maiora fit et spes inprobissimas conplectuntur inspe- 
rata adsecuti: omnibus tamen nunc civibus tuis et haee 
eonfessio exprimitur, esse felices, et illa, nihil iam his 
aecedere bonis posse, nisi ut perpetua sint. Multa illos 8 
cogunt ad hanc confessionem, qua nulla in homine tar- 

dior est: securitas alta, adfluens, ius supra omnem in- 
iuriam positum. obversatur oculis laetissima forma rei- 
publicae, cui ad summam libertatem nihil deest nisi pere- 

gundi licentia. Praecipue tamen aequalis ad maximos 
imosque pervenit clementiae tuae admiratio. cetera enim 
bona pro portione fortunae suae quisque sentit aut ex- 
spectat maiora minoraque: ex clementia omnes idem 
sperant, nec est quisquam, cui tam valde innocentia sua 
placeat, ut non stare in conspeetu clementiam paratam 
humanis erroribus gaudeat. 

1 H. Esse autem aliquos scio, qui clementia 
pessimum quemque putent sustineri, quoniam 
nisi post crimen supervacua est et sola haec virtus inter 
innocentes cessat. Sed primum omnium sicut medicinae 
apud aegros usus, etiam apud sanos honor est, ita cle- 
mentiam quamvis poena digni invocent, etiam innocentes 
colunt. Deinde habet haec in persona quoque innocentium 
locum, quia interim fortuna pro culpa est nec innocentiae 
tantum clementia succurrit, sed saepe virtuti, quoniam 
quidem condicione temporum incidunt quaedam , quae 

$ possint laudata puniri. Adice quod magna pars hominum 
est, quae reverti ad innocentiam possit. Sed non tamen 
volgo ignoscere decet. nam ubi discrimen inter malos 
bonosque sublatum est, confusio sequitur et vitiorum 
eruptio: itaque adhibenda moderatio est, quae sanabilia 
ingenia distinguere a deploralis sciat, nee promiscuam 
habere ac volgarem clementiam oportet nec abscisam. 
nam tam omnibus ignoscere crudelitas est quam nulli. 
Modum tenere debemus. sed quia difficile est tempera- 
mentum, quiequid aequo plus futurum est in partem 
humaniorem praeponderet. 

1 lI. Sed haec suo loco melius dicentur. Nunc in tres 
partes omnem hanc materiam dividam: prima 
erit manumissionis. secunda, quae naturam 
clementiae habitumque demonstret: nam cum 
sint vitia quaedam virtutes imitantia, non possunt secerni, 
nisi signa, quibus dignoscantur, inpresseris. tertioloco 
quaeremus, quomodo ad hane virtutem per- 

ducatur animus, quomodo confirmet eam et 
usu suam faciat. 

Nullam vero ex omnibus virtutibus magis 
homini convenire, cum sit nulla humanior, 
constet necesse est non solum inter nos, qui ho- 
minem, sociale animal, communi bono genitum videri 
volumus, sed etiam inter illos, qui hominem voluptati 
donant, quorum omnia dicta factaque ad utilitatem suam 
spectant: nam si quietem petit et otium, hanc virtutem 
naturae suae nactus est, quae pacem amat et manus re- 
tinet. Nullum tamen clementia ex omnibus 
magis quam regem aut principem decet. ita 
enim magnae vires decori gloriaeque sunt, si illis salu- 
taris potentia est. nam pestifera vis est valere ad nocen- 
dum. lilius demum magnitudo stabilis fundataque est, 
quem omnes tam supra se esse quam pro se sciunt, cuius 
curam excubare pro salute singulorum atque universorum 
cotidie experiuntur, quo procedente non, tamquam malum 
aliquod aut noxium animal e cubili prosilierit, diffugiunt, 
sed tamquam ad clarum ac beneficum sidus certatim ad- 
volant, obicere se pro illo mucronibus insidiantium pa- 
ratissimi et substernere corpora sua, si per stragem illi 
humanam iter ad salutem struendum sit. somnum eius 
nocturnis excubiis muniunt. latera obiecti cireumfusique 
defendunt. incurrentibus periculis se opponunt. Non hic 
est sine ratione populis urbibusque consensus sic prote- 
gendi amandique reges et se suaque iactandi, quocum- 
que desideravit imperantis salus. nec haec vilitas sui est 
aul dementia, pro uno capite tot milia excipere ferrum 
ac multis mortibus unam animam redimere , nonnumquam 
senis et invalidi. Quemadmodum totum corpus animo de- 
servit et cum hoc tanto maius tantoque speciosius sit, ille 
in oceulto maneat tenuis et in qua sede latitet incertus, 
tamen manus, pedes, oculi negotium illi gerunt, illum 
haec eutis munit, illius iussu iacemus aut inquieti discur- 
rimus. cum ille imperavit, sive avarus dominus est, mare 
lucri causa scrutamur, sive ambitiosus, iamdudum dex- 
teram flammis obiecimus aut voluntariam [mortem oppeti- 

vimus * *] subsiluimus: sic haec inmensa multitudo unius 
animae circumdata illius spiritu regitur, illius ratione fle- 
etitur pressura se ac fractura viribus suis, nisi consilio 
sustineretur. 

1 IV. Suam itaque incolumitatem amant, cum pro uno 
homine denas legiones in aciem deducunt, cum in pri- 
mam frontem proeurrunt et adversa volneribus pectora 
ferunt, ne imperatoris sui signa vertantur. lile est [enim] 
vincuium, per quod respublica cohaeret, ille spiritus vi- 
talis, quem haec tot milia trahunt, nihil ipsa per se fu- 
tura nisi onus el praeda, si mens illa imperii subtrahatur. 

2 Rege incolumi mens omnibus una: 

amisso rupere fidem. 
Hic casus Romanae pacis exitium erit, hic tanti fortunam 
populi in ruinas aget. tamdiu ab isto periculo aberit hic 
populus, quamdiu sciet ferre frenos, quos si quando 
abruperit vel aliquo casu discussos reponi sibi passus 
non erit, haec unitas et hic maximi imperii contextus in 
partes multas dissiliet, idemque huic urbi dominandi finis 

3 erit, qui parendi fuerit. Ideo principes regesque et quo- 
cumque alio nomine sunt tutores status publiei non est 
mirum amari ultra privatas etiam necessitudines. nam si 
sanis hominibus publica privatis potiora sunt, sequitur, 
ut is quoque carior sit, in quem se respublica convertit: 
olim enim ita se induit reipublicae Caesar, ul seduci al- 
terum non possit sine utriusque pernicie. nam ut illi viri- 
bus opus est, ita et huic capite. 

l V. Longius videtur recessisse a proposito oratio mea, 
at mehercules rem ipsam premit. nam si, quod adhuc 
colligitur, tu animus reipublicae tuae es, illa corpus 
tuum, vides, ut puto, quam necessaria clementia sit: 
tibi enim parcis, cum videris alteri parcere. Parcendum 
itaque est etiam inprobandis civibus non aliter quam mem- 
bris languentibus, et si quando misso sanguine opus est, 
sustinenda est [manus] , ne ultra quam necesse sit incidat. 

2 Est ergo, ut dicebam, clementia omnibus quidem homi- 
nibus secundum naturam, maxime tamen decora impera- 
toribus, quanto plus habet apud illos, quod servet, quan- 

toque in maiore materia adparet. Quantulum enim nocet 
privata erudelitas? principum saevitia bellum est. Cum 
autem virtutibus inter se sit concordia nec ulla alterá me- 
lior aut honestior sit, quaedam tamen quibusdam per- 
sonis aptior est: decet magnanimitas quemlibet mortalem, 
etiam illum, infra quem nihil est. quid enim maius aut 
fortius quam malam fortunam retundere? haec tamen 
[magnanimitas] in bona fortuna laxiorem locum habet 
meliusque in tribunali quam in plano conspicitur. Cle- 
mentia in quamcumque domum pervenerit, eam felicem 
tranquillamque praestabit, sed in regia quo rarior, eo 
mirabilior. quid enim est memorabilius quam eum, cuius 
irae nihil obstat, euius graviori sententiae ipsi qui pere- 
unt adsentiuntur, quem nemo interpellaturus est, immo, 
si vehementius excanduit, nee deprecaturus quidem, 
ipsum sibi manum inicere et potestate sua in melius pla- 
eidiusque uti, hoc ipsum cogitantem: occidere contra 
legem nemo non potest, servare nemo praeter me. Ma- 
gnam fortunam magnus animus decet, qui nisi se ad illam 
extulit et altior stetit, illam quoque infra [terram] dedu- 
cit. magni autem animi est proprium, placidum esse tran- 
quillumque et iniurias offensionesque superne despicere. 
Muliebre est furere in ira, ferarum vero et ne genero- 
sarum quidem praemordereet urgere proiectos. elephanti 
leonesque transeunt, quae inpulerunt: ignobilis bestiae 
perlinacia est. Non decel regem saeva et inexorabilis 
ira. non multum enim supra eum eminet, cui se irascendo 
exaequat: at si dat vitam, si dat dignitatem periclitan- 
tibus et meritis amittere, facit quod nulli nisi rerum po- 
tenti licet. vita enim etiam superiori eripitur, numquam 
nisi inferiori datur. Servare proprium est excellentis for- 
tunae. quae numquam magis suspici debet, quam cum 
illi contigit idem posse quod dis, quorum beneficio in 
lucem edimur tam boni quam mali. deorum itaque sibi 
animum adserens princeps alios ex civibus suis, quia 
utiles bonique sunt, libens videat, alios in numerum re- 
linquat. quosdam esse gaudeat, quosdam patiatur. 

Vi. Cogita [te], in hac civitate, in qua turba per la- 1 

tissima itinera sine intermissione defluens eliditur, quo- 
tiens aliquid obstitit, quod cursum eius velut torrentis 
rapidi moraretur, in qua tribus eodem tempore theatris 
viae postulantur, in qua consumitur quiequid terris om- 
nibus aratur: quanta solitudo et vastitas futura sit, si 
nihil relinquitur nisi quod iudex severus absolverit? 
2 Quotus quisque ex quaestoribus est, qui non ex ipsa lege 
teneatur, qua quaerit? quotus quisque accusator vacat 
culpa? et nescio an nemo ad dandam veniam difficilior 
8 sit quam qui illam petere saepius meruit. Peccavimus 
omnes: alii gravia, alii leviora, alii ex destinato, alii 
forte inpulsi aut aliena nequitia ablati, alii in bonis con- 
siliis parum fortiter stetimus et innocentiam inviti ac re 
nitentes perdidimus. nec deliquimus tantum, sed usque 
4 ad extremum aevi delinquemus. Etiam si quis tam bene 
iam purgavit animum, ut nihil obturbare eum amplius 
possit ac fallere, ad innocentiam tamen peccando pervenit. 
1 VIL. Quoniam deorum feci mentionem, optime hoc 
exemplum principi constituam, ad quod formetur, ut se 
talem esse civibus quales sibi deos velit. Expedit ergo 
habere inexorabilia peccatis atque erroribus numina? 
expedit usque ad ultimam infesta perniciem? et quis re- 
gum erit tutus, cuius non membra haruspices colligant? 
2 Quod si di placabiles et aequi delieta potentium non sta- 
tim fulminibus persequuntur, quanto aequius est homi- 
nem hominibus praepositum miti animo exercere impe- 
rium et cogitare, utrum mundi status gratior oculis pul- 
chriorque sit sereno et puro die an quum fragoribus cre- 
bris omnia quatiuntur et ignes hine atque illinc micant? 
atqui non alia facies est quieti moratique imperii quam 
3 sereni coeli et nitentis. Crudele regnum turbidum tene- 
brisque obscurum est, inter trementes et ad repentinum 
sonitum expavescentes ne eo quidem qui omnia pertur- 
bat inconcusso. Facilius privatis ignoscitur pertinaciter 
se vindicantibus. possunt enim laedi dolorque eorum ab 
iniuria venit. timent praeterea contemptum, et non re- 
tulisse laedentibus gratiam infirmitas videtur, non cle 
mentia: at cui ultio in facili est, is omissa ea certam 

laudem mansuetudinis consequitur. Humili loco positis 4 
exercere manum, litigare, in rixam procurrere ac morem 
irae suae gerere liberius est. leves inter paria ictus sunt: 
regi vociferatio quoque verborumque intemperantia non 
ex maiestate est. 

VIII. Grave putas eripi loquendi arbitrium regibus quod 1 
humillimi habent? „Ista, inquit, servitus est, non impe- 
rium.“ Quid, tu non experiris istud esse nobis, tibi servi- 
tutem? Alia condicio esteorum, qui in turba, quam non ex- 
cedunt, latent, quorum et virtutes ut adpareant diu luctan- 
tur et vitia tenebras habent: vestra facta dictaque rumor 
excipit et ideo nullis magis curandum est, qualem famam 
habeant, quam qui qualemcumque meruerint magnam ha- 
bituri sunt, Quam multa tibi non licent, quae nobis benefi - 9 
cio tuo licent? Possum in qualibet parte urbis solus ince- 
dere sine timore, quamvis nullus sequatur comes, nul- 
lus sit domi, nullus ad latus gladius: tibi in tua pace ar- 
mato vivendum est. Aberrare a fortuna tua non potes. 
obsidet te et quocumque descendis, magno adparatu se- 
quitur. Est haec summae magnitudinis servitus non posse 3 
fieri minorem. sed cum dis tibi communis ipsa necessi- 
tas est. nam illos quoque coelum adligatos tenet nec 
magis illis descendere datum est quam tibi tutum. fasti- 
gio tuo adfixus es. Nostros motus pauci sentiunt. pro- 4 
dire nobis ac recedere et mutare habitum sine sensu pu- 
blico licet: tibi non magis quam soli latere contingit. 
multa contra te lux est. omnium in istam conversi oculi 
sunt. prodire te putas? oriris. Loqui non potes, nisi 
ut vocem tuam quae ubique sunt gentes excipiant. irasci 
non potes, nisi ut omnia tremant. sic neminem adfligere, 
nisi ut quicquid circa fuerit quatiatur. Ul fulmina pau- 
eorum periculo cadunt, omnium metu, sie animadver- 
siones magnarum potestatum terrent latius quam nocent, 
non sine causa. non enim quantum fecerit, sed quantum 
facturus sit cogitatur in eo, qui omnia potest. Adice6 
nune, quod privatos homines ad accipiendas iniurias op- 
portuniores acceptarum patientia facit: regibus certior est 
ex mansuetudine securitas, quia frequens vindicta pau- 

7 corum odium reprimit, omnium inritat. Voluntas oportet 
ante saeviendi quam causa deficiat. alioquin quemad- 
modum praecisae arbores plurimis ramis repullulant et 
multa satorum genera, ut densiora surgant, reciduntur, 
ita regia erudelitas auget inimicorum numerum tollendo. 
parentes enim liberique eorum, qui interfecti sunt, et 
propinqui et amici in loeum singulorum succedunt. 

1 IX. Hoc quam verum sit, admonere te exemplo do- 
mestico volo. Divus Augustus fuit mitis princeps, si quis 
illum a principatu suo aestimare incipiat. in communi 
quidem reipublicae gladium movit. Cum hoc aetatis esset 
quod tu nune es, duodevicesimum egressus annum, iam 
pugiones in sinum amicorum absceonderat, iam insidiis 
M. Antonii consulis latus petierat, iam fuerat collega pro- 

2 scriptionis. Sed eum annum quadragesimum transisset 
et in Gallia moraretur, delatum est ad eum indicium L. 
Cinnam, solidi ingenii virum, insidias ei struere. dictum 
est et ubi et quando et quemadmodum adgredi vellet. 

8unus ex consciis deferebat. Constituit se ab eo vindi- 
care. consilium amicorum advocari iussit. nox illi in- 
quieta erat, cum cogitaret adulescentem nobilem, hoc 
detracto integrum, Cn. Pompeii nepotem, damnandum: 
iam unum hominem occidere non poterat, cum M. An- 

4 tonio proscriptionis edictum inter coenam dietaret. Ge- 
mens subinde voces emittebat varias et inter se contra- 
rias. Quid ergo? ego percussorem meum securum ambu- 
lare patiar me sollicito? Ergo non dabit poenas, qui tot ci- 
vilibus bellis frustra petitum caput, tot navalibus, tot pe- 
destribus proeliis incolume, postquam terra marique pax 
parata est, non occidere constituat, sed inmolare? nam 

5 saerificantem placuerat adoriri. Rursus silentio interpo- 
Sito maiore multo voce sibi quam Cinnae irascebatur: 
Quid vivis, si perire te tam multorum interest? quis finis 
erit suppliciorum? quis sanguinis? ego sum nobilibus adu- 
lescentulis expositum capul, in quod mucrones acuant. non 
est tanti vita, si, ut ego non peream, tam multa perdenda 

6 suni. interpellavit tandem illum Livia uxor et: admittis, 
inquit, muliebre consilium? Fac quod medici solent, qui 

ubi usitata remedia non procedunt, temptant contraria. 
Severitate nihil adhuc profecisti: Salvidienum Lepidus se- 
cutus est, Lepidum Muraena, Muraenam Caepio, Caepio- 
nem Egnatius, ut alios taceam, quos tantum ausos pudet. 
Nunc tempia, quomodo tibi cedat clementia. ignosce L. 
Cinnae. deprehensus est. iam nocere tibi non potest, pro- 
desse famae tuae potest. Gavisus sibi, quod advocatum 7 
invenerat, uxori quidem gratias egit, renuntiari autem 
extemplo amicis, quos in consilium rogaveral, imperavit 
et Cinnam unum ad se accersit dimissisque omnibus e 
cubiculo, cum alteram Cinnae poni cathedram iussisset, 
hoc, inquit, primum a te peto, ne tme loquentem interpel- 
les, ne medio sermone meo proclames. dabitur tibi lo 
quendi liberum tempus. Ego te, Cinna, cum in hostium g 
castris invenissem, non factum tantum mihi inimicum , sed 
natum, servavi, patrimonium libi omne concessi. Hodie 
tam felix es et tam dives , ut victo victores invideant. sacer- 
dotium tibi petenti praeteritis conpluribus, quorum paren- 
tes mecum militaverant, dedi: cum sic de te meruerim, 
occidere me constituisti. Cum ad hanc vocem exclamasset 9 
procul hane ab se abesse dementiam: non praestas , in- 
quit, fidem, Cinna. convenerat, ne interloquereris. Oc- 
cidere, inquam, me paras. Adiecit locum, socios, diem, 
ordinem insidiarum, cui commissum esset ferrum. et 
cum defixum videret nec ex conventione iam, sed ex 
conscientia tacentem: Quo, inquit, koc animo facis? ut10 
ipse sis princeps? male mehercule cum populo Romano 
agitur, si tibi ad imperandum nihil praeter me obstat. 
Domum tuam tueri non potes. nuper libertini hominis gra- 
lia in privato iudicio superatus es: adeo nihil facilius pu- 
tas quam contra Caesarem advocare? Cedo, sispes tuas 
solus impedio, Paulusne te eí Fabius Maximus et Cossi et 
Servilii ferent tantumque agmen nobilium non inania no- 
mina praeferentium , sed eorum, qui imaginibus suis de- 
cori sunt? Ne totam eius orationem repetendo magnam 11 
partem voluminis occupem — diutius enim quam duabus 
horis locutum esse constat — cum hanc poenam, qua 
sola erat contentus futurus, extenderet: vitam (ibi, in- 

quit, Cinna, iterum do, prius hosti, nunc insidtatort ac 
parricidae. Ex hodierno die inter nos amicitia incipiat. 
contendamus, utrum ego meliore fide vitam tibi dederim 

12an tu debeas. Post hoc detulit ultro consulatum questus, 
quod non auderet petere. amicissimum fidelissimumque 
habuit. heres solus fuit illi. nullis amplius insidiis ab 
ullo petitus est. 

1 X. Ignovit abavus tuus victis. nam si non ignovis- 
set, quibus imperasset? Sallustium et Cocceios et Deil- 
lios et totam cohortem primae admissionis ex adversa- 
riorum castris conscripsit. iam Domitios, Messallas, 
Asinios, Cicerones et quicquid floris in civitate erat, cle- 
mentiae suae debebat. ipsum Lepidum quamdiu mori 
passus est? per multos annos tulit ornamenta principis 
retinentem et pontificatum maximum non nisi mortuo 
illo transferri in se passus est. maluit enim illum hono- 

9 rem vocari quam spolium. Haec eum clementia ad sa- 
lutem securitatemque perduxit. haec gratum ac favora- 
bilem reddidit, quamvis nondum subactis populi Romani 
cervicibus manum inposuisset. haec hodieque praestat 

3 illi famam, quae vix vivis principibus servit. Deum esse 
non tamquam iussi credimus. (bonum esse principem 
Augustum,] bene illi convenisse parentis nomen fatemur 
ob nullam aliam causam, quam quod contumelias quo- 
que suas, quae acerbiores principibus solent esse quam 
iniuriae, nulla crudelitate exsequebatur. quod probrosis 
in se dictis adrisit, quod dare illum poenas adparebat, 
cum exigeret, quod quoscumque ob adulterium filiae 
suae damnaverat, adeo non occidit, ut dimissis quo tu- 

4 tiores essent diplomata daret: hoc est ignoscere, cum 
scias multos futuros, qui pro te irascantur et tibi alieno 
sanguine gratificentur, non dare tantum salutem, sed 
praestare. Haec Augustus senex aut iam in senectutem 
annis vergentibus. in adulescentia caluit, arsit ira, multa 
fecit, ad quae invitus oculos retorquebat. 

1 XL Conparare nemo mansuetudini tuae audebit di- 
vum Áugustum, etiamsi in certamen iuvenilium annorum 
deduxerit senectutem plus quam maturam: fuerit mode- 

ratus et clemens, nempe post mare Actiacum Romano 
eruore infectum, nempe post fractas in Sicilia classes et 
suas et alienas, nempe post Perusinas aras et proscri- 
püones. Ego vero clementiam non voco lassam crudeli- 2 
tatem: haec est, Caesar, clementia vera, quam tu prae- 
stas, quae non saevitiae poenitentia coepit, nullam ha- 
bere maculam, numquam civilem sanguinem fudisse. 
haec est in maxima potestate verissima animi tempe- 
rantia et humani generis conprendit zerminos, non cupi- 
ditate aliqua, non temeritate incendi, non priorum prin- 
cipum exemplis corruptum quantum in cives suos liceat 
experiendo temptare, sed hebetare aciem imperii sui. 
Praestitis, Caesar, civitatem incruentam et hoc quod 3 
magno animo gloriatus es: nullam te toto orbe stillam 
cruoris humani misisse, eo maius est mirabiliusque, 
quod nulli umquam citius gladius commissus est. Cle 4 
mentia ergo non tantum honestiores, sed tutiores prae- 
stat, ornamentumque imperiorum est simul et certissima 
salus. Quid enim est, (quod,] cum reges consenuerint 
liberisque ac nepotibus tradiderint regna, tyrannorum 
exsecrabilis ac brevis potestas est? Quid interest inter 
tyrannum et regem? species enim ipsa fortunae ac li- 
centia par est, nisi quod tyranni in voluptatem saeviunt, 
reges non nisi ex causa ac necessitate. 

XII. Quid ergo? non reges quoque occidere solent? 1 
sed quotiens id fleri publica utilitas persuadet: tyrannis 
saevitia cordi est. Tyrannus autem a rege distat factis, 
non nomine. nam et Dionysius maior iure meritoque prae- 
ferri multis regibus potest et L. Sullam adpellari tyran- 
num quid prohibet, cui occidendi finem fecit inopia ho- 
stium? Descenderit licet e dictatura sua et se Logae red- 2 
diderit, quis tamen umquam tyrannus tam avide huma- 
num sanguinem bibit quam ille, qui septem milia civium 
Romanorum contrucidari iussit? et cum in vicino ad 
aedem Bellonae sedens exaudisset conelamationem tot 
milium sub gladio gementium, exterrito senatu: Hoc aga- 
mus, inquit, P. C., seditiosi pauculi meo iussu occidun- 
tur. Hoc non est mentitus: pauci Sullae videbantur. 

sed mox [de Sulla] consequemur quomodo hostibus ira- 
scendum sit, utique si in hostile nomen cives et ex 

8 eodem corpore abrupti transierint. Interim hoc quod di- 
cebam clementia efficit, ut magnum inter regem tyran- 
numque discrimen sil, uterque licet non minus armis 
valletur. sed alter arma habet, quibus in munimentum 
pacis utitur, alter, ut magno timore magna odia conpe- 
scat, nec illas ipsas manus, quibus se commisit, secu- 

4rus adspicit. Contrariis in contraria agitur. nam cum in 
visus sit, quia timetur, timeri vult, quia invisus est, et 
illo exsecrabili versu, qui multos dedit praecipites, utitur: 

Oderint, dum metuant, 
ignarus quanta rabies oriatur, ubi supra modum odia 
creverunt. temperatus enim timor cohibet animos, ad- 
siduus vero et acer et extrema admovens in audaciam 

5 iacentis excitat el omnia experiri suadet. Sic feras lineae 
et pinnae clusas continent. easdem a tergo eques telis 
ineessat: temptabunt fugam per ipsa, quae fugerant, pro 
culeabuntque formidinem. Acerrima virtus est, quam ul- 
lima necessitas extundil. relinquat oportet securi ali- 
quid metus multoque plus spei quam periculorum osten- 
tet: alioquin, ubi quiescenti paria metuuntur, incurrere 
in pericula iuvat et (u/] aliena anima abuti. 

l XIII. Placido tranquilloque regi fida sunt auxilia sua, 
ul quibus ad communem salutem utatur, gloriosusque 
miles (publicae enim securitati se dare operam videt) 
omnem laborem libens patitur ut parentis custos: at il- 
lum acerbum et sanguinarium necesse est graventur sti- 

2 patores sui. Non potest habere quisquam bonae ac fidae 
voluntatis ministros, quibus in tormentis et eculeo et 
ferramentis ad mortem paratis utitur, quibus non aliter 
quam bestiis homines obiectat, omnibus [omnium] rerum 
noxior ac sollicitior, ut qui homines deosque testes ac 
vindices facinorum timeat, eo perductus, ut non liceat 
illi mutare mores. hoc enim inter cetera vel pessimum 
habet crudelitas: perseverandum est nec ad meliora pa- 
tet regressus. scelera enim sceleribus tuenda sunt: quid 

à autem eo infelieius, cui iam esse malo necesse est? 

miserabilem illum, sibi certe! nam ceteris misereri eius 
nefas sit, qui caedibus ac rapinis- potentiam exercuit, 
qui suspecta sibi cuncta reddidit tam externa quam do- 
mestica, cum arma metuat ad arma confugieus , non ami- 
corum fidei credens, non liberorum pietati. qui ubi cir- 
eumspexil quaeque fecit quaeque facturus est, et conscien - 
tiam suam plenam sceleribus ac tormentis adaperuit, 
saepe mortem timet, saepius optat invisior sibi quam 
servientibus. E contrario is, cui curae sunt universa, 4 
qui alia magis, alia minus tuetur, nullam non reipublicae 
partem tamquam sui nutrit, inclinatus ad mitiora, etiamsi 
ex usu est animadvertere, ostendens quam invitus aspe- 
ro remedio manus admoveat, in cuius animo nihil ho- 
slile, nihil efferum est, qui potentiam suam placide ac 
salutariter exercet, adprobare imperia sua civibus cu- 
piens, felix abunde sibi visus, si fortunam suam publi- 
caverit, sermone adfabilis accessuque facilis, voltu, qui 
maxime populos demerelur, amabilis, aequis desideriis 
propensus, etiam iniquis [non] acerbus, a tota civitate 
amatur, defenditur, colitur. Eadem de illo homines se- 5 
ereto loquuntur quae palam. tollere filios cupiunt et pu- 
blicis malis sterilitas indicta reeluditur. bene se meritu- 
rum de liberis suis quisque non dubitat, quibus tale se- 
eulum ostenderit. Hic princeps suo beneficio tutus nihil 
praesidiis eget, arma ornamenti causa habet. 

XIV. Quod ergo officium eius est? quod bonorum 1 
parentum, qui obiurgare liberos nonnumquam blande, 
nonnumquam minaciter solent, aliquando admonere etiam 
verberibus. Numquid aliquis sanus filium a prima offen- 
sa exheredat? nisi magnae et multae iniuriae patientiam 
evicerint, nisi plus est quod timet quam quod damnat, 
non accedit ad decretorium stilum. multa ante temptat, 
quibus dubiam indolem et peiore loco iam positam revo- 
cet: simul deploratum est, ultima experitur. nemo ad 
supplicia exigenda pervenit, nisi qui remedia consumpsit. 
Hoc quod parenti, etiam principi faciendum est, quem 2 
adpellavimus Patrem Patriae non adulatione vana adducti. 
cetera enim cognomina honori data sunt: Magnos et Fe- 

lices et Augustos diximus et ambitiosae maiestati quic- 
quid potuimus titulorum congessimus [illis hoc tribuentes], 
Patrem quidem Patriae adpellavimus, ut sciret datam sibi 
potestatem patriam, quae est temperatissima, liberis con- 

3 sulens suaque post illos reponens. Tarde sibi pater mem- 
bra sua abscidat. etiam eum absciderit, reponere cupiat 
et in abscidendo gemat cunctatus multum diuque. prope 
enim est, ut libenter damnet, qui cito. prope est, ut 
inique puniat, qui nimis. 

1 XV. Trichonem equitem Romanum memoria nostra, 
quia filium suum flagellis occiderat, populus in foro gra- 
phiis confodit. vix illum Augusti Caesaris auctoritas in- 

9 festis tam patrum quam filiorum manibus eripuit. Tarium, 
qui filium deprehensum in parricidio exilio damnavit causa 
cognita, nemo non suspexit, quod contentus exilio et exilio 
delicato Massiliae parricidam continuit et annua illi prae- 
stitit, quanta praestare integro solebat: haec liberalitas effe- 
cit, ut in qua civitate numquam deest patronus peioribus, 
nemo dubitaret, quin reus merito damnatus esset, quem is 

3 pater damnare potuisset, qui odisse non poterat. Hoc 
ipso exemplo dabo quem eonpares bono patri bonum prin- 
cipem. Cogniturus de filio Tarius advocavit in consilium 
Caesarem Augustum. venit in privatos penates, adsedit, 
pars alieni consilii fuit. non dixit: immo in meam domum 
veniat. quod si faetum esset, Caesaris futura erat cogni- 

4lio, non patris. Audita causa excussisque omnibus et 
his quae adulescens pro se dixerat et his quibus argue- 
batur, petit ut sententíam suam quisque scriberet, ne ea 
omnium fieret, quae Caesaris fuisset. deinde priusquam 
aperirentur codicilli, iuravit se Tarii, hominis locupletis, 

8 hereditatem non aditurum. Dicet aliquis: pusillo animo 
timuit, ne videretur locum spei suae aperire velle [in] filii 
damnatione. ego contra sentio. quilibet nostrum debuis- 
set adversus opiniones malignas satis fiduciae habere in 
bona conscientia, principes multa debent etiam famae 

6 dare. luravit se non aditurum hereditatem. Tarius qui- 
dem eodem die et alterum heredem perdidit, sed Caesar 
libertatem sententiae suae redemit. et postquam adpro- 

bavit gratuitam esse severitatem suam, quod principi 
semper curandum est, dixit relegandum quo patri vide- 
retur. Non culeum, non serpentes, non carcerem de-? 
crevit memor non de quo censeret, sed cui in consilio 
esset. mollissimo genere poenae contentum esse debere 
patrem dixit in filio adulescentulo, inpulso in id scelus, in 
quo se, quod proximum erat ab innocentia, timide gessis- 
set. debere illum ab urbe et a parentis oculis submoveri. 

XVI. O dignum quem in consilium patres advocarent! 1 
o dignum quem coheredem innocentibus liberis scribe- 
rent! Haec clementia principem decet, ut quocumque 
venerit, mansuetiora omnia faciat. Nemo regi tam vilis 
sit, ut illum perire non sentiat, qualiscumque pars im- 
perii est. In magua imperia ex minoribus petamus ex- 9 
emplum. non est unum imperandi genus: imperat prin- 
ceps civibus suis, pater liberis, praeceptor discentibus, 
iribunus vel centurio militibus. Nonne pessimus pater 
videbitur, qui adsiduis plagis liberos etiam ex levissimis 
causis conpescet? Uter autem praeceptor liberalibus stu- 3. 
diis dignior, qui excarnificabit discipulos, si memoria 
illis non constiterit aut si parum agilis in legendo oculus 
haeserit, an qui monitionibus et verecundia emendare 
ac docere malit? Tribunum centurionemque da saevum: 
desertores faciet, quibus tamen ignoscitur. Numquidnam 4 
aequum est gravius homini et durius imperari, quam im- 
peratur animalibus mutis? atqui equum non crebris ver- 
beribus exterret domandi peritus magister. fiet enim for- 
midolosus et contumax, nisi eum blandiente tactu per- 
mulseris. Idem facit venator, quique instituit catulos 5 
vestigia sequi, quique iam exercitatis utitur ad excitan- 
das vel persequendas feras. nec crebro illis minatur: 
contundet enim animos et quicquid est indolis comminue: 
tur trepidatione degeneri, nec licentiam vagandi erran- 
dique passim concedit. Adicias his licet tardiora agentes 
iumenta. quae eum ad contumelias et miserias nata sint, 
nimia saevitia cogantur iugum detrectare. 

XVII. Nullum animal morosius est, nullum maiore i 
arte tractandum quam homo. nulli magis parcendum. 

19* 

quid enim stultius quam in iumentis quidem et canibus 
erubescere iram exercere, pessima autem condicione 
sub [homine] hominem esse? Morbis medemur nec ira- 
scimur. atqui et hic morbus est animi. mollem medicinam 
desiderat ipsumque medentem minime infestum aegro. 

2 Mali medici est desperare [ne cures]. idem in his, quo- 
rum animus adfectus est, facere debebit, cui tradita salus 
omnium est, non cito spem proicere nec mortifera signa 
pronuntiare: luctetur cum vitiis, resistat, aliis morbum 
suum exprobret, quosdam molli curatione decipiat citius 
meliusque sanaturus remediis fallentibus. agat princeps 
curam non tantum salulis, sed etiam honestae cicatricis. 

8 Nulla regi gloria est ex saeva animadversione: quis enim 
dubitat posse? at contra maxima, si vim suam continet, 
si multos irae alienae eripuit, neminem suae inpendit. 

1 XVIII. Servis imperare moderate laus est. et in man- 
cipio cogitandum est non quantum illud inpune pati pos- 
sit, sed quantum tibi permittat aequi bonique natura, 
quae parcere etiam captivis et pretio paratis iubet: quanto 
iustius jubet hominibus liberis, ingenuis, honestis non 
ut mancipiis abuti, (sed his] quos gradu antecedas quo- 

2rumque tibi non servitus tradita sit, sed tutela? Servis 
ad statuam licet confugere. cum in servum omnia liceant, 
est aliquid, quod in hominem licere commune ius ani- 
mantium vetet. Quis non Vedium Pollionem peius oderat 
quam servi sui, quod muraenas sanguine humano sagi- 
nabat et eos, qui se aliquid offenderant, in vivarium, 
quid aliud quam serpentium, abici iubebat? O hominem 
mile mortibus dignum! sive devorandos servos obiciebal 
muraenis, quas esurus erat, sive in hoc tantum illas ale- 

8 bat, ut sic aleret.. Quemadmodum domini crudeles tota 
civitate commonstrantur invisique et detestabiles sunt, ita 
regum et iniuria latius palet et infamia atque odium se- 
culis traditur. quanto autem non nasci melius fuit quam 
numerari inter publico malo natos? 

1 XIX. Excogitare nemo quicquam poterit, quod magis 
decorum regenti sit quam clementia, quocumque modo 
ts et quocumque iure praepositus ceteris erit. eo scilicet 

formosius id esse magnificentiusque fatebitur, quo in ma- 
iori praestabitur potestate, quam non oportet noxiam 
esse, si ad naturae legem conponitur. Natura enim com- 2 
menta est regem, quod et ex aliis animalibus licet cogno- 
scere et ex apibus, quarum regi amplissimum cubile est 
medioque ac tutissimo loco. praeterea onere vacat ex- 
actor alienorum operum, et amisso rege totum dilabitur 
[examen], nec umquam plus unum patiuntur meliorem- 
que pugna quaerunt. praeterea insignis regi forma est 
dissimilisque ceteris tum magnitudine, tum nitore. hoc 
tamen maxime distinguitur. Iracundissimae ac pro cor- 
poris captu pugnacissimae sunt apes et aculeos in vol- 
nere relinquunt: rex ipse sine aculeo est. Noluit illum 3 
natura nec saevum esse nec ultionem magno constaturam 
petere, telumque detraxit et iram eius inermem reliquit: 
exemplar hoc magnis regibus ingens est. est enim illi mos 
exercere se in parvis et ingentium rerum documenta in 
minima cogere. Pudeat ab exiguis animalibus non tra- 4 
here mores, cum tanto hominum moderalior esse animus 
debeat, quanto vehementius nocet. Utinam quidem ea- 
dem homini lex esset, uć ira cum telo suo frangeretur 
nec saepius liceret nocere quam semel, nec alienis viri- 
bus exercere odia! facile enim lassaretur furor, si per 
se sibi satisfaceret et si mortis periculo vim suam effun- 
deret. Sed ne nunc quidem illi cursus tutus est. tantum 5 
enim necesse est timeal, quantum timeri voluit, et manus 
omnium observet et eo quoque tempore, quo non captatur, 
peti se iudicet nullumque momentum inmune a metu habe- 
3t: hanc aliquis agere vitam sustinet, cum liceat innoxium 
aliis, ob hoc securum salutare potentiae ius laetis omni- 
.bus tractare? errat enim, si quis existimat lutum esse 
ibi regem, ubi nihil a rege tutum, sed securitas securitate 
mutua paciscenda est. Non opus est instruere in altum 6 
editas arces nec in adscensum arduos colles emunire nec 
latera montium abscidere, multiplicibus se muris turri- 
busque sepire: salvum regem in aperto clementia prae- 
stabit. Unum est inexpugnabile munimentum amor ci- 
vium. Quid pulchrius est quam vivere optantibus cunctis 7 

et vota non sub custode nuncupantibus? si paulum va- 
litudo titubavit, non spem hominum excitari, sed metum? 
nihil esse cuiquam tam pretiosum, quod non pro salute 
8 praesidis sui commutatum velit? O nae illo, cui contingit 
* ** sibi quoque vivere debeat. in hoc adsiduis bonitatis 
argumentis probavit non rempublicam suam esse, sed se 
reipublicae. Quis huic audeat struere aliquod periculum? 
quis ab hoc non, si possit, fortunam quoque avertere 
velit, sub quo iustitia, pax, pudicitia, securitas, digni- 
tas florent, sub quo opulenta civitas copia bonorum 
9 omnium abundat? Nec alio animo rectorem suum intue- 
tur, quam si di inmortales potestatem visendi sui faciant. 
(intueamur venerantes colentesque.] Quid autem? non 
proximum illis locum tenet is, qui se ex deorum natura 
gerit beneficus ac largus et in melius potens? Hoc ad- 
fectare, hoc imitari decet, maximum ita haberi, ut opti- 
mus simul habeare. 

XX. Aduabus causis punire princeps solet 
[si] aut se vindieatautalium. prius de ea parte 
disseram, quae ipsum contingit: difficilius est 
enim moderari, ubi dolori debetur ultio quam ubi exemplo. 
9 Supervacuum est hoc loco admonere, ne facile credat, 
ut verum excutiat, ut innocentiae faveat (et ut adpareat), 
ut non minorem agi rem periclitantis quam iudicis sciat. 
hoc enim ad iustitiam, non ad clementiam pertinet: nunc 
illum hortamur, ut manifeste laesus animum in potestate 
habeat et poenam, si tuto poterit, donet, sin minus, 
temperet longeque sit in suis quam in alienis iniuriis ex- 
3 orabilior. Nam quemadmodum non est magni animi, qui 
de alieno liberalis est, sed ille qui quod alteri donat, sil» 
detrahit, ità clementem vocabo non in alieno dolore fa- 
cilem, sed eum, qui cum suis stimulis exagitetur, non 
prosilit, qui intellegit magni animi esse iniurias in summa 
potentia pati nec quicquam esse gloriosius principe in- 
pune laeso. 

XXI. Ultio duas res praestare solet, aut solatium ad- 
fert ei, qui accepit iniuriam, aut in reliquum securitatem: 
principis maior est fortuna, quam ut solatio egeat, ma- 

nifestiorque vis, quam ut alieno malo opinionem sibi vi- 
rium quaerat. hoc dico: cum ab inferioribus petitus vio- 
latusque est. nam si, quos pares aliquando habuit, infra 
se videl, satis vindicatus est. Regem et servus occidit 
el serpens et sagitta: servabit quidem nemo, nisi maior 
eo quem servavit. Uli itaque animose debet tanto munere 2 
deorum dandi auferendique vitam potens, in his prae- 
sertim, quos scit aliquando sibi [par] fastigium obtinuisse. 
hoc arbitrium adeptus ultionem inplevit perfecitque quan- 
ium verae poenae salis erat. perdidit enim vitam qui de- 
bet, et quisquis ex alto ad inimici pedes abiectus alienam 
de capite regnoque sententiam exspeclavit, in servatoris 
sui gloriam vivit plusque nomini eius confert incolumis, 
quam si ex oculis ablatus esset. adsiduum enim specta- 
culum alienae virtutis est: in triumpho cito transisset. 
Si vero regnum quoque suum tuto relinqui apud eum 3 
potuit reponique eo unde deciderat, ingenti incremento 
surgit laus eius, qui contentus fuit ex rege viclo nihil 
praeter gloriam sumere. Hoc est etiam ex victoria sua 
triumphare testarique nihil se quod dignum esset victore 
apud victos invenisse. Cum civibus el ignotis atque hu- 4 
milibus eo moderatius agendum est, quo minoris est ad- 
flixisse eos. quibusdam libenter parcas, a quibusdam te 
vindicare fastidias et non aliter quam ab animalibus par- 
vis et obterentem inquinantibus reducenda manus est: at 
in iis, qui in ore civitatis servati punitique erunt, occa- 
sione notae clementiae utendum est. 

XXII. Transeamus ad alienas iniurias, in 1 
quibus vindicandis haec tria lex secuta est, quae prin- 
ceps quoque sequi debet: aut ut eum, quem punit, emen- 
det, aut ut poena eius ceteros meliores reddat, aut ut 
sublatis malis seeuriores ceteri vivant. Ipsos facilius 
emendabis minore poena: diligentius enim vivit cui ali- 
quid integri superest. nemo dignitati perditae parcit. 
inpunitatis genus est iam non habere poenae locum. Civi- 3 
tatis autem mores magis corrigit parcitas animadversio- 
num. facit enim consuetudinem peccandi multitudo pec- 
vantium et minus gravis nota est, quam turba damnatio- 

num levat, et severitas, quod maximum remedium habet, 

3 adsiduitate amittit auctoritatem. Constituit bonos mores 
civitati princeps et vitia eius facilius reprimit, si patiens 
eorum est, non tamquam probet, sed tamquam invitus 
et cum magno tormento ad castigandum veniat: verecun- 
diam peccandi facit ipsa clementia regentis. gravior multo 
poena videtur, quae a miti viro constituitur. 


1  XXIIL Praeterea videbis ea saepe committi, quae 
saepe vindicantur. Pater tnus plures intra quinquennium 
culeo insuit, quam omnibus seculis insutos accepimus. 
multo minus audebant liberi nefas ultimum admittere, 
quamdiu sine lege crimen fuit. summa enim prudentia 
altissimi viri et rerum naturae peritissimi maluerant velut 
incredibile scelus et ultra audaciam positum praeterire 

3 quam, dum vindicant, ostendere posse fieri. itaque par- 
rieidae a lege coeperunt et illis facinus poena monstra- 
vit. pessimo vero loco pietas fuit, postquam saepius cu- 
leos vidimus quam cruces. In qua civitate raro homines 
puniuntur, in ea consensus fit innocentiae et indulgelur 
velut publico bono. putet se innocentem esse civitas: 
erit. magis irascetur acommuni frugalitate desciscentibus, 
Si paucos eos esse viderit. Periculosum est, mihi crede, 
ostendere civitati, quanto plures mali sint. 


1 XXIV. Dicta est aliquando a senatu sententia: ut ser- 
vos a liberis cultus distingueret. deinde adparuit, quan- 
tum perieulum inmineret, si servi nostri numerare nos 
coepissent: idem scito metuendum esse, si nulli igno- 
scitur. cito adparebit, pars civitatis deterior quanto prae- 
gravet. Non minus principi turpia sunt multa supplicia 
quam medico multa funera. remissius imperanti melius 

2 paretur. Natura contumax est humanus animus et in con- 
trarium atque arduum nitens sequiturque facilius quam 
ducitur. et ut generosi atque nobiles equi melius facili 
freno reguntur, ita clementiam voluntaria innocentia in- 
petu suo sequitur et dignam putat civitas, quam servet 

3 sibi. Plus itaque hac via proficitur. crudelitas minime 
humanum malum est indignumque tam miti animo. ferina 

ista rabies est sanguine gaudere ac volneribus, et abiecto 
homine in silvestre animal transire. 

XXV. Quid enim interest, oro te, Alexander, leoni 1 
Lysimachum obicias an ipse laceres dentibus tuis? tuum 
os est, tua illa feritas. O quam cuperes tibi potius un- 
gues esse, libi rictum illum edendorum hominum capa- 
cem? Non exigimus a te, ut manus ista, exitium fami- 
liarium certissimum, ulli salutaris sit, ut iste animus 
ferox, insatiabile gentium malum, citra sanguinem cae- 
demque satietur: clementiam voca, ubi ad occidendum 
amicum carnifex inter homines eligitur. Hoc est quare 2 
vel maxime abominanda sit saevitia, quod excedit fines 
primum solitos, deinde humanos. nova supplicia con 
quirit, ingenium advocat, instrumenta excogilat, per quae 
varietur atque extendatur dolor, et delectetur malis ho- 
minum. Tunc ille dirus animi morbus ad insaniam per- 3 
venit ultimam, cum crudelitas versa est in voluptatem et 
iam occidere hominem iuvat: nam talem virum a tergo 
sequitur eversio, odia, venena, gladii. tam multis peri- 
eulis petitur, quam multorum ipse periculum est, privatis- 
que nonnumquam consiliis, alias vero consternatione 
publica eireumvenitur. levis enim et privata pernicies non 
totas urbes movet: quod late furere coepit et omnes ad- 
petit, undique configitur. Serpentes parvulae fallunt nec 4 
publice conquiruntur: ubi aliqua solitam mensuram trans- 
iit et in monstrum excrevit, ubi fontes potu infecit et, 
si adflavit, deurit obteritque, quaeumque incessit, bal- 
listis petitur. Possunt verba dare et evadere pusilla mala, 
ingentibus obviam itur. Sic unus aeger nec domum 5 
quidem perturbat. at ubi crebris mortibus pestilentiam 
esse adparuit, conclamatio civitatis ac fuga est et dis 
ipsis manus intenlantur. Sub uno aliquo tecto flamma 
adparuit: familia vieinique aquam ingerunt. at incen- 
dium vastum et multas iam domos depastum parte urbis 
obruitur. 

XXVI. Crudelitatem privatorum serviles quoque ma- 1 
nus Sub certo crucis periculo ultae sunt: tyrannorum 
gentes populique et quorum erat malum el hi, quibus 

inminebat, exscindere adgressi sunt. aliquando sua prae- 
sidia in ipsos consurrexerunt perfidiamque et inpielatem 
et feritatem et quicquid ab illis didicerant, in ipsos exer- 
cuerunt. quid enim potest ab eo quisquam sperare, quem 
malum esse docuit? Non diu adparet nequitia nec quan- 
2 tum videtur peccat. Sed puta tutam esse crudelitatem: 
quale eius regnum est? non aliud quam captarum urbium 
forma et terribiles facies publici metus. omnia moesta, 
trepida, confusa. voluptates ipsae timentur. non convivia 
securi ineunt, in quibus lingua sollicite etiam ebriis custo 
dienda esl. non spectacula, ex quibus materia criminis ac 
periculi quaeritur. adparentur licet magna inpensa et re- 
giis opibus et artificum exquisitis nominibus: quem tamen 
8 ludi in carcere iuvent? Quod istud, di boni, malum est 
occidere, saevire, delectari sono catenarum et civium 
capita decidere, quocumque ventum est multum sangui- 
nis fundere, adspectu suo terrere ac fugare? Quae alia 
vila esset, si leones ursique regnarent? si serpentibus 
in nos ac noxiosissimo cuique animali daretur potestas? 
4]lla rationis expertia et a nobis inmanitatis crimine da- 
mnata abstinent suis et tuta est etiam inter feras simili- 
tudo: horum ne a necessariis quidem sibi rabies tem- 
perat, sed externa suaque in aequo habet, quo possit 
exercitatior a singulorum caedibus deinde in exitia gen- 
tium serpere. et inicere tectis ignem, aratrum vetustis 
urbibus inducere potentiam putat. et unum occidi iubere 
aut alterum parum imperatorium credit. nisi eodem tem- 
pore grex miserorum sub zcfu stetit, crudelitatem suam. 
5in ordinem coactam putat. Felicitas illa multis salutem 
dare et ad vitam ab ipsa morte revocare et mereri cle- 
mentia civicam. nullum ornamentum principis fastigio 
dignius pulchriusque est quam illa corona ob cives ser- 
vatos: non hostilia arma detracta victis, non currus bar- 
barorum sanguine cruenti, non parta bello spolia. Haec 
divina potentia est gregatim ac publice servare: mul- 
tos quidem occidere et indiscretos incendii ac ruinae 
potentia est. 

AD NERONEM CAESAREM 


DE CLEMENTIA 


LIBER II. 


I. Ut de clementia scriberem, Nero Caesar, una me ; 
vox tua maxime conpulit, quam ego non sine admiratione 
et cum diceretur, audisse memini, et deinde aliis nar- 
rasse, vocem generosam, magni animi, magnae lenitatis, 
quae non conposita nec alienis auribus [sed] subito data 
crepuit et bonitatem tuam cum fortuna tua litigantem in 
medium adduxit. Animadversurus in latrones duos Bur- 2 
rus praefectus tuus, vir egregius et tibi principi natus, 
exigebat a te, scriberes in quos et ex qua causa animad- 
verti velles. hoc saepe dilatum ut aliquando fieret insta- 
bat. Invitus invito cum chartam protulisset traderetque, 
exclamasti: vellem nescirem literas! O dignam vocem, 3 
quam audirent omnes gentes, quae Romanum imperium 
incolunt, quaeque iuxta iacent dubiae libertatis quaeque 
se contra viribus aut animis adtollunt! O vocem in con- 
cionem omnium mortalium mittendam, in cuius verba 
principes regesque iurarent! O vocem publicam generis 
humani [innocentia] dignam, cui redderetur antiquum illud 
seculum! Nune profecto consentire decebat ad aequum 4 
bonumque expulsa alieni cupidine, ex qua omne animi . 
malum oritur, pietatem integritatemque cum fide ac mo- 
destia resurgere: el vitia diuturno abusa regno tandem 
felici ac puro seculo darent locum. 

U. Futurum hoc, Caesar, ex magna parte sperare et 1 
confiteri libet. Tradetur ista animi tui mansuetudo diffun- 
deturque paulatim per omne imperii corpus et cuncta in 
similitudinem tui formabuntur. A capite bona valitudo 

in omnes [exit: omnia] vegeta sunt atque erecta aut lan- 
guore demissa, prout animus eorum vivit aut marcet. 
Erunt cives, erunt socii digni hac bonitate et in totum 
orbem recti mores revertentur: parcetur ubique manibus 

2 [tuis]. Diutius me morari hie patere, non ut blandum 

` auribus tuis. nec enim hic mihi mos est. maluerim veris 
offendere quam placere adulando: quid ergo est? prae- 
ter id, quod bene factis dictisque tuis quam familiaris- 
simum esse te cupio, ut quod nunc natura et inpetus est, 
fiat iudicium, illud mecum considero, mullas voces ma- 
gnas, sed detestabiles, in vitam humanam pervenisse 
celebresque volgo ferri, ut illam: oderint, dum metuant. 
cui Graecus versus similis est [eus], qui se mortuo ter- 

3 ram misceri ignibus iubet, et alia huius notae. ac nescio 
quomodo ingenia inmania et invisa materia secundiori 
expresserunt sensus vehementes et concitatos. nullam 
adhuc vocem audivi ex bonoleniqueanimosam. quid ergo 
est? ut raro, invitus et eum magna cunctatione, ita ali- 
quando scribas necesse est istud, quod tibi in odium li- 
teras adduxit, sed, sieut facis, cum magna cunctatione, 
eum multis dilationibus. 

1 III. Et ne forte decipiat nos speciosum clementiae 
nomen aliquando et in contrarium abducat, videamus 
quid sit clementia qualisque sit et quos fines 
habeat. 

Clementia est temperantia animi in potestate uleiscendi 
vel lenitas superioris adversus inferiorem in constituendis 
poenis. Plura proponere tutius est, ne una finitio parum 
rem conprehendat el, ut ita dicam, formula excidat: 
itaque dici potest et inclinatio animi ad lenitatem in poena 

2exigenda. Illa finitio contradictiones inveniet, quamvis 
maxime ad verum accedat: si dixerimus clementiam esse 
moderationem aliquid ex merita ac debita poena remitten : 
tem, reelamabitur nullam virtutem cuiquam minus debito 
facere. atqui hoc omnes intellegunt clementiam esse, quae 
se flectit citra id, quod merito constitui posset. 

1 . IV. Huic contrariam inperiti putant severitatem: sed 
nülla virtus virtuti contraria est. quid ergo oppo- 

nitur clementiae? Crudelitas, quae nihil aliud 
est quam atrocitas animi in exigendis poenis. Sed qui- 
dam non exigunt poenas, crudeles tamen sunt, tamquam 
qui ignotos homines et obvios non in conpendium, sed 
occidendi causa occidunt. nec interficere contenti sae- 
viunt, ut Busiris ille et Procrustes et piratae, qui captos 
verberant el in ignem vivos inponunt. Haec crudelitas 
quidem: sed quia nec ultionem sequitur, non enim laesa 
est, nec peccato alicui irascitur, nullum enim antecessit 
erimen, extra finitionem nostram cadit. [finitio contine- 
bat in poenis exigendis intemperantiam animi.] Possumus 
dicere non esse hanc crudelitatem, sed feritatem, cui 
voluptati saevitia est. possumus insaniam vocare: nam 
varia sunt genera eius et nullum certius quam quod in 
caedes hominum et laniationes pervenit. Illos ergo cru- 
deles vocabo, qui puniendi causam habent, modum non 
habent, sicut in Phalari, quem aiunt non quidem in ho- 
mines innocentes, sed super humanum ac probabilem 
modun saevisse. Possumus effugere cavillationem et ita 
finire, ut sit crudelitas inclinatio animi ad asperiora. 
Hanc clementia repellit longe distare a se: nam severitat 
cum illa convenit. Ad rem pertinet quaerere hoc 
loco, quid sit misericordia. plerique enim ut vir- 
tutem eam laudant et bonum hominem vocant misericor- 
dem. Et haec vilium animi est: utraque cirea severitatem 
circaque clementiam posita sunt, quae vitare debemus, 
[per speciem severitatis ne in crudelitatem incidamus, neve] 
per speciem clementiae in misericordiam. In hoc leviore 
perieulo erratur, sed par error est a vero recedentium. 

V. Ergo quemadmodum religio deos colit, superstitio 
violat, ita clementiam mansueludinemque omnes boni 
viri praestabunt, misericordiam autem vitabunt: est enim 
vitium pusilli animi, ad speciem alienorum malorum suc- 
cidentis. itaque pessimo cuique familiarissima est: anus 
et muliereulae sunt, quae lacrimis nocentissimorum mo- 
ventur, quae, si liceret, carcerem effringerent. Miseri- 
cordia non causam, sed fortunam spectat: clementia ra- 
tioni accedit. Scio male audire apud inperitos sectam 


o 

Stoicorum tamquam nimis duram et minime principibus 
regibusque bonum daturam consilium. obicitur enim ilh 
quod sapientem negat misereri, negat ignoscere. Haec 
si per se ponantur, invisa sunt: videntur enim nullam 
spem relinquere humanis erroribus, sed omnia delicta ad 

8 poenam deducere. Quodsi est, quidni [invisa sif] haec 
scientia, quae dediscere humanitatem iubet portumque 
adversus fortunam certissimum mutuo auxilio cludit? sed 
nulla secta benignior leniorque est, nulla amantior ho- 
minum et communis boni adtentior, ut (cuf) propositum 
sit usui esse aut auxilio, nec sibi tantum, sed universis 

4 singulisque consulere. Misericordia est aegritudo animi 
ob alienarum miseriarum speciem, aut tristitia ex alienis 
malis contracta, quae accidere inmerentibus credit, aegri - 
tudo autem in sapientem virum non cadit. serena eius 
mens est nec quicquam incidere potest, quod illam ob- 
ducat. nihilque aeque hominem quam magnus animus 
decet: non potest autem magnus esse idem ac motus. 

5 moeror contundit mentes, abicit, contrahit, Hoe sapienti 
ne in suis quidem accidet calamitatibus, sed omnem 
fortunae iram reverberabit et ante se franget. eamdem 
semper faciem servabit, placidam, inconeussam, quod 
facere non posset, si tristitiam reciperet. 

1 VI. Adice quod sapiens providet et in expedito con- 
silium habet: numquam autem liquidum sincerumque ex 
turbido venit, tristitia inhabilis est ad dispiciendas res, 
utilia excogitanda, periculosa vitanda, aequa aestiman- 
da: ergo non miseretur, quia id sine miseria animi non 
fi. cetera omnia quae [eos], qui miserentur, volo facere, 

3libens et altus animo faciet. Succurret alienis lacrimis, 
non accedet. dabit manum naufrago, exuli hospitium, 
egenti stipem, non hanc contumeliosam, qua pars maior 
horum, qui se misericordes videri volunt, abicit et fa- 
stidit quos adiuvat contingique ab his timet, sed ut homo 
homini ex communi dabit. Donabit lacrimis maternis 
filium et eatenas solvi iubebit et ludo eximet et cadaver 
etiam noxium sepeliet, sed faciet ista tranquilla mente, 

3 voltu suo. Ergo non miserebitur sapiens, sed suecurret, 

sed proderit, in commune auxilium natus ac publicum 
bonum, ex quo dabit cuique partem: etiam ad cala- 
mitosos pro portione inprobandos et emendandos boni- 
tatem suam permittet. adflictis vero et sortis [culpa] labo- 
rantibus multo libentius subveniet. quotiens poterit, for- 
tunae intercedet: ubi enim opibus potius utetur aut viri- 
bus quam ad restituenda quae casus inpulit? voltum qui- 
dem non deiciet nec animum ob crus alicuius aridum aut 
pannosam maciem et innixam baculo senectutem: cete- 
rum omnibus dignis proderit et deorum more calamito- 
sos propitius respiciet. Misericordia vicina est miseriae: 4 
habet enim aliquid trahitque ex ea. inbecilles oculos esse 
scias, qui ad alienam lippitudinem et ipsi subfunduntur, 
tam mehercule quam morbum esse, non hilaritatem, sem- 
per adridere ridentibus et ad omnium oscilationem 
ipsum quoque os diducere: misericordia vitium est ani- 
morum nimis miseria pavenlium, quam si quis a sapiente 
exigit, prope est, ut lamentationem exigat et in alienis 
funeribus gemitus. 

VII. [At quare non ignoscet? vacuum] Constitua- 1 
mus nune quoque, quid sit venia, et sciemus dari 
illam a sapiente non debere. Venia est poenae meritae 
remissio. Hanc sapiens quare non debeat dare, reddunt 
rationem diutius, quibus hoc propositum est: ego ut bre- 
viter tamquam in alieno iudicio dicam: Ei ignoscitur, qui 
puniri debuit. sapiens autem nihil facit quod non debet, 
nihil praetermittit, quod debet: itaque poenam, quam exi- 
gere debet, non donat. sed illud quod ex venia consequi 9 
vis, honestiore tibi via tribuit: parcit enim sapiens, con- 
sulit et corrigit. idem facil quod, si ignosceret, nec igno- 
scit, quoniam qui ignoscit, fatetur aliquid se «uod 
fieri debuit omisisse. Aliquem verbis tantum admonebit, 
poena non adficiel aetatem eius emendabilem intuens. 
aliquem invidia criminis manifeste laborantem iubebit in- 
columem esse, quia deceptus est, quia per vinum la- 
psus. hostes dimittet salvos, aliquando etiam laudatos, 
Si honestis causis pro fide, pro foedere, pro libertate in 
bellum acciti sunt. Haec omnia non veniae, sed clemen- 3 

tiae opera sunt. Clementia liberum arbitrium habet: non 
sub formula, sed ex aequo et bono iudicat. et absolvere 
illi licet et quanti vult taxare litem. Nihil ex his facit, 
tamquam iusto minus fecerit, sed tamquam id quod con- 
stituit iustissimum sit. ignoscere autem est quem iudicas 
puniendum non punire. venia debitae poenae remissio 
est: clementia hoc primum praestat ut quos dimittit, nì- 
hi! aliud illos pati debuisse pronuntiet. plenior est ergo 
4 quam venia et honestior. De verbo, ut mea fert opinio, 
controversia est, de re quidem convenit. Sapiens multa 
remittet, multos parum sani, sed sanabilis ingenii ser- 
vabit. agricolas bonos imitabitur, qui non tantum rectas 
procerasque arbores colunt: illis quoque, quas aliqua 
depravavit causa, adminicula quibus dirigantur adplicant, 
alias cireumcidunt, ne proceritatem rami premant, quas- 
dam infirmas vitio loci nutriunt, quibusdam aliena umbra 
$laborantibus coelum aperiunt. [Secundum haec] videbit 
[perfectus sapiens], quod ingenium qua ratione tractan- 
duni sit, quo modo in rectum prava fleciantur. * * * 


